
PRO DOMO 

Fostul feldmareşal Friedrich Paulus a intenționat să 
scrie el însuşi o carte despre bătălia de pe Volga. Moartea 
l-a smuls de la masa de lucru, înainte de a-şi fi putut 
realiza proiectul. De aceea m-am simţit cu atât mai mult 
chemat şi dator să public o relatare despre acei ani 
hotărâtori din viața mea, când destinul meu s-a împletit 
cât se poate de strâns cu cel al feldmareşalului. Diferite 
sarcini de răspundere primite în construcția socialistă din 
Republica Democrată Germană nu mi-au lăsat însă răgazul 
să scriu istorie, ci mi-au impus să particip la făurirea ei. 
Abia în 1958, după ce mi-am încheiat activitatea în Armata 
Populară Naţională, la implinirea vârstei de 65 de ani, m- 
am putut dedica redactării acestei cărţi. S-au scurs alţi ani 


de muncă încordată, pe care am fost însă nevoit să o 
întrerup de mai multe ori şi pentru mai multă vreme din 
cauza stării labile a sănătăţii mele, până să fi terminat 
manuscrisul în prima lui versiune. Prietenului meu, prof. 
ar. doc. Otto Rühle, îi revine meritul de a fi colaborat la 
publicarea acestei cărţi. El a consacrat subiectului peste 
un an de intensă muncă ştiinţifică - şi literară, dând cărții 
forma ei finală. Totodată, îi datorez mai cu seamă 
definitivarea ultimelor părţi ale relatării - o muncă legată 
de studierea amănunţită a izvoarelor. Mă socotesc pe 
deplin mulţumit că am aflat în persoana lui Otto Riihle un 
colaborator care - participând la rândul său la bătălia de 
pe Volga - a găsit, la fel ca mine, sensul supravieţuirii sale 
în experiențe, conflicte, probleme şi  recunoaşteri 
asemănătoare. Cu temeinicia, limpezimea şi energia care-i 
sunt caracteristice, a contribuit în mod esențial la succesul 
cărţii, exprimat nu în ultimul rând. prin faptul că în 
decursul unui singur an au putut fi editate cinci tiraje, 
totalizând peste 95.000 de exemplare. 

WILHELM ADAM 

DISCITE MONITI 

Învătati, voi, cei preveniţi! 

„Dintre toate aceste lupte gigantice se înalţă, aidoma 
unui monument, lupta pentru Stalingrad. Ea va rămâne 
cea mai mare luptă de eroi a istoriei noastre”. 1 

Cu aceste cuvinte se adresa Goring, la 30 ianuarie 
1943, milioanelor de germani aflaţi în faţa aparatelor 
radio, ascultând atenţi vocea Reichsmarschall-ului. Fiecare 
ascultător simţea cum un fior de gheaţă îi trecea pe şira 
spinării. 

Abia se scurseseră 14 zile de când rapoartele 
Wehrmachtului se străduiau să mai treacă sub tăcere 
încercuirea Armatei 6. Numai în faza finală a bătăliei 
propaganda lui Goebbels începuse să ridice încetul cu 
încetul vălul de pe secretul care ascundea germanilor 


cumplita hecatombă umană. Dar totul a fost făcut într-un 
mod aparte. Sentința de moarte rostită împotriva Armatei 
6 şi a unei părţi din Armata 4 tancuri fu împodobită cu un 
nimb de glorie. Denaturând fără scrupule adevărul istoric, 
Göring făcea o paralelă între vestita luptă de apărare dusă 
de ieşi trei sute de spartani la Termopile în anul 430 î.e.n. 
şi Armata 6 germană, care, cucerind şi distrugând, 
pătrunsese mai bine de 2000 km pe teritoriul Uniunii 
Sovietice... Sfidând realitatea istorică, Reichsmarschall-ul 
punea armata germană pe aceeaşi treaptă cu mica ceată 
care-şi apărase odinioară patria, într-un strâmt defileu de 
munte, împotriva perşilor cuceritori. Şi aşa cum glăsuia 
acea inscripţie dăltuită în stâncă: 

„Călătorule, de vei ajunge la Sparta. 

Vesteşte acolo că ne-ai văzut zăcând aici, aşa cum o 
poruncea legea” 2, tot astfel ar fi trebuit să se scrie într-o 
bună zi în istoria Germaniei: 

„De vei ajunge în Germania, 

Vesteşte că ne-ai văzut la Stalingrad, aşa cum o 
poruncea legea”. 

Din nefericire, regia pusă la cale de nazişti şi-a atins, 
pe atunci, aproape întru totul scopul ei nelegiuit. Cu numai 
trei săptămâni mai târziu, în cuvântarea ţinută la 18 
februarie 1943 la Palatul Sporturilor, Reichsminister-ul dr. 
Goebbels putea să transforme, într-un mod de-a dreptul 
diabolic, pieirea Armatei 6 într-un „doliu mândru”, 
folosindu-se de acest prilej spre a proclama războiul total. 
3 Destinul şi-a urmat apoi calea plină de suferinţe, care a 
dus la cea mai mare catastrofă din istoria naţiunii 
germane. 

Soldatul german a depus în cursul bătăliei din 
încercuirea de pe Volga eforturi nespus de mari. Nu vreau 
să neg defel sacrificiul personal al militarilor germani. Dar 
r. u despre această este vorba aici, ci despre raţiunea 
acestui sacrificiu. Care lege le-a poruncit oare soldaţilor 


germani să pornească spre Volga, semănând moarte, 
suferinţă şi pustiire? Care lege le-a pretins oare să moară? 
Şi cum ne vom putea oare aminti de sacrificiul lor? 

Am trăit bătălia de pe Volga şi i-am supravieţuit. Ea 
reprezintă în viaţa mea şi acum, când am peste 70 de ani - 
o cezură profundă. Recunoaşterea faptului că am slujit cu 
bună credinţă unei cauze netrebnice, că sunt părtaş la vină 
şi răspundere, mi-a fost mie, ofițerului de carieră, 
chinuitoare şi amarnică. Abia în cursul unui îndelungat 
proces de regândire şi de evoluţie sufletească, timp în care 
m-am confruntat cu grave conflicte şi contradicții, mi s-au 
limpezit încetul cu încetul cauzele profunde ale înfrângerii 
noastre. Ea n-a fost urmarea gerului sau a noroaielor ori a 
„întinderii de  necuprins a pământului rusesc”, nici 
consecinţa unor erori strategice sau tactice ale conducerii 
militare, începând cu OKW-ul şi terminând cu unităţile de 
pe front, ori chiar ale lui Hitler singur - aşa cum încearcă 
să  acrediteze fără încetare numeroase lucrări 
memorialistice vest-germane. Ea n-a fost nici urmarea unei 
„lovituri de pumnal” sau a altor factori, care s-ar fi putut 
elimina. Ea a fost consecinţa politicii expansioniste a 
imperialismului şi militarismului german, căreia armata 
primului stat socialist din lume i-a înălţat în cale o stavilă 
de netrecut. 

Dar. la ce folosesc oare recunoaşterea şi căinţa în 
faţa tribunalului istoriei, dacă rămân doar gânduri şi vorbe 
goale? Acel „Discite moniti” ne cere să acţionăm în mod 
corespunzător. Numai astfel ne vom putea elibera de 
povara răspunderii, care ne revine penam nenorocirile din 
trecut: Numai dacă ne vom angaja; cu întreaga noastră 
fiinţă, pentru a împiedica repetarea celor întâmplate, vom 
putea sta cu fruntea sus în faţa istoriei, a întrebărilor 
parcă rostite de cei căzuţi, în faţa propriei noastre 
persoane. 

PAS CU PAS SPRE VOLGA 


Moartea feldmareşalului 

Poltava, 14 ianuarie 1942 Ofițerii secţiei operaţii a 
Armatei 6 se găseau adunaţi la cazinou, sporovăind unul 
cu altul. Masa de prânz se terminase deja. Eram cu toţii în 
aşteptarea comandantului-şef, feldmareşalul von 
Reichenau. Nu era ceva neobişnuit. În afara serviciului, 
Reichenau nu excela prin punctualitate şi nu-şi făcea, de 
pildă, probleme să apară la masă îmbrăcat în trening. 
Ştiam că în această dimineaţă îşi făcea obişnuita alergare 
şi tragere cu pistolul, însoţit de ofiţerul său de ordonanţă, 
tânărul locotenent-major de cavalerie Kettler. Cu această 
ocazie nu îşi dădea probabil seama de trecerea timpului. 

Deoarece cunoşteam obiceiurile lui Reichenau, nu ne- 
a mirat întârzierea cu care şi-a făcut apariţia. Altceva ne-a 
surprins însă pe toţi. Reichenau se îndreptă nesigur spre 
masă, de parcă i-ar fi fost greu să se ţină pe picioare. li 
vreme ce altă dată se ospăta cu plăcere şi mare poftă, 
astăzi abia se atingea de mâncare. În timp ce înghiţea, 
gemea abia perceptibil. Colonelul Heim, şeful de stat- 
major al armatei, deveni dintr-odată atent. Îngrijorat, îşi 
aţinti privirea asupra lui Reichenau. 

— Nu vă simţiţi bine, domnule feldmareşal? 

— Nicio grijă, Heim, îmi va trece curând. Nu vă 
întrerupeţi activitatea din cauza mea. 

În acest moment o ordonanţă m-a rugat să ies până 
în anticameră. Acolo mă aştepta colonel dr. Neumann, 
consilier juridic la Curtea marţială a armatei. 

— Vă rog să aveţi amabilitatea de a-i transmite 
feldmareşalului că doresc să-mi semneze urgent câteva 
hârtii. Poşta trebuie să plece încă astăzi La 
Comandamentul Suprem al armatei. 

Când i-am comunicat lui Reichenau această dorinţă, 
a cerut ca dr. Neumann să mai aştepte câteva minute. 

M-am despărţit de feldmareşal, urmând să rezolv o 
problemă ce nu suferea amânare. Ajuns afară, m-am mai 


întreţinut câteva clipe cu dr. Neumann şi cu unul din 
ofiţerii noştri de ordonanţă. La un moment dat uşa s-a 
deschis şi în anticameră şi-a făcut apariţia Reichenau. A 
iscălit actele ce i se prezentară. O ordonanţă stătea 
pregătită să-i ţină mantaua, dar n-a mai apucat s-o facă, 
fiindcă, brusc feldmareşalul se prăbuşi, încât abia am mai 
avut timp să-l susţinem pe acest bărbat voinic. Eram încă 
paralizat de spaimă, când, după numai câteva clipe, mă 
aflam în faţa şefului de stat-major în sala cazinoului: 
„Domnule colonel, feldmareşalul...” Toți se năpustiră spre 
anticameră. Feldmareşalul, altă dată atât de plin de putere 
şi vitalitate, era purtat de doi ofiţeri de ordonanţă. Ochii 
săi priveau nemişcaţi în gol, aproape fără licăr. 

Se părea că îşi pierduse cunoştinţa. 

Şeful serviciului medical al Armatei 6 „căpitanul dr. 
Flade, era plecat de două zile la Dresda, în interes de 
serviciu. De aceea l-am chemat pe medicul-şet al spitalului, 
aflat la Poltava. Pe feldmareşal l-am transportat cu o 
maşină la locuinţa sa. 

Medicul, venit în mare grabă, a constatat un atac de 
apoplexie, însoţit de pierderea cunoştinţei. Ingândurat, a 
dat din cap. Braţul drept al lui Reichenau, precum şi 
partea dreaptă a feţei erau paralizate. 

Colonelul Heim a anunţat fără întârziere OKH-ul! şi 
Cartierul General al Fuhrerului, căci Reichenau era atât 
comandant-şef al Grupului de Armate „Sud”, cât şi al 
Armatei-6. Ambele se găseau acum fără şef. Lucrul era cu 
atât mai neplăcut, cu cât tocmai atunci unităţile sovietice 
atacau cu succes frontul armatei noastre în două locuri. 

După ce l-a rechemat telegrafic pe căpitanul-medic 
dr. Flade, Heim a propus OKH-ului să fie adus de la 
Leipzig, pe calea aerului, şi profesorul dr. Hochrein, 
medicul curant al lui Reichenau, aflat în acel moment pe 


1 Oberkommando des Heeres — Comandamentul Suprem til Armatei 
de uscat (n. tr.). 


frontul de nord. OKH-ul şi-a dat acordul. La 16 ianuarie 
profesor dr. Hochrein şi dr. Flade au sosit cu acelaşi avion. 

Până la venirea celor doi medici starea lui Reichenau 
se înrăutăţise în mod simţitor. Diagnosticul era următorul: 
hemoragie cerebrală profundă. În seara zilei de 16 
ianuarie păru să survină o uşoară ameliorare. Consiliul 
medical a vrut să se folosească de această situaţie, pentru 
a-l transfera pe pacient la Leipzig, în clinica profesorului 
Hochrein. Doar acolo i s-ar fi putut acorda asistenţă celui 
grav bolnav, în caz că mai era ceva de făcut. 

La 17 ianuarie 1942, orele 7,30 au decolat două 
avioane. Feldmareşalul n-a mai apucat însă acea clipă. 
Murise cu puţin timp mai înainte. În primul aparat se aflau 
dr. Flade şi defunctul; în cel de al doilea, profesorul dr. 
Hochrein. 

— Spre orele 11, 30 la orizont a apărut Lvovul, unde 
avioanele urmau să-şi facă plinul. 

Avionul cu trupul neînsufleţit al lui Reichenau se 
pregătea de aterizare, dar a făcut-o probabil, cu întârziere, 
căci a lovit în plină viteză un hangar, fiind distrus în 
întregime. Trupul feldmareşalului era atât de zdrobit, încât 
a trebuit ţinut laolaltă cu bandaje. Dr. Flade şi-a fracturat 
piciorul stâng. Într-o scrisoare adresată generalului 
Paulus, ceva mai târziu, la 11 februarie 1942, el îi relata 
următoarele în legătură cu acest incident: „Pilotul meu a 
crezut că poate ateriza mai uşor la Lvov şi de aceea a 
îndreptat avionul într-acolo; nenorocirea s-a produs, la 
orele 11, 30, când a încercat să aterizeze... A fost o minune 
că nu ne-am găsit cu toţii moartea, mai cu seamă după ce 
am văzut aparatul”. 5 

Hitler a dispus organizarea unor funeralii naţionale 
pentru feldmareşalul defunct. La ceremonia de doliu, 
Armata 6 a fost reprezentată de generalul-maior von 
Schuler, de mai mulţi ani aghiotant al lui Reichenau. 
Operațiunile grele ce se desfăşurau în acea vreme n-au 


îngăduit participarea la funeralii nici măcar a unui singur 
şef de secţie din statul nostru major. 

Paulus, noul comandant-şef al Armatei 6 

Comanda Grupului de Armate „Sud' a fost 
încredinţată feldmareşalului von Bock. Acesta şi-a preluat 
funcţia la 20 ianuarie 1942. În aceeaşi zi a sosit la Poltava 
şi  generalul-locotenent Paulus, numit în funcţia de 
comandant-şef al Armatei 6. Interregnul produs prin 
moartea lui Reichenau lua sfârşit. 

Ambii comandanţi-şefi se aflau în faţa unor sarcini 
dificile. La nord-est de Harkov, la Volceansk, unităţi ale 
Armatei Roşii scoseseră din poziţiile ei Divizia 294 
infanterie. Ofensiva sovietică - executată pe ambele maluri 
ale Iziumului, la joncţiunea dintre armatele 17 şi 6 - s-a 
încheiat printr-o pătrundere adâncă în poziţiile noastre. 
Harkovul, Poltava şi Dnepropetrovskul erau amenințate. 
Rezervele lipseau cu desăvârşire. De la diviziile neatacate 
au fost detaşate batalioane de infanterie şi divizioane de 
artilerie, pentru a fi angajate la acoperirea flancului drept 
al armatei, eu frontul spre sud. O divizie de acoperire, dar 
care nu dispunea de armament greu, adusă în grabă din 
fâşia de spate a armatei, urma să interzică la est de 
Poltava înaintarea în adâncime a unităţilor de avangardă 
sovietice. Batalioane de alarmă, constituite din unităţi de 
aprovizionare ale armatei, au fost destinate apărării 
nemijlocite a oraşelor amenințate. 

Situaţia armatei nu era deloc strălucită când l-am 
întâmpinat pe generalul Paulus la aerodrom. Înalt şi zvelt, 
el se afla acum în faţa mea în carne şi oase. Mai întâi mi-a 
primit raportul cu reţinere, dar apoi pe faţa lui uscăţivă a 
trecut în fugă un zâmbet: 

— Şi dumneata eşti din Hessen? 

— Da, domnule general, i-am răspuns. 

— Ei, atunci o să ne putem înţelege bine, Adam. 

Apoi l-am salutat pe un vechi cunoscut de-al său care 


mă  însoţise la aerodrom, căpitanul Dormeier, ofiţerul 
însărcinat cu bunul mers al Cazinoului. 

Când ne-a: în văzut în maşină, mi-a adresat prima 
întrebare: 

— Cum stau lucrurile pe front? N-am citit încă 
raportul de aseară al armatei. S-a schimbat ceva între 
timp? 

— Suntem nerăbdători, să vedem dacă frontul subţire 
de apărare, pe care l-am format din unităţi eterogene, va 
rezista presiuni crescânde a Armatei Roşii. Şeful de stat- 
major e foarte bucuros că aţi venit. 

Paulus s-a dus de îndată la colonelul Heim, şeful de 
stat-major al Armatei 6. Heim se pregătise temeinic 
împreună cu ceilalţi ofiţeri din statul-major. Harta cu 
situaţia de luptă fusese adusă la zi şi se întocmise lista 
pierderilor înregistrate în ultimele zile. Primul ofiţer de 
stat-major (la) şi ofiţerul însărcinat cu „cercetarea 
inamicului şi contrainformaţiile” de) au prezentat rapoarte 
în legătură cu efectivele de luptă proprii, experienţa de 
luptă şi caracterul ofensivei. Ei au explicat componenţa 
trupelor sovietice, informând asupra ultimelor rezultate 
ale recunoaşterilor. Colonelul Heim a propus concentrarea 
sub o singură comandă a grupurilor de luptă formate din 
efective provenind de la diferite regimente şi divizii. 
Alegerea a căzut asupra generalului de artilerie Heitz, 
comandantul Corpului VIII armată. Paulus îl cunoştea ca 
pe un soldat energic „ca pe un om pe care te puteai bizui. 
Într-adevăr, Heitz a impus grupurilor de luptă, în scurt 
timp, un mod de acţiune unitar. El le-a dat un sprijin 
puternic prin organizarea temeinică a apărării artileristice 
şi amenajarea în ritm forţat a poziţiilor de apărare. Divizia 
113 infanterie a fost pusă la dispoziţia Corpului VIII 
armată şi introdusă în luptă, tot cu frontul spre sud, în 
zona de străpungere aflată la sud de Harkov. Primejdia 
părea îndepărtată. 


În aceste zile am putut constata în repetate rânduri 
cu câtă grijă acţiona Paulus. Largheţea răposatului 
comandant-şef von Reichenau îi era lui Paulus cu totul 
străină. Fiecare frază rostită sau scrisă era cumpănită cu 
grijă, fiecărui gând îi dădea expresie cu limpezime, astfel 
încât nu se putea naşte vreun dubiu. Dacă Reichenau 
fusese comandantul-şef bucuros să ia hotărâri şi să-şi 
asume răspunderea, fiind caracterizat mai ales ele 
asprime, voinţă inflexibilă şi îndrăzneală, Paulus era 
antipodul său. Încă pe când era tânăr ofiţer, în cercul său 
de camarazi era numit Cunctator, adică Temporizatorul. 
Mintea sa ascuţită ca briciul, logica sa de neînvins 
impuneau însă respect tuturor colaboratorilor. Cu greu îmi 
amintesc - ca Paulus să-şi fi subapreciat adversarul ori să- 
şi fi supraevaluat puterile şi posibilităţile proprii. Nu lua o 
hotărâre decât după o lungă şi lucidă chibzuinţă, după 
consultări amănunțite cu ofiţerii săi de stat-major, timp în 
care erau examinate cu grijă toate posibilităţile. 

Paulus era pentru subordonații săi un superior 
binevoitor şi întotdeauna corect. Acest fapt l-am constatat 
pentru prima oară atunci când am vizitat, împreună cu el, 
statele-majore de corp de armată şi de divizie din 
subordine. În după-amiaza zilei de 28 februarie şeful de 
stat-major m-a informat că urma să-l însoţească pe Paulus, 
la 1 martie, într-o inspecţie pe front. Cu această ocazie mi- 
a strecurat pe furiş o listă de avansări venită prin curier de 
la Direcţia Personal. Am aruncat o scurtă privire pe listă. 
Un nume fusese subliniat1. Şeful de stat-major mi-a întins 
mâna. Cu data de 1 martie 1942 eram avansat la gradul de 
colonel. 

— Vă aduc faptul la cunoştinţă astăzi, ca mâine 
dimineaţă, înainte de plecare, să vă puteţi prezenta 
comandantului-şef. Să avansați într-un singur an de la 
gradul de maior la cel de colonel, iată un fapt de care 
puteţi fi cu adevărat mândru. 


lar pe atunci eram cu adevărat mândru de acest 
lucru. 

Mi-am completat repede harta cu situaţia de luptă. 
Şeful de stat-major mi-a indicat ruta de deplasare. Urma să 
fim pe drum vreme de trei până la patru zile. 

În inspecţie la corpurile de armată din subordine N 

În dimineaţa următoare am pornit pe la orele 8 cu un 
autoturism de teren. Ne însoțeau pe motociclete câţiva 
agenţi de legătură. Era o zi de iarnă senină şi geroasă. 
Chiar şi mantalele de blană, nu ofereau decât o protecţie 
redusă împotriva vântului aspru din răsărit. Bariere de 
zăpadă ne blocau deseori drumul. Coloanele de soldaţi din 
Serviciile de spate şi civilii localnici reuşeau să înlăture 
doar pentru scurtă vreme obstacolele cele mai mari. 
Zidurile de zăpadă ce se înălţau de ambele părţi ale 
drumului şi care atingeau uneori patru metri na sileau să 
privim numai drumul. Doar în puţine locuri nămeţii îţi 
îngăduiau să zăreşti câmpia fără de sfârşit a Ucrainei, care 
ni se desfăşura în faţa ochilor aidoma unui deşert de 
zăpadă cu cristalele strălucind în lungul pâraielor şi prin 
sate, între casele scunde, vopsite în alb şi acoperite cu 
paie sau şindrilă. Pe crengile golaşe se făleau în pene corbi 
neobişnuit de mari. 

În cursul călătoriei comune Paulus a devenit 
comunicativ. Mi-a povestit despre grijile şi speranţele sale. 

— Acum şase săptămâni, când am preluat comanda 

Armatei 6 - începu Paulus, după câteva referiri 
generale la programul zilei - eram întrucâtva îngrijorat de 
felul în care se vor înfiripa raporturile mele cu generalii- 
comandanţi, deoarece toţi sunt mai în vârstă şi mai vechi 
în grad ca mine. 

— Şi mie mi-au trecut pe atunci prin minte gânduri 
asemănătoare, dar, după cele auzite de la aghiotanţii 
corpurilor de armată, am impresia că acum vă bucuraţi în 
ochii tuturor de autoritate deplină. 


— Aşa e, Adam, şi eu cred că am găsit calea potrivită. 
Vreau să mă folosesc de această călătorie pentru a realiza 
contacte şi mai strânse cu dânşii. Sarcina unui comandant 
este să stabilească adevărate relaţii de încredere cu 
subordonații săi. Aceasta presupune însă o cunoaştere 
reciprocă. Astfel, comanda este uşurată în mod substanţial. 
V-aţi întâlnit deja personal cu generalii? 

— Colonelul Heim m-a prezentat încă, din primele 
zile generalilor-comandanţi, dar nu-i cunosc încă pe toţi 
comandanții de divizie. Până acum mi-am putut forma o 
părere în privinţa lor doar pe baza aprecierilor din dosarul 
de cadre. 

— Profitaţi de aceste câteva zile. Îi vom vizita pe 
mulţi dintre ei. Mi-ar fi util ca, la întoarcere, să-mi 
prezentaţi în scris impresiile despre comandanţi. 

— Voi încerca, domnule general, să stau de vorbă şi 
cu câţiva comandanţi de regiment. E drept, există foi de 
apreciere despre toţi, dar eu aş dori mult să-mi formez o 
părere proprie. 

— Asta e bine şi necesar. Bănuiesc că în acest an ne 
mai aşteaptă lupte grele. În cazul că vom avea pierderi 
printre comandanţi, trebuie să mă pot baza pe propunerile 
dumneavoastră. O greşeală la numirea în posturi de 
comandă are întotdeauna urmări dăunătoare pentru trupă. 
Verificaţi-i deci pe toţi în mod temeinic! 

Coboram o înălţime. Maşina a început să derapeze şi 
s-a întors de mai multe ori în jurul axului propriu. Şoferul a 
avut de furcă până a izbutit să o redreseze. Astfel, 
conversaţia noastră a ajuns să lâncezească, iar atenţia ni s- 
a îndreptat spre drumul neted ca oglinda. 

Mai întâi l-am vizitat pe comandantul de divizie 
general-locotenent Gabke, care avea în subordine unităţi 
din ieşindul de vest. După o scurtă orientare asupra 
situaţiei şi a angajării trupelor, Paulus a inspectat poziţiile 
artileriei. Acestea se găseau în teren liber, fără a fi nici 


măcar camuflate, deci uşor de recunoscut de către inamic. 
Era o dovadă de iresponsabilitate crasă. 

Paulus s-a întreținut cu  artileriştii şi câţiva 
comandanţi de piese. 

— Sunt în regulă tunurile voastre, aveţi destulă 
muniţie? 

— Da, domnule general, a răspuns un comandant de 
tun. 

— Unde se află antetrenurile şi caii? 

— Caii sunt acolo, în hambare, iar antetrenurile în 
imediata lor apropiere. 

Tunarul a arătat spre localitatea aflată la o depărtare 
de numai câteva sute de metri. 

Comandantul-şef s-a adresat din nou comandantului 
de tun: 

— Socoteşti această poziţie favorabilă? De ce nu sunt 
camuflate tunurile? 

În imediata apropiere se aflau stoguri mari de paie. 

— De ce nu vă folosiţi de aceste clăi de paie? 

Comandantul de baterie a venit în fugă. Se temea de 
un perdaf. Dar Paulus nu era generalul feroce, care ştia 
doar să bruftuluiască, lucru de altfel pe deplin justificat în 
cazul în speţă, deoarece comandantul de baterie pusese cu 
prea mare uşurinţă în pericol viaţa soldaţilor săi. 

— Tocmai m-am întreţinut cu  artileriştii 
dumneavoastră despre poziţia tunurilor. Ele stau aici ca pe 
tavă. Dacă inamicul ar relua atacul, din bateria 
dumneavoastră n-ar mai rămâne probabil nimic, după 
câteva minute. Schimbaţi poziţia odată cu venirea serii şi 
folosiţi-vă de grămezile de paie pentru mascare! 

Paulus vorbise calm, într-un mod convingător şi 
camaraderesc. Comandantul de baterie stătea în faţa lui în 
poziţie de drepţi, cu mâna dreaptă la caschetă. 

— Am înţeles, domnule general! 

Mai mult n-a fost în stare să zică, atât de surprins 


era. 

— Bine, bine, puneţi totul în ordine! 

Cu aceste cuvinte generalul Paulus şi-a luat rămas 
bun de la ofiţerul rămas stană de piatră. 

Şi-a pierdut Timoşenko suflul? 

Ne aflam din nou în maşină şi ne era cumplit de frig 
în pofida mantalelor noastre de blană. Următoarea 
convorbire trebuia să aibă loc la - punctul de comandă al 
Corpului VIII armată, într-o localitate aflată la sud de 
Harkov. Paulus n-a scos la început niciun cuvânt. Era 
preocupat de gândurile sale. Deodată îşi ridică privirea. 

— Nu pot înţelege de ce nu şi-a continuat Timoşenko, 
ofensiva. Poziţia de apărare pe care am inspectat-o nu e în 
stare să reziste unei lovituri serioase. 

— Am observat şi eu acest lucru încă pe când ne 
aflam în poziţiile artileriei. Am schimbat doar câteva vorbe 
cu un ofiţer-observator, care-şi instalase o lunetă 
stereoscopică pe un stog de paie. Mi-a zis cu seninătate că 
ruşii dârdâie de frig ca şi noi, aşa că nu vor mai ataca în 
mod sigur. Şi ei s-au ascuns prin sate, la fel ca noi. 

— Lucrurile stau într-adevăr aşa: acum totul se 
rezumă, mai mult sau mai puţin, la lupta pentru localităţi. 
Dar nu trebuie să trecem cu vederea faptul că rusul 
este.cu mult mai bine echipat pentru iarnă decât noi şi că 
ne poate surprinde din nou. În orice caz, cartierul nostru 
general de la Poltava rămâne la fel de ameninţat ca până 
acum. 

— Sunt de părere, domnule general, că Timoşenko şi- 
a pierdut suflul, căci altfel s-ar fi folosit de situaţie, care-i 
este favorabilă. 

— Nu împărtăşesc opinia dumneavoastră. Ruşii 
operează sistematic şi nu îşi asumă riscuri în mod 
nesăbuit. Cred că diseară va trebui să discutăm temeinic 
această chestiune. Să vedem mai întâi cum apreciază 
situaţia generalul Heitz, care acţionează aici de mai multă 


vreme. 

Heitz ne aştepta. Era mic de statură, cu mişcări 
sacadate. Bărbia proeminentă conferea feţei sale înguste 
trăsături brutale. 

Pentru mine era interesant modul în care conducea 
Paulus analiza situaţiei de luptă. Nu se declara mulţumit 
cu o prezentare superficială. Ca ofiţer versat de stat-major 
voia să aibă o imagine exactă a lucrurilor şi se interesa de 
sursele din care proveneau informaţiile despre armata 
sovietică. Paulus decela cu multă perspicacitate esenţialul 
de ceea ce era lipsit de importanţă, cumpănind mereu noi 
variante ale inamicului, care reclamau decizii în 
consecinţă. 

Generalul Heitz s-a referit cu deosebire la 
puternicele unităţi sovietice de tancuri, rezumându-şi 
astfel spusele: 

— Dacă inamicul va lovi aici cu forțe concentrate, 
Harkovul nu mai poate fi ţinut, iar Armata 6 este 
amenințată din spate. Ne lipseşte artileria antitanc de 
mare calibru. Rog să mi se pună la dispoziție câteva baterii 
antiaeriene de calibrul 8, 8 cm. Ele ne-ar îngădui să 
zdrobim un atac cu tancurile dat de inamic. 

Paulus era pe deplin conştient de primejdia care 
amenința Harkovul Bineînțeles, mai întâi trebuia să se 
verifice dacă şi care anume baterii antiaeriene erau 
disponibile. Întorcându-se spre generalul Heitz, Paulus i-a 
spus: 

— De la Harkov voi vorbi numaidecât cu şeful de stat- 
major al armatei. Sper să vă putem ajuta. 

La Harkov ne aşteptau ordonanţele noastre. Am fost 
găzduiți în nişte căsuțe ale unei colonii. Pentru noi 
fuseseră pregătite două camere şi bucătăria şi - ceea ce 
era de cea mai mare importanţă după călătoria făcută pe 
un ger năprasnic - acolo domnea o căldură plăcută. Masa 
am luat-o în comun, în căsuţa lui Paulus, alături de care se 


afla locuinţa mea. Am mâncat crochete de cartofi, apoi am 
băut cafea veritabilă. 

După cină am rămas încă multă vreme împreună. 
Comandantul-şef a reluat cu acest prilej discuţia din după- 
amiaza acelei zile. 

— Vă spuneam deja, Adam, că nu împărtăşesc opinia 
dumneavoastră în privinţa capacităţii operative reduse a 
Armatei Roşii. În faţa Moscovei ruşii nu numai că au oprit 
tancurile noastre, ci, după cum ştiţi, au trecut la 5 
decembrie 1941 la contraofensivă pe frontul Kalinin, au 
aruncat trupele noastre mult înapoi şi ne-au pricinuit 
pierderi serioase. Prima fază a acestor evenimente am mai 
prins-o la OKH. 

— Am mai judecat încă o dată totul în mod temeinic, 
domnule general. Într-adevăr, ruşii au arătat în faţa 
Moscovei marea putere de care mai dispun. Ei au sesizat 
cu iuţeală punctul nostru nevralgic, ne-au străpuns 
poziţiile şi au pătruns până departe în adâncime. Generalul 
Schubert, al cărui aghiotant am fost până în noiembrie 
anul trecut, mi-a scris despre aceasta. Corpul său de 
armată, XXIII, a fost blocat în încercuire la Rjev vreme de 
mai multe zile şi s-a putut elibera din strânsoare numai 
după ce a aruncat în luptă ultimele forţe. Multe localităţi 
cucerite de noi cu mari pierderi au fost abandonate aşa 
cum e cazul Toropeţului. 

— Da, Adam, la Rjev situaţia a luat o întorsătură 
foarte serioasă; am pierdut şi mult material de valoare. 
Atacul rusesc de pe frontul de mijloc a pus în mare 
dificultate Comandamentul Suprem al Armatei. Abia dacă 
a ştiut cum să acopere marile breşe produse de ruşi. Veţi 
înţelege, deci, că situaţia armatei noastre mă îngrijorează 
mult. Armata lui Timoşenko, care a făcut străpungerea pe 
la Izium, ne ameninţă flancul depărtat, de la sud de 
Harkov. Forţele de care dispunem nu sunt în stare să 
respingă un nou atac. Nici la nord-est de Harkov, la 


Velceansk, primejdia nu este încă înlăturată. Nu dispunem 
încă de forţe noi, aşa încât vom fi probabil siliţi să ţinem 
frontul actual cu unităţile deja angajate acolo, ba mai mult. 
acestea vor trebui să neutralizeze cât se poate de repede 
pătrunderile inamicului. Atâta vreme cât aceste obiective 
n-au fost realizate, ne aflăm într-o situaţie deosebit de 
periculoasă. 

În faţa noastră era întinsă harta, pe care fuseseră 
trecute ultimele informaţii provenite din rapoartele de 
situaţie. Paulus i-a telefonat şefului de stat-major în 
legătură cu cererea formulată de generalul Heitz, de a fi 
angajată la sud de Harkov artileria antiaeriană de calibru 
8,8 cm pentru asigurarea apărării antitanc... Şeful de 
statmajor l-a informat pe comandantul-şef asupra situaţiei 
din celelalte sectoare de front ale armatei. Ascultam numai 
pe jumătate atent. Discuţia noastră mă tulburase 
întrucâtva. În gând am trecut încă o dată în revistă 
rezultatele zilei de azi. Remarcasem la unii ofiţeri din linia 
frontului o dispoziţie apăsătoare. La mulţi soldaţi nu se 
mai păstra nimic din elanul, din încrederea în victorie a 
primului an de război. Un lucru îmi părea sigur: Hitler şi 
OKH-ul afirmau în mod deliberat sau inconştient un 
neadevăr, atunci când trâmbiţau în lume: Armata Roşie 
este distrusă. Dar o armată distrusă nu putea ataca fără 
oprire în mijlocul iernii în puncte diferite. La o parte, însă, 
cu aceste îndoieli. Numai să treacă iarna şi totul va lua 
iarăşi o altă înfăţişare. Aşa încercam cel puţin să mă 
conving. Totuşi, a mai trecut. O bună bucată de timp, până 
să-mi găsesc somnul în acea noapte. 

A doua zi am vizitat statele-majore ale Corpului XVII 
armată şi ale Corpului XL tancuri, aflate la Harkov. Cu 
generalul-comandant al corpului de tancuri, generalul de 
tancuri Stumme, mă întâlneam pentru prima oară. În 
armată era numit în glumă „Kugelblitz 2. Numele era 


2 în traducere exactă : fulger globular ; prin extensiune : trăsnetul (n. 


foarte bine ales pentru acest general mic de statură, 
corpolent şi plin de viaţă. Diviziile sale de tancuri au 
respins inamicul, care făcuse o incursiune în poziţiile 
noastre de la nord-est de Harkov. 

Şi aici Paulus m-a impresionai în cursul convorbirilor 
purtate cu generalii-comandanţi şi şefii lor de stat-major. 
El nu. se prevala de înalta sa funcţie de comandă, ci 
încerca să-şi convingă subalternii de justeţea concepţiei 
şale. Comportarea sa nu şi-a greşit ţinta nici în cazul 
generalilor mai vârstnici. Am putut să constat cu 
satisfacţie că manifestau o preţuire sinceră faţă de 
comandantul lor şef. 

Episodul înfiorător de la Belgorod 

A treia zi ne-am deplasat la Belgorod, la Corpul XXIX 
armată. Mă bucuram de revederea cu şeful de stat-major, 
colonelul von Bechtolsheim. Lucrasem împreună cu el 
vreme de mai multe luni în statul-major al Corpului XXIII 
armată. Şi Paulus îl cunoştea mai îndeaproape. 
Bechtolsheim a fost în timpul campaniilor din Polonia şi 
Franţa prim-ofiţer de stat-major al Armatei 6.5 

Pe când ne apropiam de oraş, Paulus arătă spre 
dreapta, spunând: 

— Vedeţi, aici era să fie interceptată, printr-un atac 
executat de Armata Roşie, şoseaua destinată aprovizionării 
trupelor din raionul Belgorod. Ştiţi că Divizia 294 
infanterie a opus atacului doar o rezistenţă slabă şi s-a 
repliat în parte, fugind până la acea ridicătură mică de 
pământ. Situaţia a putut fi restabilită doar cu sprijinul 
tancurilor noastre. 

Peste puţin timp am ajuns la Belgorod. Aici, în 
centrul oraşului, ni s-a înfăţişat deodată o imagine 
înfiorătoare. M-am înfricoşat. Într-o piaţă mai mare se 
înălța o spânzurătoare. În ştreang atârnau mai mulţi civili. 


tr.). 
3 Ofiţer de stat-major însărcinat cu operaţiile (n. tr.). 


Paulus a pălit pe dată. În ochii bărbatului altminteri atât de 
calm se oglindea acum o puternică tulburare interioară. 
Plin de mânie, el a izbucnit: „Ce înseamnă expunerea în 
public a acestei crime? Doar am anulat ordinul lui 
Reichenau îndată după numirea mea!” 

Îmi aduceam foarte bine aminte de acest ordin al lui 
Reichenau. Era prin noiembrie 1941. Fusesem transferat 
la statul-major al Armatei 6 şi mă aflam în drum spre noul 
meu eşalon de comandă. Îmi devenise numaidecât limpede 
spiritul care domnea acolo. Încă la picioarele scării care 
ducea spre biroul de operaţii era atârnat un afiş mare, pe 
care putea fi citit acel ordin intitulat. Comportarea trupei 
în teritoriile din răsărit şi semnat von Reichenau, 
feldmareşal6. Ceea ce se cerea acolo militarilor era de-a 
dreptul monstruos. Era un îndemn la uciderea populaţiei 
civile ruse, inclusiv a femeilor şi copiilor. Ordinul lui 
Reichenau nu avea nimic comun cu ceea ce înţelegeam eu 
prin a purta un război. El era mai grav decât Ordinul 
privind comisarii, potrivit căruia comisarii politici ai 
armatei sovietice urmau să fie trataţi nu ca soldaţi sau 
prizonieri de război, ci trebuiau lichidaţi de îndată, 
individual şi sistematic 7. Ce mai reprezenta în acest caz 
Convenţia de la Haga privind ducerea războiului? După 
preluarea Armatei 6, Paulus anulase ordinul lui Reichenau. 
Dar la Belgorod se înălța această spânzurătoare. 

Generalul-comandant, general de infanterie von 
Obstfelder, şi colonelul von Bechtolsheim din statul-major 
ne aşteptau la punctul lor de comandă în faţa intrării. 
Paulus s-a adresat lui Obstfelder: 

— De ce au fost spânzurați civilii? 

Obstfelder îşi privi superiorul. 

—  Ortskommandantul i-a desemnat ca ostateci, 
deoarece mai mulţi ostaşi de-ai noştri au fost găsiţi morţi 
în oraş. Au fost spânzurați, ca exemplu, pentru intimidare, 
pe principala arteră de circulaţie. 


Paulus s-a oprit în faţa ofiţerilor, uşor aplecat înainte. 
Când a început să vorbească, pe faţa sa a apărut un spasm 
nervos: 

— Şi prin asta credeţi că veţi curma acţiunile 
partizanilor? Cred că printr-o astfel de metodă se obţine 
tocmai contrariul. Am anulat ordinul lui Reichenau privind 
comportarea trupei în teritoriile din est. Luaţi măsuri ca 
această ruşine să nu se mai repete! 

Acesta era Paulus. Actele de răzbunare şi atrocitățile 
contraveneau concepţiei sale despre război. Anulase 
ordinul barbar al lui Reichenau. Era un câştig, dar nu 
însemna totul. Ce-i drept, în forul său interior Paulus 
fusese revoltat şi ordonase înlăturarea spânzurătorii, dar 
Ortskommandantul din Belgorod, care pusese să fie ucişi 
ostatecii contrar ordinului dat de comandant, a scăpat fără 
vreo pedeapsă. Nu e mai puţin adevărat că nici eu nu 
reacţionasem atunci la această inconsecvenţă. 

A patra zi am revenit la Poltava. 

În patrie: stare de spirit în scădere g 

De peste doi ani nu mai avusesem concediu. In urma 
examinării de către medicul-internist al armatei, general- 
maior prof. dr. Haubenreisser, acesta m-a sfătuit să solicit, 
în fine, concediul care mi se cuvenea. Plin de încordare, 
Paulus mi-a aprobat cererea. Pe înlocuitorul meu mă 
puteam bizui. Cunoştea bine toate problemele. Eu 
intenționam să o pornesc spre casă încă înainte de Paşti. 

Paulus primise, de asemenea, concediu din partea 
comandantului-şef al grupului de armate, pentru a se duce 
la Berlin, de sărbătorile Paştelui, la botezul celor doi 
nepoti gemeni ai săi. 

Am plecat împreună spre patrie. Cu trenul special al 
mareşalului von Bock, am călătorit de la Poltava până la 
Kiev; automobilul lui. Paulus îl încărcaserăm pe un vagon- 
platformă descoperit, întrucât de la Kiev la Berlin Paulus 
voia să călătorească cu maşina. 


Una din companiile noastre de reparaţii auto de la 
Kiev primise ordin să-mi pună la dispoziţie un automobil 
care să mă ducă până la frontiera Reichului. Mă însoțea şi 
un tânăr ofiţer de ordonanţă din statul nostru major. După 
o scurtă oprire la Kiev, ne-am continuat călătoria spre 
apus. Totul părea să meargă bine. Spre seară s-a pornit 
însă un viscol atât de puternic, încât doar cu mare 
greutate puteam urmări drumul. Ne-am hotărât să 
înnoptăm la Jitomir şi să pornim mai departe odată cu 
zorile. Dar în aceste zile mă urmărea ghinionul. Pe când 
făceam plinul, maşina noastră a alunecat din cauza 
întunericului într-o groapă, iar cotul ţevii de eşapament s-a 
rupt. chiar de lângă motor. A doua zi de dimineaţă eram la 
atelier. A fost nevoie să recurg la întreaga-mi artă de 
convingere, pentru ca reparația să se facă imediat. Abia 
spre amiază am putut să pornim mai departe. Făcuserăm 
plinul, canistrele de rezervă erau pline ochi. Avea să fie 
spre norocul nostru. Maşina înainta bine, iar viscolul 
încetase, în gând mă vedeam deja la Cracovia, unde voiam 
să mă urc în trenul de permisionari, care pleca conform 
mersului trenurilor spre Frankfurt pe Main. Cu moralul 
bine fortificat, mă întreţineam cu şoferul, un tânăr soldat, 
de profesie mecanic auto. 

— Eşti de multă vreme sub drapel? l-am întrebat. 

— De la începutul războiului, domnule colonel. 

— De când te afli la compania de reparaţii? 

— După instrucţie am fost transferat la companie ca 
mecanic auto; am făcut campania din vest şi mă găsesc 
aici încă de la început. 

— Îţi place Kievul? Ieri după masă am văzut doar 
puţin din oraş, dar mi-a făcut o impresie bună. 

— Da, domnule colonel, Kievul este un oraş frumos, 
avem locuri bune de încartiruire şi un atelier de reparaţii 
cu tot ce trebuie. Numai dacă totul n-ar fi atât de nesigur. 

— Ce vrei să spui cu asta? 


— Nu e recomandabil să ieşi singur seara. De când 
ne aflăm aici, au dispărut fără urmă destui soldaţi şi ofiţeri. 
Nu din unitatea noastră. Noi am fost instruiți şi preveniţi 
încă de la bun început. Seara, când mergem la 
cinematograf sau la clubul pentru soldaţi, suntem 
întotdeauna în grup mai mare, iar armele le avem mereu 
asupra noastră. 

— Ei, ei, nu poate fi chiar aşa de rău. 

— Domnule colonel, nu exagerez. Chiar şi în oraş 
trebuie că există partizani, care organizează atacurile prin 
surprindere. Mai bine ne-am afla într-o localitate mică, 
unde-i cunoşti pe toţi civilii. Şi mai bine ar fi dacă războiul 
s-ar sfârşi curând. 

— Desigur că ţi-este dor de apus? 

— Acolo era în orice, privinţă mai plăcut. Pentru noi 
au fost cu adevărat vremuri frumoase. 

— lar acum eşti sătul de război. 

— Mărturisesc sincer că da, domnule colonel. Ar 
trebui să auziţi numai cum înjură camarazii noştri mai 
vechi. După cum povestesc permisionarii, în faţa Moscovei 
au dat ortul popii mulţi soldaţi germani. Prietenul meu mi- 
a adus ziarul dintr-un mic oraş de district din patrie. Pagini 
întregi erau pline cu anunţuri mortuare. 

Treceam pe un drum proaspăt pietruit. Pietre mari 
cât pumnul se loveau neîncetat în caroseria maşinii. 
Şoferul micşoră viteza. După câteva sute de metri am 
putut accelera din nou. Ne apropiam de Rovno. Ofiţerul de 
ordonanţă, aşezat în spatele meu, mă bătu pe umăr. 

— Domnule colonel, cred că iarăşi nu-i ceva în ordine 
cu maşina. Lăsăm după noi o dâră. Fie că s-a spart 
rezervorul de benzină, fie radiatorul. 

Am oprit. O piatră făcuse o gaură mică în rezervor. 
Benzina se scurgea pe acolo. Trăgând benzină din canistre 
am reuşit să ajungem până la o staţie de alimentare din 
Rovno. Aici nu exista însă niciun atelier de reparaţii. 


Şoferul a astupat gaura cu câlţi şi a făcut din nou plinul 
tuturor recipientelor existente. Cu ultima picătură de 
benzină am reuşit să ajungem la Przemysl, unde am dus 
maşina la un atelier al Wehrmachtului. Subofiţerul de 
serviciu ne-a declarat că reparația urma să dureze cel 
puţin două zile. Drept urmare, m-am hotărât să-mi continui 
călătoria în dimineaţa următoare, cu trenul. În a treia zi de 
călătorie, spre amiază, mă aflam la Frankfurt pe Main. 
Câteva ore mai târziu soţia mea mă întâmpina, la gara 
Munzenberg, orăşel din Hessen, în apropiere de Bad 
Nauheim. 

Chiar a doua zi dimineaţă l-am căutat pe un vechi 
cunoscut, meşterul tâmplar Hartmann, un neobişnuit de 
bun cunoscător de politică şi istorie. Şedeam cu el în micul 
său atelier. Fără a-şi întrerupe lucrul, Hartmann s-a 
întreţinut cu mine vreme de mai multe ore. Am discutat 
despre război. 

— Starea de spirit este împărţită în rândurile 
locuitorilor din orăşelul nostru. Aceia ai căror membri de 
familie se găsesc în apus şi în statele nordice continuă să 
fie mulţumiţi. Vă puteţi cu greu imagina cantitatea de 
alimente, stofe, lenjerie şi îmbrăcăminte trimisă de aceşti 
soldaţi. Unele femei de aici, care în condiţii normale de 
abia îşi puteau cumpăra o pereche de ciorapi, umblă acum 
îmbrăcate în blănuri. Ele n-au de ce să se teamă pentru 
viaţa soţilor şi fiilor lor. În acest fel războiul poate fi 
suportat foarte bine. 

Alta e situaţia în familiile ale căror membri se află în 
răsărit. O frică permanentă îi domină. În fiecare zi poştaşul 
le poate returna o scrisoare cu menţiunea: Căzut pe 
câmpul de onoare. Trebuie numai să ştii să citeşti câte 
ceva printre rândurile comunicatelor militare. Am fost 
obligaţi să ne retragem. În faţa Moscovei au curs în mod 
evident şuvoaie de sânge german. Ia citiţi acest ziar. 

Într-adevăr, ceea ce îmi povestise pe drum tânărul 


şofer nu era deloc exagerat. Pagini întregi erau pline cu 
anunţuri mortuare! 

— Goebbels nu-i poate ascunde poporului această 
înfrângere. Relatările permisionarilor şi ale răniților 
despre retragerea din faţa Moscovei îi scot minciunile la 
lumină. Pot să vă spun doar că starea de spirit este în 
scădere rapidă. Tot mai mulţi dintre locuitorii noştri doresc 
terminarea războiului. Chiar şi printre membrii de partid 
există deja câte unii care au mai vorbesc de victoria finală. 
Nu cred că vom putea înfrânge colosul rusesc. Hitler a 
provocat prin aroganţa sa întreaga Europă; asta nu poate 
duce la un sfârşit bun. 

Şedeam pe o bancă din atelier şi-l ascultam pe 
meşter. Din când în când lăsa rindeaua din mână pentru a- 
şi umple pipa din nou sau pentru a o reaprinde atunci când 
se stingea, folosind o aşchie de lemn aprinsă la sobiţa 
pentru clei, mereu încinsă”. 

Bătrânul Hartmann era credincios. Se ducea la 
biserică în mod regulat, iar. biblia o avea mereu cu sine, în 
atelier. 

— Comuniştii nu vor să aibă nimic de-a face cu 
religia, spunea el. De aceea sunt împotriva comunismului. 
Departe de mine să fiu prieten al ruşilor. Dar nu sunt nici 
naţional-socialist. Ceea ce apuci să auzi de la permisionari 
îţi face părul măciucă. Sunt omorâţi oameni nevinovaţi, 
sunt spânzurați civili. Cu aceasta nu sunt deloc de - acord. 
Iar ceea ce se face cu evreii este pur şi simplu o ruşine. De 
ce trebuie să fie exterminați? Doar şi ei sunt oameni şi îşi 
fac datoria la fel ca noi. Nu, aceasta nu va duce la un 
sfârşit bun. Şi pe urmă acest război, pe două fronturi. Nu 
vom putea rezista; asta a dovedit-o deja primul război 
mondial. Rusia dispune de un teritoriu uriaş şi de mari 
rezerve de oameni. 

— O scoatem noi la capăt! 

Cu aceste cuvinte mi-am luat rămas bun de la vechiul 


meu cunoscut. Ceea ce auzisem însă de la el venea să-mi 
trezească din nou îndoielile, care-mi răpiseră somnul cu 
câteva săptămâni mai înainte, după discuţia cu generalul 
Paulus. Oare în patrie gândesc mulţi asemenea meşterului 
tâmplar? Am tras cu urechea în jurul meu, am discutat cu 
ţărani, mici comercianţi, muncitori şi profesori. Cel mai 
adesea erau prudenti faţă de mine, evitau să răspundă la 
întrebările mele. Pentru ei rămâneam un simplu ofiţer 
superior. Tocmai aceasta mă nedumerea şi n-a avut darul 
să-mi risipească gândurile. De altfel, soţia mi-a povestit că 
oamenii trăiau cu o teamă necontenită faţă de Gestapo. Un 
singur cuvânt nechibzuit putea duce la arestare şi lagărul 
de concentrare. Neîncrederea tulbura viaţa în comun. 

Cu ocazia unei scurte vizite la Eichen, la fratele meu, 
am constatat aceeaşi stare de spirit apăsătoare. Mai. mulţi 
tineri dintre rubedeniile mele căzuseră deja pe câmpul de 
luptă - fii de ţărani, care urmau să preia cândva 
gospodăriile părinteşti. 

Odinioară obişnuiam să mă duc cu plăcere în satul 
meu natal, la rude şi prieteni. De această dată m-am văzut 
nevoit să fac vizite de condoleanţe. Pretutindeni întâlneam 
femei cu feţele plânse. 

Din concediu la generalul Keitel 

Reîntors de la Eichen la Minzenberg, am primit o 
telegramă de la şeful comenduirii garnizoanei Frankfurt. 

„Din ordinul Armatei 6  întrerupeţi de îndată 
concediul. Prezentaţi-vă mâine la Direcţia Personal a 
Armatei de Uscat la Berlin”. 

Era o surpriză cât se poate de neplăcută: Soţia mea 
era disperată. Şi cum se mai bucurase de concediul meu şi 
ce planuri ne mai făcuserăm! Acum totul se năruia. Am. 
împachetat geamantanele în grabă. Despărțirea mă apăsa. 
La Bad Nauheim am reuşit să apuc trenul de noapte spre 
Berlin. Inainte de masă, imediat după sosire, m-am 
prezentat la Direcţia Personal. Eram aşteptat. Ofiţerul de 


serviciu m-a trimis imediat cu trenul de legătură la Lotzen. 
Abia dacă am mai avut timp să-l salut telefonic pe 
cumnatul meu, locotenent-colonelul dr. Wagner, şef de 
secţie în Comandamentul Suprem al Wehrmachtului. 

La Lotzen sosirea mea fusese anunţată. Aici am aflat, 
în fine, de ce a trebuit să-mi întrerup concediul: urma să 
plec cu avionul la Poltava, unde şeful Direcţiei Personal a 
Armatei de Uscat, generalul Keitel, convocase o 
consfătuire cu aghiotanţii de armată ai Grupului de Armate 
Sud”. 

Noaptea am petrecut-o în trenul special al 
feldmareşalului von Brauchitsch. Trenul staţiona camuflat 
într-o pădure din apropiere de Lotzen. Era format din mai 
multe vagoane de dormit, dintr-un vagon-restaurant şi un 
vagon-salon, înzestrat cu mese şi scaune. Comandantul 
trenului special mi-a repartizat un compartiment şi o 
ordonanţă. 

În dimineaţa următoare, când am coborât din 
automobil pe aerodromul Lotzen, avionul special, destinat 
să-l ducă pe generalul Keitel la Poltava, se afla deja 
pregătit. Generalul a sosit la puţină vreme după mine, 
însoţit de mai mulţi şefi de secţie din Direcţia Personal a 
Armatei de Uscat. 

În aşteptarea zborului mă încercau sentimente destul 
de amestecate. Curând s-a pornit un vânt puternic. 
Stomacul meu era în grevă încă mai dinainte. 

Am luat loc în avion, iar aparatul a decolat imediat. 
Lacul Lotzen a trecut în viteză pe sub noi. Încă la înălţimea 
de câteva sute de metri eram scuturaţi cu putere de 
rafalele furtunii. Niciodată până atunci nu suferisem de 
rău de avion. De data asta îmi era foarte rău. La Jitomir, 
unde am făcut o escală, eram foarte slăbit. E lesne de 
înţeles că n-am avut niciun chef să cobor din avion. Deşi 
zborul a fost apoi mai plăcut, am răsuflat uşurat când am 
ajuns la Poltava. 


În dimineaţa următoare, în clădirea statului-major al 
grupului de armate, a început consfătuirea. În afară de 
Keitel şi şefii de secţie de la Direcţia Personal a Armatei de 
Uscat, la consfătuire luau parte prim-aghiotanţii armatelor 
2, 6, 11, 17, precum şi ai armatelor 1 şi 4 tancuri. 

Ni s-au dat instrucţiuni în privinţa încadrării 
corespunzătoare a funcţiilor de comandă, urmând să 
raportăm Direcției Personal comandanții care nu 
corespundeau întru totul şi să-i propunem pentru alte 
însărcinări. Acolo unde era posibil, respectivii comandanţi 
urmau să fie înlocuiţi cu ofiţeri din fâşia armatei. 

Armata noastră a propus încadrarea unor 
locotenenţi-majori în funcţii de comandanţi de batalion, 
precum şi a unor maiori mai tineri şi experimentați în 
acelea de comandanţi de regiment. După patru săptămâni 
aceştia urmau să fie confirmaţi la comandă, iar după 
trecerea a încă două luni, avansați la gradul imediat 
următor, fără a se ţine seama de vechimea în grad. Această 
propunere a fost aprobată. 

— În cazul pierderii altor comandanţi, Direcţia 
Personal a recomandat aghiotanţilor să procedeze în 
acelaşi mod ca Armata 6. Cu această ocazie s-a subliniat că 
prin avansarea înainte de termen nu numai că ar spori 
autoritatea acestor ofiţeri în faţa comandanților de 
companie, respectiv a celor de batalion, având acelaşi grad 
cu ei, ci s-ar stimula şi ambiția ofiţerilor. 

Generalul Keitel s-a referit apoi la faptul că înainte 
de declanşarea ofensivei trebuia constituită la grupul de 
armate o rezervă de cadre de conducere formată din ofiţeri 
de diferite grade. 

Spre seară consfătuirea a luat sfârşit. Imediat după 
aceea am raportat rezultatele şefului nostru de stat-major 
şi generalului Paulus. In zilele următoare am continuat să 
muncesc cu îndârjire. De concediu nici nu mai putea fi 
vorba. 


Un plutonier revine din prizonieratul sovietic 

Curând s-a produs, o nouă criză în punctul de 
străpungere aflat la sud de Harkov. Armata Roşie a 
încercat din nou să rupă frontul nostru. N-a putut fi oprită 
decât cu greu, prin intervenţia unor tunuri antiaeriene de 
calibru 8, 8 cm şi a unei divizii proaspăt sosite. În sectorul 
Diviziei 44 infanterie (cu garnizoana din timp de pace la 
Viena), unităţile sovietice au reuşit să ia însă un anumit 
număr de prizonieri. Printre aceştia se afla şi un 
pluto>nici, comandant de pluton într-un regiment de 
infanterie, al cărui nume l-am uitat. Spre marea noastră 
mirare, câteva zile mai târziu, divizia a raportat 
întoarcerea plutonierului, căzut prizonier, la unitatea sa. 
Ofiţerul de la divizie însărcinat cu contrainformaţiile mai 
adăuga în rar portul său că cel întors povestea 
pretutindeni despre tratamentul bun de care se bucurase 
din partea soldaţilor şi ofiţerilor Armatei Roşii. Aflate în 
contradicţie cu propaganda noastră, aceste informaţii le-au 
dat destule dureri de cap celor de la contrainformaţii. Am 
fost de faţă când ofiţerul a prezentat cazul şefului de stat- 
major cu ocazia analizei situaţiei. Cu puţin timp înainte 
ordonase ca plutonierul, însoţit de un ofiţer, să fie adus la 
statul-major al armatei, deoarece situaţia i se părea destul 
de ciudată. Interogat de un ofiţer de ordonanţă al secţiei 
de cercetare a inamicului şi contrainformaţii, plutonierul a 
relatat că ar fi reuşit să evadeze din prizonierat, dar că 
prizonierii ar fi trataţi în mod corect. Atât la unităţile de 
front cât şi, mai apoi, la statele-majore superioare care îl 
interogaseră, li s-ar fi dat mâncare, băutură şi ţigări. Nici 
vorbă de maltratări sau chiar de faimosul glonţ în ceafă. 

Toate acestea păreau incredibile. Ofiţerul cu 
contrainformaţiile era de părere că plutonierul fusese 
retrimis la unitate cu o misiune  subversivă, de 
dezagregare. Chiar dacă lucrurile n-ar fi stat aşa, 
rămânerea sa prezenta un pericol pentru moralul de luptă 


al trupei. De aceea, ofiţerul a propus mutarea plutonierului 
într-o unitate militară de rezervă, cu menţiunea expresă de 
a nu mai fi trimis pe frontul de est. Propunerea a fost 
aprobată. 

Măsura nu a împiedicat însă discutarea cazului 
printre combatanții diviziei. Cei mai mulţi erau de părere 
că prizonierul fusese retrimis cu o misiune foarte precisă. 
De aceea se şi bucurase de un tratament atât de bun. Doar 
puţini dădeau crezare relatărilor acestuia. Niciodată nu s-a 
aflat însă cum se petrecuseră lucrurile în realitate./ 

Cazul a oferit subiect de discuţie şi ofiţerilor din 
statul-major al armatei. La rândul meu, socoteam ca foarte 
probabil că aici nu era vorba de o evadare; aveam totuşi 
reţineri, pe care-i Le-am mărturisit şi lui Paulus, faţă de 
mutarea plutonierului într-o unitate militară de rezervă. 

— Oare astfel nu vom da noi înşine apă la moară unor 
discuţii negative în cadrul regimentului, ba chiar şi al 
diviziei? Plutonierul avea doar un calificativ bun din partea 
comandantului său de companie, fiind socotit un soldat 
exemplar, pătruns de spiritul datoriei; el se comportase 
mereu în mod corespunzător şi nu fusese niciodată 
sancţionat până acum. 

Se bucurase totodată de stima superiorilor şi a 
subordonaţilor. Cred că tocmai acum se vor isca discuţiile 
nedorite pe care vrem să le evităm. Cu atât mai mult vor 
începe unii soldaţi să se îndoiască acum de adevărul 
propagandei noastre. 

Ingândurat, comandantul mi-a răspuns 

— Să admitem deci, în favoarea celui întors, că n-ar fi 
primit vreo misiune deosebită. Chiar şi în acest caz 
rămânerea sa în unitate ar prezenta un oarecare pericol. 
El va trebui mereu să se explice. Aşa cum stau lucrurile, 
ele sunt în folosul propagandei inamice. De aceea sunt de 
acord cu propunerea secţiei noastre de contrainformaţii. 

Am discutat şi cu ofiţerul de ordonanţă care îl 


interogase pe plutonier şi i-am exprimat temerile mele. 

Zâmbind, mi-a răspuns: 

— Şi noi am sesizat această primejdie şi de aceea am 
şi transmis diviziei următoarele: „Verificările de la statul- 
major al armatei au stabilit că tot ceea ce a povestit 
plutonierul nu corespunde adevărului. Ruşii l-au însărcinat 
chiar să-şi îndemne camarazii la dezertare”. 

Am rămas fără grai. 

— Să fie într-adevăr aşa? 

— Bineînţeles că nu întru totul, mi-a răspuns ofiţerul, 
dar sunt de părere că astfel s-ar limita în rândul militarilor 
orice discuţii ulterioare. 

În sinea mea modul în care se rezolvase această 
problemă m-a preocupat încă multă vreme. Şi în acest caz 
exista fără îndoială o contradicţie între propaganda 
noastră oficială şi realitate. Ne străduiam să lămurim 
necontenit soldaţii că rusul nu lasă niciun prizonier în 
viaţă, ci îl stoarce de informaţii şi îl trimite apoi pe lumea 
cealaltă. 

Plutonierul citase numele şi unitatea soldaţilor pe 
care-i văzuse dincolo şi cu care vorbise. Aceste informaţii 
puteau fi verificate. O minciună putea fi dovedită cu 
uşurinţă. Ce urmăreau însă roşii prin retrimiterea 
comandantului de pluton? Ce însărcinare primise oare cu 
adevărat? 

Aşa cum se întâmplă când dai frâu liber gândurilor, 
mi-am amintit de o altă întâmplare petrecută la statul 
nostru major. Colonelul von Bechtolsheim, şeful de stat- 
major al Corpului XXIX armată, fusese transferat în Franţa 
ca şef de stat-major al Armatei 1. Succesorul său, colonelul 
de stat-major Kinzel, până atunci şef al Secţiei Armate 
Străine - Est din cadrul Statului-Major Genera) al Armatei 
de Uscat, js-a prezentat lui Paulus şi a luat apoi parte la 
masa noastră de prânz. - în cursul discuţiilor, Paulus şi-a 
exprimat surprinderea faţă de opinia susţinută de OKH, 


dar mai ales de Hitler, că Armata Roşie ar fi nimicită. 

— Activitatea Armatei Roşii, începând cu luna 
ianuarie, mai ales în faţa Moscovei şi aici, la noi, dovedeşte 
că nici nu poate fi vorba de aşa ceva. Ce părere aveţi, 
Kinzel? 

— Secţia mea n-a acceptat niciodată teza proclamată 
de Hitler, în repetate rânduri, despre nimicirea Armatei 
Roşii. În expunerile mele am atras Fihrerului mereu 
atenţia că, potrivit informaţiilor de care dispunem, 
Uniunea Sovietică abia acum începe să-şi desfăşoare 
întreaga ei forţă militară. Ea a organizat numeroase 
armate noi, iar industria ei de armament lucrează tot mai 
intens. Hitler însă nici n-a vrut să audă, căci nu se potrivea 
cu dorinţele sale. Cu o mişcare a mâinii a îndepărtat 
rapoartele noastre de pe masă. 

Toate acestea nu erau, într-adevăr, prea liniştitoare. 
Ce consecinţe de neprevăzut urma să aibă faptul că în 
luarea deciziilor sale comandantul suprem pornea de la o 
apreciere atât de eronată a forţei inamicului? De ce 
îngăduiau însă generalii din OKH şi din Wehrmacht, ba 
chiar şi Statul-Major General, răspândirea unor astfel de 
informaţii false? A-ţi întemeia strategia şi tactica de război 
pe astfel de minciuni ale propagandei era curată nebunie. 
Cum era oare cu putinţă o astfel de uşurinţă criminală? 

Întrebarea nu-mi dădea pace. Nu mi-aş fi putut 
închipui pe atunci, nici în cel mai negru vis, cât de 
amarnică îmi va fi calea spre adevăr. 

Aveam înainte de toate încredere în Paulus. El nu s-ar 
fi socotit pus la adăpost printr-o astfel de subapreciere 
iresponsabilă a inamicului. El îşi urmase judecata limpede 
şi ageră. Aceasta o dovedise deja în puţinele săptămâni de 
când preluase comanda Armatei 6. 

Socoteam de neînchipuit, ba chiar primejdios, să 
discut cu superiorii sau cu camarazii de aceeaşi vârstă 
îndoielile care începeau să-mi încolţească. Ce-i drept, 


cunoscusem tocmai pe atunci un ofiţer de a cărui atitudine 
fermă mă simţeam atras - noul şef al serviciului de geniu 
al armatei, colonelul Selle. Ne cunoşteam însă prea puţin. 
În afară de aceasta, el era purtător al Insignei de aur a 
NSDAP. Pe atunci îi credeam un partizan înfocat al lui 
Hitler, în pofida unor observaţii critice care îi scăpaseră. 
Abia cu trecerea timpului am constatat că Selle era 
frământat la rându-i de numeroase îndoieli şi de unele 
deziluzii profunde legate de modul în care Hitler conducea 
războiul. Aveam să devenim mai apoi buni prieteni. 

Corespondenţii) de presă Fritzsche 

Marea ofensivă din vara anului 1942 bătea la uşă. 
OKH-ul l-a trimis pe maiorul de stat-major Menzel ca ofiţer 
de legătură cu statul-major al Armatei 6. Datorită 
modestiei şi discreţiei sale, el s-a împrietenit foarte repede 
cu cei de la biroul operaţii, bucurându-se de încrederea 
generală. Cu puţin înainte de începerea operaţiilor, am 
avut parte de o nouă surpriză. Domnul Fritzsche, una 
dintre figurile proeminente ale Ministerului Propagandei a 
fost trimis la statul nostru major în calitate de 
corespondent de presă. În uniformă de Sonderfihrer, cu 
grad de căpitan, el s-a prezentat lui Paulus la raport. 

Mă aflam la colonelul Voelter, primul nostru ofiţer de 
stat-major, după ce terminasem obişnuita plimbare de la 
amiază. În cursul discuţiei am întrebat: 

— De ce ne-au trimis tocmai nouă pe unul dintre cei 
mai apropiaţi colaboratori ai lui Goebbels? 

— OKH-ul şi OKW-ul aşteaptă pe semne o schimbare 
în desfăşurarea războiului. Eşecul nostru din faţa Moscovei 
a zdruncinat puternic încrederea într-o încheiere rapidă şi 
victorioasă a războiului atât în rândul ostaşilor, cât şi în 
patrie. Moralul a scăzut nu numai în sectorul armatei 
noastre. Conducerea supremă ar vrea să-l mai ridice prin 


4 National-Sozialistische Deutsche Arbeiter-Partei — Partidul Național- 
Socialist al Muncitorilor din Germania (n. tr.). 


buletine speciale despre victoriile de pe frontul de est. Prin 
nimicirea trupelor ruseşti pătrunse la sud de Harkov, dar 
mai ales prin ofensiva de vară din acest an, trebuie să 
furnizăm material pentru noi buletine victorioase. 
Fritzsche, colaboratorul lui Goebbels, are misiunea să scrie 
reportaje electrizante. Încă de la sosire a vrut să-i 
desemnăm soldaţi şi tineri ofiţeri care s-au remarcat în 
luptele de apărare. Dar asta o ştiţi şi dumneavoastră prea 
bine, şi-a încheiat expunerea primul ofiţer de stat-major. 

— După câte ştiu, dragă Voelter, Fritzsche vine destul 
de des pe la dumneavoastră. 

— E întru totul adevărat. In rapoartele de dimineaţă 
şi de seară scormoneşte după material, pe care să-l 
ajusteze pentru uzul presei şi al radiodifuziunii. 

— Iată şi primele rezultate ale strădaniilor sale. În 

„Kiewer Soldatenzeitung” am citit câteva întâmplări de pe 
front redate cu foarte multă iscusinţă. Se pricepe, într- 
adevăr, să transforme cotidianul în eroism. Care soldat n- 
ar fi oare mândru să-şi vadă numele în ziarul de front? 
Sunt foarte curios dacă reporterul de război va fi la fel de 
activ când bătălia se va dezlănţui cu adevărat. 
j — Şi eu mi-am pus această întrebare. Vom mai vedea. 
În rest, e de presupus că are şi o mică misiune de 
supraveghere a noastră. Fiindcă avem de făcut oricum 
lucruri mai importante, îl trimitem pe la divizii. Acolo va 
putea asculta vuietul bătăliilor. 

Obiectivele ofensivei lui Hitler în 1942 

— Ştiţi, Voelter, nu vă invidiez deloc pentru dubla 
corvoadă pe care o aveţi pe cap: să pregătiți nimicirea 
inamicului pătruns în pozițiile noastre de la sud de Harkov 
şi, pe lângă aceasta, să elaboraţi planul pentru marea 
ofensivă de vară. Nu e, într-adevăr, o plăcere. Aghiotantul 
grupului de armate mi-a spus că pentru ofensiva de vară 
sunt deja pe drum câteva divizii nou-organizate în Franţa. 

— Să sperăm că nu vom fi nevoiţi să angajăm aceste 


divizii la sud şi nord de Harkov pentru a restabili situaţia. 
În ultimele zile se constată din nou o puternică activitate 
de cercetare a inamicului în ambele locuri de străpungere. 
Generalii-comandanţi sunt foarte neliniştiţi. Ei cer urgent 
întăriri, deoarece se aşteaptă la reluarea ofensivei de către 
inamic. 

Directiva nr. 41 din 5 aprilie 1942 a Comandantului 
Suprem al Wehrmachtului stabilea obiectivele Grupului de 
Armate „Sud” pentru ofensiva din vara anului 1942. 
Operaţiunea generală urma să înceapă cu un atac din 
spaţiul de la sud de Orel pe direcţia. Voronej. In acest scop 
fuseseră desemnate Armata 2, Armata 4 tancuri şi Armata 
2 ungară. Armata noastră avea misiunea să pătrundă în 
forţă din spaţiul Harkov spre est şi, în colaborare cu 
unităţile motorizate ale Armatei 4 tancuri, înaintând pe 
Don în jos, să nimicească forţele sovietice întâlnite. După 
aceea, în a treia fază a ofensivei de vară, Armata 6 şi 
Armata 4 tancuri urmau să facă joncţiunea în spaţiul 
Stalingrad cu forţele ce înaintau spre est din direcţia 
Taganrog-Artiomovsk. Marele oraş de pe Volga, însemnat 
centru de comunicaţii şi al industriei de armament, trebuia 
cucerit şi nimicit. 

În finalul operaţiunii era prevăzută trecerea munţilor 
Caucaz. Era cât se poate de evident că Hitler viza 
ocuparea  însemnatelor câmpuri petrolifere, decisive 
pentru continuarea războiului. 8 

Bătălia de primăvară pentru Harkov 

La începutul lunii mai în spaţiul Harkov au sosit 
câteva din diviziile de infanterie aşteptate din Franţa, între 
acestea şi Divizia 305, aşa-numita Bodenseedivision5. Din 
compania sanitară motorizată a acesteia făcea parte Otto 
Ruhle, pe atunci încă necunoscut mie, coautor al cărţii de 
faţă şi prietenul meu de mai târziu. 


5 Bodensee (lacul Konstanz), la frontiera Germaniei, 
Elveţiei şi Austriei (n.tr.) 


Pregătirile de desfăşurare a trupelor noastre pentru 
campania de vară din 1942 se derulau cu intensitate 
maximă. Tocmai pe atunci Armata 6 a fost pusă din nou în 
faţa unei grele încercări. La 12 mai unităţile sovietice au 
executat cu forţe puternice, între care şi numeroase 
tancuri, o mişcare din ieşindul de la Izium, întreprinzând la 
Volceansk un nou atac. Situaţia a devenit periculoasă, 
deoarece atacatorul a reuşit să spargă inelul apărării în 
mai multe locuri. Divizia 454 de siguranţă n-a rezistat 
şocului. S-a produs situaţia de care Paulus se temea încă la 
1 martie. Divizia a început să se replieze. A trebuit retras 
cu circa 10 km şi Corpul VIII armată, deoarece o brigadă 
ungară de siguranţă, comandată de generalul maior Abt, n- 
a putut face faţă atacului inamic. Tancurile sovietice se 
aflau acum la 20 km de Harkov. Ce-i drept diviziile 3 şi 23 
tancuri au iniţiat un contraatac, dar acesta s-a împotmolit 
curând. 

Situaţia era la fel de serioasă şi la Volceansk, la nord- 
est de Harkov. A fost necesară angajarea ultimelor rezerve 
ale Armatei 6 pentru a-l opri pe inamic. Apoi a intervenit 
însă schimbarea. La 17 mai Grupul de Armate „Kleist” 
împreună cu Corpul III tancuri, comandat de generalul von 
Mackensen, au atacat dinspre sud ieşindul de la Izium. 
Concomitent, Armata 6 a pornit o ofensivă de mare 
anvergură dinspre nord. În cursul unor lupte îndârjite s-a 
reuşit încercuirea unităţilor sovietice atacatoare: Zile şi 
nopţi în şir nu ne-am scos cizmele şi cu atât mai puţin 
uniformele. 

La 29 mai bătălia de primăvară pentru Harkov era 
încheiată. Pericolul de la Izium fusese înlăturat. Paulus a 
primit Crucea de Cavaler. Punctul de comandă al armatei a 
fost mutat de «ţa Poltava la Harkov. 

Admonestarea lui Fritzsche 

Sondentinrerul Fritzsche aşteptase cu nerăbdare 
începerea operaţiei de la Harkov. Condeiul său a copleşit 


apoi patria aflată în aşteptare cu strălucite şi 
entuziasmante reportaje de luptă. Ele.au devenit un nou 
stimulent pentru mulţi dintre cei sceptici şi temători. 
Cumplita iarnă rusească, insuccesele din faţa Moscovei şi 
din Crimeea au pălit în mintea multora. Domnul Fritzsche 
a socotit de cuviinţă să-l elogieze pe Paulus - avansat între 
timp la gradul de general de tancuri - ca pe un mare 
conducător de oşti într-un articol publicat în „Kiewer 
Soldatenzeitung”. Victoria recent dobândită s-ar fi datorat 
în primul rând conducerii sale atente şi hotărâte. Îmi 
amintesc că la comandamentul armatei am citit acest 
articol cu bucurie şi mândrie. Sonderfuhrerul a crescut în 
ochii noştri. Dr. Goebbels, ministrul propagandei Reichului, 
a reacţionat însă altfel. Tocmai în ziua în care citisem 
articolul din „Kiewer Soldatenzeitung” - în timp ce colegii 
din comandamentul armatei noastre se găseau încă 
împreună după masa de cină - Fritzsche a fost chemat la 
telefon. S-a întors roşu ca sfecla. Ce se întâmplase? 

Goebbels îl mustrase, fiindcă îl slăvise pe Paulus 
drept un conducător de oşti. În marele Reich german acest 
atribut era rezervat unuia singur: Fuhrerului şi 
cancelarului Reichului, Adolf Hitler. 

După aceea Fritzsche a rămas mai multe luni pe 
lângă Armata 6, dar n-am auzit să se fi făcut vinovat încă e 
dată de vreun delict asemănător. 

Când a aflat de acest incident, Paulus a fost mai întâi 
indispus. 

— lată ce griji pot avea aceşti oameni. Ca şi cum asta 
ar fi problema principală. Nu-i interesează că „dacă am 
trecut printr-o asemenea' încurcătură, ea a fost provocată 
şi de ei prin subestimarea inamicului. 

— Mi se pare ciudat, domnule general, că 
înfrângerile sunt trecute cu totul în seama comandanților- 
şefi ai armatelor sau grupurilor de armate - generalul 
Guderian, de pildă, a fost schimbat după înfrângerea de la 


Moscova şi ţi imis în patrie -, iar victoriile le datorăm artei 
militare a Fuhrerului. 

— Sper, dragul meu Adam, că nu exprimaţi astfel de 
gânduri eretice şi în prezenţa domnului Fritzsche. Mi-ar 
părea rău să aveţi neplăceri. 

— Mă voi feri, domnule general. 

Schmidt, noul şef de stat-major al Armatei 6 

La începutul lunii mai 1942 s-a produs o schimbare în 
cadrul secţiei operaţii a Armatei 6. La propunerea 
feldmareşalului von Bock, comandantul-şef al Grupului de 
Armate „Sud”, şeful de până atunci al statului nostru 
major, Heim, avansat cu câteva zile mai înainte la gradul 
de general-maior, a fost schimbat. Bock aprecia că Heim n- 
ar fi făcut faţă unor situaţii dificile în primăvara lui 1942, 
că ar fi judecat prea pesimist pătrunderea inamicului pe la 
Volceansk. Paulus mi-a mărturisit că nu împărtăşea 
această opinie, dar n-a întreprins nimic pentru a împiedica 
schimbarea lui Heim. Şi pe mine această măsură m-a luat 
prin surprindere. Îl consideram pe generalul-maior Heim 
un ofiţer capabil. Toți şefii de secţie din cadrul 
comandamentului armatei colaborau cu plăcere cu dânsul 
şi îi regretau plecarea. 

Heim a preluat Divizia 14 tancuri, iar succesorul său 
la conducerea statului-major al armatei a fost desemnat 
colonelul Arthur Schmidt. Era oare potrivită o astfel de 
schimbare în toiul pregătirilor de atac, cu puţin timp 
înainte de începerea ofensivei de vară? Paulus nu era în 
apele sale, mai ales că şi prim-ofiţerul cu încartiruirea, 
răspunzător pentru întreaga aprovizionare, colonelul de 
stat-major Pampel, fusese înlocuit prin colonelul de stat- 
major Finckh. Astfel, Schmidt şi Finckh trebuiau să se 
pună la curent în scurt timp cu modul de lucru al 
predecesorilor lor. Schmidt a reuşit asta foarte repede. Fiu 
al unui comerciant din Hamburg, Schmidt era inteligent, 
abil, cu o bună capacitate de percepere, calităţi cărora li 


se asocia însă duritatea, care degenera deseori în 
încăpățânare. Într-o anumită privinţă se deosebea net de 
şeful de stat-major de până atunci. Heim ştiuse să 
stabilească relații bune cu toate secțiile din 
comandamentul armatei. Era militarul care pretindea 
fiecărui colaborator disciplină şi executarea necondiționată 
a ordinelor sale. În acelaşi timp, sărea în ajutorul fiecărui 
şef de secţie şi nu-l abandona în nicio situaţie. Schmidt, în 
schimb, era intolerant şi arogant, distant şi brutal. Cel mai 
adesea îşi impunea voinţa şi numai rareori admitea o altă 
părere. Între el şi şefii săi de secţie s-a ajuns în repetate 
rânduri la ciocniri, mai ales cu prim-ofiţerul de stat-major, 
cu prim-ofiţerul cu încartiruirea şi, periodic, cu şeful 
serviciului de geniu al armatei. Desele fricţiuni ivite în 
statul-major nu favorizau buna pregătire a ofensivei de 
vară. Unii dintre ofiţerii noştri de stat-major şi-au cerut 
mutarea. Paulus era la curent cu antipatiile celor din 
statul-major faţă de Schmidt şi se folosea de orice prilej 
pentru a netezi asperităţile. Nu s-a gândit însă serios la 
schimbarea persoanei care deţinea funcţia de şef al 
statului-major. 

Regretam că un ofiţer de stat-major, bine pregătit 
profesional, cum era Schmidt, realizase atât de puţine 
contacte umane în zona armatei. Nici raporturile sale cu 
Paulus nu erau aşa cum ar fi trebuit să fie. Schmidt încerca 
să-l ducă de nas. pe comandantul-şef, lucru constatat şi de 
generalii-comandanţi, care s-au arătat foarte rezervaţi faţă 
de Schmidt. 

Armata cere completarea efectivului 

În luptele pentru Harkov Armata 6 suferise pierderi 
simţitoare. Acestea se ridicau la 20.000 de morţi şi răniţi. 
Trebuia să completez cât mai grabnic efectivele, deoarece 
toate diviziile urmau să participe la ofensiva de vară, care 
bătea la uşă. 

Cererile erau adresate comisariatelor militare de 


district din patrie. După numai câteva zile s-a primit ştirea 
că primele transporturi au fost puse în marş. Zilnic soseau 
la Harkov trupe de completare, repartizate apoi diviziilor. 

S-au pus în mişcare şi ultimele divizii nou-formate în 
Franţa, precum şi statul-major al Corpului îl armată, 
comandat de generalul de artilerie von Seydlitz-Kurzbach. 
Comandanții de divizie se prezentau lui Paulus la punctul 
de comandă aflat la Harkov. Aghiotanţii îmi înaintau listele 
cu încadrarea pe funcţii a ofiţerilor. 

Printre comandanții de divizie se numărau doi vechi 
cunoscuţi ai comandantului nostru şef: general-locotenent 
Jaenecke, comandantul Diviziei 389 infanterie, şi general- 
locotenent von Gablenz, comandantul Diviziei 384 
infanterie. Paulus s-a întreţinut cu ambii timp mai 
îndelungat. Îl interesa în primul rând nivelul pregătirii de 
luptă, valoarea combativă şi experienţa de luptă, mai ales 
cea a comandanților de regiment. Eram de faţă când şi-a 
prezentat raportul generalul-locotenent Jaenecke. Ceea ce 
ne spunea nu era deloc îmbucurător. Divizia sa era formată 
în general din soldaţi care nu aveau niciun fel sau numai 
foarte puţină experienţă pe frontul de est, constatare 
valabilă chiar şi pentru comandanții regimentelor de 
infanterie. Aceştia erau ofiţeri mai în vârstă, care lucraseră 
în trecut în reţeaua de completări, într-o muncă de birou. 
Au fost trimişi la un curs în Franţa, pe câmpul de instrucţie 
de la Mourmelon, şi numiţi apoi comandanţi. 

— Fireşte, ei nu sunt încă adevăraţi comandanţi, căci 
le lipseşte experienţa atât în ceea ce priveşte pregătirea de 
luptă şi educarea trupelor, cât şi conducerea acestora treci 
că doi dintre ei nu corespund nici din punct de vedere fizic 
solicitărilor iminente, opină generalul Jaenecke. V-aş 
rămâne recunoscător dacă mi-aţi pune la dispoziţie doi 
comandanţi experimentați de batalion. Voi motiva eu 
Direcţiei Personal schimbarea celor doi comandanţi de 
regiment. 


— Nu e necesar, domnule general, i-am replicat. 
Instrucţiunile ne dau voie ca înainte de începerea ofensivei 
toţi comandanții să fie verificaţi încă o dată în privinţa 
capacităţii lor şi să efectuăm schimbările necesare. 

Schimbarea s-a efectuat chiar a doua zi, cei doi 
ofiţeri mai în vârstă fiind trecuţi în rezerva de cadre dă 
comandă... 

Dacă această problemă a putut fi rezolvată rapid şi 
simplu - mult mai greu era în schimb să umpli golurile 
produse în timpul luptelor. Lucrul era valabil mai ales 
pentru înlocuirea militarilor ucişi în luptă. Bătăliile din 
iarnă şi primăvară au cerut în est mari jertfe de sânge. 
Potrivit estimărilor mele, pierderile Wehrmachtului, în 
iarna 1941 1942, se apropiau de o jumătate de milion de 
oameni. Problema înlocuirilor devenise foarte serioasă încă 
la începutul ofensivei din 1942. Ea devenea şi mai 
îngrijorătoare ţinând seama de obiectivele de mare 
anvergură prevăzute de conducerea supremă. 

Poltava: consfătuire cu Hitler 

La 1 iunie 1942, la Cartierul General al Grupului de 
Armate „Sud" de la Poltava a avut loc o mare consfătuire 
cu Fuhrerul. Hitler a venit însoţit de feldmareşalul Keitel, 
de generalul-locotenent Heusinger, şeful Secţiei operaţii, 
de generalul Wagner, ofiţerul general cu încartiruirea, şi 
de mai mulţi aghiotanţi. La consfătuire au fost convocați 
feldmareşalul von Bock, comandantul-şef al Grupului de 
Armate „Sud”, generalul de infanterie von Sodenstern, 
şeful statului-major general al Grupului de Armate „Sud”, 
generalul-locotenent von Greiffenberg, şeful de mai târziu 
al statului-major general al Grupului de Armate „A, 
generalul-colonel von Kleist, comandantul-se: al Armatei 1 
tancuri,  generalul-colonel Ruoff,  comandantul-şef al 
Armatei 17,  generalul-colonel baron von Weichs, 
comandantul-şef al Armatei 2, generalul-colonel Hoth, 
comandantul-şef al Armatei 4 tancuri, generalul de tancuri 


Paulus, comandantul-şef al Armatei 8, generalul de tancuri 
von Mackensen, comandant al Corpului III tancuri, iar din 
partea  Luftwaffei  generalul-colonel von Richthofen, 
comandantul-şef al Flotei 4 aeriene. 

Obiectul discuţiilor l-a constituit ofensiva planificată 
în sectorul de sud al frontului. Hitler a prezentat 
obiectivele stabilite în Directiva din 5 aprilie 1942. 
Fuhrerul risca un joc de proporţii, despre care a spus el 
însuşi: „Dacă nu vom lua Maikopul şi Groznîi, trebuie să 
pun capăt războiului”. 

Printr-o imensă operaţie de învăluire, Armata Roşie 
urma să fie încercuită şi nimicită în Rusia de sud, la vest 
de Don. În acest fel s-ar fi obţinut în forţă accesul la Volga 
şi spre Munţii Caucaz, cu zăcămintele lor petrolifere, şi s- 
ar fi. dat Uniunii Sovietice o lovitură mortală. 

Paulus a informat secţia noastră de operaţii despre 
operaţiunile iminente, la care urmau să participe din 
partea Germaniei şi a aliaţilor ei peste un milion şi 
jumătate de soldaţi, mai mult de o mie de tancuri, peste o 
mie de avioane şi mai multe mii de tunuri de toate 
calibrele. Armata 6 avea de preluat acoperirea de flanc a 
tancurilor care urmau să atace pe direcţia Stalingrad. 
Comandantul nostru şef era plin de încredere. Cu toţii ne- 
am pus pe treabă cu elan sporit. 

Deşi prin desfăşurarea operaţiei „Fridericus I” fusese 
eliminat ieşindul de la Izium, totuşi mai erau necesare 
unele acţiuni pentru a se asigura Armatei 6 o situaţie 
iniţială mai bună. În acest scop a fost întreprins la 13 
iunie, sub numele de operaţia „Wilhelm”, un atac asupra 
Volceanskului, iar sub numele de cod „Fridericus II” a fost 
pornit la 22 iunie un atac în direcţia Kupiansk, în 
cooperare cu Corpul III tancuri, rămas pentru moment în 
subordinea Armatei 6. Tancurile s-au pus huruind în 
mişcare, iar infanteria şi artileria şi-au ocupat raioanele de 
plecare. După o concentrare de foc masat din sute de 


tunuri, trupele noastre au început operaţia de prindere în 
cleşte. În decurs de câteva zile unităţile încercuite au fost 
nimic câte. Peste 20.000 de prizonieri au fost trecuţi spre 
raioanele din spatele frontului nostru, încrucişându-se pe 
drum cu trupele germane care îşi ocupau noile poziţii de 
plecare. 

Maiorul Reichel, cu planul de operaţii, este doborât 

La 19 iunie, după o zi plină de muncă, mă aflam în 
camera colonelului Voelter, care tocmai evalua unele 
rapoarte ale corpurilor de armată, pentru a le transmite 
grupului de armate. Cred că era ora 20. Telefonul a 
început să zbârnâie. Voelter era căutat urgent de prim- 
ofiţerul de stat-major al Corpului XL tancuri. 

— Faceţi-mi odată legătura! 

Nu puteam ghici conţinutul convorbirii purtate 
îndelung, dar vedeam cum faţa lui Voelter se întuneca tot 
mai mult. Trânti receptorul enervat. 

— Asta ne mai lipsea. Prim-ofiţerul de stat-major al 
Diviziei 23 tancuri, maiorul Reichel, a fost doborât într-un 
Fieseler-Storch*. Avea la el ordine şi hărţi pentru prima 
fază a ofensivei noastre. 

Eram atât de surprins, încât nu reuşeam să rostesc 
cuvântul potrivit. Abia dacă am înregistrat cele câteva 
explicaţii date în grabă de Voelter. După o consfătuire 
ţinută la Harkov, la Corpul XL tancuri, maiorul Reichel 
urma să revină la divizia sa cu un Fieseler-Storch. Cum la 
căderea serii el nu ajunsese încă, primul ofiţer de 
ordonanţă a telefonat la statul-major al corpului de 
tancuri, presupunând că Reichel ar fi plecat cu o anumită 
întârziere, ceea ce nu se întâmplase. Corpul de tancuri a 
iniţiat de îndată căutarea ofițerului dispărut. De la una din 
divizii s-a primit apoi vestea rea că în orele după-amiezii 
inamicul doborâse un Fieseler-Storch între liniile de luptă. 
Patrulele de cercetare ale infanteriei au găsit aparatul la 

aproximativ. 4 km de liniile noastre. Era evident că, o 
lovitură în rezervorul de benzină îl silise să aterizeze 
forţat. Au fost găsite timpurile maiorului Reichel şi ale 
pilotului, nu însă ordinele şi hărţile. Pe acestea pusese 
mâna inamicul. Lucrul era cu atât mai tragic, cu cât 
ordinele conţineau şi informaţii despre operaţiile plănuite 
de vecinii din partea stângă, Armata 2 şi Armata 4 tancuri. 

Hitler a intervenit personal. Generalul-comandant, 
generalul de tancuri Stumme, şeful său de stat-major, 
colonelul Franz, şi comandantul Diviziei 23 tancuri, 
generalul-locotenent von Boineburg, au fost destituiţi din 
funcţii şi traduşi în faţa Tribunalului Militar. Generalul 
Paulus şi feldmareşalul von Bock au intervenit de îndată 
pentru toţi trei, deoarece acestora nu le revenea o vină 
directă. Intervenţia nu l-a impresionat nici pe Hitler, nici 
pe Goring, preşedintele Tribunalului Militar. Stumme a fost 
condamnat la 5 ani detenţiune într-o fortăreață, iar Franz 
la 3 ani; doar von Boineburg a scăpat nepedepsit. 

„Cazul Reichel” a determinat emiterea unui nou 
ordin al lui Hitler, potrivit căruia niciun comandant nu mai 
trebuia iniţiat în viitor asupra misiunilor încredințate 
unităţilor învecinate. Acest ordin avea să fie aplicat cu 
atâta obtuzitate, încât va îngreuia mult conducerea 
coordonată a luptei. 

Generalul de tancuri von Schweppenburg a devenit 
noul general-comandant al Corpului XL tancuri. Chiar dacă 
acesta dispunea de experienţa şi capacitatea necesare, 
schimbarea, efectuată cu puţin înainte de începerea marii 
ofensive, era dezavantajoasă din alte privinţe. Fiecărui nou 
comandant îi este necesar un anumit timp până să apuce 
bine frâiele şi până să dobândească încrederea unităţilor 
din subordine. Paulus şi Bock erau cu atât mai îngrijoraţi 
cu cât Corpul XL tancuri urma să deschidă armatei calea 
spre marele cot al Donului şi să împiedice retragerea 
inamicului peste Don. Ambii comandanţi-şefi erau afectaţi 


în mod neplăcut şi din punct de vedere uman de sentinţa 
Tribunalului Militar, deoarece apreciau că numai Reichel 
singur procedase cu uşurinţă. 

Astfel, "cazul Reichel” şi modul în care fusese 
rezolvat reprezentau o ipotecă apăsătoare pentru ofensiva 
iminentă. La statul-major al armatei am discutat mult 
despre aceasta. 

— Mai putem oare pune în aplicare, în forma plănuită 
şi la data stabilită, operaţia noastră „Blau 1”? l-am întrebat 
pe Voelter. Ruşii doar nu-s proşti. O să încerce să facă totul 
ca să ne dea planul peste cap. 

— Bineînţeles că va trebui să ne aşteptăm la surprize 
neplăcute. Dar ce. să facem? Planul nu-l putem schimba. 
Ar însemna să amânăm operaţia cu câteva săptămâni. Ne- 
ar ajunge iarna din urmă şi am păţi-o poate mai rău decât 
anul trecut, în faţa Moscovei. De asta va trebui să ţină 
seama atât OKH-ul, cât şi grupul de armate. 

Câteva zile mai târziu, Paulus ne-a anunţat că grupul 
de armate se împotrivea unei schimbări a planului, cerând 
însă devansarea datei de desfăşurare a ofensivei. 

Fritzsche n-a rămas între timp inactiv. Succesele 
Armatei 6 în bătălia defensivă de la Harkov, lichidarea 
punctelor de pătrundere şi acţiunile care au urmat pentru 
a ne îmbunătăţi poziţiile de plecare dominau buletinele 
militare ale presei şi radioului: „Forţele armate germane 
se pregătesc de noi fapte, de noi victorii. Regresele din 
iarnă sunt de domeniul trecutului. Armata Roşie e la 
capătul puterilor. Atacurile ei la Izium şi Volceansk au fost 
o ultimă împotrivire. Încercările ei s-au risipit în faţa 
armatei noastre glorioase, s-au destrămat în 
contraatacurile vitejilor noştri soldați”. 

Pe cât de mândri eram de succesele noastre din 
ultimele săptămâni, pe atât ne repugnau celor mai mulți 
dintre noi relatările exagerate, umflate în mod artificial. 
Ele purtau prea evident pecetea propagandei, 


contrazicând gândirea şi simţămintele ostăşeşti. Ştiam 
prea bine cât de grea era lupta, cât de multe jertfe cerea şi 
din rândurile noastre. Dar, în definitiv, nu eram 
răspunzători pentru propagandă. Cu această concluzie am 
tranşat chestiunea neplăcută. 

Propaganda mai avea şi o altă latură. Zilnic se vâra în 
capul ofiţerilor şi soldaților ideea că prizonieratul 
înseamnă glontele în ceafă, aşa că trebuie să-ţi vinzi pielea 
cât se poate mai scump. Aceste aserţiuni nu şi-au greşit 
ţinta. Eu, la rându-mi, le dădeam în bună parte crezare. 
Ce-i drept, în acest context mai răsărea amintirea acelui 
plutonier din Divizia 44 infanterie, care, revenit de la ruşi, 
povestise despre tratamentul bun aplicat prizonierilor 
germani. Cine putea însă şti din ce motive răspândise 
astfel de ştiri? Dar de ce să-mi bat capul cu o situaţie în 
care şi aşa nu aveam să ajung vreodată? Ne găseam 
înaintea ofensivei decisive şi atenţia noastră trebuia să se 
concentreze asupra acesteia. 

Feldmareşalui von Bock e nevoit să plece 

Armata 6 era subordonată Grupului de Armate „Sud”, 
iar acesta, la rându-i, Comandamentul Suprem al Armatei 
de Uscat. După ce Hitler îl concediase în decembrie 1941 
pe feldmareşalui von Brauchitsch, el a preluat, pe lângă 
comanda supremă a Wehrmachtului şi pe cea a Armatei de 
Uscat. 

In statele-majore mai înalte stăruia impresia generală 
că Hitler avea o anumită neîncredere faţă de cei mai mulţi 
generali. Se povestea, de asemenea, că mai ales Goebbels, 
Göring şi Himmler îi întreţineau suspiciunea. Desigur, 
aspiraţia spre putere personală nelimitată şi teama 
neîncetată a dictatorului de a fi înlăturat sau cel puţin 
îngrădit au contribuit la sporirea suspiciunii pe care o 
manifesta faţă de generalii de şcoală veche. Prima victimă 
a fost feldmareşalul von Bock. Dacă luai lucrurile aşa cum 
erau, atunci şi von Bock adusese, asemenea celorlalţi 


generali, servicii credincioase - lui Hitler. În timpul 
campaniei din Polonia, pe când avea gradul de general- 
colonel, el comandase Grupul de Armate „Nord”. Nouă luni 
mai târziu, îs timpul campaniei din Vest, von Bock se aflase 
la comanda Grupului de Armate „B”, care pătrunsese în 
ţări neutre ca Belgia şi Olanda. După încheierea campaniei 
din Vest, el fusese avansat la gradul de feldmareşal. Nu tot 
atât de bine se desfăşuraseră operaţiile Grupului de Ai 
mate „Centru”, comandat de von Bock, în campania 
împotriva Rusiei din anul 1941. În pofida angajării „celui 
din urmă batalion”, ei nu reuşise să cucerească Moscova. 
Încă la 2 decembrie 1941 von Bock declarase următoarele 
într-un ordin al său: „Apărarea inamicului se află în pragul 
unei crize”. Această apreciere era în realitate valabilă nu 
pentru inamic, ci pentru propriile sale trupe aflate în 
ofensivă. La 5 decembrie 1941, când Armata Roşie a trecut 
la contraofensivă, trupele germâne au fost împinse înapoi 
câteva sute de kilometri, înregistrând pierderi extraordinar 
de mari. Bock se anunţase atunci bolnav. Hitler l-a numit 
pe feldmareşalul von Kluge în funcţia de comandant-şef al 
Grupului de Armate „Centru”. Câteva săptămâni mai 
târziu, după moartea lui Reichenau, von Bock a fost numit 
în fruntea Grupului de Armate „Sud”. Nici acolo n-a avut la 
început mai mult noroc decât în faţa Moscovei, căci nu a 
putut împiedica pătrunderile sovietice de ambele părţi ale 
Iziumului. Prestigiul său, afectat deja serios ca urmare a 
înfrângerii din faţa Moscovei, a avut şi mai mult de suferit 
în ochii lui Hitler. 

Se pare că experienţa iernii 1941 - 1942 l-a făcut pe 
feldmareşal ceva mai realist în aprecierea inamicului. 
Evaluările sale au devenit mai prudente. Asemenea lui 
Paulus, el nu era de părere că Armata Roşie ar fi fost 
nimicită. De aceea, socotea că în primăvara lui 1942 
Armata Roşie va încerca din nou să recucerească 
Harkovul. Între Bock şi Hitler s-a ajuns la serioase 


divergențe de opinii în privinţa planului de desfăşurare a 
operaţiilor vizând elimin. area ieşindurilor de ambele părţi 
ale Harkovului, care periclitau ofensiva de vară. În vreme 
ce feldmareşalul voia să lichideze ieşindul de la Izium 
pornind din spaţiul de la sud-vest de Doneţ, Hitler 
pretindea un atac dinspre nord, executat de Armata 6. În 
vreme ce Bock, folosindu-se de timpul favorabil, voia să 
atace de îndată inamicul pătruns la nord-est de Harkov, 
Hitler  condiţiona începerea atacului de recucerirea 
peninsulei Kerci - Aceste dispute erau cunoscute şi statului 
nostru major. Aflasem de ele de la Voelter. 

Curând s-a ivit ocazia de a scăpa de feldmareşalul 
devenit indezirabil. La 7 iulie, din ordinul lui Hitler, Grupul 
de Armate „Sud” a fost împărţit în grupurile de armată „A” 
şi „B”. Comandant-şef al Grupului de Armate „A” a devenit 
feldmareşalul List, iar al Grupului de Armate „B”, 
generalul-colonel von Weichs. Feldmareşalul von Bock n-a 
mai primit nicio comandă, fiind trecut în retragere. 

Inceputul ofensivei de vară 

La sfârşitul lunii iunie 1942 Grupul de Armate „Sud”, 
având în componenţă Armata 17, Armata 1 tancuri, Armata 
6, Armata 4 tancuri, Armata 2, Armata 2 ungară şi un corp 
de armată italian, era gata de atac în lungul unui front de 
300 km. Ziua Z fusese stabilită. 

Punctul de comandă al Armatei 6 se afla într-un fost 
cămin studenţesc de la marginea de nord a Harkovului. 
Paulus voia să conducă operaţiile de străpungere a 
poziţiilor Armatei Roşii din această clădire impunătoare 
din cărămidă aparentă. Regimentul de transmisiuni al 
armatei avea ordin să urmeze Corpul XL tancuri, împreună 
cu nucleul de comandă al armatei. 

La 28 iunie Armata 2, Armata 4 tancuri şi Armata 2 
ungară, reunite sub numele de Grupul de Armate 
„Weichs”, au pornit atacul asupra  Voronejului. 
Concomitent, şi-a început înaintarea şi Corpul XL tancuri. 


Între Volceansk şi Nejegol s-a lovit însă în mod cu totul 
neaşteptat de rezistenţa energică a inamicului. Acesta 
dispusese în teren numeroase tancuri, în jurul cărora se 
grupaseră trupe luptând cu maximă îndârjire. Rezistenţa a 
întârziat pentru, moment înaintarea Corpului XL tancuri, 
procurând inamicului câteva ore preţioase, pe care acesta 
le-a putut folosi pentru manevra sa de desprindere. La 1 
iulie, după o scurtă dar violentă pregătire artileristică, au 
trecut la atac şi diviziile de infanterie ale Armatei 6. La 3 
iulie, unităţile Armatei Roşii care se apărau cu tenacitate 
pe cursul râului Oskol au fost scoase din poziţiile lor. 

In marşuri forţate de 30 - 40 km zilnic, diviziile 
noastre au debuşat acum spre est, dar succesul scontat se 
lăsa aşteptat. Încă din primele zile ne-am văzut nevoiţi să 
recunoaştem că am luptat doar împotriva unor ariergărzi 
numeric slabe - dar foarte bine înarmate. Apărarea lor 
înverşunată ne-a produs mari pierderi, dar grosul trupelor 
sovietice s-a putut sustrage nimicirii care îl ameninţa. 

Incă în a doua zi a ofensivei secţia operaţii a Armatei 
6 şi-a mutat punctul de comandă în spatele fostelor poziţii 
ale trupelor sovietice. In fiecare seară aşteptam cu 
nerăbdare sinteza operativă a comandamentului suprem, 
pe care secţia de cercetare a inamicului şi contrainformaţii 
o capta prin radio şi o prezenta apoi comandantului-şef. 
Am rămas foarte miraţi aflând de victoriile noastre 
grandioase, precum şi de faptul că - aşa cum rezulta din 
comunicate - armatele inamice din faţa Grupului de 
Armate „Sud” ar fi fost zdrobite. 

Statul-major al Armatei 6 aprecia mult mai lucid 
aceste succese iniţiale. Victorie ar fi însemnat sute de mii 
de prizonieri pe un front atât de întins, câmpuri de bătălie 
acoperite de morţii şi răniții inamicului, munţi de arme şi 
alte materiale de război capturate. Realitatea era însă cu 
totul alta. Doar pe râul Oskol au fost luate câteva mii de 
prizonieri. În rest, numărul de prizonieri raportat de divizii 


era fără importanţă. Pe câmpul de luptă Armata Roşie 
lăsase puţini morţi şi răniţi. De asemenea, inamicul reuşise 
să ia cu sine armamentul greu şi vehiculele de transport. 

Nici Corpul XL tancuri, care îşi schimbase la 4 iulie 
direcţia de atac spre sud-est, în lungul Donului, n-a reuşit 
să interzică retragerea inamicului aflat în curs de repliere. 
Corpul XL tancuri a atins Donul la Korotoiak, aflându-se 
două zile mai târziu la vest de Novaia Kalitva, iar la 9 iulie 
era deja le est de Kantemirovka. Cele trei divizii ale sale s- 
ap dispersat mult, iar lipsa de carburanţi le-a stânjenit 
deseori mişcările, astfel că inamicul a putut trece 
nestingherit prin intervalele mari existente, scăpând de 
încercuire. 

La sfârşitul uneia din zilele toride de atunci mă 
plimbam cu generalul Paulus prin faţa punctului de 
comandă. Ne bucuram de aerul răcoritor al serii. 
Comandantul-şef a deschis discuţia: 

— Ați observat probabil că obiectivul stabilit, 
nimicirea inamicului, n-a fost atins. Atacul nostru a fost o 
lovitură dată în gol. Bănuiesc că sarcina cea mai dificilă ne 
stă încă în faţă. Cred că şi în viitor Corpul XL tancuri va 
izbuti cu greu să ajungă din urmă şi să încercuiască 
inamicul. Această sarcină ar putea fi realizată doar dacă 
Armata 4 tancuri ar pătrunde în marele cot al Donului şi ar 
coopera cu Corpul XL tancuri. Dar ea este încă în contact 
la Voronej. În pofida angajării maxime a Grupului de 
Armate „Weichs”, oraşul nu a putut fi cucerit şi nici calea 
ferată spre Stalingrad întreruptă. Ce-i drept, şeful nostru 
de stat-major mi-a comunicat mai înainte că Hitler s-ar fi 
decis să îndrepte Armata 4 tancuri spre sud-est. Să sperăm 
că o va face curând. 

Intre timp comandamentul armatei noastre se 
străduia să asigure rapid legătura diviziilor de infanterie 
cu corpul de tancuri. Ofensiva se desfăşura fără răgaz. 
Mentinerea contactului şi urmărirea inamicului aflat în 


retragere - aceasta era misiunea dată de Paulus trupelor 
de infanterie. 

Punctul de comandă al armatei era schimbat deseori, 
urmând îndeaproape diviziile, pentru a putea impulsiona 
direct ritmul ofensivei. Regimentul nostru de transmisiuni 
primea în unele zile ordin să mute nucleul de comandă, iar 
prin aceasta şi comunicațiile telefonice ale armatei, cu 
câteva zeci de kilometri înainte. Cu Corpul XL tancuri 
funcționau doar legături radio. 

Paulus trecea zilnic pe la divizii, îndemnând trupele 
să forţeze ritmul. Acestea trebuiau să arunce în luptă 
ultimele puteri. Lupta şi marşul se succedau necontenit. 
Repausul din timpul nopţii era numai de scurtă durată. 

Lăsasem mult în urmă Doneţul şi Oskolul. În faţa 
noastră se deschidea întinsa stepă a Donului. Pe cerul 
siniliu soarele de iulie dogorea fără milă deasupra 
coloanelor în marş învăluite în nori de praf. Drumurile 
pietruite lipseau prin aceste locuri. Nu se zărea vreun pom 
sau vreo tufă care să ofere cât de puţină umbră şi nici 
vreun izvor la care să-ţi potoleşti setea arzătoare. 

Oriunde priveai, numai iarbă de stepă şi pelin alb, 
printre care se ţurişau grupuri de căţeii-pământului”. 

Şi totuşi, pe cât de monoton părea, acest peisaj îşi 
avea farmecul său. Rareori mi-a fost dat să văd apusuri de 
soare atât de frumoase ca aici. Întreaga stepă devenea 
parcă incandescentă. Aerul era plin de miresme aromate. 
Iarba înaltă prindea viaţă; greierii ţârâiaii, şoarecii 
chiţăiau, păsările îşi înălţau cântul de seară. Apoi, noaptea 
învăluia totul cu mantia tăcerii. Doar împuşcăturile izolate 
ale pichetelor de pază mai tulburau liniştea. 

Acest ţinut era foarte slab populat. Satele se găseau 
numai în puţinele văi ale pâraielor ce veneau din nord spre 
sud. Din depărtare le vesteau cutele joase ale terenului. 
Satele rămăseseră aproape pustii. Populaţia cu cirezile de 

vite urmaşe unităţile Armatei Roşii în retragere. Casele - 
în măsura în care nu fuseseră avariate sau distruse de 
artileria şi tancurile noastre - erau bine păstrate, curate şi 
îngrijite. 

Într-un asemenea sat din întinsa stepă a Donului ne- 
am instalat punctul de comandă al armatei. Secţia operaţii 
lucra într-un complex de case de care ţinea şcoala; căile de 
acces erau blocate, ca de obicei, printr-o îngrăditură. 

Tot mai adânc în marele cot al Donului 

La acest punct de comandă a aterizat la 9 iulie, cu un 
Fieseler-Storch, şeful de stat-major al Armatei 4 tancuri. 
Statul ei major primise ordin să preia comanda Corpului 
XL tancuri, angajat la Kantemirovka în lupte grele. Şeful 
de stat-major reprezenta într-un anumit fel detaşamentul 
înaintat. El a raportat că la indicaţia conducerii supreme, 
Armata 4 tancuri se afla în marş spre sud-est. Cu. acest 
prilej urma să treacă prin fâşia de ofensivă a Ar - Matei 6. 
Dacă nu se proceda cu atenţie, s-ar fi putut produce o 
amestecare a celor două armate. De aceea, era necesară 
stabilirea unui acord între cele două ştate-majore, lucru 
care a fost realizat curând. Şeful de stat-major al armatei 
de tancuri şi-a putut continua zborul spre Corpul XL 
tancuri, care a reuşit să înfrângă rezistenţa sovietică de la 
Kantemirovka. La 11 iulie, Corpul XL tancuri a atins Cirul 
la Bokovskaia şi în aceeaşi zi a fost scos din componenţa 
Armatei 6, fiind trecut în subordinea Armatei 4 tancuri. 
Armata 6 pierdea astfel componenta ei cea mai rapidă şi 
cu cea mai mare forţă de şoc. De acum înainte nu mai - 
avea posibilitatea să urmărească şi să depăşească inamicul 
aflat în curs de desprindere. 

La 13 iulie Armata 4 tancuri a primit ordin să 
schimbe direcţia de atac de la Cir spre sud. să interzică 
accesul spre est inamicului care se retrăgea din faţa 
Armatei 17 şi a Armatei 1 tancuri, să formeze capete de 
pod pe malul stâng al Donului şi, în fine, să cucerească 


Rostovul în cooperare cu Armata 1 tancuri. 

Tocmai mă găseam la Paulus, la raport. Generalul 
aflase de aceste măsuri doar cu puţin timp mai înainte. 
Surescitat, măsura camera joasă dintr-o parte în alta. 

— S-a zis cu situaţia avantajoasă creată de Corpul XL 
tancuri. Suntem încă la o distanţă de câteva zile de marş 
de Cir; în aceste condiţii a schimba spre sud direcţia de 
atac a corpului de tancuri înseamnă că vom fi nevoiţi să 
recucerim terenul prin luptă. 

— Se aşteaptă deci din partea noastră, domnule 
general, să realizăm singuri o performanţă rezervată până 
acum unui număr de patru armate. 

— Din păcate, aşa stau lucrurile. Bazându-se doar pe 
propriile-i forţe, armatei noastre îi revine misiunea de a 
continua ofensiva în marele cot al Donului şi de a prelua în 
acelaşi timp protecţia flancului de nord, care se întinde pe 
zi ce trece. 

— Voelter mi-a spus că Armata 2 ungară ar prelua o 
parte a sarcinilor noastre, i-am replicat. 

— Aşa este, Adam. Dar cea mai mare parte a 
ungurilor se află încă în spaţiul de la sud de Voronej. Au 
luptat acolo în cadrul Grupului de Armate „Weichs”. Va mai 
dura o vreme până când diviziile ungare vor fi schimbate 
din poziţiile lor şi vor putea lua locul diviziilor noastre pe 
Don. 

— Urmează, deci, să continuăm fără tancuri atacul 
asupra Stalingradului, domnule general? 

— După cum m-a informat deocamdată grupul de 
armate, urmează - să primim iarăşi un corp de tancuri, 
probabil al XIV-lea. Să sperăm că lucrul se va întâmpla cât 
de curând. 

Chiar şi unui optimist incorigibil perspectivele 
Armatei 6 nu-i puteau părea deloc încurajatoare. 

Abia la 20 iulie am trecut Cirul superior pe la 
Bokovskaia, localitate în care Corpul XL tancuri s-a aflat cu 


nouă zile mai înainte. Pentru continuarea atacului în cotul 
Donului au fost organizate două grupări de izbire: cea de 
nord, constituită din Corpul XIV tancuri, care ne-a fost 
între timp subordonat, şi Corpul VIII armată; cea de sud, 
formată din Corpul îl armată. Diviziile destinate protecţiei 
flancului de nord erau subordonate Corpului XVII armată. 

„Berbecul” Armatei 6 era acum Corpul XIV tancuri. 
La 23 iulie diviziile sale au pătruns în marele cot al 
Donului, la sud de Kremenskaia. Curând Donul a fost atins 
la Zirotinskaia, însă lovitura a fost dată în gol, căci şi aici 
inamicul ne scăpase peste Don. 


Rezervele şi aprovizionarea - tot atâtea motive 
serioase de îngrijorare 

Deşi nu suferiserăm de la începutul ofensivei pierderi 
neobişnuit de mari, totuşi efectivele de luptă ale infanteriei 
scăzuseră mult. Companiile de infanterie mai aveau în 
medie un efectiv de luptă de numai 60 de oameni. Mulţi 
dintre ostaşii noştri se îmbolnăviseră în urma marşurilor 
neîntrerupte, care le solicitaseră peste măsură forţele. La 
aceasta se adăugau tulburările de circulaţie, afecțiunile 
digestive produse de clima neobişnuită a stepei, cu 
fluctuații de temperatură mari şi continue. Dacă în timpul 
zilei mercurul termometrului se ridica până la 40 de grade 
şi mai mult, în cursul nopţii scădea în schimb până la 10 
grade. De obicei, nu exista niciun acoperiş sub care să te 
poţi adăposti, iar să ridici corturi pentru odihna de noapte, 
prea scurtă, nu merita. Pierderile provocate de astfel de 
factori le întreceau însă pe cele înregistrate în luptă. 

În mod firesc au sporit şi grijile primului-aghiotant al 
armatei. De unde urma să iau completările pentru a umple 
golurile? l-am telefonat aghiotantului de la grupul de 
armate. Mi-a promis câteva companii de marş slabe, 
alcătuite din soldaţi externaţi din spitale de campanie şi 
apți pentru serviciul de front. Ce reprezenta însă o 


completare de câteva sute de oameni, atunci când lipsurile 
se cifrau la mii de ostaşi! 

La raportul de seară i-am înfăţişat generalului Paulus 
situaţia efectivelor. 

— După cum ne comunică grupul de armate, în zilele 
următoare armata va primi câteva companii de marş. 
Deocamdată asta e tot ce pot trimite. Am străbătut până 
acum prin luptă 400 km. Unele companii au pierdut o 
treime din efectivele lor iniţiale. Va fi schimbată armata 
prin eşalonul doi al dispozitivului de luptă sau grupul de 
armate ne va da divizii noi din rezervă? 

Paulus zâmbi cu amărăciune. 

— Când ofensiva atinge un anumit aliniament, sunt 
aruncate în luptă eşalonul doi sau rezervele pentru a-i 
accelera ritmul. Dumneavoastră aţi înfăţişat lucrurile ca un 
profesor de tactică la şcoala militară, nu-i aşa? Nici eu nu 
le ştiu altfel. Trebuie să vă spun însă că niciunul, nici 
celălalt nu e adevărat. La Cartierul General al Fuhrerului 
există credinţa că poţi nesocoti legi de bază ale strategiei 
şi tacticii. Deseori conducerea supremă are în vedere doar 
obiectivele politice şi de economie militară, închipuindu-şi 
că poate să le realizeze doar cu ajutorul trupelor noastre, 
fără îndoială remarcabile şi experimentate. 'Toate acestea 
îşi au însă limitele lor. Armata noastră va fi suprasolicitată, 
istovită şi puternic decimată, când se va ajunge la lupta 
decisivă. La începutul ofensivei, grupul de armate avea în 
rezervă-două divizii germane de infanterie. Aliaţii, care ne 
însoțesc, urmează să înlocuiască diviziile noastre de pe 
flancul de nord. Efectivele lor de luptă sunt însă abia pe 
jumătate cât ale noastre. De aceea nu sunt potrivite pentru 
atac. Va trebui să ducem singuri povara grea a luptei 
pentru oraşul de pe Volga. 

— Dar cuţii vor merge lucrurile în continuare? Corpul 
nostru de tancuri se află deja pe Don, la 150 km înaintea 
diviziilor de infanterie. Trebuie să realizăm grabnic un pod 


până acolo. Pe lângă aceasta, frontul care ne revine se 
întinde neîncetat în lungime. Pentru continuarea atacului 
nu ne mai rămâne nici măcar o jumătate de duzină de 
divizii. 

— Mâine va face joncţiunea cu noi Corpul XXIV 
tancuri, aflat până acum în subordinea Armatei 4 tancuri. 
El va întări grupul drept de izbire, Corpul îl armată. Dar ce 
s-a realizat până la urmă? Pentru a astupa un gol, s-a creat 
altul, în altă parte. 

Inteligenţei critice a ofițerului de stat-major care era 
generalul Paulus nu-i puteau scăpa slăbiciunea, lipsa de 
măsură şi aventurismul lui Hitler în ducerea războiului. 
Acestea îl îngrijorau şi-l frământau. El era însă un soldat 
adevărat credea în priceperea sa şi avea încredere în 
diviziile sale. Cu ajutorul acestora spera să poată 
compensa neglijenţele sau planurile greşite ale conducerii 
supreme. 

Am revenit în cortul meu, pentru a redacta câteva 
propuneri de decorare cu Crucea de Cavaler şi Crucea 
Germană în Aur. Convorbirea cu Paulus nu-mi ieşea din 
minte. Numai de-ar rezista fizic, căci avea aerul unui om 
bolnav. Dus pe gânduri, stăteam în faţa hărţii lipite pe un 
carton care atârna mereu deasupra mesei mele de lucru. 
Chibzuiam. 

Armata Roşie continua să se retragă spre est. Noi ne 
îndepărtam tot mai mult de bazele noastre de 
aprovizionare. Condiţiile de luptă deveneau tot mai 
nefavorabile pentru diviziile noastre. Nu exista niciun 
drum pietruit, doar o singură linie de cale ferată. 
Aprovizionarea devenea, văzând cu ochii, tot mai grea. 
Ajungea câte o ploaie torențială, aşatcum am avut parte în 
repetate rânduri încă de la începutul ofensivei, ca 
vehiculele supraîncărcate să se împotmolească 
iremediabil. 

Capacitatea de transport a armatei abia dacă era 


îndestulătoare pentru a aproviziona pe distanţe atât de 
mari trupele combatante cu bunuri, precum şi muniții, 
carburanţi, alimente etc. în cazul stagnării transportului de 
carburanţi, ofensiva, nu putea fi continuată uneori zile în 
şir. Şeful de stat-major făcea crize de mânie, dar ofiţerul 
superior răspunzător cu arprovizionarea era neputincios. 
În repetate rânduri se întâmpla ca o serie de coloane cu 
carburanţi trimise nouă să fie îndreptate spre sud, la 
Grupul de Armate „A”, cu puţin înainte de a ajunge la 
destinaţie. Protestele prim-o fiţerului cu aprovizionarea, ba 
chiar şi ale comandantu'iui-şef al armatei, nu erau luate în 
seamă. N 

Paulus mi-a transmis ordinul să mă prezint la el. Îşi 
stabilise locuinţa într-o ca suta compusă din antreu, o 
cameră mai mare şi una m; ai mică. Paulus lucra în camera 
mare. O masă dreptunghiulară simplă îi servea drept 
birou. Pe laturile lungi ale mesei se afla câte un scaun. În 
spatele locului de muncă al lui Paulus se găsea o tablă, pe 
care era fixată în pioneze harta cu situaţia. Ofiţerul 
personal de ordonanţă al comandantului-şef avea datoria 
să ţină harta la zi. Când am intrat în cameră, Paulus se afla 
în faţa acestei hărţi. 

— Acum câteva minute mi-a telefonat generalul de 
infanterie von Sodenstern, şeful de stat-major al grupului 
de armate. Peste aproximativ o jumătate de oră decolează 
avionul generalului-colonel von Weichs. Ne va face o vizită. 
Şeful de stat-major al grupului de armate a ordonat să 
punem un semn de aterizare pe aerodromul nostru de 
campanie. îl veţi întâmpina acolo cu maşina mea pe 
domnul general-colonel. Porniţi de îndată şi îngrijiţi-vă ca 
la aerodrom totul să fie în ordine. Şoferul meu vine să vă ia 
cu maşina de la cortul dumneavoastră. 

Acest aerodrom auxiliar, o fâşie de stepă înzestrată 
cu un strict necesar de indicatoare, se afla în imediata 
apropiere a satului în care fusese instalat punctul de 


comandă al armatei. Pe marginea pistei staţionau un 
Junkers 52, câteva avioane-curier şi „berze*” aflate la 
dispoziţia statului-major al armatei noastre. Aşteptam 
împreună cu comandantul escadrilei noastre în apropierea 
semnalului de aterizare, format din pânze albe dispuse în 
formă de T. Avionul şi-a făcut în curând apariţia. Zbura la 
foarte mică înălţime. Mai întâi a dat un ocol aerodromului, 
apoi a aterizat. Din avion a coborât un general. Inalt, 
uscăţiv, purtând ochelari cu ramă de baga. Avea mai mult 
înfăţişarea unui savant decât a unui general. M-am 
prezentat ca prim-aghiotant al Armatei 6. Deşi nu ne 
văzuserăm vreodată, generalul m-a salutat totuşi ca pe o 
veche cunoştinţă şi s-a urcat în maşina pregătită. 

La punctul de comandă el a avut o convorbire mai 
îndelungată cu Paulus şi Sciimidt. Mai târziu am aflat de la 
comandantul-şef al armatei noastre că fusese vorba de 
situaţia grea în care avea să ajungă Armata 6 prin 
schimbarea direcţiei de atac a Armatei 4 tancuri. 
Generalulcolonel manifestase înţelegere, promițând din 
partea sa tot sprijinul posibil. 

— Bineînţeles, nu ne poate da divizii noi, dar vrea să 
intervină ca unităţile noastre angajate pe Don la protecţia 
flancului de nord să fie înlocuite cât mai curând posibil de 
armatele aliate ce vin din urmă. Statul-major al Corpului 
XVII armată va rămâne tot acolo. 

— Dar atunci ne va lipsi un stat-major de corp, 
deoarece Corpul VIII armată e în imposibilitate să conducă 
toate diviziile de infanterie ale grupului nostru de nord, am 
îndrăznit să-i spun. 

— În schimbul statului-major cedat primim statul- 
major al Corpului XI armată. General-comandant este 
generalul de infanterie Strecker, a adăugat Paulus. 

— Îl cunosc foarte bine pe Strecker. Mai înainte a 


8 .loc de cuvinte. Storch (denumire prescurtată a avionului Fieseler- 
Storch) însemnind şi barză (n. tr.). 


comandat Divizia 79 infanterie, care ne-a fost subordonată 
la Harkov. Este un om pe care ne putem bizui. 

Fatala Directivă nr. 45 

Directiva nr. 45 din 23 iulie 1942 venea să 
stabilească din nou misiunile grupurilor de armate „A” şi 
„B”. 

De la ce premise porniseră însă OKW-ul şi Statul- 
Major al Wehrmachtului? în prima secţiune a Directivei se 
afirma: „Doar forţe inamice mai slabe din armatele lui 
Timoşenko au reuşit să scape din încercuire şi să atingă 
malul de sud al Donului”. 

Era în mod evident o apreciere întru totul eronată a 
rezultatelor de până atunci ale ofensivei de vară. Numărul 
redus de prizonieri, câmpurile de bătălie aproape goale, 
puţinii morţi - acestea erau fapte, care contraziceau în 
mod evident constatările Directivei nr. 45. 

În continuare erau stabilite obiectivele operaţiilor 
viitoare. Grupul de Armate „A” urma să pătrundă cu o 
parte a forţelor sale spre Caucazul de vest şi de-a lungul 
litoralului Mării Negre; cu cealaltă parte a forţelor, grupul 
de armate trebuia să cucerească regiunile petrolifere 
Maikop şi Groznîi, să blocheze trecătorile din Caucazul 
central şi să debuşeze, în fine, până la Baku. 

După cum se afirma textual în Directivă, „Grupului 
de Armate «B» îi revine - aşa cum s-a ordonat - misiunea 
ca, pe lângă organizarea apărării pe Don, să nimicească în 
cursul înaintării spre Stalingrad gruparea de forţe inamice 
aflată acolo în curs de constituire, să ocupe oraşul şi să 
blocheze comunicaţia terestră între Don şi Volga, precum 
şi fluviul însuşi. 

În continuare, de-a lungul Volgăi vor fi angajate 
unităţi rapide, cu misiunea de a pătrunde până la Astrahan 
şi de a bloca şi acolo braţul principal la fluviului”. 9 

Dacă Directiva nr. 41 prevăzuse ca forţele celor două 
grupuri de armate să atingă mai întâi Stalingradul, 


urmând să continue apoi celelalte operaţii, în schimb 
Directiva nr. 45 pretindea rezolvarea simultană a tuturor 
acestor misiuni, adică o lărgire a frontului de la - 800 km, 
la începutul ofensivei de vară, la 1400 km după încheierea 
operaţiilor planificate. Aceasta însemna o dispersare a 
forţei de izbire a celor două grupuri de armate, deşi 
pierderile proprii înregistrate până atunci nu fuseseră 
compensate prin completări suficiente. 

Directiva nu modifica defel - misiunea ce revenise 
Armatei 6 după schimbarea spre sud a direcţiei de atac a 
Armatei 4 tancuri. Cucerirea marelui cot al Donului 
rămânea obiectivul nostru cel mai apropiat. 

Ştiinţă într-un sat din stepă 

Între timp, ne-am mutat din nou punctul de comandă 
ceva mai în faţă. Eu o luasem înainte într-un Fieseler- 
Storch, în timp ce secţia mă urma cu autovehiculele. 
Curând, am ajuns la destinaţie. Sub noi se întindea un sat 
v obişnuit de stepă, răsfirat în lungime, având case mici de 
lemn cu un singur etaj, grădiniţe înflorite, curţi 
împrejmuite şi o uliţă principală lată, plină de praf. La 
locul de aterizare mă aştepta comandantul cartierului 
general al armatei, care mi-a dat câteva informaţii concise 
despre sat şi mi-a atras cu acest prilej atenţia asupra unei 
construcţii joase şi arătoase din cărămidă aparentă, care 
nu se afla prea departe. Trebuia să-lurmez în acea 
direcţie. 

— Aici vreţi să-mi adăpostiţi secţia? 

— Nuj voiam doar să vă arăt ceva. Intraţi. 

Prin uşa deschisă am zărit un laborator. Pe mesele de 
lucru se aflau stative, baloane şi recipiente, eprubete şi 
microscoape. Într-un dulap alb de sticlă se aflau foarfeci, 
pensete, seringi şi scalpele. Privirea mea s-a oprit la o 
seamă de borcănaşe, conţinând în mod evident substanţe 
chimice, precum şi diferite sticle umplute cu lichid. In fine, 
în câteva cuşti am descoperit o mulţime de şoareci albi. 


Cum ajunsese acest laborator în satul din stepă? Ce 
scop avea? Nici comandantul nostru nu ştia. 

Pe drumul spre locul de încartiruire a secţiei operaţii 
ne-am întâlnit cu primul ofiţer de stat-major. l-am relatat 
despre descoperirea noastră. Nici el n-a ştiut ce să creadă, 
dar l-a pus pe translatorul-şef să rezolve enigma. Acesta a 
aflat de la un bărbat în vârstă că locuitorii satului se cupau 
înainte de toate cu creşterea vitelor. Laboratorul fusese 
organizat pe cheltuiala statului. Se afla sub conducerea 
unei doctoriţe veterinare care, la fel ca şi asistentele ei, 
părăsise localitatea la apropierea trupelor germane odată 
cu animalele pe care dorea să le pună la adăpost, în zilele 
următoare am revenit de mai multe ori în acest mic 
aşezământ de cercetarare medico-veterinară. Întotdeauna 
se afla prin preajmă vreunul dintre locuitorii vârstnici ai 
satuldi, care rămăseseră pe loc. În mod evident, aici fusese 
organizată un fel de pază, semn al preţuirii manifestate de 
ţărani pentru acest aşezământ din satul lor. 

Dar cine avea acum vreme să mediteze că, după cum 
se vede, comunismul adusese şi lucruri bune. Zilele 
următoare ne-au rezervat surprize comuniste de cu totul 
alt gen. 

Situaţia amenințătoare de la Kamenski 

La 25 iulie, după masa de prânz, câţiva ofiţeri de 
stat-major se aflau adunaţi în cortul mare ce ne servea 
drept sală de mese. Şeful de stat-major plecase spre 
locuinţa sa. Atunci a apărut un transmisionist cu o 
radiogramă, pe care a înmânat-o ofițerului cu operaţiile. 
Acesta a scăpat un „La naiba!”, a sărit în picioare şi a 
plecat în grabă după şeful de stat-major. Ce se întâmplase? 

În cursul înaintării în josul Donului, Corpul XIV 
tancuri s-a izbit la sud-vest de Kamenski de unităţi inamice 
de tancuri destul de puternice. Lupta îndârjită ţinea de mai 
multe ore, dar inamicul nu bătea în retragere. În cursul 
serii, Corpul XXIV tancuri, care se alăturase armatei cu o 


zi mai înainte, a raportat acelaşi lucru. Acest corp urma să 
vină în sprijinul Corpului îl armată, să-i deschidă drumul 
spre Cirul inferior. În cursul acestei acţiuni s-a lovit, la 
Nijne Cirskaia, de un puternic aliniament de apărare al 
inamicului. Diviziile de infanterie raportau despre 
rezistenţa inamică de la vest de pârâul Liska. După ce 
diferitele informaţii au fost trecute pe harta cu situaţia de 
luptă, a devenit limpede faptul că Armata Roşie se fixase la 
vest de Kalaci într-un larg cap de pod, care se întindea de 
la Kamenski până la vărsarea Cirului. 

Corpurile noastre au încercat să rupă din mişcare 
frontul sovietic de apărare şi să împingă Armata Roşie 
peste Don. S-au lovit însă de un zid ca de granit. Şi nu 
numai atât. Diviziile sovietice s-au folosit de punctele slabe 
detectate la noi şi au trecut, la 31 iulie, la contraatac, 
împingând dincolo de pârâul Liska diviziile germane cu 
puterea de luptă deja simţitor diminuată. 

Armata 6 s-a aflat câteva zile în mare primejdie. Pe 
lângă aceasta, inamicul a reuşit să treacă Donul spre sud. 
pe la Kremenskaia, cu unităţi mai mari, ajungând în 
spatele Corpului XIV tancuri. Pentru a-şi asigura spatele, 
acesta a fost nevoit să trimită mai multe regijnente spre. 
nord. 

Corpul XIV tancuri se găsea acum mult răsfirat la 
nord de Kamenski, pe cursul Donului, la vest de Kletkaia, 
şi făcea legătura cu diviziile de infanterie ale Armatei 6, 
care urmau să fie înlocuite de Armata 8 italiană; aceasta 
înainta însă cu mare încetineală. Corpul VIII armată 
blocase cu diviziile sale capul de pod sovietic dinspre nord- 
vest; la aripa dreaptă el era în contact cu Corpul îl armată. 
Partea de sud, dinspre Cirul inferior, era blocată de Corpul 
XXIV tancuri. În această dispunere Armata 6 a respins mai 
întâi atacurile inamice, pregătind în acelaşi timp zdrobirea 
bastionului sovietic. 

În perioada de la sfârşitul lui iulie până la începutul 


lui august, Armata 3 italiană înaintase suficient pentru a 
putea înlocui diviziile Armatei 6 angajate la vest de 
Kletkaia în apărarea flancului de nord. Câteva regimente 
ale Corpului XIV tancuri, ce executau siguranţa, au fost 
schimbate cu divizii de infanterie ale Corpului XI armată. 
Acestea au respins inamicul şi au amenajat o poziţie de 
apărare. 

Un cortegiu de vizite înalte în timp ce se desfăşurau 
pregătirile pentru ofensivă, secţia operaţii a Armatei 6 a 
primit mai multe vizite înalte la punctul ei de comandă 
instalat în satul din stepă. Cea mai interesantă pentru 
mine a fost întâlnirea cu generalul Fellgiebel, şeful 
serviciului de transmisiuni al Wehrmachtului. Am făcut 
cunoştinţă prin intermediul colonelului Arnold, şeful 
serviciului de transmisiuni al armatei noastre. In orele serii 
am făcut o plimbare în trei pe uliţa principală a satului. 
Generalul a adus vorba despre situaţia militară. 
Aprecierile sale erau destul de sceptice, aproape 
pesimiste. Şi noi eram îngrijoraţi. Noi aveam însă ca 
elemente de raportare cel mai adesea situaţii izolate, câte 
un episod din fâşia armatei noastre sau, în cel mai bun caz, 
de pe frontul de est. Fellgiebel avea rezerve în privinţa 
situaţiei generale. 

— În vest trupele noastre sunt răsfirate pe un front 
întins, de la Capul Nord până în Pirinei. Rommel luptă în 
Africa de Nord. În Iugoslavia şi Grecia diviziile noastre duc 
un război de gherilă istovitor împotriva partizanilor. Iar 
ceea ce s-a întâmplat anul trecut în est, în faţa Moscovei, 
asta o ştiţi şi dumneavoastră. Să sperăm că treburile vor 
merge ca lumea în sectorul armatei dumneavoastră, 
înţeleg bine îngrijorarea lui Paulus în privinţa flancului său 
întins spre nord. Numai să nu ne fi propus prea mult cu 
această ofensivă. 

Întâlneam, uneori, privirea lui Arnold. Ca şi mine, 
urmărea cu atenţie cuvintele generalului de transmisiuni. 


Acesta a continuat cu aceeaşi voce liniştită: 

— Germania e angajată din nou într-un război pe 
două fronturi. Noi trei am participat la cel din 1914 - 1918 
şi ştim din proprie experienţă cât a trebuit să sângerăm 
atunci. Au devenit pare mai favorabile pentru noi 
împrejurările de la 1918 încoace? Mă îndoiesc. 

Am  ciulit urechile, mai ales că cele spuse 
reprezentau o îndoială abia mascată faţă de politica de 
planificare a războiului de către conducerea supremă, 
însemnau criticarea lui Hitler şi neîncrederea în victoria 
finală. Era oare Fellgiebel în dezacord cu modul în c. are 
ducea războiul Hitler? El se pronunţase împotriva 
războiului pe două fronturi. Dar ce alternativă ne era 
oferită? Generalul mi s-a adresat: 

— Cât de mari sunt pierderile de până acum? 

— Pierderile datorate inamicului se menţin în limite 
rezonabile. În schimb e foarte mare numărul bolnavilor, 
condiţionat desigur de condiţiile climatice neobişnuite 
pentru noi. Efectivele de luptă ale companiilor de 
infanterie au scăzut în multe locuri cu o treime, ba şi mai 
mult. Iar luptele cele mai grele abia ne aşteaptă. 

— Într-adevăr, perspectivele nu sunt prea 
îmbucurătoare. 

Cu aceste cuvinte, generalul a încheiat discuţia. 

Era o seară frumoasă de vară. In depărtare fulgerele 
brăzdau cerul întunecat. Inspiram adânc aerul proaspăt al 
nopţii. Dintr-odată mi s-a făcut frig. Abia acum mi-am dat 
seama că purtam încă tunica de vară. Am intrat grăbit în 
cort. Ordonanţa mea făcuse deja patul de campanie, iar 
ferestrele mici erau camuflate. Am aprins becul şi m-am 
aşezat la masa de lucru, fără a putea însă face ceva... 
Vorbele generalului nu-mi ieşeau din minte. Ele mă 
acaparau, biciuindu-mi gândurile. De fapt, nu spusese 
decât ce gândea un om lucid. 

Chiar a doua zi, generalul Fellgiebel a plecat mai 


departe cu avionul. Niciunul dintre noi nu bănuia că va 
juca un rol în conspirația împotriva lui Hitler de la 20 iulie 
1944. Poate că a căutat să câştige aderenţi şi la statul 
nostru major, fiind dezamăgit de a nu-i fi găsit. Noi mai 
aveam însă de trecut prin multe grozăvii şi de acumulat 
multe amărăciuni pentru a înţelege aşa cum se cuvenea 
situaţia militară şi cu atât mai mult crima umană şi politică 
reprezentată de acest război. Pe atunci capetele ne erau 
înfierbântate de pregătirea ofensivei împotriva capului de 
pod sovietic de la vest de Kalaci. Generalul Paulus abia a 
mai avut timp să se dedice prietenului său. Dacă nu era 
nevoie de el la punctul de comandă al armatei, se deplasa 
în liniile înaintate ale diviziilor şi regimentelor. Încerca 
necontenit să-şi facă o imagine personală asupra situaţiei 
şi stării de spirit a soldaţilor de pe front, să le amelioreze 
viaţa pe cât posibil. De obicei, revenea foarte tăcut. îl 
supărau, evident, pierderile în creştere ale trupei încă 
înainte de ofensiva hotărâtoare. 

Operaţiile iminente, pericolul ce ameninţa flancul de 
nord al Armatei 6, precum şi capacitatea de luptă în 
continuă scădere a companiilor au constituit, de asemenea, 
tema convorbirilor cu generalul-maior Schmundt, 
aghiotantul-şef al lui Hitler. Acesta a sosit cu un avion 
Fieseler-Storch pe aerodromul nostru improvizat. 
Ocazional, am luat şi eu parte la discuţiile dintre Paulus şi 
Schmundt. Am raportat fără înflorituri despre situaţia în 
continuă degradare a cadrelor. Dar Schmundt trebuia să-şi 
facă direct o imagine asupra sectoarelor de front care 
dădeau Armatei 6 cea mai mare bătaie de cap. De aceea 
Paulus a plecat împreună cu aghiotantul-şef pe la diviziile 
din partea de nord a cotului Donului, la est de Kletkaia. 
Aici, obiectivele de luptă nu erau atinse. Pentru a-şi cruța 
forţele, diviziile noastre ocupaseră o poziţie în arc. 


La punctul de  comandă.gl Regimentului 767 


infanterie din Divizia 376 infanterie, comandantul 
acestuia, colonelul Steidle, a înfăţişat situaţia: la aripa 
stângă regimentul se învecina cu Armata 8 italiană, care 
tocmai îşi ocupase poziţiile. Steidle era unul dintre 
comandanții noştri cei mai destoinici, viteaz şi prevăzător, 
stimat de soldaţii săi. Paulus îl cunoştea din timpul 
primului război mondial. Ştia că şi faţă de superiori 
colonelul nu avea reţineri. Steidle nu s-a jenat nici în 
prezenţa aghiotantului venit de la Cartierul General al 
Fuhrerului să critice situaţia primejdioasă de la flancul de 
nord în care fusese adusă Armata 6. Pierderile diviziei 
crescuseră din nou în cursul ultimelor zile. Cele mai multe 
companii numărau abia 25 - 35 de combatanți. Mai târziu, 
Paulus mi-a povestit că Steidle pretinsese în mod imperios 
trimiterea de completări. 

În timp ce generalul-maior Schmundt se găsea încă la 
noi, aviația ne-a raportat că inamicul primea întăriri, mai 
ales tancuri, pe la Kalaci, trecându-le peste Don. Era un 
argument în plus, care demonstra aghiotantului lui Hitler 
necesitatea unor grabnice întăriri. Încărcat cu cererile 
stringente ale Armatei 6, Schmundt a zburat la grupul de 
armate, iar de acolo la Cartierul General al Fuhrerului. 
Paulus l-a condus la aerodromul nostru de campanie, 
rugându-l, la despărţire, încă o dată, să obţină din partea 
OKH-ului o protecţie eficientă pentru flancul de nord. 

Un alt oaspete de vază a fost generalul Ochsner, şeful 
trupelor chimice. Pentru atacul asupra Stalingradului, 
armatei noastre urma să-i fie subordonată o brigadă de 
lansatoare de ceaţă. Până atunci, OKH-ul nu prea folosise 
aceste lansatoare. Eu le văzusem pentru prima oară în 
1941, cu ocazia atacului de la Velikiie Luki. Proiectilele 
zburau prin aer însoţite de o flamă lungă şi de un vuiet de 
neînchipuit. Chiar şi infanteriştii noştri, avertizaţi cu puţin 
mai înainte de comandanții lor de companie, îşi plecau 
temători capetele atunci când proiectilele-rachetă treceau 


în zbor peste poziţiile lor. Efectul asupra moralului 
inamicului surprins era uriaş. Chiar şi după cucerirea 
oraşului, numeroşi soldaţi sovietici au rămas ca paralizaţi. 

Generalul Ochsner a fost oaspetele nostru doar 
pentru scurtă vreme, o zi sau două. El a discutat cu şeful 
de stat-major introducerea în luptă a acestei arme temute. 
La plecare, Paulus i-a spus: 

— Sper să nu rămână o simplă promisiune. Aţi văzut 
cât de necruțătoare au devenit aici luptele. Inamicul nu 
mai cedează presiunii noastre. El se apără cu îndârjire şi 
răspunde loviturilor acolo unde poate. Avem neapărată 
nevoie de brigada dumneavoastră de lansatoare capabile 
să răspândească groaza. 

— Puteţi fi sigur că nu vă voi lăsa în voia sorții. 

Cu aceste cuvinte, Ochsner şi-a luat rămas bun. 

Încetul cu încetul ni s-a făcut lehamite de astfel de 
vizitatori. Pierdeam de fiecare dată timp şi energie pentru 
a-i informa pe generalii ce treceau pe la noi. Eşaloanele 
superioare dispuneau acum de materiale şi date suficiente, 
care veneau să confirme rapoartele noastre alarmante. 
Primul nostru ofiţer de stat-major, colonelul Voelter, 
spunea: 

— Schmundt a fost vădit impresionat după ce s-a 
întors de pe front. Ceea ce a văzut cu ochii lui şi ceea cea 
auzit la faţa locului l-a şocat în bună măsură. Să sperăm că 
nu va ascunde Fuhrerului adevărul, pentru ca astfel să 
înceteze, în fine, vorbăria despre nimicirea Armatei Roşii, 
iar inamicul să fie luat în serios. 

— Cred că mai ales generalul Fellgiebel vede 
lucrurile cât se poate de limpede, am ţinut să adaug. 

— În discuţia dusă cu Arnold şi cu mine, el a înfăţişat 
lupta cu mai multă seriozitate şi luciditate decât am făcut- 
o eu până acum. Nu ştiu care este părerea generalului 
Ochsner, deoarece cu dânsul am schimbat doar câteva 
cuvinte. Să vedem dacă cei din conducerea supremă voţ 


înţelege, în fine, situaţia. 

Armatele aliaţilor. 

Aşa cum s-a amintit, Armata 6 urma să acopere 
flancul de nord al armatei de tancuri ce ataca spre Volga. 
Directiva nr. 45 din 23 iulie 1942 stabilea noua misiune a 
Armatei 6, cea de a cuceri Stalingradul în cooperare cu 
Armata 4 tancuri. Protecţia flancurilor, în spaţiul de la 
Kletkaia până la nord de Korotoiak, fusese încredinţată 
armatelor aliate, şi anume, începând dinspre vest: Armata 
2 ungară, Armata 8 italiană şi Armata 3 română. 

Ce ştiam noi despre armatele aliate? Ştiam că abia cu 
puţin timp înaintea ofensivei de vară din 1942 începuse 
concentrarea lor sub forma unor armate de sine 
stătătoare. De experienţă de luptă dispunea doar o parte a 
armatelor nou-formate în zona de spate a Grupului de 
Armate „Sud” (de la 7 iulie 1942 Grupul de Armate „B”). 
Dotarea şi înarmarea trupelor aliate erau deficitare. În 
această privinţă, România şi Ungaria erau dependente 
integra] de industria germană de armament; Italia, doar 
parţial. Ce folos să invoci drept necesitate hotărâtoare o 
apărare antitanc cât mai puternică a flancului de nord, 
atunci când armatelor aliate le lipsea armamentul greu 
perforant şi artileria grea. Astfel, divizia românească de 
tancuri era înzestrată doar cu tancuri uşoare de captură, 
cehoslovace şi franceze. În comparaţie cu diviziile 
germane, puterea de luptă a aliaţilor putea fi socotită doar 
la 50 - 60%. La drept vorbind, era limpede şi pentru un 
profan că - finind seama numai de înarmarea şi dotarea lor 
insuficiente - aceste armate n-ar fi fost niciodată în stare 
să reziste unui inamic care atacă cu tancuri T 34. 

Nu era însă vorba numai de armament, ci cu atât mai 
mult de ostaşii care îl mânuiau. Diviziile româneşti se 
dovediseră întru totul corespunzătoare în 1941, în luptele 
de pe frontul de sud. Soldaţii erau viteji, disciplinaţi şi fără 
pretenţii. Cei mai mulţi erau ţărani. Atâta vreme cât 


luptaseră în apropierea graniţelor ţării lor, războiul se 
poate să fi - avut sens pentru fiecare dintre ei. E posibil ca 
pământul Basarabiei sau teritoriul dintre Nistru şi Bug - 
atribuit de Hitler mareşalului Antonescu sub numele” de 
Transnistria - să-l fi ispitit pe vreunul sau pe altul. Era 
poate, acesta, prilejul de a deveni în fine ţărani „liberi“, 
căci în România marilor moşieri aşa ceva era de 
neînchipuit. Dar ce căutau ţăranii români în uniformă 
militară pe pământul dintre Don şi Volga? La acest 
considerent se mai adăugau şi unele proceduri nedemne 
din armata română, precum. pedeapsa cu bătaia. Prietenul 
meu, Otto Ruhle, mi-a povestit că odată fusese nevoit să 
asiste cu profundă revoltă - iar aceasta chiar în timpul 
încercuirii de la Stalingrad - la maltratarea unui soldat 
român de către un ofiţer. Această situaţie nu putea 
contribui defel la ridicarea moralului de luptă al românilor, 
lucru care se va vădi mai ales în momentele de mare 
cumpănă. 

Generalul Paulus îi preţuia mult pe români. Avea 
încredere şi în unguri. împotriva italienilor luptase în 
primul război mondial. li cunoştea şi datorită. unei 
inspecții făcute în Africa de Nord, pe când era prim-ofiţer 
general în Comandamentul Suprem al Armatei de Uscat. 
Socotea deosebit de necesar ca armatei italiene să i se 
aplice un „corset” strâns, format din divizii germane. 
Moralul de luptă al italienilor era influenţat cu siguranţă 
de faptul că îşi aveau căminele şi mai departe de Uniunea 
Sovietică decât românii şi ungurii. Dacă de la Bucureşti 
până la Volga erau 1500 km, iar de la Budapesta 1900 km, 
în schimb soldatul originar din Roma sau Milano se vedea 
nevoit să lupte la peste 3.000 km depărtare de patrie. Să 
lupte, dar pentru ce? Pentru Marea Germanie? într-adevăr, 
era cât se poate de justificat ca italienii să aibă puţină 
tragere de inimă pentru acest război. 

Modul în care conducerea supremă germană venea în 


întâmpinarea deficienţelor manifestate de aliaţi a avut 
darul să amplifice neîncrederea acestora. Cum s-a mai 
spus, aliaţii erau dependenţi aproape în totalitate de 
Germania în privinţa armamentului greu şi a unei bune 
părţi din dotare. De primit, primeau însă destul de puţin. 
Directiva nr. 41 stabilea în acest sens următoarele: „La 
ocuparea frontului de pe Don, care se extinde tot mai mult 
în cursul acestei operaţii, vor fi atrase în primul rând 
unităţile aliaţilor, urmând să se angajeze ca sprijin 
puternic trupe germane, între Orel şi Don, precum şi în 
istmul de la Stalingrad. În rest, în spatele frontului de pe 
Don vor rămâne disponibile ca rezerve de şoc câteva divizii 
germane”. 

Toate acestea au contribuit la ocuparea destul de 
lentă a sectoarelor de front de către aliaţi. La 10 iulie 1942 
Armata 2 ungară, care participase la atacul asupra 
Voronejului, a preluat siguranţa pe Don spre sud, până la 
Novaia Kalitva, stabilind legătura cu Armata 2 germană. 

La sfârşitul lui iulie - începutul lui august, Armata 8 
italiană a înlocuit diviziile de infanterie ale Armatei 6 aflate 
în spaţiul Bogucear-Kletkaia, introduse de urgenţă în 
atacul asupra capului de pod de la Kalaci. Corpul XVII 
armată german a trecut în subordinea Armatei 8 italiene. 

Armata 3 română se afla încă în marş. Sectorul care 
îi fusese destinat a fost preluat pentru moment de trupele 
italiene. 

Aliaţii, insuficient înarmaţi şi mediocru dotați, se 
aflau acum pe frontul mult alungit al Donului. Ei erau 
lipsiţi de forţele necesare pentru amenajarea genistică 
neîntreruptă a poziţiilor lor, astfel încât nu constituiau un 
front propriu-zis de apărare, ci doar un aliniament subţire 
de siguranţă. O astfel de realitate nu putea rămâne 
ascunsă inamicului, care era deosebit de activ. Nu e de 
mirare că privirile îngrijorate ale comandamentului 
Armatei 6 erau aţintite spre nord. 


— Dacă ruşii se vor folosi de slăbiciunea flancului 
nostru, vom ajunge într-o situaţie mai mult decât 
neplăcută, Adam. Priviţi traseul frontului! Seamănă cu un 
pumn împins înainte. 

— Într-adevăr, al naibii de neplăcut, domnule 
general. Inamicul trebuie doar să aplice scalpelul la 
încheietura seinii şi s-a terminat cu pumnul. 

— Să sperăm că Schmundt va înfăţişa Cartierului 
General al Fuhrerului o imagine reală a situaţiei. Oricum, 
i-am spus totul destul de limpede. Şi să mai sperăm că 
aliaţii noştri vor primi armamentul greu ce le lipseşte. 

Săptămânile următoare aveau să însemne însă cea 
mai amarnică decepţie pentru speranţele noastre, ale 
tuturor. 


Bătălia de la Kalaci 

Aviația raporta de mai multe zile că inamicul îşi 
întărea capul de pod aflat la vest de Kalaci. Efectele le-a 
simţit mai întâi Corpul îl armată. Regimentele sale au avut 
mult de suferit, atunci când au atacat capul de pod sovietic 
de la est de Surovikino. Între timp însă unele dintre 
diviziile noastre fuseseră schimbate de Armata 8 italiană. 
Ele s-au deplasat în raioanele de aşteptare. În bucla de 
nord a Donului, de la Ostrovski până la Kletkaia, diviziile 
de infanterie au preluat sectorul ocupat de unităţile 
Corpului XIV tancuri, îngăduind acestuia să iniţieze 
ofensiva la nord de Kamenski. 

In primele zile ale lui august 1942 diviziile 76 şi 295 
infanterie, subordonate până atunci Armatei 17, au fost 
deplasate pentru a întări flancul drept al Armatei 6. 

La 6 august se încheiaseră pregătirile pentru marea 
lovitură împotriva bastionului sovietic. Unităţile noastre îşi 
ocupaseră poziţiile de plecare, fiind aprovizionate în mod 
îndestulător cu muniții şi carburanţi. Potrivit informaţiilor 
existente, inamicul dispunea de 12 divizii de tiraliori şi 5 


brigăzi de tancuri. Acestora trebuia să li se interzică 
retragerea peste Don. Urmau să fie încercuite şi nimicite. 
Planul de operaţii atribuia celor două corpuri de tancuri 
misiunea să ridice o barieră în lungul Donului. Corpul XIV 
tancuri urma să înainteze pe Don din raionul Kamenski 
spre sud, iar Corpul XXIV tancuri din raionul Nijne 
Cirskaia spre nord. 

În dimineaţa zilei de 7 august pământul se cutremură 
sub greutatea tancurilor aflate în înaintare. Liniştea 
dimineţii a fost tulburată subit de exploziile obuzelor şi 
şfichiuirea rafalelor de mitralieră. Tancurile noastre au 
reuşit să străpungă poziţiile sovietice de apărare. După 
numai câteva ore s-a produs joncţiunea elementelor 
înaintate ale celor două corpuri de tancuri aflate în 
mişcare convergentă. Dar abia acum a început lupta 
propriu-zisă. Diviziile noastre de infanterie pornite la atac 
s-au lovit de un inamic care lupta cu iscusinţă şi îndârjire. 
Acesta a sesizat de îndată ameninţarea ce venea din partea 
tancurilor germane şi a pornit contraatacul împotriva 
corpurilor de tancuri, care luptau cu spatele la Don. 
Tancurile au deschis un foc deosebit de intens. Cu toate 
acestea, părţi ale Armatei Roşii au reuşit să spargă 
blocada, trecând pe malul de est al Donului. Bătălia s-a 
încheiat după patru zile de lupte aspre cu sorţi 
schimbători. Buletinul militar special anunţa cu surle şi 
trâmbiţe o mare victorie germană, trecând sub tăcere 
pierderile mari de oameni şi materiale cu care fusese 
plătită. Desigur, pierderile inamicului erau şi mai ridicate, 
dar câmpul de luptă de la Kalaei era acoperit şi de tancuri 
germane calcinate sau distruse. Situaţia era deosebit de 
dificilă pentru noi. 

— Patria se afla la mai mult de 2000 km, iar 
completării ajungeau anevoie. Armata Roşie câştigase însă 
înainte de toate zile preţioase pentru amenajarea unui 
front de apărare între Volga şi Don, în fâşia de asigurare a 


Stalingradului... Reuşise, de asemenea, să oprească 
Armata 4 tancuri, pornită la 1 august din raionul 
Timlianskaia, prin stepa calmucă, în direcţia Stalingrad- 
sud. Pentru a-i întări puterea de străpungere, Armata 6 a 
fost obligată să cedeze Armatei 4 tancuri, la 12 august, din 
ordinul OKH-ului, diviziile 24 tancuri şi 297 infanterie. 
Cele două divizii au trecut Donul pe un pod de vase la 
Potemkinskaia. 

Exploatarea succesului dobândit la Kalaci impunea 
Armatei 6 continuarea neîntârziată a ofensivei peste Don. 
Dar armata noastră nu mai era în stare să continue 
operaţiile. Din nou s-a pierdut timp preţios, fiind nevoie de 
o nouă punere în ordine a unităţilor, de înlocuirea 
armamentului şi echipamentului distrus, de aprovizionarea 
cu muniții şi carburanţi. 

V 

Pierderi în creştere - moral în scădere 

Am trecut în revistă rapoartele cu privire la pierderi 
primite de la divizii. La diviziile care suferiseră în mod 
deosebit m-am deplasat personal. Între acestea se număra 
Divizia 376 infanterie, comandată de generalul-locotenent 
Edler von Daniels. Incheierea luptelor o surprinsese în 
bucla Donului, la est de Kletkaia, împreună cu diviziile 384 
şi 44 infanterie. Cele trei divizii au avut misiunea să 
respingă Armata Roşie peste fluviu. Ce-i drept, obiectivul 
fusese atins, dar unităţile sovietice au reuşit curând să 
treacă Donul înapoi prin mai multe locuri şi să formeze 
capete de pod. 

Şi în cursul acestor lupte trupele noastre au plătit un 
tribut greu. Astfel, efectivul de luptă al multor companii 
din Divizia 376 scăzuse la numai 25 de oameni. La diviziile 
44 şi 384 infanterie situaţia era ceva mai bună, dar 
companii cu un efectiv de luptă de 35 - 40 oameni nu 
reprezentau nicidecum un motiv de optimism. 

Înaintarea Armatei 6 spre Volga era legată de 


sacrificarea a numeroşi soldaţi germani. Succesele 
campaniei din vest, dobândite fără prea mari pierderi, erau 
acum de domeniul trecutului. Şi tot de domeniul trecutului 
era moralul ridicat al-soldaţilor din vara lui 1941 sau chiar 
din lunile mai şi iunie ale lui 1942. Cu ocazia deplasărilor. 
mele cu maşina comandamentului, întâlneam mereu 
militari rătăciţi, care îşi căutau unităţile după luptele 
grele. Îmi amintesc mai cu seamă de doi soldaţi care 
participaseră la bătălia de la Kalaci. Întrucât aparţineau 
unei divizii pe la care intenţionam să trec. i-am luat cu 
mine. Încă sub impresia bătăliei recent trăite, fruntaşul 
care şedea în spatele meu mi-a povestit: „Pârjol ca ăsta n- 
am mai văzut niciodată de când sunt în est. Ruşii ne-au 
pârlit aşa de rău, încât am văzut stele verzi. Noroc că ne- 
am adăpostit bine, altfel n-ar fi rămas nimic din noi. Toată 
stima faţă de artileria ruşilor. A făcut o treabă pe cinste. 
Loviturile ei au nimerit la milimetru poziţiile noastre. Nu 
aveai decât să-ţi bagi capul la cutie şi să te faci una cu 
noroiul. Mulţi dintre noi au păţit-o rău. Cel mai mult am 
blestemat orgile lui Stalin”. Acolo unde nimereau, pentru 
cei mai mulţi era prea târziu să-şi mai facă testamentul”. 

Camaradul său, de la care am aflat în cursul discuţiei 
că fusese încorporat direct de la examenul de bacalaureat, 
a adăugat: „Şi să-i fi văzut pe infanteriştii lor cum atacau. 
Strigătele lor de „uraa” m-au adus în pragul nebuniei. 
Unde or fi găsind oare curajul şi disprețul de moarte? Oare 
îi împing comisarii de la spate cu pistolul? Am sentimentul 
nedesluşit că la ruşi există lucruri de care nu ştim nimic”. 

Fruntaşul merse şi mai departe decât camaradul său. 
Mi s-a adresat direct: 

— De acum trei săptămâni comandantul nostru de 
companie ne-a povestit că Armata Roşie ar fi făcută praf, 
iar noi ne vom putea odihni curând la Stalingrad. Se vede 
treaba că lucrurile nu stau chiar aşa. La 31 iulie ruşii ne-au 

scărmănat destul de bine. Artileria şi. apărarea noastră 
antitanc abia au izbutit să oprească contraatacul rusesc. 

— Se va termina oare curând, domnule colonel? 
întrebă tânărul soldat. 

Se vedea bine că războiul nu avea darul să-l 
însufleţească prea mult. Poate numai cu jumătate de an în 
urmă cântase şi el la şcoală: „Astăzi Germania e a noastră, 
iar mâine lumea întreagă”. Această exaltare se volatilizase 
într-o clipă. 

Cei doi aşteptau un răspuns. Întors spre ei, le-am zis: 

— Nu sunt profet şi nu pot deci proroci, dar războiul 
nu se va termina cu una, cu două. Aţi simţit pe pielea 
voastră că rusul ne mai poate răspunde la lovituri. Va 
trebui să luăm mai întâi Stalingradul, apoi vom vedea. 
Cum e moralul în companiile voastre? 

— Ce să vă spun, domnule colonel, a spus fruntaşul. 
Nu vă supăraţi, dacă vă vorbesc deschis. Războiul durează 
deja de prea multă vreme. Bătrânii noştri ar vrea să se 
ducă pe la casele lor. Scrisorile care vin de acasă n-au 
darul să ne încurajeze. lată, soţia unui ţăran care are 
multe necazuri cu un prizonier de război, scrie că nu ştie 
cum o va scoate la capăt cu munca. Pe la oraş, mai ales în 
familiile muncitorilor, alimentele sunt tot mai pe sponci. 
Femeile nu mai ştiu cu ce să-şi îndestuleze copiii flămânzi. 
Soldaţii noştri căsătoriţi sunt plini de griji pentru familiile 
lor. Toate acestea apasă asupra moralului, în mod firesc, 
nici pierderile mari nu rămân fără urmări. La 11 august, în 
vreme ce mărşăluiam peste câmpul de luptă, ortacul meu - 
văzând numeroşii morţi şi răniţi - a zis destul de tare, ca 
să-l audă toţi: „Vom ajunge să crăpăm cu toţii în această 
stepă blestemată”. Este un solbat bun şi viteaz. Chiar în 
toamna trecută a primit Crucea de Fier clasa |. 

Reflectam încă la cele auzite, când maşina se opri. 
Ajunseserăm la punctul de comandă al diviziei. Cei doi 
soldaţi şi-au luat rămas bun cu un cuvânt de mulţumire, 


dându-mi onorul. 

Asta era, deci, situaţia la companie: cei bătrâni 
duceau dorul casei, iar tinerii se săturaseră deja după o 
singură luptă aspră. Era oare la fel şi prin celelalte 
companii? 

După ce mi-am făcut personal o imagine despre 
efectivele de luptă ale diviziei, am raportat situaţia şefului 
nostru de stat-major. Generalul-maior Schmidt nu s-a 
arătat surprins. Ştia doar prea bine cât de grele fuseseră 
luptele din ultimele zile. Rezumând, el îmi expuse opinia 
sa: „Problema completărilor este arzătoare. Faceţi de 
îndată toate demersurile necesare pe lângă 
comandamentele generale delegate! Raportaţi-i mai întâi 
generalului Pau luş. În tot cursul zilei s-a aflat din nou pe 
la divizii. Vă va da cu siguranţă şi alte indicaţii”. 

Paulus m-a întâmpinat cu cuvintele: 

— Ei, Adam, cum mai stau lucrurile pe la divizii? 

— Sunt îndeajuns de lămurit. E îmbucurător faptul că 
unii soldaţi, daţi dispăruţi, au revenit la unităţile lor, de 
care se rătăciseră. De asemenea, de la punctele de 
adunare ale răniților vor fi trimişi la unităţi, după un scurt 
tratament, mai mulţi soldaţi uşor răniţi. Dar ce contează 
asta, când efectivele de luptă ale companiilor de infanterie 
au scăzut la 25 - 40 oameni. Succesul l-am plătit cu un 
preţ foarte mare. Pierderile considerabile şi lupta aspră au 
încordat la maximum nervii soldaţilor. Pretutindeni 
domneşte o atmosferă apăsătoare. împreună cu generalul- 
maior Schmidt sunt de părere că trebuie să ne parvină de 
urgenţă completări în oameni prin intermediul 
comandamentelor generale delegate. 

— Sunt întru totul de acord cu aprecierile 
dumneavoastră şi cu măsurile propuse. Toţi comandanții 
cu care am vorbit în ultimele zile îmi adresează aceeaşi 
cerere stringentă; completări, cât mai multe completări. 
Capul de pod al ruşilor de la Kalaci a fost pentru noi un 


dumicat greu de mestecat. Diviziile noastre trebuie 
completate fără întârziere. Folosiţi teleimprimatorul şi 
cereţi să vă fie confirmate cererile. 

În timp ce mă aflam la raport la Paulus, locţiitorul 
meu  întocmise listele de completări necesare. Apoi 
telexurile au pornit pe adresa comandamentelor generale 
teritoriali din patrie. În cursul nopţii am telefonat 
aghiotantului de la Grupul de Armate „B', care mi-a 
promis sprijinul său. 

A doua zi am primit răspunsuri aproape identice de la 
comandamentele generale delegate din Kassel, Wiesbaden, 
Viena şi Berlin: „Nu dispunem de necesarul de efective 
instruite; cei restabiliţi, socotiți apți de front în urma 
examenului medical, vor fi de îndată puşi în marş”. 

Paulus era la fel de decepţionat de acest răspuns. 
Ştiam că după al treilea an de război Germania nu mai 
dispunea de rezerve mari de oameni. Dar la urma urmei 
Armata 6 trebuia să constituie forţa decisivă de lovire 
pentru atingerea obiectivului operativ principal din anul 
1942. 

Din partea Grupului de Armate „B” ne puteam 
aştepta doar la câteva companii de marş. Îi eram 
recunoscători şi pentru acestea, având în vedere ofensiva 
iminentă peste Don. Orice soldat primit în mod 
suplimentar era binevenit, mai ales dacă avea experienţă 
de luptă. Nouă însă ne trebuia mai mult decât cele câteva 
companii de marş disponibile, deoarece trebuia să cucerim 
marele oraş de pe Volga. Ştiam foarte bine că ne aşteptau 
lupte de stradă şi lupte în interiorul clădirilor, care cereau 
mari sacrificii. Puteau oare face faţă acestor lupte diviziile 
noastre cu efectivele serios diminuate? 

Paulus mă privi: 

— Ce propuneţi acum? 

— Permiteţi-mi, domnule general, să mă deplasez la 
Cartierul General al Fuhrerului, la Viniţa. Socotesc 


necesar să-i raportez personal şefului Secţiei organizare 
despre situaţia completărilor cu personal la Armata 6. 

— De acord. Plecaţi chiar mâine dimineaţă. De întors 
vă veţi putea întoarce înainte de căderea serii. 

— Mă voi folosi de această ocazie pentru a discuta la 
Direcţia Personal problema completării cadrelor ofiţereşti. 

Revenit în cortul meu, am îndesat într-o servietă 
documentele necesare pentru discuţiile de la Viniţa. A 
doua zi dimineaţă, puţin după răsăritul soarelui, înarmat 
cu cele mai noi situaţii privind efectivele de luptă şi 
încadrarea posturilor ofiţereşti, m-am îndreptat spre 
ieşirea de vest a satului Ossinovka, unde se afla instalat 
postul nostru de comandă. La adăpostul unor copaci şi 
boschete, camuflate de cercetarea aeriană, se aflau 
avioanele-curier ale statului-major al armatei. Unul din ele 
urma să mă ducă la Harkov. Era gata de decolare. De abia 
urcasem. când motorul a început să duduie. Câteva minute 
mai târziu avionul rula pe pista din stepă, ridicându-se 
apoi cu eleganţă de la pământ. Zburam la mică înălţime. 
Soarele, aflat puţin deasupra orizontului, îşi revărsa razele 
aurii asupra stepei nesfârşite. Picăturile de rouă ce 
acopereau firele uscate de iarbă aruncau, scânteieri de 
perlă şi diamant. Era o privelişte minunată. Şi totuşi 
priveam puţin îngrijorat în urmă. Vremea excelentă de 
zbor nu era cu totul lipsită de primejdii, căci oferea 
vânătorilor inamici o seamă de avantaje: vizibilitate foarte 
bună, soare din spate. În cazul unui atac o puteam păţi rău 
de tot. Pilotului nu-i scăpă privirea mea prudentă, 
îndreptată spre răsărit. Zâmbi însă pe sub mustață. „Puteţi 
fi fără grijă, domnule colonel. Când avioanele noastre de 
vânătoare sunt în aer, niciun lak rusesc nu se încumetă 
până aici. Vedeţi, colo sus, în soare, acele puncte 
strălucitoare? Sunt ai noştri, S-ar repezi ca păsările de 
pradă asupra inamicului, dacă s-ar arăta”. 

Survolam în sens invers drumul parcurs de armată în 


ultimele săptămâni. O bună bucată de drum ne-am 
menţinut deasupra căii de rulare.pe care înaintau spre 
răsărit coloane de aprovizionare. Soldaţii din escortă ne 
făceau cu mina. Ici şi colo răsăreau pe întinsul aproape 
fără de sfârşit al stepei tancuri distruse „tunuri sau 
vehicule de transport rămase pe loc. Se zărea bine 
sistemul de tranşee în care s-au aflat faţă în faţă până nu 
de mult germani şi ruşi. Privirea mi se oprea nu arareori 
asupra trupurilor neînsufleţite ale unor ostaşi ai Armatei 
Roşii sau asupra cadavrelor de cai, umflate, ale căror 
picioare se ridicau grotesc spre cer. Acolo jos îşi 
pierduseră viaţa şi acele mii de soldaţi şi ofiţeri germani a 
căror dispariţie determina acum zborul meu la Viniţa. În 
vreme ce camarazii îngropau trupurile încremenite de 
moarte în pământ străin, aproape nimeni n-avea timp şi 
chef să aducă acelaşi serviciu soldaţilor sovietici căzuţi. 

Dintr-odată peisajul a luat o altă înfăţişare. 
Trecuserăm peste Oskol şi Doneţ. Aşezările, care înaintau 
în stepă cu grădinile şi ogoarele lor, au devenit mai 
numeroase şi mai mari. iată-ne ajunşi deasupra puzderiei 
de case ale Harkovului, a uzinei de tractoare şi a gării. lar 
în imediata apropiere ni s-a arătat aerodromul. 

După o buclă elegantă, pilotul a aşezat aparatul pe 
pistă. A - rulat încet până la un Junkers 52 aflat în 
apropiere, ale cărui motoare tocmai începuseră să vuiască. 
Era avionul-curier spre Viniţa. Statul-major al Armatei 6 
anunţase prin radio aerodromului de la Harkov decolarea 
mea din satul de stepă. Eram aşteptat. În numai două 
minute am trecut în celălalt avion. Câţiva curieri îşi 
ocupaseră deja locurile. Motoarele au fost ambalate, iar 
avionul a decolat, câştigând rapid înălţime. Zborul spre 
vest mi-a oferit un peisaj deosebit de variat. Ogoarele 
mănoase ale Ucrainei, străbătute de fâşii de pădure, râuri 
şi pâraie, se întindeau cât vedeai cu ochii. Reţeaua de 
aşezări era cu mult mai deasă decât în prima etapă a 


zborului meu. Într-o succesiune rapidă treceau sate 
întinse, oraşe mai mari şi mai mici. Junkers-ul nostru se 
menținea la o altitudine de circa o mie de metri. Observam 
fără vreun efort deosebit coloanele de transport pare rulau 
spre est pe drumurile ceva mai numeroase. Băteau la ochi 
mai cu seamă trenurile care zoreau spre Harkov, 
transportând alimente, muniții, carburanţi, armament şi 
echipament. Harkovul era pe atunci baza de aprovizionare 
a Grupului de Armate „B”. 

La Viniţa, dezamăgire 

După două ore de zbor am aterizat fără vreun 
incident la Viniţa. 

O maşină m-a dus-la Direcţia Personal, aflată în oraş. 
Acolo am avut mai întâi o discuţie mai lungă cu generalul 
von Burgsdorff, înaintarea la Don ne costase pierderi 
foarte mari în rândul tinerilor ofiţeri de infanterie. Grupul 
de armate nu era în stare să completeze golurile produse. 

— Vă înţeleg îngrijorarea, mi-a răspuns von 
Burgsdorff, dar pe moment ne este greu să vă putem ajuta. 
Şi celelalte armate din compunerea grupurilor de armate 
„A” şi „B” ne-au adresat cereri mari. Numai în ceea ce 
priveşte comandanții ne-ar trebui câteva sute de 
comandanţi de companie şi batalion. De câteva săptămâni 
au început cursurile de pregătire, dar acestea se vor 
încheia, pe cât se pare, abia în decembrie. Până atunci pot 
să vă dau numai asigurări că avem deplină înţelegere 
pentru situaţia Armatei 6. Pe moment vă vom putea sprijini 
cel mult în cazuri izolate. 

— Este o slabă consolare, domnule general. 

— Chibzuiţi şi dumneavoastră ce puteţi face cu forţe 
proprii în zona armatei. Verificaţi care subofiţeri ni-i pu 

leţi propune spre avansare. Poate se mai ivesc şi alte 
posibilităţi de a coi-npensa lipsa de ofiţeri de infanterie. 
Mă gândesc la anur niţi tineri funcţionari militari din 
serviciile de spate. C are e de altfel situaţia cadrelor tinere 


din artilerie şi trans misiuni? 

— Nu dispu n pentru moment de o privire de 
ansamblu satisfăcătoai-e, dar cu puţin timp în urmă 
comandantul regimentului nostru de transmisiuni mi s-a 
plâns că aspiranţii săi la gradul de ofiţer n-ar avea nicio 
şansă de avansare. La întoarcere voi cere să mi se 
raporteze aspiranţii din toate unităţile de transmisiuni şi 
artilerie. Dar nu vom realiza mare lucru. 

După discuţii cu şefii de servicii care răspundeau de 
ofiţerii de tancuri şi de geniu, m-am înfăţişat colonelului de 
stat-major  Miiller-Hillebrand, şeful secţiei organizare. 
Secţia îşi avea sediul tot în oraş, nu departe de Direcţia 
Personal. 

Speram să am aici ceva mai mult noroc. Am intrat 
animat de acest gând. Ca pretutindeni la Cartierul General 
al Fuhrerului, şi aici orice persoană era controlată cu 
multă grijă. Ofiţerul de serviciu a cercetat legitimaţia mea 
de cel puţin două ori, verificând sigiliul şi semnătura, apoi 
a privit fotografia în mod stăruitor. Abia după aceea m-a 
anunţat şefului de secţie. 

— Veniţi la mine cu probleme de completare. Cererile 
dumneavoastră stringente îmi sunt cunoscute. 

Cu aceste cuvinte m-a întâmpinat Miiller-Hillebrand. 

I-am confirmat că nu greşea, prezentându-i cele mai 
noi date. aduse cu mine. Am înfăţişat apoi cu toată puterea 
d. e convingere situaţia noastră mai mult decât 
îngrijorătoare. 

— Înainte de a veni încoace, m-am adresat 
comandamentelor generale delegate din patrie. Toate au 
răspuns prompt că nu pot trimite pentru moment 
completări demne de luat în seamă. Vreau să vă spun în 
mod deschis că la secţia operaţii a Armatei 6 avem 
impresia că  eşaloanele de comandă din patrie 
subapreciază dificultatea misiunii noastre. Cum să poţi 
cuceri un mare oraş, cu o suprafaţă de aproape 300 km 


pătraţi, dispunând de companii cu un efectiv combatant de 
30 - 40 de oameni? 

După experienţa noastră recentă în marele cot al 
Donului, e de aşteptat ca inamicul să apere fiecare casă, 
fiecare piatră. 

În timp ce vorbeam, şeful secţiei organizare răsfoia 
documentele mele. îl priveam cu nerăbdare. 

— Ştim care e situaţia pe la dumneavoastră şi puteţi 
fi sigur că aş dori mult să vă pot ajuta. Din păcate lucrurile 
stau într-adevăr aşa cum vi le-au comunicat 
comandamentele generale din patrie.  Completările 
încorporate, recent vor fi gata instruite abia pe la sfârşitul 
anului, înainte de ianuarie 1943 nu se poate conta pe 
completarea regimentelor de infanterie. 

L-am privit speriat pe Miiller-Hillebrand, căci 
ofensiva Împotriva Stalingradului bătea la uşă şi nu era 
prevăzută să înceapă tocmai în ianuarie 1943. Ce avea să 
se întâmple însă dacă unităţile noastre nu dispuneau nici 
măcar de jumătate din efectivele de luptă? Colonelul a 
sesizat frământarea mea. 

— Spuneţi comandantului dumneavoastră şef că voi 
face totul pentru a vă ajuta. In lunile următoare vom 
dispune însă numai de soldaţi care ies din spitale, fiind 
socotiți apți de luptă. Mă voi îngriji ca Armatei 6 să-i 
revină înainte de toate companiile de marşi formate din 
aceşti militari. Imi pare deosebit de rău că nu vă pot 
promite mai mult. i 

Mi-am luat rămas bun. În cursul întregului război nu 
fusesem mai abătut ca acum, când mă întorceam la statul- 
major al armatei noastre cu mâinile aproape goale. 

Am apucat în ultima clipă avionul-curier spre Harkov. 
Locurile erau ocupate în întregime de-curieri, trimişi 
speciali, funcţionari ai Wehrmachtului, comandanţi ai 
unităţilor de pe front care reveneau din permisie, respectiv 
de la cursuri de instruire. Mi se rezervase un loc în 


spatele* cabinei de pilotaj. În jurul meu se discuta cu 
însufleţire, dar eu abia dacă auzeam ceva. Nu reuşeam să- 
mi stăpânesc starea de deprimare ce mă cuprinsese după 
experienţele din această zi. 

Crezuseră oare conducerea şi Statul-Major General 
al Armatei de Uscat că vor duce ofensiva pe o distanţă mai 
mare de 600 km fără pierderi simţitoare? Şi asta cu atât 
mai mult cu cât Grupul de Armate „B” nu reuşise să 
încercuiască şi să distrugă grosul trupelor sovietice. 
Inamicul se putuse retrage peste Don şi avea să ne dea, 
fără îndoială, foarte mult de furcă în cursul luptelor 
viitoare pentru marele oraş de pe Volga. 

Ce fel de planificare a războiului era aceasta, care 
stabilea obiective strategice impresionante, uitând să 
pregătească din vreme completările în oameni, armament 
şi tehnică de luptă? în orice şcoală militară erai învăţat că 
străpungerea unei poziţii de apărare bine amenajate a 
inamicului cere sacrificii considerabile. Incă în primul 
război mondial ruşii se dovediseră maeştri ai apărării. 
Uitase OKH-ul acest lucru? Nu s-ar fi irftpus oare luarea 
unor măsuri imediate după sosirea primelor rapoarte 
despre pierderile suferite de armatele noastre aflate în 
ofensivă? Nu îi informaserăm oare din vreme pe 
aghiotantul-şef al lui Hitler, generalul-maior Schmundt, 
„pe generalii Fellgiebel şi Ochsner asupra diminuării 
alarmante a efectivelor de luptă? Nu le atrăseserăm oare 
atenţia în mod insistent asupra situaţiei amenințătoare, 
care s-ar fi agravat în chip inevitabil dacă lipseau 
completările? 

Nu ne aleseserăm decât cu vorbe. De făcut, nu se 
făcuse însă nimic. Mai mult ca oricând mă chinuia gândul 
că inamicul era subestimat în mod cu totul iresponsabil de 
către conducerea supremă. Ce avea să se întâmple dacă în 
cursul luptelor viitoare se înregistrau noi pierderi? Existau 
oare, pe-fronturile noastre lungi de mii de kilometri, divizii 


care să poată fi aduse în locul nostru, fără ca frontul să fie 
descoperit în altă parte? 

Nu găsisem încă vreo rezolvare, când avionul a 
aterizat pe aerodromul de la Harkov. Aici domnea o 
activitate aviatică febrilă. Pretutindeni se găseau pregătite 
aparate de legătură spre diferite direcţii. Pe mine mă 
aştepta pilotul escadrilei noastre. Am decolat imediat, 
ajungând la Ossinovka la orele serii. 

De la aerodrom primul drum l-am făcut la Paulus. Pe 
faţă i se citea oboseala, neodihna. Trupul său, altfel atât de 
drept, era puţin aplecat în faţă. Simţeam cât de împovărat 
era acest bărbat de răspunderea ce-i revenea. 

— Ei. Adam, ce aţi realizat la Cartierul General al 
Fuhrerului? 

I-am raportat rezultatele deprimante ale călătoriei 
rrfele în câteva cuvinte. Mă străduiam să-mi reprim 
propria tulburare şi decepţia. 

— Aşa stau, deci, lucrurile. Aşadar, trebuie să 
cuceresc Sâtalingradul cu diviziile istovite de luptă, a 
replicat Paulus exasperat, după ce mi-am terminat 
raportul. 

— Miiller-Hillebrand m-a asigurat că batalioanele de 
marş sosite vor fi repartizate cu prioritate armatei noastre. 
Desigur, este mult prea puţin. În lipsa unor completări 
suficiente, este de presupus că OKH-ul se va preocupa de 
înlocuirea la vieme a diviziilor noastre. 

Nici eu nu credeam în această posibilitate, dar mă 
simţeam dator să spun orice ar fi avut darul să mai 
destindă atmosfera. Paulus însă nu se lăsă amăgit. 

— Nu, Adam, e o iluzie. De unde să vină aceste 
divizii? Am discutat doar de mai multe ori problema 
rezervelor. Hitler nici nu vrea să audă de aşa ceva. 
Uşurinţa şi superficialitatea par să fi fost naşii acestei 
ofensive încă de pe când se elaborau planurile ei. Nouă nu 
ni se pot face reproşuri în această privinţă. Am făcut tot ce 


ne-a stat în putinţă. Încă din prima zi a ofensivei am 
raportat numai adevărul. Ştiţi că n-am subapreciat 
inamicul niciodată. Nu am avut reţineri de a-i avertiza 
chiar pe Schmundt, Fellgiebel şi alţii. 

— Asta o pot confirma cu cugetul împăcat, domnule 
general. 

— Luptele pentru Kalaci ne-au demonstrat că 
inamicul nu mai e dispus să cedeze teren fără luptă. 
Soldaţii noştri sunt epuizați de eforturile fizice şi psihice 
din ultimele zile şi săptămâni. Am pierdut o cantitate 
apreciabilă de armament şi tehnică de luptă. Iar acum eşti 
nevoit să ceri unor trupe obosite, care n-au mai avut zi de 
repaus de vreo şapte săptămâni, să treacă din nou la atac. 

— Tocmai fiindcă ştiam toate acestea, am înfăţişat la 
Viniţa situaţia noastră în cele mai negre culori, domnule 
general. 

Paulus chibzui o clipă, apoi continuă: 

1 Generalul Blumentritt, succesorul meu ca prim- 
afiţer general în Statul-Major General al Armatei de Uscat, 
se află într-o călătorie de inspecţie pe frontul de est. Şi-a 
anunţat sosirea şi la noi. Am să-i înfăţişez totul încă o dată. 
Dacă mai există vreo cale, atunci el ne va ajuta cu 
siguranţă. 

După ce mi-am luat rămas bun de la Paulus, l-am 
căutat în grabă pe şeful de stat-major, care mă aştepta. 
Ştiam că Schmidt nu putea fi biruit atât de uşor. Dar după 
ce-a ascultatraportul meu concis, şi-a dat totuşi frâu liber 
gurii. 

— Infanteriştii noştri au mărşăluit luptând peste 500 
km. Domnii din Comandamentul Suprem al Armatei de 
Uscat par să fi uitat ce înseamnă aşa ceva. Dacă e încordat 
prea tare, arcul se rupe. Cu toate acestea, Adam, să nu ne 
descurajăm. Am încredere în bravii noştri soldaţi. Desigur, 
acum înjură, dar când o să le vină ordinul de atac, vor 
mărşălui. Sunt convins că ne vom atinge obiectivul. 


— Sunteţi de părere, domnule general, că luptele 
viitoare ne vor pricinui mai puţine pierderi? 

— Nicidecum. Pentru forțarea Donului avem oricum 
pregătite două divizii, 76 şi 295, care mai au efective de 
luptă aproape normale. Lor le-am repartizat ultimele 
batalioane de marş. Ne putem bizui pe comandanții lor. De 
altfel, poate aţi aflat de la comandantul-şef că vom primi 
vizita generalului Blumentritt. Cu el vrem să mai discutăm 
încă o dată cât se poate de clar. 

Atacul peste Don 

Când generalul Blumentritt şi-a făcut apariţia la 
punctul de comandă al secţiei de operaţii a armatei, 
ultimele pl egătiri pentru atacul peste Don spre Stalingrad 
erau încheiate. Diviziile se găseau în raioanele lor de 
plecare. Paulus şi Schmidt au dezbătut cu prim-ofiţerul 
general din OKH încă o dată şi în amănunţime modul de 
conducere a trupelor în lupta ofensivă. 

Comandantul-şef al armatei a subliniat în cuvinte 
răspicate că succesul putea fi asigurat doar dacă se 
elimina orice ameninţare la flancul de nord, lung de 400 
km. Cu acest prilej Blumentritt şi-a făcut o imagine foarte 
instructivă asupra situaţiei noastre. 

La 19 august 1942 comandantul Armatei 6 a dat 
ordinul de atac comandanților de mari unităţi aflate în 
subordine. După masă am fost la generalul-maior Schmidt, 
la raport. În camera sa de lucru erau expuse fotografii 
aeriene mult mărite ale Stalingradului. Pentru prima oară 
aveam o imagine mai limpede a oraşului, marcat pe hărţile 
noastre cu un mic cerc. Se întindea pe o lungime de peste 
60 km: o fâşie lată de 4 - 7 km de-a lungul malului apusean 
al Volgăi. Până atunci nu mi-l închipuisem atât de mare. 
Fără să vreau mi-a scăpat întrebarea: 

— Vom putea oare cuceri acest oraş imens din primul 
asalt, din mişcare? Inamicul ne cunoaşte intenţia încă de 
când luptam la Kalaci; el şi-a amenajat - după cum ne-a 


raportat aviația - mai multe centuri de apărare prevăzute 
cu şanţuri antitanc. Apoi, când ne-am văzut nevoiţi să 
regrupăm din nou forţele noastre, el a câştigat alte 14 zile. 
În pofida întăririi ei cu Divizia 24 tancuri şi Divizia 297 
infanterie, Armata 4 tancuri n-a reuşit să pătrundă până la 
Volga, la sud de oraş. Atacul nostru nu va surprinde - prin 
urmare, deloc Comandamentul suprem rus. 

— Ceea ce spuneţi ei adevărat. Dacă vom răzbate 
însă cu pumnul nostru blindat până la marginea de nord a 
Stalingradului, iar Armata 4 tancuri îşi va continua 
concomitent atacul la sud, atunci inamicul va fi nevoit să 
lupte pe două laturi aflate la o distanţă de circa 60 km una 
de alta. Mă îndoiesc că ar fi în stare de aşa ceva. Am 
reflectat la toate variantele. Muniţii şi carburanţi sunt în 
cantităţi suficiente. E mai presus de orice îndoială că şi 
Comandamentul Suprem al Armatei Roşii s-a folosit de cele 
aproape patru săptămâni pentru a aduce întăriri, pentru a 
evacua uzinele şi populaţia civilă, pentru a pregăti oraşul 
în vederea - unei apărări de durată. Ceea ce înseamnă că 
ne aşteaptă lupte aspre. Sunt însă convins că o vom scoate 
curând la capăt. 

Ascultându-l pe Schmidt, aveai cu adevărat impresia 
că secţia noastră de operaţii prevăzuse totul în amănunt. 
Ne aşteptam la lupte grele, probabil pline de sacrificii. 

Am semnat pentru primirea ordinului de atac şi apoi 
m-am dus la cortul meu spre a studia documentul în 
amănunţime. Cu ochii minţii vedeam încă. fotografiile 
aeriene ale oraşului de pe Volga. 

Stalingradul era de mare însemnătate strategică, 
fiind veriga de legătură între Caucaz şi Rusia centrală. O 
dată. În mâinile noastre, inamicul se vedea izolat de 
grânarul din Kuban şi de resursele de ţiţei dintre Marea 
Caspică şi Marea Neagră. Una din căile sale de 
comunicaţie cele mai importante ar fi fost tăiată în dreptul 
verigii celei mai puternice. Ce avea să se întâmple însă 


dacă nu reuşeam să luăm oraşul din primul asalt? 
EŞUAREA ASALTULUI 
* 


ASUPRA STALINGRADULUI 

Baza de plecare de pe malul apusean al Donului 

Cercetarea atentă a terenului stabilise că porţiunea 
de pe malul Donului între Lutjenski şi Ostrovski 10 
constituia o bază de plecare ideală pentru Armata 6 la 
atacul asupra Stalingradului. Malul apusean era împădurit. 
Boschetele dese şi viroagele care brăzdau malul abrupt ce 
ducea spre Don asigurau excelente posibilităţi de mascare, 
îngăduind totodată aducerea în imediata apropiere a 
fluviului, a echipamentului necesar traversării şi 
construirii de poduri pentru trecerea tancurilor fără 
posibilitatea reperării de către inamic. Malul de apus, ceva 
mai înalt, îngăduia, pe de altă parte, supravegherea 
teritoriului plan dinspre răsărit pe o distanţă de câţiva 
kilometri. 

La punctul de comandă al armatei, Paulus a expus 
generalilor-comandanţi planul de ofensivă. Avea intenţia să 
formeze un cap de pod la est de Don, de ambele părţi ale 
localităţii Vertiaci, cu Corpul îl armată, căruia it fuseseră 
subordonate diviziile 295 şi 76 infanterie, două unităţi care 
nu înregistraseră până atunci aproape nicio pierdere. Din 
acest cap de pod Paulus intenţiona să pătrundă cu Corpul 
XIV tancuri spre Volga, la nord de Stalingrad. După 
străpungerea liniei de apărare inamice, Corpul îl armată 
urma să preia protecţia flancului drept al tancurilor ce 
debuşau spre Volga, iar Corpul VIII armată cea a flancului 
stâng. Corpul XI armată trebuia să rămână pe loc pentru a 
asigura protecţia flancurilor în bucla Donului, în porţiunea 
dintre Melov şi Kletkaia, în vreme ce Corpul XXIV tancuri - 
dispunând, după cedarea diviziilor 24 tancuri şi 297 
infanterie, doar de Divizia 71 infanterie - urma să 
stabilească cu divizia ce-i rămăsese un cap de pod la 


Kalaci, atacând de acolo spre est. 

In ultimele zece zile secţia operaţii a statului-major al 
armatei noastre arătase ca un stup de albine. Ofiţeri de 
ordonanţă veneau şi plecau, rapoarte dintre cele mai 
diferite erau analizate şi valorificate, generalii-comandanţi 
se prezentau pentru a discuta personal felurite probleme, 
piloţii raportau observaţiile lor, iar întrunirile de analiză se 
ţineau lanţ. Acum se instalase însă liniştea aşteptării. Ce 
urma să aducă oare ziua de mâine? 

Această întrebare stăruia la 20 august şi în centrul 
discuţiilor noastre de la popotă. 

— Nu-mi pot închipui, opină primul nostru ofiţer de 
stat-major, că trecerea Donului va reclama sacrificii prea 
mari. Avem posibilitatea să ţinem bine sub observaţie 
poziţiile inamicului, artileria noastră şi-a reglat tirul, iar 
infanteriştii şi geniştii ştiu ce au de făcut. După o scurtă 
pregătire de artilerie, bărcile de asalt vor trece Donul. 
Până să-şi vină în fire cei de dincolo, noi am şi trecut pe 
malul opus. 

— De acord, dar asta numai dacă totul merge strună. 
Dacă artileria noastră nu va reduce însă la tăcere toate 
cuiburile de mitralieră, atunci trecerea ne-ar putea costa 
foarte mult. Un aghiotant de divizie, care a fost pe malul 
abrupt, mi-a povestit acum două zile că inamicul şi-ar fi 
mascat excelent poziţiile, fiind deci foarte greu să-i 
descoperi cuiburile de mitralieră aflate în imediata 
apropiere a malului. 

Schmidt a intervenit: 

— Nicio grijă, domnii mei, nu va fi uşor, dar ne vom 
descurca până la urmă. 

Cu aceste cuvinte el şi-a luat rămas bun de la cei 
adunaţi. Eu aveam de mai multă vreme intenţia să-mi caut 
doi foşti camarazi de regiment care făceau parte din 
Divizia 76 infanterie. Cine ştie dacă mai aveam să-i revăd 
vreodată după luptele care ne aşteptau? De aceea l-am 


rugat în ultima clipă pe generalul-maior Schmidt să-mi 
îngăduie să trec pe la Divizia 76. 

— Bineînţeles, vă puteţi duce, Adam. Salutaţi-l pe 
generalul Rodenburg. li doresc mult noroc. Organizaţi-vă 
deplasarea în aşa fel încât, la căderea întunericului, să fiţi 
înapoi. 

Timpul însă presa. După 15 minute am pornit cu un 
vehicul de teren. În pofida drumurilor desfundate, 
înaintam destul de repede. Mult mai supărător era praful 
negru ridicat în vârtejuri de vehiculele motorizate. La 
depăşirea unei coloane auto ne-am afundat într-un nor 
dens de praf. Şoferul a încercat să înainteze încet, dar 
parbrizul s-a acoperit curând cu un strat de praf atât de 
gros, încât am fost obligaţi să oprim. Şoferul a coborât 
pentru a şterge praful cu o cârpă. Când l-am zărit din nou 
prin geamul curat am izbucnit în râs. Era negru ca un 
drac. Şoferul se amuză la fel de mult, rugându-mă să 
privesc în oglinda retrovizoare. Nici eu nu arătam mai 
bine. Praful pătrunsese în interiorul maşinii prin toate 
crăpăturile. Chiar şi motorul era acoperit cir un strat de 
praf gros de mai mulţi centimetri. 

Înaintarea a devenit aproape imposibilă. De aceea am 
părăsit drumul şi am luat-o de-a dreptul prin stepă, 
orientându-ne după busolă. Cursul unor pâraie ne sili de 
mai multe ori să revenim pe drumul urmat de coloană, 
pentru a da de vreun pod. Aglomeraţia devenise de 
neînchipuit. Zeci de coloane cu muniții încercau să ajungă 
la poziţiile artileriei încă înainte de lăsarea întunericului. 
Maşinile de comandament şi atelajele hipo se grăbeau să-şi 
croiască drum. Printre acestea se strecurau agenţii de 
legătură pe motociclete. Motoare, cai şi oameni făceau 
laolaltă un vuiet de nu-ţi mai auzeai vorbele. 

Divizia 76 infanterie înainte de atac 

Am ajuns la punctul de comandă al Diviziei 76 
infanterie cam pe la orele 15 - 16 ale după-amiezii. Punctul 


de comandă se afla într-o mică pădure, în imediata 
apropiere a raionului de plecare al regimentelor. În faţa 
corturilor ridicate la marginea pădurii se găsea masa de 
lucru a comandantului de divizie.  Generalul-maior 
Rodenburg era aplecat asupra hărţii pe care fuseseră 
trasate fâşia de ofensivă şi obiectivele de atac. Alături de 
Rodenburg se afla primul său ofiţer de stat-major, 
locotenent-colonelul Breithaupt. Am ordonat şoferului să 
mă ducă până* în apropierea mesei. Locotenent-colonelul 
ne-a ţâşnit în întâmpinare, spumegând de furie. Cine 
îndrăznea să vină cu maşina atât de aproape? apoi m-a 
recunoscut, şi s-a bucurat nespus. Nu ne mai văzuserăm 
din toamna anului 1936. Pe atunci amândoi eram 
comandanţi de companie în acelaşi batalion, la Giessen şi 
Worms. Cu Breithaupt, fiu de ţăran din Thuringia, mă 
înţelesesem întotdeauna bine. 

Rodenburg mă întâmpină: 

— Frumos din partea dumneavoastră, Adam, că ne 
faceţi până la urmă o vizită. Am vorbit adesea despre 
dumneavoastră. Dacă aţi fi venit cu o oră mai devreme, l- 
aţi fi întâlnit aici pe generalul Paulus. A discutat mult cu 
noi. Mai înainte a trecut pe la Divizia 295 infanterie. 

— A fost mulţumit comandantul-şef? l-am întrebat. 

— Cred că da, răspunse Breithaupt. Ne-a pus să-i 
raportăm amănunţit cum intenţionăm să ducem atacul. 
După aceea a aprobat ordinele noastre. Mi-a cerut să-l 
însoțesc şi pe la regimentele de infanterie din linia întâi. În 
încheiere a trecut pe la un post de observaţie al artileriei. 

— Cum apreciaţi şansele de succes, domnule 
general? 

— Ştiţi că sunt un optimist. Fără îndoială, inamicului 
nu i-au rămas cu totul ascunse pregătirile noastre, dar o 
vom scoate la capăt. Până acum m-am putut bizui 
întotdeauna pe băieţii mei din Brandenburg. 

Breithaupt a adăugat: 


— Paulus a vorbit cu geniştii din linia întâi. Totul este 
pregătit. De îndată ce vom fi scos inamicul din poziţiile de 
pe malul opus, pionierii vor începe fără întârziere 
construirea podului. Până ce acesta va fi gata, vânătorii de 
tancuri şi artileria de însoţire a infanteriei vor trece cu 
bacurile. Observatorii artileriei merg cu primul val de atac. 
După cum vedeţi, totul trebuie să meargă ca pe roate. Vom 
înfrânge rezistenţa oricât de înverşunată ar fi ea. 

Aşa îl cunoscusem pe Breithaupt cu şase-opt ani mai 
înainte: conştient de sine, încrezător, fără a se teme de 
vreo misiune. 

— Cum e moralul trupei, Breithaupt? 

— Sunteţi cumva îngrijorat? Aceeaşi întrebare mi-a 
pus-o şi Paulus. Ce să vă spun? Doar intenţionaţi să treceţi 
şi pe la regimentul comandat de Abraham. Acolo vă veţi 
face singur o imagine. Noi suntem mulţumiţi de soldaţii 
noştri. 

Era într-adevăr timpul să plec spre Abraham, dacă 
voiam să mai ajung la punctul nostru de comandă înainte 
de lăsarea serii. 

Mi-am luat rămas bun de la Rodenburg şi Breithaupt. 
Urcând în maşină, mă gândeam: Oare va merge totul aşa 
cum au prevăzut şi conceput cei doi? Desigur, Breithaupt 
este un om dintr-o bucată. Dar inamicul ştie ceea ce îl 
aşteaptă şi, fireşte, n-a stat cu mâinile în sân. 

Eram însoţit de un agent de legătură al regimentului, 
detaşat la divizie - un tânăr vioi, cu ochi strălucitori. L-am 
întrebat: 

— Ei, cum stau lucrurile prin regimentul vostru? 

Mi-a răspuns prompt: 

— Sperăm ca totul să înceapă cât mai curând şi să 
ajungem, în fine, la Stalingrad. Am umblat destul haihui şi 
ne-ar bucura o odihnă ceva mai îndelungată. Ne-am 
săturat cu toţii de stepă. Aici nu găseşti nici măcar un 
adăpost ca lumea. În Franţa era mai frumos. Oricare din 


noi ar pleca cu dragă inimă înapoi. 

— Veţi reuşi oare să ajungeţi până la Stalingrad? 

— Regimentul nostru n-a dat încă niciodată greş, 
domnule colonel. Odată cu ultimele completări ne-au venit 
iarăşi mulţi soldaţi cu experienţă. E drept, ocărăsc cam 
mult, dar atunci când se-ngroaşă gluma te poţi bizui pe ei. 
Cei mai mulţi au fost răniţi de câteva ori. Sunt într-adevăr 
nişte cătane încercate, pe care colonelul nostru se poate 
bizui. i 

— Da, e un lucru îmbucurător. Înseamnă că la voi 
nimic nu poate da greş. 

— Acolo e punctul de comandă al regimentului, 
domnule colonel. 

Soldatul îmi arătă în direcția unei păduri tinere din 
fața noastră. 

Abraham mă aştepta, căci Breithaupt îl anunţase că 
sosesc. Nu ne mai văzuserăm de la începutul războiului. 
După salut mi-am dat seama că nu se schimbase aproape 
deloc. Sau voia doar să lase impresia, atunci când mă 
salută niţel cam arogant? 

— Ei, Adam, mă gândeam că aghiotantul armatei l-a 
uitat pe unul dintre vechii săi camarazi. 

— Cum puteţi spune aşa ceva? Ştiţi doar cum au 
mers lucrurile pe la noi în ultimele săptămâni. Abia azi, 
înainte de începerea atacului, s-au mai domolit întrucâtva. 
Am profitat imediat de ocazie pentru a-mi vizita vechii 
prieteni. Ei, acum sunteţi mulţumit? 

— Nici nu vorbeam serios, dragul meu. Mă bucur 
numai că în sfârşit ne putem revedea. Ar fi bine dacă am 
avea acum măcar una din multele sticluţe pe care le-am 
golit împreună la Trier. Dar în stepa asta aridă nu găseşti 
nici măcar destulă apă de băut. 

Ne-am plimbat agale prin pădurea rară, în direcţia 
Donului. Nu se vedea nici picior de soldat. Doar plăcile 
indicatoare arătau că aici se aflau zeci de unităţi în 


poziţiile lor de plecare. Printre crengile copacilor atârnau 
firele de legătură întinse de transmisionişti. În tufişuri se 
aflau mascate aruncătoarele. După ce am străbătut 
pădurea pe o potecă bătătorită, am dat de un mic indicator 
fixat de un copac. Pe plăcuţă se putea citi: „Poziţia B a 
comandantului de regiment”. Săgeata arăta spre Don. Am 
continuat drumul până la marginea unei râpe adânci. 

— Duce direct la fluviu, îmi explică Abraham. Este 
una din văile de eroziune, o aşa-numită balka. 

— Am mai auzit de aşa ceva, dar azi văd pentru 
prima dată cum arată în realitate. E uimitor ce a putut 
realiza apa. Într-un loc ca ăsta poţi adăposti cu siguranţă o 
companie întreagă. 

— Şi mai mult. Într-o balka cum e aceasta au loc 
suficient cel puţin două companii. Numai în sectorul meu 
de plecare există mai mult de o jumătate de duzină de 
astfel de râpe. 

Într-un grup des de tufe din faţa noastră se afla 
poziţia B. în spatele ei terenul cobora abrupt spre Don, în 
ale cărui unde întunecate se reflecta soarele amurgului. 
Privirea îmi zbură peste malul de dincolo, la stepa întinsă. 
Acolo, în depărtare trebuia să fie marele oraş de pe Volga. 
Am cercetat terenul prin luneta stereoscopică. 

— Malul de est o fi într-adevăr ocupat? 

— Bineînţeles, dar ruşii s-au mascat atât de bine, 
încât abia dacă îi poţi zări. Ziua, pe mal, nu mişcă nimic. 
Acolo ruşii îşi au însă cuiburile lor de mitralieră. Am 
încercat azi să-i ispitim cu nişte ţinte favorabile, dar nu ne- 
au luat în seamă. De pe malul lor n-a pornit nicio 
împuşcătură. Nici măcar noaptea, când dincolo lucrurile se 
înviorează. Am detectat câteva cuiburi de mitralieră. Staţi 
să vă fixez luneta stereoscopică. Remarcaţi cuibul de 
mitralieră din centrul reticulei? 

Am privit cu atenţie. Îmi trebuiră cel puţin zece 
secunde până să recunosc poziţia de mitralieră. Când m- 


am întors din nou spre Abraham, expresia feţei sale mi-a 
părut schimbată. Cuta de ironie de la colţurile gurii 
dispăruse. Buzele sale erau mai strânse ca de obicei, iar 
ochii mă priveau cu seriozitate, aproape imobili. 

— Dacă armamentul nostru greu nu va distruge în 
întregime poziţiile inamicului, trecerea fluviului ne va 
costa viaţa multor oameni. Am pus la punct, în 
amănunţime, coordonarea acţiunii artileriei, 
aruncătoarelor şi geniştilor. Totuşi mai rămâne un mare 
semn de întrebare. 

— Eu aş aduce tunurile de însoţire ale infanteriei atât 
de aproape, încât să poată nimici prin tragere directă orice 
inamic care şi-ar face apariţia. 

— Am şi făcut asta. Vă veţi convinge imediat. Pe mine 
rr; a interesează însă altceva, adăugă comandantul de 
regiment. Cum stăm cu completările, cu siguranţă 
necesare după luptele ce ne aşteaptă? 

— Asta-i o chestiune cam neclară. Recruţii proaspăt 
încorporaţi termină instrucţia abia în decembrie. Rămâne 
să ne bizuim pe noroc. 

Înserarea bătea la uşă. Timpul mă presa să o iau din 
loc. Dar Abraham voia să-mi mai arate poziţiile artileriei. 
Trebuie să recunosc că regimentul nu tratase această 
problemă cu uşurinţă. Tunurile erau bine mascate, 
dispunând de un câmp de tragere larg, fără obstacole. 
Tranşeele de adăpostire pentru servanţi, stivele de muniții, 
poziţiile  antetrenurilor - totul fusese amenajat cu 
respectarea strictă a regulamentelor de luptă. Abraham a 
remarcat faptul că în rândul soldaţilor se resimte o 
anumită stare de oboseală şi tensiune. Ba se mai făceau 
auzite şi sudălmi. Dar ce s-ar alege de cătana care nu s-ar 
răcori astfel din când în când? 

— Dar dumneavoastră personal, cum vă merge, 
Abraham? 

— Nu prea bine. Medicul regimentului a vrut să mă 


trimită la spital acum câteva zile Fireşte că am refuzat. Ce 
s-ar spune dsscă un comandant şi-ar lăsa regimentul baltă 
cu puţin înainte de începerea atacului. 

— Dar ce vă supără? 

— Medicul vrea să mă trimită la un neurolog. Somnul 
nu mişc mai lipeşte de pleoape, aşa că în cursul zilei sunt 
mort de oboseală. Dar mai întâirsă trecem Donul. 

— Daţi-mi imediat de ştire, dacă starea sănătăţii se 
agravează. Nu ar fi nici în folosul dumneavoastră şi nici al 
trupei, dacă aţi claca. În ceea ce priveşte ziua de mâine, 
mult noroc! 

Se făcuse foarte târziu, când am ajuns la maşină. 

— Vom ajunge oare la punctul năstru de comandă 
până la căderea întunericului? 

— Nu cred, domnule colonel. Soarele a apucat să 
apună, iar noaptea vine aici dintr-odată, a fost de părere 
şoferul. 

— Dacă am ajunge pe înserate măcar până la drumul 
coloanelor de aprovizionare. Ar trebui să dăm de el la vest 
de acest sat, i-am spus, arătând harta despăturită de pe 
genunchii mei. 

Norul de praf ne învălui din nou. În semiîntunericul 
zilei care se încheia, acesta devenise şi mai greu de 
pătruns decât la venire, în cursul după-amiezii. Mai mult, 
de această dată trebuia să înfruntăm şuvoiul puternic al 
autocamioanelor, bucătăriilor de campanie şi atelajelor 
hipo care se căzneau să înainteze în sens invers. Nevoiţi 
mereu să ne oprim, am reuşit să ne strecurăm doar în 
viteza întâi şi a doua. 

Cred că mă lăsasem pradă gândurilor de mai multă 
vreme, când vocea şoferului m-a făcut să tresar. 

— Domnule colonel, or. ed că ne-am rătăcit. Ar fi 
trebuit să dăm de mult de drumul cunoscut. 

La naiba, aşa-i Acele f osforescente ale ceasului meu 
de mină arătau opt şi jumătate. Se lăsase întunericul. 


Circulaţia din sens contrar încetase, fără să-mi fi dat 
seama până acum. Furios pe mine însumi, i-am ordonat să 
oprească. Ne aflam pe un dr um acoperit încă de iarba de 
stepă, iar drumurile circulate mai intens nu mai erau 
acoperite nici măcar de un fir de iarbă. Acolo stăpânea 
atotputernic praful cel negru. 

Ne rătăciserăm pe un drum puţin circulat. Ce era de 
făcut? Inapoi. După cinci minute am ajuns la o încrucişare 
de drumuri, unde am început să caut urmele maşinii 
noastre - cu lanterna de buzunar. Efort zadarnic, deoarece 
urmele de vehicule se învălmăşeau. În această clipă în 
văzduh s-au ridicat, destul de aproape de noi, câteva 
rachete albe de semnalizare. Cu ajutorul busolei am 
stabilit că fuseseră trase la est de noi. Acolo, se afla, prin 
urmare, frontul. Probabil că nimeriserăm pe un drum 
paralel cu Donul. l-am ordonat şoferului să ţină direcţia 
spre nord. La un moment dat tot aveam să dăm de drum. 
Într-adevăr, n-a trecut mult timp până când din sens opus 
am zărit un licăr de lumină. Ne-am îndreptat într-acolo. 
Era un autocamion aflat în pană. Cei doi soldaţi însoțitori 
dintr-o unitate de aprovizionare a Diviziei 76 infanterie ne- 
au confirmat că acum ne aflam pe direcţia bună. După 
aproximativ 1500 metri am dat de drumul cunoscut. 
Inaintam foarte încet. La punctul nostru de comandă de la 
Ossinovka am ajuns abia spre orele 23. Ingrijorarea era 
deja mare, deoarece Divizia 76 infanterie raportase 
plecarea mea. 

De somn nu mai putea fi vorba. l-am relatat lui 
Paulus impresiile mele. Şi el se întorsese mulţumit din 
inspecţie. După părerea noastră, fuseseră asigurate toate 
premisele pentru reuşita ofensivei. 

Forţăm trecerea Donului 

Ceasul arăta orele două noaptea. Mă întinsesem pe 
patul de campanie, dar nu reuşeam să-nchid ochii. Lumina 
fusese stinsă. Prin geamul deschis pătrundea aerul 


proaspăt al nopţii. Lumina palidă a lunii se strecura în 
mica încăpere. Sau era deja ziua care se înfiripa? Mi-am 
privit ceasul: două şi jumătate. Încă 60 de minute. M-a 
cuprins neliniştea. Am ieşit din cameră şi m-am dus la 
primul nostru ofiţer de stat-major. Aici se aflau adunaţi toţi 
ofiţerii de ordonanţă ai secţiei operaţii. Treptat şi-au făcut 
apariţia aproape toţi colaboratorii acesteia. Ora de 
începere a atacului a fost pusă de acord încă o dată, prin 
telefon, cu comandamentele marilor unităţi. In cameră a 
intrat generalul Paulus. Venise clipa hotărâtoare. 

Exact la ora stabilită bubuitul tunurilor a spart 
liniştea nopţii pe cale să se destrame. Era uvertura 
înfiorătoare a atacului peste Don. După un scurt ciocan de 
foc, bărcile de asalt şi cele pneumatice, pline cu 
infanterişti şi genişti, au fost lăsate la apă. 

Paulus şedea la masa cu hărţi şi fuma o ţigaretă. Pe 
faţă îi trecea din când în când o tresărire. Era agitat, la fel 
ca noi toţi. Ce ne vor aduce oare primele rapoarte? 

Primul nostru ofiţer de stat-major s-a repezit în grabă 
la centrala telefonică. Ţinea neîntrerupt legătura cu Corpul 
îl armată, care pornise la atac. Ni s-a părut o veşnicie până 
când şi-a făcut din nou apariţia. Conversaţiile au amuţit. 
Ochii tuturor s-au îndreptat spre el, plini de speranţă. 

— Domnule general, iată primul raport al Corpului îl 
armată. Divizia 295 infanterie a, atins malul de dincolo şi 
îşi continuă înaintarea. Pierderile sunt reduse. Din Divizia 
76 infanterie doar un singur regiment a reuşit să treacă 
Donul. Atacul celui de-al doilea regiment de infanterie a 
fost respins cu mari pierderi. Au fost distruse numeroase 
bărci de asalt şi bărci pneumatice. Generalul comandant al 
Corpului îl armată s-a deplasat la Divizia 76 infanterie. 

— Ce motive au determinat corpul de armată să dea 
ajutor regimentului? a întrebat Paulus. 

— Ştirea a fost transmisă de un ofiţer de ordpnanţă. 
Momentan nu cunosc amănunte, dar voi lua de îndată 


legătura cu şeful de stat-major al corpului. 

În încăpere domnea o tăcere apăsătoare. Probabil că 
intervenise ceva din ceea ce îmi spusese Abraham cu o zi 
mai înainte pe malul abrupt al Donului. „Dacă armamentul 
nostru greu nu va nimici în întregime poziţiile inamicului, 
trecerea peste fluviu ne va costa viaţa multor oameni. 
Confirmarea ne-a fost adusă de primul ofiţer de ordonanţă, 
care tocmai intrase în încăpere. 

— Acum câteva clipe Divizia 76 infanterie ne-a 
raportat prin intermediul Corpului îl armată cauzele 
insuccesului înregistrat de regimentul ei care înaintează în 
dreapta. Când bărcile din primul val de asalt au apucat să 
treacă două treimi din fluviu, mitralierele şi aruncătoarele 
rămase intacte şi excelent mascate le-au întâmpinat cu foc 
ucigător. Regimentul a înregistrat pierderi grele. Bărcile s- 
au scufundat. Puţini soldaţi au reuşit să revină la mal 
înotând. Comandamentul corpului de-armată a ordonat 
Diviziei 295 infanterie să elibereze, pătrunzând în spatele 
inamicului, malul opus din sectorul drept al Diviziei 76 
infanterie. 

Paulus a fost de acord cu măsurile luate de corpul de 
armată, spunându-i ofițerului de ordonanţă: „Corpul să 
raporteze atunci când îşi va relua regimentul atacul”. 

Ofițerii din stătul-major al armatei noastre au plecat 
pe la secţiunile lor. Curând ne-a sosit ştirea că noul atac al 
regimentului de infanterie fusese încununat de succes, 
apărarea inamicului fiind întoarsă. Astfel, cele două divizii 
ale Corpului îl au reuşit să formeze un cap de pod pe malul 
de est al Donului. În pofida atacurilor violente ale 
inamicului, acest cap de pod a putut fi lărgit ou rapiditate. 

Intre timp geniştii lucrau intens la construirea 
podurilor. Pentru trecerea Corpului XIV tancuri, care avea 
misiunea că debuşeze spre Volga, a fost construit un pod la 
Peskovatka, iar altul la Vertiaci. 

„Podul terestru” dintre Don şi Volga 


La 23 arugust 1942 Divizia 16 tancuri, precum şi 
diviziile 3 şi 60 infanterie (motorizată) au debuşat la - atac 
din capul de pod de pe Don. In orele de început ale 
dimineţii ele au rupt linia de apărare a inamicului. Trecând 
şirul de înălţimi de la nord de aliniamentul Malaia 
Rossoşka - cota 137 - punctul de oprire Konni, ele au 
pătruns până la Volga, care a fost atinsă, încă în seara 
aceleiaşi zile, la Rînok, la nord de Stalingrad. Această 
pătrundere s-a soldat cu formarea unui coridor lung de 60 
km şi lat de 8 km. Lucrurile se desfăşurau cu atâta 
repeziciune, încât diviziile de infanterie n-au reuşit să ţină 
pasul. Ele n-au fost nici măcar în stare să împiedice 
refacerea frontului de apărare al unităţilor sovietice în 
spatele Corpului XIV tancuri. Astfel, corpul de tancuri s-a 
văzut izolat timp de mai multe zile. Datorită unor 
contraatacuri masive. mai ales la flancurile lipsite de 
apărare, corpul de tancuri a ajuns într-o situaţie critică, 
trebuind să fie aprovizionat pe calea aerului şi cu ajutorul 
unor convoaie de autovehicule. Sub protecţia blindatelor, 
camioanele pline cu răniţi străpungeau liniile sovietice în 
direcţia Donului, în capul de pod răniții erau predaţi 
punctelor medicale ale marilor unităţi. Apoi în camioane 
erau încărcate cele mai necesare bunuri de aprovizionare 
şi, sub escorta blindatelor, se parcurgea în sens invers 
drumul până la corpul de tancuri. Acestuia nu-i reuşise 
ocuparea prin surprindere a părţii de nord a oraşului. Zile 
de-a rândul ei s-a aflat izolat de masa Armatei 6, fiind 
angajat pe toate direcţiile în grele lupte de apărare. Abia 
peste o săptămână, aruncând în luptă şi alte divizii de 
infanterie, rezistenţa opusă de inamic a putut fi zdrobită în 
urma unor lupte aspre şi costisitoare, realizându-se astfel 
legături directă cu corpul de tancuri. Corpul VIII armată a 
preluat acum apărarea flancului de nord în spaţiul dintre 
Volga şi Don. În ordinul dat de armată acest sector era 
numit „podul terestru”. 


Secţia. operaţii a Corpului VIII armată urma 
îndeaproape diviziile aflate în ofensivă. La rândul ei, secţia 
de încartiruire trecuse Donul, stabilindu-se în corturile 
ridicate în imediata apropiere a podului construit la 
Peskevatka. In fiecare noapte podul era ţinta unor atacuri 
aeriene sovietice. Acestea aveau să fie până la urmă fatale 
secţiei de încartiruire. La sfârşitul lunii august, în puterea 
nopţii, mi-a telefonat aghiotantul Corpului VIII armată, 
care a raportat următoarele! 

„Acum o oră a fost lovit de o bombă de aviaţie cortul 
în care se aflau adunaţi pentru consfătuire ofiţerul cu 
încartiruirea şi subordonații din statul său major. Şeful şi 
câţiva dintre ofiţeri sunt morţi; ceilalţi sunt răniţi, mai grav 
sau mai uşor. Corpul de armată solicită urgent înlocuitori, 
altfel nu se mai poate asigura aprovizionarea”. Înainte de a 
transmite vestea lui Paulus şi Schmidt, am ordonat 
centralei noastre telefonice să mă pună în legătură cu 
aghiotantul Grupului de Armate „B”. Abia îi informasem pe 
cei doi generali, când telefonul a sunat din nou. Apelul 
venea de la grupul de armate. Ofiţerul de serviciu primise 
raportul nostru şi cererea urgentă de a ni se trimite 
înlocuitori pentru secţia de încartiruire. Chiar a doua zi ne- 
au sosit ofiţerii solicitaţi. 

Dar nu era vorba numai de completarea secţiei de 
încartiruire. Inamicul ataca fără răgaz Corpul VIII armată 
în dreptul „podului terestru”. Luptele de la sud de 
Kotluban ne-au costat multe sacrificii. La rândul său, 
Corpul îl armată raporta pierderi în continuă creştere. 
Această mare unitate, care trebuia să acopere flancul 
drept al Corpului XIV tancuri, şi să atace oraşul de pe 
Volga pe la Rossoşka şi Gumrak, câştiga teren numai cu 
mare greutate. Contraatacurile Armatei Roşii pornite din 
valea Rossoşka au silit corpul să se menţină mai multe zile 
în defensivă. În mod asemănător s-au petrecut lucrurile şi 
cu Divizia 74 infanterie, care, deşi forţase la 25 august 


trecerea Donului pe la Kalaci, s-a împttmolit apoi în cursul 
înaintării. Nici Armata 4 tancuri, care urma să cucerească 
partea de sud a Stalingfadului, nu şi-a atins obiectivul. 

Schimbarea generalului von Wietersheim 

Inamicul lupta pentru fiecare palmă de pământ. Un 
raport al generalului de tancuri von Wietersheim, 
comandantul Corpului XIV tancuri, ni s-a părut de-a 
dreptul incredibil. Atâta vreme cât corpul său fusese nevoit 
să lupte izolat, ne parveniseră doar ştiri laconice. Asum 
însă el ne raporta că unităţile Armatei Roşii erau sprijinite 
cu maximă dârzenie de întreaga populaţie a Stalingradului 
la respingerea atacului nostru, iar aceasta nu numai prin 
amenajarea de poziţii, baraje şi tranşee, sau prin 
transformarea uzinelor şi clădirilor mari în adevărate 
fortărețe. Mai mult, populaţia luase arma în mână. 
Muncitori îmbrăcaţi în haine de lucru zăceau pe câmpul de 
bătălie, ţinând adeseori în mâinile lor înţepenite de moarte 
o puşcă sau un pistol-mitralieră. Alţii mai ţineau încă 
strâns comenzile tancurilor distruse. Cu aşa ceva nu ne 
mai întâlniserăm până atunci. 

Generalul von Wietersheim i-a propus 
comandantului-şef al Armatei 6 abandonarea poziţiilor de 
pe Volga. El nu credea în posibilitatea cuceririi acestui 
mare oraş. Paulus a respins însă propunerea, deoarece era 
în contradicţie cu ordinul primit de la Grupul de Armate 
„B” şi Comandamentul Suprem al Armatei de Uscat. Intre 
cei doi generali se ajunse la o serioasă divergență de 
opinii. Paulus socotea nepotrivit ca un general care se 
îndoia de succesul final să mai deţină comanda într-o 
situaţie atât de serioasă. De aceea el a propus 
Comandamentului Suprem al Armatei de Uscat 
îndepărtarea din serviciu a generalului von Wietersheim şi 
înlocuirea acestuia cu  generalul-locotenent Hube, 
comandantul Diviziei 16 tancuri. Propunerea lui Paulus a 
fost acceptată imediat. 


A doua zi ne-a sosit de la Comandamentul Suprem al 
Armatei de Uscat, într-un plic sigilat, o scrisoare adresată 
generalului von Wietersheim. Eu am primit însărcinarea să 
zbor cu un Fieseler-Storch la punctul de comandă al 
corpului de tancuri şi să-i înmânez generalului scrisoarea, 
cerându-i să semneze de primire. 

Wietersheim se afla împreună cu şeful său de stat- 
major în autobuzul de comandă, în mijlocul stepei. Mă 
găseam pentru prima oară în faţa acestui general. Era înalt 
şi subţire, reţinut, foarte stăpân pe sine. Părul îi era 
cărunt. Luă scrisoarea cu calm şi resemnare. Apoi se 
îndreptă cu ea spre colţul cel mai îndepărtat şi o deschise. 

Eu luasem loc în dreptul intrării, lângă şeful de stat- 
major. Înainte de plecare Paulus îmi spusese că von 
Wietersheim şi şeful său de stat-major împărtăşeau 
aceleaşi opinii. Ce se petrecea oare acum în sufletul 
generalului? Nu îndrăzneam să-l privim niciunul. Peste 
câteva clipe, Wietersheim s-a apropiat de noi cu paşi 
hotărâți. 

— Iată, Adam, recipisa de primire a scrisorii. 

Remarcând  descumpănirea mea, generalul a 
adăugat: 

— Nu e întotdeauna plăcut să fii aghiotant. 

Lăsa impresia unui autocontrol desăvârşit. În voce nu 
i se observa nicio emoție. Adresându-se şefului său de stat- 
major, Wietersheim a spus: 

— Telefonaţi-i generalului Hube, şi spuneţi-i să se 
prezinte chiar azila mine. 

Mi-am luat rămas bun. În timp ce părăseam 
autobuzul de comandă, von Wietersheim mi-a strigat din 
urmă: 

— Salutaţi-l din partea mea pe generalul Paulus. 

Fieseler-Storch-ul se găsea la câţiva paşi. Am urcat. 

Pilotul, aşezat în faţa mea, a pornit motorul. Cu vuret 
şi viteză crescânde, elicea ridica vârtejuri de praf şi iarbă. 


După un rulaj scurt ne-am desprins de pământ, 
îndreptându-ne spre punctul nostru de comandă. În 
conflictul de sentimente şi gânduri care mă stăpânea, am 
înclinat totuşi de partea lui Paulus, care, desigur, chibzuise 
îndelung atunci când ceruse înlocuirea. Wietersheim se 
îndoia de succes. O astfel de optică i se părea lui Paulus de 
neconceput, deoarece era convins că cele două armate 
aflate în ofensivă aveau să reuşească până la urmă să 
cucerească oraşul. 

Depăşisem Donul. Aparatul a aterizat, rulând spre 
ieşirea dinspre sud a satului Golu'oinskaia. noul punct de 
comandă al secţiei operaţii. 

M-am prezentat la Paulus, predându-i recipisa 
semnată de von Wietersheim şi rransmiţându-i salutările 
acestuia. 

— Cum a primit generalul ştirea, Adam? 

— A citit scrisoarea fără să scoată vreo vorbă. Ca şi 
cum nimic nu s-ar fi întâmplat, i-a ordonat şefului său de 
stat-major să-l convoace pe Hube la postul de comandă. M- 
a impresionat profund calmul său stoic. Ce se va alege 
acum din Wietersheim, domnule general? 

— Va primi o însărcinare în altă parte. La urma 
urmelor este un general capabil, pe care l-au lăsat nervii 
tocmai acum. Eu nu pot opri atacul numai pentru că prima 
lovitură a corpului de tancuri asupra oraşului a fost 
respinsă. Cu Hube nu vom avea greutăţi. E o fire temerară, 
comandantul ideal al unei divizii de tancuri. De altfel, 
corpul de tancuri se află încă într-o situaţie dificilă. Corpul 
îl armată, care ar fi trebuit să-l scoată din impas, s-a lovit 
de rezistenţa puternică a ruşilor, fiind blocat de mai multe 
zile. Mâine merg împreună cu generalul von Seydlitz la 
Divizia 295 infanterie. Ar fi bine dacă aţi veni cu noi. 
Divizia a suferit pierderi considerabile. Va trebui să 
chibzuim cum putem umple golurile. 

— Fireşte că voi veni cu dumneavoastră, domnule 


general. 

Atacul se poticneşte în camera de lucru mă aştepta 
corespondenţa sosită prin curier. Am parcurs-o în grabă, 
repartizând-o referenţilor de specialitate. Apoi am trecut 
pe la primul nostru ofiţer de stat-major. pentru a mă pune 
la curent cu situaţia... De ieri au survenit doar schimbări 
neesenţiale. La nord se înregistrează atacuri repetate ale 
inamicului (între Volga şi Don. Atât Corpul VIII armată, cât 
şi Corpul XIV tancuri silit angajate în grele lupte de 
apărare. Corpul îl armată este ţinut în loc, la fel ca şi 
Divizia 71 infanterie. De la 23 august, Flota 4 aeriană 
bombardează neîncetat oraşul. Stalingradul este o mare de 
flăcări. Norii groşi de fum negru dovedesc că au fost atinse 
rezervoarele de petrol. Armata 4 tancuri şi-a deplasat 
punctul de greutate al atacului spre stânga, lovind aşadar 
inamicul din fata noastră în profunzimea flancului său. Să 
sperăm că acest atac ne va mai uşura situaţia”. 

Am comparat harta mea cu cea a secţiei operaţii, 
făcând corecturile necesare. Apoi m-am îndreptat spre 
locul meu de încartiruire. Renunţasem la cort de câteva 
zile, căci nopţile erau destul de răcoroase. Locuiam 
împreună cu ordonanța mea în penultima casă din capătul 
de sud al satului Golubinskaia. Mergeam agale pe uliţă. Se 
făcuse târziu. Luna aproape plină îşi revărsa lumina 
lăptoasă peste casele cu un singur cat, văruite în alb. şi 
peste grădinițele cochete ale îngrijitului sat de cazaci. În 
mijlocul localităţii se ridica singura clădire cu două etaje, 
şcoala, unde fuseseră încartiruiţi şeful serviciului de geniu 
al armatei şi statul său major. Tot în acest loc uliţa se 
bifurca spre malul râpos, urmându-şi cursul până la aşa- 
numita „Donhohenstrasse”!”, o magistrală paralelă cu 
Donul spre sud, care ducea de la Kalaci până la gara Cir, 
iar de acolo până la Nijne Cirskaia, un orăşel al cazacilor 
de pe Don. 


10 Drumul de sus al Donului (n. tr.). 


Golubinskaia se afla la mijloc, între podurile peste 
Don, la sud de Kalaci şi la nord de Peskovatka. Dacă voiam 
să ajungem pe frontul de pe Volga cu un autoturism sau cu 
o motocicletă, trebuia să parcurgem mai întâi - şi asta de 
fiecare dată - „drumul de sus” al Donului, până la unul din 
podurile de campanie. 

Odată cu lăsarea întunericului, circulaţia pe acest 
drum devenea deosebit de intensă. Vuietul motoarelor 
pătrundea până în liniştea punctului nostru de comandă. O 
dată mi-a fost chiar dat să aud pe cineva invocând toţi 
sfinţii din cer. Acum conul de lumină al unei lanterne de 
buzunar rătăcea bâjbâind prin întuneric. Pesemne, iarăşi 
vreo pană. La acel ceas al seţii nu era ceva plăcut, mai ales 
că spre orele 22 îşi făcea apariţia în mod regulat „aviatorul 
roşu de serviciu”, aşa-numita „maşină de cusut”. De la 
mică înălţime, pilotul arunca pur şi simplu peste bord 
bombele din micul său aparat biplan asupra țintelor 
identificate. Cu puţin timp în urmă un tânăr ofiţer din 
statul nostru majoh fusese grav rănit, întârziind să se 
adăpostească în tranşeea de lângă locul său de 
încartiruire. Şi astăzi, avionul s-a prezefitat cu exactitate 
de ceasornic. Golubinskaia a fost însă cruţată. Pilotul 
zărise pesemne încă de la mare distanţă luminile de pe 
„drumul de sus”. Peste câteva clipe detonară exploziile. 

Un ofiţer cu cască de oţel mi-a ieşit în întâmpinare. 
Era ofiţerul de serviciu, care controlase posturile de pază 
aflate la capătul uliţelor, în faţa locuinţei comandantului- 
şef şi a încăperilor de lucru. S-a apropiat de mine şi mi-a 
dat raportul. 

— Totul în ordine? l-am întrebat. 

— Da, domnule colonel, nimic deosebit. De astă dată 
„Maşina de cusut” ne-a cruțat. Merită, deci, să ne 
muştruluim ostaşii în privinţa camuflării cât mai depline a 
luminilor. 

— Se pare că lovitura au încasat-o cei de pe drumul 


de sus”. Să sperăm că îi u s-a întâmplat ceva serios. 

— O voi afla cât de curând. Comandantul cartierului 
general aşteaptă întoarcerea unui camion care a dus 
permisionari la gara Cir. 

— Trimiteţi-l pe unul din motocicliştii de serviciu. 
Poate e nevoie de asistenţă medicală. Raportaţi-mi, dacă e 
ceva deosebit. 

— Am înţeles, domnule colonel. 

În dimineaţa următoare, către orele 6, mă aflam în 
maşina de comandament, pe „drumul de sus al Donului”, 
îndreptându-mă spre podul de la Peskovatka. Acolo se afla 
Corpul VIII armată. Unităţile Armatei Roşii i-au atacat 
diviziile de mai multe zile. Pierderile în morţi şi răniţi 
creşteau cu rapiditate. Comandantul corpului, generalul de 
artilerie Heitz, m-a întâmpinat cu următoarele cuvinte: 

— Trebuie să ne trimiteţi completări, iar asta cât se 
poate de grabnic. Dacă rusul va continua să ne scarmene 
ca până acum, nu mai pot garanta o apărare eficientă, 
chiar dacă facem totul ca printr-o amenajare mai bună a 
poziţiilor să compensăm întrucâtva pierderile. 

— Facem tot ce ne stă în putinţă, domnule general. 
Dar până acum n-am reuşit mare lucru, am răspuns, 
relatând generalului despre zborul meu la Vinita. 

— Dar astea sunt perspective cât se poate de tulburi. 
Ne mai rămâne doar să adunăm oameni de prin statele- 
majore şi serviciile de spate. 

Paulus mă însărcinase ca de la Peskovatka să trec pe 
la punctul de comandă al Diviziei 205 infanterie. El însuşi 
voia să zboare până acolo cu un Fieseler-Storeh. Mi-am 
luat rămas bun de la generalul Heitz. pornind mai departe, 
în direcţia Stalingradului. 

După aproximativ o jumătate de oră am recunoscut 
punctul de comandă aflat în stepă. Acolo erau garate două 
aparate Fieseler-Storeh şi mai multe autovehicule. Paulus 
sosise. 


Era angajat într-o discuţie cu generalul von Seydlitz, 
comandantul Corpului îl armată, cu generalul-locotenent 
Wuthmann, comandantul unei divizii, şi cu un general de 
aviaţie pe care îl întâlneam pentru prima oară. Era 
generalul-colonel von Richthofen, comandantul-şef al 
Flotei 4 aeriene, ale cărei unităţi de bombardament şi de 
vânătoare sprijineau ofensiva împotriva oraşului de pe 
Volga. Dovada activităţii lor era norul gros de fum negru 
care stăruia la orizont, încă din ziua de 23 august. De la 
punctul de comandă al Diviziei 295 infanterie am văzut 
pentru prima oară decolarea unităţilor aparţinând Flotei 4 
aeriene. Oraşul însuşi era ascuns de coama netedă a unei 
înălţimi. Eram izbit de contrastul ciudat între frumuseţea 
naturii şi distrugerile războiului. 

Întreg peisajul era scăldat de soare în acea minunată 
zi de vară târzie. Doar dinspre apus, însoţite de avioane 
iuți de vânătoare, treceau fără răgaz escadrile de 
bombardament, descărcându-şi asupra oraşului povara lor 
aducătoare de moarte, stârnind un vuiet asurzitor şi noi 
ciuperci de fum. 

— 1 Aşa merg lucrurile toată ziua. comentă un ofiţer 
din statul-major al geniştilor. Nu cred să mai fi rămas mult 
din oraş. E de presupus că ploaia de bombe a stins viaţa cu 
totul. 

La rândul său, Paulus se lăsase furat de cumplitul 
spectacol. Apoi i-a cerut comandantului de divizie să-i 
raporteze despre desfăşurarea de până atunci a atacului. 

— În ultimele zile am înaintat doar foarte puţin. 
Inamicul luptă cu îndârjire. Foloseşte pentru apărare orice 
cută de teren şi nu cedează fără luptă nicio palmă de 
pământ. Pierderile noastre cresc cu fiecare pas făcut în 
direcţia oraşului. Forţa noastră de străpungere a devenit 
mult prea slabă. 

În timpul cât a raportat generalul Wuthmann, eu am 
stat ceva mai la o parte. împreună cu un ofiţerde 


ordonanţă al diviziei. Acesta a întărit cele înfăţişate de 
comandantul său: 

— Pierderile mari apasă asupra moralului soldaţilor 
noştri. Oamenii şi-au pierdut cheful de luptă. Nu se 
aşteptau la o rezistenţă atât de îndârjită. Credeau că vor fi 
în oraş peste puţine zile, putându-se, în fine, odihni. Acum 
cei mai mulţi se îndoiesc că mai putem ajunge în oraş. 
Avem mult de furcă pentru a controla această atmosferă. 

Divizia pornise la Don cu un efectiv de 13.000 
oameni. După numai câteva zile de luptă abia dacă îi mai 
rămăseseră jumătate din aceştia. Nici generalul von 
Seydlitz, cunoscut ca un comandant energic şi neînfricat, 
nu-şi ascundea îngrijorarea în legătură cu desfăşurarea 
ulterioară a ofensivei. 

Încă în cursul dimineţii, în timpul discuţiei cu 
generalul Heitz, îmi trecuse prin gând să mă mai duc o 
dată la Cartierul General al Fiihrerului. Îmi era limpede că 
nu exista altă cale. Paulus a fost de aceeaşi părere. 

Încă o dată la Cartierul General al Fihrerului 

După ce propunerea mea a fost aprobată şi de 
generalul-maior Schmidt, am telefonat de la punctul de 
comandă al armatei, anunțând Direcţiei Personal prezenţa 
mea la Viniţa pentru a doua zi. Şeful cancelariei mele, 
plutonierul-major Kupper, mi-a întocmit o sinteză cu 
efectivele de luptă ale tuturor diviziilor, la care a adăugat 
şi rapoartele unităţilor de artilerie şi de transmisiuni cu 
privire la aspiranţii de ofiţeri aflaţi în cadrul lor. Erau 
aproape 200, care nu puteau fi avansați în lipsa unor 
posturi planificate în ordinea de bătaie. Am propus ca 
aproximativ 80 dintre ei să fie reinstruiţi ca infanterişti, 
printr-un curs desfăşurat în spatele frontului. 

Propunerea unui astfel de curs - semnată de 
comandantul-şef - era însoţită de un program de 
reinstruire, pe care îl elaborasem împreună cu ofiţerul de 
stat-major responsabil cu pregătirea cadrelor. 


Întâmplarea a vrut ca în aceeaşi zi să sosească prin 
poştă biletul meu de internare în spitalul din Falkenstein 
(Taunus), pentru a doua jumătate a lui septembrie. 
Schmidt mormăi printre dinţi, când citi hârtia: „Ăştia ar fi 
putut găsi un moment mai potrivit pentru tratamentul 
dumneavoastră. Vorbiţi mâine la Direcţia Personal în 
privinţa unui înlocuitor. Va trebui să fie trimis cât se poate 
de repede, ca să se pună la curent cu lucrurile, iar 
dumneavoastră să puteţi pleca la timp”. 

După cină, ginerele lui Paulus, Sonderfuhrerul baron 
von Kutzschenbach, translator la statul-major al armatei 
noastre, m-a rugat să discut cu el între patru ochi. Ce 
putea oare să-l frământe? Ne plimbam pe uliţa satului, în 
sus şi în jos. 

— Socrul meu mă îngrijorează, a început discuţia von 
Kutzschenbach. Ştiţi la fel de bine ca mine că nu se 
înţelege prea bine cu Schmidt. Dacă până acum nu s-a 
ajuns încă la un conflict deschis între cei doi, asta numai 
fiindcă socrul meu cedează întotdeauna. Firea arogantă şi 
voluntară a lui Schmidt îi repugnă. îl întristează faptul că 
între şeful său de stat-major şi şefii de secţie nu există 
relaţii de încredere. Suferă când generalii se plâng de felul 
în care îi tratează Schmidt. Se simte lezat că Schmidt ia 
decizii fără să-l întrebe. Pe de altă parte, refuză să se 
despartă de Schmidt. 

— Schmidt este fără îndoială un ofiţer inteligent, îi 
admir mereu puterea de muncă şi energia. În acelaşi timp, 
sunt revoltat când văd cum Schmidt încearcă, să dea lecţii 
comandantului-şef şi nouă tuturora. Nu pot să înţeleg cum 
un om cu o minte ca a sa nu-şi dă seama cât de nefavorabil 
se răsfrânge atitudinea sa asupra muncii. Paulus ar trebui 
să bată, în fine, cu pumnul în masă şi să-şi arate colții. Ştie 
doar că suntem cu toţii alături de el. 

— Ştiţi că nu o va face niciodată. De aceea trebuie să- 
l ajutăm. Ar fi bine dacă aţi vorbi la Viniţa cu colonelul von 


Zielberg, care răspunde de numirile în statele-majore. 
Poate găseşte vreo soluţie. 

— Imi propuneţi, deci, să fac acest pas fără ştirea 
socrului dumneavoastră? Ştiţi, probabil, că nu mă împac cu 
lucrurile făcute în ascuns. 

— Dacă vorbim cu el, ne-o va interzice. Dar, în 
interesul său şi al statului-major, trebuie făcut ceva. 
Locuiesc împreună cu socrul meu şi ştiu cel mai bine cât 
de mult îl chinuie ifosele lui Schmidt. Imi vorbeşte adesea 
despre acestea şi mi se plânge de el. Lucrul trebuie să se 
termine odată. 

Kutzschenbach avea dreptate. Obţinerea unei 
schimbări era în interesul conducerii armatei. Ce-i drept, 
Pauluş încerca să mascheze conflictul, dar atât ofiţerii din 
statul-major, cât şi generalii-comandanţi de corpuri şi 
comandanții de divizie, ştiau cât de multe suferea 
comandantul nostru şef datorită caracterului şefului său de 
stat-major. 

Cu promisiunea de a întreprinde la Viniţa o acţiune în 
sensul convenit, mi-am luat rămas bun de la ginerele lui 
Paulus. Nu eram însă cu totul în apele mele. Era oare 
corect să vorbesc eu colonelul von Zielberg fără ştirea lui 
Paulus? Cu această îndoială în suflet l-am căutat pe primul 
nostru ofiţer de stat-major, povestindu-i discuţia avută cu 
Kutzschenbach. „Nu avem de ales. Trebuie să-l ajutăm pe 
Paulus”, a fost şi el de părere. 

A doua zi am ajuns fără vreun incident la Viniţa, 
Aveam un program foarte încărcat. Propunerea noastră de 
a se organiza un curs de reinstruire a aspiranţilor de 
ofiţeri din unităţile de artilerie şi transmisiuni a fost 
aprobată de Direcţia Personal, după o analiză amănunţită 
cu şefii de secţie implicaţi. Absolvenţii merituoşi ai 
cursului urmau să fie propuşi Direcţiei Personal pentru 
avansarea la gradul de ofiţer. Era primul succes al 
călătoriei mele. Şi cea de-a doua problemă, care mă privea 


direct - înlocuirea mea pe timpul şederii la tratament - s-a 
rezolvat mai bine decât m-aş fi gândit. Şeful de secţie care 
răspundea de această problemă mi-a spus imediat: 

— Lucrurile se potrivesc de minune. Un locotenent- 
colonel din - Direcţia Personal ne chinuie de mai multă 
vreme să-l trimitem pe front. El vă va putea înlocui, iar 
după revenirea dumneavoastră va prelua un regiment de 
infanterie în cadrul Armatei 6. Vi-l trimitem îndată ce şi-a 
predat aici serviciul. 

Cu inima plină de speranţă m-am îndreptat apoi spre 
colonelul von Zielberg. Cuvintele sale de bun venit mi-au 
uşurat misiunea: 

— Ei, Adam, ce mai face Schmidt, noul şef de stat- 
major? Se înţelege cu Paulus sau îi ţine de zor predici? 

— Aş dori înainte de toate, domnule von Zielberg, să 
accentuez că nu vin la dumneavoastră din însărcinarea lui 
Paulus. Dacă i-aş fi spus că vreau să vă vorbesc despre 
Schmidt, mi-ar fi interzis s-o fac. Îndemnul de a vă aborda 
l-a constituit o discuție avută cu domnul von 
Kutzschenbach, ginerele lui Paulus -, care - după cum ştiţi 
- este translator în cadrul statului nostru major. El este 
foarte îngrijorat de Paulus. 

După ce i-am prezentat lui von Zielberg relaţiile 
neplăcute ale lui Schmidt cu Paulus, am continuat astfel: 

— Mă tem ca această neînțelegere dintre şeful de 
stat-major şi comandant să nu se răsfrângă negativ asupra 
conducerii Armatei 6. OKW-ul ar trebui să cumpânească 
dacă nu s-ar impune o schimbare a şefului de stat-major. In 
mod firesc, eu nu pot decide dacă acum e momentul 
potrivit pentru aşa ceva. Bineînţeles că va trebui să se 
vorbească mai înainte cu Paulus. 

Colonelul von Zielberg mi-a împărtăşit punctul de 
vedere. 

— M-am îndoit încă de la bun început că cei doi ar 
forma o pereche potrivită. Voi vorbi cu generalul-colonel 


Halder, şeful Statului-Major General al Armatei de Uscat, 
şi îi voi înainta o propunere corespunzătoare în acest sens. 

Am trecut şi pe la colonelul Mtiller-Hiljebrand. deşi, 
piuă la ora de întoarcere, nu-mi mai rămăsese mult timp. 
Partenerul meu de discuţie cunoştea însă. situaţia Armatei 
6, aşa că nu a fost nevoie de o. introducere. De această 
dată venisem cu o propunere concretă: 

— În serviciile din spate se găsesc - mulţi soldaţi 
tineri, apți de front. N-ar fi oare mai potrivit să-i înlocuim 
cu soldaţii vârstnici, respectiv cu cei inapţi pentru serviciul 
de front? Prin aceasta am putea umple golurile cele mai 
urgente de la noi. 

— Nu ştiu cât de mult se poate obţine în acest fel. 
Atât cât ştiu, companiile au angajat deja voluntari, dintre 
prizonierii de război, ca şoferi. 

— E adevărat, dar mă gândeam şi la celelalte 
subunități aflate în zona din spatele armatei. 

— Vom verifica asta, Adam. 

Miiller-Hillebrand îşi ţinuse promisiunea făcută cu 
ocazia vizitei mele de la jumătatea lunii august 1942. Ne 
sosiseră mai multe batalioane de marş cât se poate de 
binevenite. chiar dacă nu erau nici pe departe suficiente 
pentru a completa necesarul - diviziilor. Şi de această dată 
colonelul mi-a promis că pe va trimite, cu prioritate, 
unităţile de marş disponibile. 

Ştiam că nu putea face mai mult. La plecare ne-am 
strâns mâinile cu căldură. După aceea, am pornit cu 
avionul pe calea de întoarcere. 

Îndată după sosirea la Golubinskaia, m-am înfăţişat 
mai întâi la Schmidt, apoi la Paulus. 

Atât unuia, cât şi celuilalt le era limpede că 
deocamdată trebuia să ne descurcăm cu efectivele 
existente. îmbucurătoare era însă aprobarea dată de 
Direcţia Personal pentru instruirea ofiţerilor de infanterie. 
În sinea sa, Paulus spera că armata va primi noi divizii. 


Atmosferă încărcată la comandantul-şef în după- 
amiaza următoare Paulus m-a chemat la o oră cu totyl 
neobişnuită. Ce să însemne asta? în anticameră mă salută 
ofiţerul personal de ordonanţă al generalului, locotenentul- 
major Zimmermann. 

— Atmosferă încărcată, domnule colonel. 

Comandantul-şef mă invită să iau loc pe un scaun din 
faţa biroului său. Simţeam cum încerca să-şi reprime furia 
mocnindă. 

— Ieri. la Cartierul General al Fuhrerului, aţi vorbit 
cu Zielberg despre Schmidt? 

— Dă, domnule general. 

De ce aţi făcut-o fără ştirea mea? 

— Fiindcă dumneavoastră, domnule general, mi-aţi fi 
interzis să întreprind ceva. Noi nu mai - putem privi 
nepăsători frământarea dumneavoastră provocată de 
Schmidt. 

Mi s-a părut că pe fruntea celui din faţa mea cutele 
de mânie se mai atenuează. Să-şi fi dat totuşi seama, din 
răspunsul meu sincer, că eram animați de cel - mai bune 
intenţii? 

— Ce înţelegeţi prin acel noi? 

— Noi, adică toţi şefii de compartiment din secţia 
operaţii, în frunte cu primul ofiţer de stat-major, şeful 
serviciului geniu, şeful serviciului transmisiuni, baronul 
von Kutzschenbach şi eu, domnule general. 

— Presupun că aţi fost călăuzit de motive curate. Cu 
toate acestea ar fi trebuit să mă informaţi mai înainte sau 
cel puţin aseară, imediat după întoarcerea dumneavoastră. 

— Vă cer scuze, domnule general, că am întârziat să 
o fac. Înainte de aceasta voiam să mai discut cu ginerele 
dumneavoastră şi cu şefii de secţie calea cea mai bună de 
urmat. Ne gândeam să vă convingem, în cursul unei 
discuţii comune, că ar trebui să vă despărțiți de Schmidt în 
interesul conducerii armatei. Abia după aceea voiam să vă 


raportez despre demersul făcut de mine la Viniţa. Cine 
putea bănui că veţi afla atât de repede despre discuţia mea 
cu Zielberg. 

— Acum zece minute mi-a telefonat generalul-colonel 
Halder. S-a interesat mai întâi de situaţie. Apoi, m-a 
întrebat de-a dreptul pe cine aş dori ca succesor al lui 
Schmidt. El ar fi aflat de la Blumentritt că relaţiile dintre 
mine şi Schmidt n-ar putea fi socotite drept prea bune. 
Halder s-a mai referit apoi şi la dumneavoastră. Vă puteţi 
închipui cât de surprins am fost. Bineînţeles că am refuzat 
o schimbare a şefului de stat-major în situaţia noastră 
actuală. 

— Înţeleg, domnule general. Cu toate acestea, după 
încheierea operaţiei aflate în curs, ar trebui să vă decideţi 
la un asemenea pas. 

— Aştept din partea dumneavoastră, o dată pentru 
totdeauna, un singur lucru: pe viitor să fiu pus la curent 
din timp cu astfel de planuri. În general, chestiunea nu vă 
priveşte nicidecum pe dumneavoastră, ci numai pe mine. 
N-aş dori ca Schmidt să afle ceva de toată treaba. Sper că 
ne-am înţeles, Adam. 

Cu aceasta, „cazul Schmidt” era încheiat. Din păcate, 
s-ar mai cuveni adăugat ceva. Dacă Paulus nu era chiar un 
Faust, dornic de decizii şi fapte şi plin de sete de acţiune, 
în schimb Schmidt era ca un Mefisto al armatei. Aceasta se 
va vedea curând şi încă amarnic. 

— Cum stau de altfel lucrurile cu înlocuitorul 
dumneavoastră? mă mai întrebă comandantul suprem, 
când eram pe punctul să ies din încăpere. 

— Totul e în ordine. Un locotenent-colonel din 
Direcţia Personal îmi va ţine locul. După întoarcerea mea, 
va prelua un regiment de-al nostru. 

— Ei, atunci Schmidt va fi mulţumit. Ştiţi că nu vrea 
să lucreze cu al doilea aghiotant, maiorul von Luttitz. 

Şcoala de ofiţeri din spatele frontului înaintarea a 


fost din nou reluată... Armata 4 tancuri traversase pe la 
Bazargino calea ferată Kalaci-Stalingrad, amenințând din 
spate inamicul aflat în faţa Armatei 6. Drept urmare, 
unităţile sovietice au fost obligate să abandoneze poziţia 
de la Rossoşka, apărată cu îndârjire, şi să se replieze pe 
inelul interior de apărare din marginea de apus a 
Stalingradului. Acum a trecut la atac şi Corpul îl armată. 
La 2 septembrie s-a stabilit, la Iablocinii, contactul între 
flancurile interioare ale celor două armate, iar ofensiva a 
fost continuată în comun. Ofensiva pe direcţii convergente 
se transformase într-un atac frontal. Cursul pârâului 
Tărâţa constituia acum linia de demarcaţie între cele două 
armate. 

În zilele care au urmat nu mi-am mai văzut capul de 
treabă. Voiam să pregătesc cursul pentru, ofiţeri, în aşa fel 
încât să poată începe cât timp mă aflam la tratament. Mai 
întâi însă trebuia găsit un loc corespunzător pentru 
desfăşurarea acelui curs. (Comandantul  Cartierului 
principal al armatei şi şeful serviciului de transmisiuni al 
armatei, care făcuseră de repetate ori călătorii de 
informare la vest de Don, propuseseră satul Suvorovski n, 
aflat la sud de Nijne Cirskaia. 

M-am deplasat acolo împreună cu ofițerul din statul 
nostru major care răspundea de pregătirea cadrelor. 
Cazarea putea fi asigurată în barăcile şi buncărele de 
pământ aflate la marginea satului. Terenul de instrucţie 
era, de asemenea, favorabil. Ne-am decis aşadar pentru 
satul Suvorovski. 

Diviziile de infanterie au primit oreţin să 
nominalizeze ca instructori ofiţeri şi  subofiţeri 
experimentați. Comandant a fost numit tânărul căpitan 
Gdbel din Divizia 79 infanterie, care a sosit la faţa locului 
cu un detaşament pregătitor. Cursanţii urmau să vină la 
sfârşitul lui septembrie şi începutul lui octombrie. Până la 
acea dată, lucrările pregătitoare trebuiau să fie încheiate. 


M-am putut convinge singur că diviziile îi trimiseseră pe 
cei mai buni tineri ofiţeri şi subofiţeri, care au trecut la 
treabă cu mare râvnă. Cu toţii se bucurau, fireşte, să scape 
pentru câteva săptămâni din zona de luptă şi să poată 
dormi, în fine, pe săturate. 

Între timp. pas cu pas, diviziile noastre îşi croiau 
drum spre Stalingrad. La 10 septembrie 1942 a fost atinsă 
extremitatea de vest a oraşului. Din cele mai multe căsuțe 
de lemn, care se întindeau până în stepă, nu mai rămăsese 
decât scheletul de piatră al coşurilor. Şi clădirile de piatră 
cu mai multe etaje, aflate în interiorul oraşului, erau arse 
şi distruse în întregime. Trupele noastre s-au adăpostit 
prin pivnițe. Acum a început lupta în interiorul oraşului, o 
luptă cu nenumărate pierderi, pentru fiecare casă, o luptă 
corp la corp. 

„Comandantul Stalingrad ului”. 

În acele zile un colonel mi-a cerut să-l primesc. L-am 
invitat la mine. 

— Comandamentul Suprem al Armatei de Uscat m-a 
transferat la Armata 6 în calitate de comandant al 
Stalingradului. După ce mă voi prezenta comandantului-şef 
al Armatei 6, aş dori să-mi încep activitatea. 

Cu greu mi-am putut stăpâni râsul... 

— În acest caz va trebui să mai aveţi puţină răbdare. 
Diviziile n oastre luptă deocamdată la marginea oraşului. 

— Ei. dar lucrurile nu pot să mai dureze mult, opină 
colonelul. 

— Nu sunteţi prea bine informat. Aici. cucerirea unei 
singure case poate dura mai multe zile. E drept, tancurile 
noastre au pătruns încă la 23 august, din mişcare, până la 
Volga. Însă oraşul nu e nici pe departe în mâinile noastre. 
În 14 zile abia am reuşit să ajungem la marginea lui. 
Prezentaţi-vă mai întâi şefului, de stat-major al armatei, 
gen era] u 1 - mai ar Schmidt. El vă va spune mai bine 
decât mine cum stau lucrurile. 


Colonelul plecă decepţionat. I-am telefonat lui 
Schmidt, prevenindu-i de vizită. Acesta a izbucnit. In 
imprecaţii zgomotoase. Când am adăugat că împreună cu 
„comandantul Stalingradului” sosise un întreg stat-major 
de colaboratori, Schmidt s-a supărat de-a binelea. 

— Ce să facem cu toţi aceşti oameni? Comandant al 
unui oraş care e departe de a fi fost cucerit. Este pur şi 
simplu grotesc. Voi propune lui Paulus să-i trimită pe 
aceştia domni înapoi, la Grupul de Armate „B”. Luaţi 
legătura cu aghiotantul acestuia şi pregătiţi-l de ceea ce va 
urma. 

Camaradul meu de la grupul de armate nu a avut 
nimic împotriva propunerii lui Schmidt. Amândoi eram de 
acord că nu se putea reproşa nimic acestui zelos colonel 
mai vârstnic. Dar de ce se compromitea în aşa hal 
Comandamentul Suprem al Armatei de Uscat? Mai 
credeau oare şi acum cei de sus că Armata Roşie fusese 
nimicită, iar cucerirea acestui oraş imens reprezenta doar 
o simplă promenadă? De ce se mai întocmeau zilnic 
rapoarte de situaţie şi rapoarte ale pierderilor, dacă din ele 
rezultau asemenea concluzii? 

„Comandourile de colectare” şi „Brigăzile pentru 
ţiţei”. 

O altă întâmplare mi-a dat iarăşi de gândit. Aproape 
în aceeaşi vreme la statul nostru major s-au prezentat mai 
mulţi ofiţeri şi soldaţi care alcătuiau aşa-numitul 
Erfassungskommanda'!. Dar ce mai era şi asta? Primul 
ofiţer cu ipcartiruirea din statul-major al armatei ne oferi 
lămuririle necesare. Erau specialişti din domeniul 
metalurgiei, care fuseseră repartizaţi armatei doar în ce 
priveşte asigurarea subzistenţei. Directivele şi ordinele le 
primeau direct de la Cartierul General al Fuhrerului. 
Aceşti specialişti urmau să pătrundă în oraş după trupele 
combatante, să pună în siguranţă maşinile, semifabricatele 

şi materiile prime - mai cu seamă metalele neferoase - din 
marile uzine, să le apere de distrugere şi să asigure 
evacuarea lor imediată. 

Cu ocazia următoarei  consfătuiri ţinute la 
comandantul-şef, Paulus mi s-a adresat zâmbind: 

— Ei, Adam, ce ziceţi de ultimele întăriri primite? 
Mult nu vor mai avea de strâns aceşti oameni. Aviația 
distruge totul. Şi fabricile sunt numai mormane de ruine. 
În fine, cine să mai ducă ceva de aici? Soldaţilor noştri le 
trec altele prin cap. 

— Domnule general, cei trimişi sunt soldaţi adevăraţi 
sau simpli civili, îmbrăcaţi peste noapte în uniforme 
militare? 

— Din păcate nu vă pot răspunde la întrebare. 
Esenţial este că nu ne stânjenesc operaţiile. 

— Dar vor pretinde cu siguranţă mijloace de 
transport, domniile general. Sau dispun cumva de coloane 
proprii de camioane? 

— Nu ştiu. De altfel şi Grupul de Armate „A“, ale 
cărui armate înaintează spre Caucaz, este însoţit de 
comandouri asemănătoare, care vor trebui să dea în 
exploatare conductele de ţiţei de la Maikop şi Groznîi, iar 
mai târziu şi pe cele de la Baku. 

Paulus plecase la generalul-maior Schmidt. Mie nu- 
mi ieşea însă din cap discuţia abia încheiată. Îmi aminteam 
un pasaj dintr-un discurs sau articol al lui Goebbels: 
„Acesta nu este un război pentru tron şi altar; este un 
război pentru grâne şi pâine... un război pentru materii 
prime, pentru cauciuc, fier şi minereuri”. 12 

Lucruri asemănătoare le vestise deja Adolf Hitler în 
Mein Kampf, îndreptându-şi privirile spre răsărit şi vorbind 
despre politica agrară germană în Rusia. „Comandourile 
de colectare” şi „Brigăzile pentru ţiţei” urmau să asigure, 
fără îndoială, realizarea acestor obiective de război. Mi-am 
adus aminte şi de o discuţie avută în primăvară, la Poltava, 


cu un  Sonderfuhrer  guraliv dintr-un oarecare 
Wirtschaftstab Ost!?. La vremea aceea relatările sale îmi 
dăduseră puţin de gândit, chiar şi atunci când îmi 
povestise despre filialele din Kiev şi Dnepropetrovsk ale 
concernului Mannesmann, despre o societate pe acţiuni 
Siemens-Ukraine GmbH şi despre oficiul principal Ucraina 
(Hauptstelle Ukraine) al societăţii Friedrich Krupp A.G. În 
fine, mi-am amintit de o afirmaţie auzită de mai multe ori 
în statul-major al armatei noastre, anume că purtătorii 
Crucii de Cavaler urmau să primească, la încheierea 
războiului, o moşie în regiunile din răsărit, ca un dar din 
partea Fuhrerului. 

In realitate, toate acestea se împăcau foarte greu cu 
teza care ne era necontenit vârâtă în cap încă de la 
începutul campaniei în est, conform căreia lupta împotriva 
Uniunii Sovietice era un război preventiv, necesar pentru a 
împiedica bolşevizarea Germaniei. 

Ceva părea să fie putred în toată această afacere. 
Dar ce anume? în orice caz, eu nu eram cel răspunzător, 
aşa îmi spuneam pe atunci. 

Kurganul Mamai şi Ţariţa 

Atacul a fost continuat. La 14 şi 15 septembrie 1942 
diviziile noastre au reuşit să pătrundă adânc în oraş. În 
dreptul gării centrale şi pe kurganul Mamai, cota 102, s-au 
dat lupte sângeroase 13. Numai în cursul zilei de 14 
septembrie gara centrală şi-a schimbat de cinci ori 
stăpânul. De pe kurganul Mamai se deschidea o privire 
asupra întregului oraş, inclusiv a portului şi a marilor 
uzine din partea de nord: Octombrie Roşu, Barikadi şi 
Uzina de Tractoare. Puzderia de case, străzi şi pieţe, 
întretăiată din loc în loc de râpe adânci, se întindea pe mai 
mult de 60 km în lungime, fiind străjuită în spate de 
panglica lată a Volgăi. În partea de sud ţâşnea parcă din 
apele fluviului insula Golodniîi, acoperită de pădure. Pe 


12 Stat-major economic Est (n. tr.). 


malul de dincolo se vedea satul Krasnaia Sloboda, loc din 
care erau aprovizionate cu precădere trupele sovietice ce 
luptau în oraş. E de înţeles că inamicul nu cruța nimic 
pentru recucerirea kurganului Mamai, ce domina întreaga 
zonă. fapt intervenit la 16 septembrie. În pofida unor 
repetate încercări, soldate cu pierderi simţitoare, în 
următoarele zece zile nu am izbutit să recuperăm decât o 
jumătate din colină. 

Până la 27 septembrie Armata 4 tancuri şi Corpul o 
armată au reuşit să ocupe partea de sud a oraşului, 
delimitată de cursul Ţariţei, inclusiv malul Volgăi. În 
schimb inamicul deţinea pe mai departe poziţii puternice 
în centrul şi nordul Stalingradului, în pofida angajării 
ultimelor noastre forţe. Partea importantă a oraşului, 
inclusiv bacul care făcea legătura cu baza sovietică de 
aprovizionare şi transport de pe malul estic al Volgăi, 
rămăsese în mâinile apărătorilor. 

La 12 septembrie, generalul-colonel von Weichs, 
comandantul-şef al Grupului de Armate „B”, şi generalul 
Paulus au fost convocați la Viniţa, pentru o consfătuire la 
Cartierul General al Fuhrerului. Generalul Paulus a 
raportat despre situaţia de pe front. El a insistat în mod; 
deosebit asupra pericolului ce ameninţa flancul de nord al 
armatei. Hitler risipi orice temeri, repetând stereotip 
afirmaţia că Armata Roşie era nimicită, iar rezistenţa de la 
Stalingrad trebuia apreciată doar ca un element local. În 
rest, s-ar fi luat toate măsurile pentru siguranţa flancului 
de nord. Armatei 6 nu-i mai rămânea altceva de făcut 
decât să-şi concentreze toate forţele pentru cucerirea 
grabnică a oraşului. In locul celor trei divizii capabile de 
luptă, solicitate în mod suplimentar, lui Paulus i-a fost 
subordonat doar Corpul XLVIII tancuri, care fusese până 
atunci în compunerea Armatei 4 tancuri, retrasă acum din 
dispozitivul de ofensivă al grupării de forţe ce acţiona la 
Stalingrad. Armata 6 era astfel nevoită să preia operaţiile 


pe întreg cuprinsul oraşului. 

Clătinând din cap, Paulus mi-a arătat ordinul 
grupului de armate. 

— Asta se cheamă întăriri. Aceste divizii sunt tot atât 
de epuizate. Şi cum, de fapt, sunt nevoit să preiau în 
acelaşi timp alte două sectoare de divizie ale Armatei 4 
tancuri, în realitate îmi mai rămâne la dispoziţie doar o 
singură divizie, şi aceea mult slăbită. 

lift 

Între timp a sosit înlocuitorul meu trimis de Direcţia 
Personal. Ne-am propus ca după predarea lucrărilor, la 
punctul de comandă al armatei, să vizităm câteva divizii de 
infanterie. Asta se întâmpla cu o zi înainte de plecarea mea 
spre patrie. Am pornit dis-de-dimineaţă, înainte de orele 7. 
Deşi era mijlocul lui septembrie, stăruia totuşi o căldură 
plăcută. Vântul nu bătea. Pe cerul lipsit de nori treceau 
neîncetat bombardierele noastre, protejate de avioane de 
vânătoare rapide. Prin binoclu puteam distinge cum 
avioanele de bombardament îşi descărcau de la mare 
înălţime încărcătura aducătoare de moarte. Avioanele 
Stuka, în schimb, pătrundeau până în norii groşi de fum, 
care acopereau necontenit Stalingradul cuprins de flăcări. 
Văzduhul vuia de bubuitul exploziilor, vestind noi răni 
pricinuite oraşului şi apărătorilor săi. 

— Nu mi-aş fi închipuit ca rezistenţa ruşilor să fie 
atât de îndârjită. Credeam cu toţii că întregul oraş va fi 
cucerit în câteva zile, zise însoţitorul meu, care vedea 
pentru prima oară cum stăteau lucrurile pe aici. 

— Nu sunteţi primul reprezentant al 
Comandamentului Suprem al Armatei de Uscat care ne 
spune asta. Suntem nevoiţi să constatăm cu fiece prilej că 
inamicul este greşit apreciat de conducerea supremă. Asta 
ne mai poate costa scump. 

Am ajuns la Gumrak. Ştiam că pe undeva trebuia să 
existe un punct medical. În timp ce îi căutam, am observat 


că spre est, la o distanţă de vreo mie de metri de noi, 
câteva baterii de artilerie luaseră poziţie de tragere. 
Tunurile trăgeau fără încetare. Inamicul răspundea cu 
artileria grea. Jerbele de pământ provocate de obuze se 
ridicau primejdios de aproape, iar zgomotul obuzelor care 
explodau era atât de puternic, încât trebuia să strigi spre a 
te face înţeles. 

lată şi punctul medical, o clădire mai mare de lângă 
gară, marcată prin steagul cu cruce roşie. Răniţii erau 
aduşi în continuu cu ambulanţe sanitare, camioane şi 
căruţe trase de cai. Nu toţi erau întinşi pe brancarde. Unii 
aveau sub ei doar o pătură, alţii erau culcaţi de-a dreptul 
pe podeaua camionului. Într-o încăpere mai mare, la două 
mese de operaţie, lucrau chirurgii şi ajutoarele lor. Mai 
întâi se făceau amputările şi erau tratate eventualele răni 
de trahee. Apoi, veneau la rând rănile în abdomen şi la 
plămâni. Ar fi trebuit să.se intervină mai întâi la rănile 
abdominale, dar operaţia dura 2 - 3 ore, iar şansele de 
supravieţuire erau foarte mici. În acelaşi interval de timp 
se putea efectua un număr mare de amputări, la care 
pericolul de moarte era mai redus în cazul unei intervenţii 
făcute la timp. Nu voiam să deranjăm, aşa că ne-am 
mulţumit să aruncăm o scurtă privire în sala de operaţii. 
Pe când ne aflam în cadrul uşii; pe lângă noi a trecut un 
sanitar. Ducea o găleată plină cu feşe, zdrenţe de rufe şi 
uniforme îmbibate cu sânge, precum şi ceva terciuit, care 
ieşea afară: „un ciot de picior, ca de ceară, plin de puncte 
negre-albastre. Fusese al unui tânăr, care mai stătea încă 
întins pe masă sub efectul anestezicului. Chirurgul tocmai 
sutura ultimele vase de sânge ale femurului rămas, în 
vreme ce doi sanitari erau pregătiţi cu tifon şi feşe pentru 
pansament. N 

De fapt, văzusem destul. Între timp însă, se apropiase 
de noi plutonierul-major al companiei sanitare, care ne-a 
condus într-o încăpere alăturată. Aici cei grav răniţi 


aşteptau să fie transportaţi în raionul serviciilor de armată, 
respectiv în patrie. Zăceau pe saltele, pe o mină de iarbă 
sau direct pe podea. Imaginea era dezolantă. Bărbaţi tineri 
şi puternici transformați în schilozi. Plutonierul ne arată 
un soldat, al cărui cap era acoperit aproape în întregime 
cu bandaje. Doar vârful nasului şi gura îi rămăseseră 
neacoperite. „Un licean de 19 ani, orbit în urma rănirii, dar 
nu o ştie încă. Întreabă pe fiecare dacă va mai vedea 
vreodată. Când aiurează îşi cheamă mereu mama”. 

Într-o altă încăpere erau cei amputaţi. Ca 
pretutindeni, şi aici mirosea a eter, puroi şi sânge. Existau 
însă câteva paturi de fier, care aminteau întrucâtva de un 
spital. Un tânăr medic tocmai îşi făcea vizita. În imediata 
apropiere a uşii se afla un infanterist căruia i se amputase 
piciorul. În timpul luptelor de stradă 6 grenadă de mină îi 
zdrobise gamba. Ne-am aşezat alături de el. Mai înainte 
însă, am împărţit ţigările pe care le aveam la noi. După ce 
fiecare şi-a aprins una, am stat puţin de vorbă. 

— Acolo, în faţă, e iadul pe pământ. Aşa ceva n-am 
mai trăit în războiul ăsta. Şi doar îl fac de la început. Ruşii 
ăştia nu dau niciun pas înapoi. Calea spre poziţiile lor duce 
numai peste cadavrele lor. Dar până atunci mai dau ortul 
popii şi destui dintre ai noştri. De fapt, nu există poziţii 
propriu-zise. Ruşii apără fiecare ruină, fiecare piatră. 
Pretutindeni moartea stă la pândă. Cu atacuri impetuoase 
nu mai faci nimic; ele te costă viaţa. Va trebui să reînvăţăm 
mai întâi lupta corp la corp. 

— Da, adăugă vecinul, un subofițer decorat cu 
Crucea de Fier clasa I, aşa cum aveam să constatăm în 
cursul discuţiei. Asta o putem învăţa de la ruşi. Sunt 
maeştri în luptele în localităţi. Ştiu să folosească fiecare 
grămadă de pietre, fiecare ieşind de zid, fiecare pivniţă. 
Nu i-aş fi crezut capabili de aşa ceva. 

Un soldat mai în vârstă interveni în discuţie: 

— Eu. domnule colonel, nu pot fi decât de acord cu 


ceea ce au spus cei doi. E ridicol ce scriu mereu ziarele 
militare, că rusul ar fi la capătul puterilor, că n-ar mai fi în 
stare de vreo rezistenţă. Dacă domnii redactori ar veni 
numai trei zile pe la noi, n-ar mai scrie asemenea tâmpenii. 

— Până acum ne-am distrat mereu pe seama ruşilor, 
a intervenit din nou subofiţerul, dar asta a fost odată. La 
Stalingrad mulţi dintre noi s-au dezvăţat să mai râdă. Cele 
mai nenorocite sunt luptele de noapte. Dacă ziua am reuşit 
să cucerim câteva ruine sau o latură de stradă, putem fi 
siguri că inamicul va ataca în cursul nopţii. lar dacă nu 
suntem foarte atenţi, ne scoate din nou afară. Mă tem că 
ne vor mai trebui luni de zile până când tot oraşul va fi în 
mâinile noastre, iar asta, dacă vom reuşi. 

— Compania noastră, interveni cel mai în vârstă, are 
pierderi aşa de mari, cum n-am mai văzut în tot cursul 
războiului la toate subunitățile pe la care am trecut. Când 
am fost rănit, în companie mai erau doar 21 de oameni. Şi 
toţi sunt obosiţi şi deprimaţi. Aşa, abia dacă mai putem 
înainta vreun pas. Până la urmă n-o să mai rămână 
niciunul în viaţă. 

Toţi cei prezenţi în jurul nostru aprobau cuvintele 
tocmai rostite. Lucrurile erau mai mult decât instructive, 
mai. 

cu seamă pentru înlocuitorul meu, venit la Stalingrad 
cu iluziile OKH-ului. Plutonierul-major confirmă, la rându-i, 
cele spuse. 

— Domnule colonel, aşa vorbesc toţi. Acolo, în faţă, 
trebuie să fie înspăimântător. O vedem doar după 
nenumăraţii răniţi care ne vin zi şi noapte. Medicii noştri 
realizează lucruri de neînchipuit. N-au nici timp pentru a 
mânca şi dormi. Priviţi-l numai pe medicul nostru ref. Abia 
se mai ţine pe picioare. 

La plecare am mai deschis o dată uşa sălii de 
operaţii. Ostenit, medicul-şef dădu din cap în semn de 
salut. Apoi, se aplecă din nou asupra mesei de operaţii, 


pentru a smulge sau a încerca măcar din ghearele morţii 
încă o viaţă. 

Tăcuţi, ne-am urcat în maşină. Voiam să-l mai prezint 
pe înlocuitorul meu statului-major al Corpului îl armată, 
aflat în apropiere, şi să trec apoi pe la corpurile VIII şi XI 
armată. In cursul scurtelor noastre vizite am fost 
întâmpinați numai de oameni cu expresia gravă, 
îngrijorată. Chiar şi generalul von Seydlitz, cunoscut ca un 
temerar, părea să se resimtă de pe urma asprimii 
neaşteptate a luptei. Şeful său de stat-major, colonelul 
Clausius, ne-a spus: 

— Cu divizii slăbite nu putem face nimic în faţa unui 
inamic care luptă cu îndârjire. Ne lipseşte forţa de 
străpungere. În plus diviziile noastre ne raportează că în 
luptă a intervenit şi o nouă divizie de gardă adusă de 
inamic. S-a constatat, de asemenea, prezenţa marinarilor. 

— Acest raport a fost transmis armatei? l-am 
întrebat. 

— Desigur. L-am informat prompt pe primul ofiţer de 
stat-major al armatei. 

Eram grăbiţi. Trebuia să plecăm cât mai repede. La 
Corpul VIII armată l-am găsit doar pe aghiotant - care ne-a 
înfăţişat pe scurt situaţia. La urmă am trecut pe la 
generalul Strecker, comandantul Corpului XI armată. În 
ultimele zile lucrurile se mai liniştiseră întrucâtva în 
sectorul său. Totuşi, Strecker era neliniştit din cauza 
vecinilor săi din stânga, italienii, al căror armament şi 
echipament erau departe de a fi suficiente în condiţiile 
date. 

Spre orele 18 am revenit la Golubinskaia. Le-am 
raportat lui Paulus şi lui Schmidt că înlocuitorul meu îşi 
preluase serviciul. În acelaşi timp, le-am anunţat plecarea 
mea la Falkenstein (Taunus) pentru un tratament de patru 
săptămâni. 

Conversaţii în tren 


Pentru a treia oară, în decurs de cinci săptămâni, 
zburam cu avionul de legătură prin Harkov la Viniţa. Dar 
de această dată nu mai mergeam pentru problema 
completărilor, ci în interes personal, îndreptându-mă spre 
Germania. Respirai uşurat, văzându-mă urcat, la Viniţa, în 
trenul spre Berlin. Rezemat confortabil de pernele comode 
ale vagonului de clasa I, lăsam să-mi treacă prin faţa 
ochilor peisajul de toamnă. Uitasem cu totul de partizani, 
trăind din plin bucuria apropiatei revederi cu soţia şi fiica 
mea, cu gândurile la cele patru săptămâni fără griji, 
reconfortante, pe care aveam să le petrec în cercul celor 
apropiaţi. De la Berlin am plecat imediat cu trenul de 
legătură spre Frankfurt pe Main. În compartiment erau 
patru tineri ofiţeri care se reîntorceau din permisie la 
Paris, trecând prin Frankfurt. Erau berlinezi, nişte flăcăi 
veseli. Discutau despre teatru şi cinema, despre prietene şi 
prieteni, despre excursii şi chefuri. Numai despre război, 
niciun cuvânt. 

În faţa mea şedea un ofiţer mai în vârstă, un 
locotenent-colonel. La fel ca şi mine, pe faţă îi trecea câte 
un zâmbet când vreunul dintre locotenenţi istorisea vreo 
întâmplare mai nostimă. Privirile ni se întâlniră de mai 
multe ori. Apoi locotenent-colonelul mi s-a adresat: 

— Veniti din est, domnule colonel? 

— Da. de la Stalingrad, am răspuns cu voce scăzută, 
pentru a nu tulbura veselia tinerilor noştri. Pesemne că nu 
vorbisem însă destul de încet. Discuţia tinerilor a încetat 
dintr-odată. Cu toţii au ciulit urechile, privindu-mă cu 
curiozitate. Stalingradul căpătase şi în patrie o anumită 
semnificaţie. 

Un tânăr blond, locotenent de infanterie, îşi spuse 
părerea: 

— Paulus este un comandant de armată eminent. I-a 
scărmănat zdravăn până acum pe ruşi. Cu siguranţă că îi 
va arunca şi pe ultimii dintre ei în Volga. 


— Aţi fost vreodată pe frontul de est? l-am întrebat 
iritat pe tânărul locotenent. 

— Nu. domnule colonel, unitatea mea se află în 
Franţa, răspunse el oarecum stânjenit. 

În puţine cuvinte le-am înfăţişat luptele sângeroase 
din oraşul de pe Volga. Sfiala a luat loc atmosferei vesele 
de până atunci. 

— Eram convins că rusul a ajuns la capătul puterilor. 
Aşa scrie fiecare ziar, aşa trâmbiţează fiecare jurnal de 
actualități, fiecare emisiune radio, se scuză locotenentul. 

— În mod evident, zise altul, avem o imagine cu totul 
greşită despic luptele din est. La Berlin am vorbit cu un 
cunoscut, care mi-a povestit despre înaintarea noastră în 
Caucaz cam cu aceleaşi cuvinte cu care ne-aţi vorbit 
dumneavoastră despre Stalingrad, domnule colonel. 
Credeam că exagerează şi de aceea nu l-am luat în serios. 
Acum văd însă prea bine că n-a exagerat deloc. 

Cu totul împotriva dorinței mele, războiul pusese 
capăt conversaţiei vesele, care se concentra acum asupra 
amintirilor legate de luptele grele, de camarazii, prietenii 
şi rudele căzute pe front. Eram nemulțumit, deoarece nu 
dorisem acest lucru. De aceea am intervenit: 

— Acum, gata, camarazi. Să ne îndreptăm atenția din 
nou spre lucruri mai plăcute. În definitiv, merg pentru 
patru săptămâni în concedii! şi am toate motivele să mă 
bucur. 

Fiecare se strădui după puteri să alunge gândurile 
tulburi. Dar buna dispoziţie n-a mai revenit. La gara 
principală din Frankfurt pe Main ne-am luat rămas bun cu 
o puternică strângere de mână. De aici trebuia să-mi 
continui călătoria până la Kronberg, în masivul Taunus, cu 
un tren vicinal. Aveam la dispoziţie un răgaz de mai bine 
de două ore. În acest timp am trecut pe la oficiul poştal al 
gării, luând legătura cu sanatoriul pentru ofiţeri de la 
Falkenstein. O voce prietenoasă mi-a spus că la Kronberg 


mă va aştepta o maşină. După ce am terminat convorbirea 
telefonică, m-am îndreptat spre ieşirea din gară. 
Cunoşteam foarte bine Frankfurtul: frumosul oraş vechi cu 

Romerul, casa natală a lui Goethe, biserica Sf. Paul, 
strada comercială principală şi Universitatea. O viaţă 
trepidantă pulsa pe-atunci în metropola comerţului de pe 
malurile Mainului. Oamenii forfoteau şi se înghesuiau până 
târziu în noapte pe Kaiserstrasse, puternic luminată, în 
lungul străzii cu magazine, hoteluri, restaurante, cafenele 
şi localuri de distracţie. 

Imaginea obişnuită se schimbase însă în anumite 
privinţe. În locul policromiei fluviului uman predomina 
acum griul uniformelori. Deosebit de izbitoare era 
mulţimea celor amputaţi. Tocmai priveam într-o vitrină, 
când de mine se apropie şontâc, şontâc, un tânăr 
locotenent susţinut de două cârje. Se vedea bine cât de 
greu îi era să se deplaseze. La întrebarea mea îmi 
răspunse că proteza o primise abia în acea zi. Frankfurtul 
devenise unul din centrele de producere a unor astfel de 
articole; De aceea se afla aici un număr aşa mare de 
invalizi de război. Mergând mai departe, am citit pe o 
plăcuţă din email alb „Goethe-universităt”. In clădire îşi 
avea sediul un institut al Universităţii. Mi-am amintit de 
propriii mei ani de studiu. Oare mai trăiau şi predau 
profesorii ale căror cursuri de matematică le urmasem prin 
anii '20? Schonfliess, da, el era pe atunci rector, dar 
Eppstein? De atunci trecuseră douăzeci de ani. Pe vremea 
aceea nu ştiam nimic despre Stalingrad. 

Era timpul să mă întorc la gară. Trenul trăsese la 
peron, fiind gata de plecare - Am traversat câteva vagoane 
legate unele de altele, până când am găsit un 
compartiment de clasa a Il-a, aproape gol. In 
compartiment se afla doar un tânăr ofiţer, aşezat la geam. 
Spre surprinderea mea, s-a dovedit a fi un cunoscut: 
locotenentul cu piciorul amputat, cu care mă întreţinusem 


cu puţin timp înainte pe Kaiserstrasse. Am aflat că făcea 
parte din Regimentul 39 infanterie cu garnizoana la 
Dusseldorf. Avusesem chiar un prieten în acel regiment: pe 
locotenentul Volz, căzut în campania din Vest. 

L-am întrebat, fireşte, încotro mergea. 

— La Falkenstein, mi-a răspuns el, la tratament. 
Presupun că şi dumneavoastră mergeţi acolo, domnule 
colonel. 

— Ai ghicit, tinere prieten. 

La acestea tânărul locotenent se ridică şi îşi declină 
numele. Mă prezentai, la rândul meu. 

— Acum ştiu cine sunteţi. domnule colonel. Aţi fost 
profesorul de tactică al locotenentului Volz. Imi vorbea 
adesea de dumneavoastră. 

— Sper că nu de rău. 

— În niciun caz. Povestea şi de fiul dumneavoastră 
Heinz, care a căzut apoi, din păcate, şi el în Franţa. Sunt 
din acelaşi contingent. 

Il privii în tăcere. Tânărul locotenent şi-a dat seama 
că atinsese o rană dureroasă, aşa că schimbă imediat 
subiectul. 

— Următoarea staţie este Kronberg. domnule 
colonel. Acolo trebuie să coborâm. De la gară mai avem de 
mers vreo oră până la Falkenstein. 

— Nu. vom călători cu maşina. l-am cerut medicului- 
şef să-mi trimită una. Bineînţeles că mă veţi însoţi. 

Şoferul mă aştepta la peron. După. ce bagajele au 
fost încărcate în portbagaj, am pornit la drum. Contururile 
întunecate ale masivului Taunus se detaşau clar pe fondul 
deschis al cerului. Soarele, asemeni unui disc auriu, cobori 
se mult spre orizont. Inspiram cu nesaţ aerul tare de 
munte. Aerul patriei. Odinioară făcusem de mai multe ori 
excursii pe aici. În companie veselă şi cu raniţa plină în 
spate. Imi plăcea deosebit de mult drumul pe creastă, de la 
Bad Nauheim până la Neuwied pe Rin, în lungul limesului, 


vechiul val roman de frontieră, ale cărui turnuri de pază şi 
castele mai puteau fi recunoscute pretutindeni. 

La Falkenstein la tratament 

Ne apropiam cu mare viteză de localitatea balneară 
Falkenstein. Sanatoriul se afla în partea opusă, la est, în 
imediata apropiere a pădurii. Maşina pătrunse printr-o 
poartă larg deschisă până în faţa unei clădiri mari, cu nişte 
scări largi în faţă. Era clădirea administraţiei. La stânga şi 
la dreapta acesteia se aflau mai multe case, ceva mai mici, 
construite în acelaşi stil. Totul era înconjurat de o grădină 
încă plină cu flori, deşi începuse toamna. 

— Ei, am ajuns, zise însoţitorul meu. Dacă îmi 
permiteţi, am să vă arăt mâine totul cu de-amănuntul. Să 
urcăm mai întâi. Suntem aşteptaţi. 

Pe scări se afla un ofiţer, un maior medic, cum aveam 
să constat mai târziu. Era medicul-şef. M-a întâmpinat şi 
m-a salutat cu căldură. Am intrat împreună în clădire, în 
vestibulul mobilat. confortabil m-a luat în primire o soră 
frumuşică. Medicul îşi luă rămas bun: 

— Mai întâi veţi merge în camera dumneavoastră, 
domnule colonel. După ce vă odihniţi puţin, sora vă va 
conduce la recepţie. Apoi ne vom întâlni în sala de mese, la 
- cină. Cu această ocazie vă voi face cunoştinţă cu ceilalţi 
pacienţi ai noştri. 

g Sora mă rugă să o urmez. Am coborât în pivniță. 
Inaintea noastră se deschidea un coridor lung, luminat cu 
becuri. 

— Ce-i asta? am întrebat-o. 

Drăguţa fată mă privi zâmbind: 

— Toate pavilioanele noastre - aţi observat, poate, 
mai înainte, sunt trei de fiecare parte - sunt legate prin 
acest tunel de clădirea principală. Aici se află toate băile şi 
camerele de tratament. Dimineaţa puteţi veni în pijama şi 
halat la cabina de baie. 

— Într-adevăr, mai comod nici nu putea fi. 


— Mai avem de urcat aceste câteva scări şi am ajuns, 
zise sora. Puțin după aceea mă aflam într-o încăpere mare 
şi luminoasă, aranjată cu mult bun gust. Bagajele mele se 
aflau deja acolo. Printr-o uşă pe jumătate deschisă am ieşit 
pe balcon. Începuse să se lase amurgul. Valuri uşoare de 
ceaţă coborau peste pădure. Domnea o linişte profundă. 
Abia dacă realizam că mai putea să existe atâta frumuseţe, 
atunci când, la 2.500 km mai spre răsărit, în fiecare 
secundă erau sfârtecaţi şi mutilaţi sute de oameni, atunci 
când gemetele răniților - şi horcăitul muribunzilor se 
stingeau în vuietul tunurilor şi explozia obuzelor. Am închis 
uşa încet, revenind în cameră. Sora o părăsise pe 
nesimţite. 

Următoarea jumătate de oră mi-a fost de ajuns 
pentru a-mi aranja ţinuta şi a rezolva formalităţile de 
înregistrare. Gongul ne chema la cină. În sala de mese se 
aflau adunaţi toţi pacienţii, atunci când am intrat împreună 
cu medicul. La rugămintea mea, mi s-a făcut loc la o masă 
cu locotenentul din Dusseldorf. Un alt tovarăş de masă era 
locotenentul-major Jacobi, originar din Berlin. Pierduse şi 
el un picior, dar nu îşi pierduse umorul sănătos. 

Curând mă obişnuisem cu toate. Zilnic făceam mici 
plimbări prin pădure sau şedeam în parc sub soarele blând 
al toamnei. Zilele ar fi putut fi complet lipsite de griji, dacă 
n-ar fi existat subiectul Stalingrad. 

În fiecare zi aşteptam plin de nerăbdare raportul 
Wehrmachtului. Numele oraşului era amintit de fiecare 
dată. Dar nu mi-a fost dat să aud ceea ce doream - că 
Stalingradul se află în întregime în mâinile noastre. După 
aproximativ două săptămâni, vreme în care aşteptasem 
zadarnic vestea dorită, neliniştea mi-a sporit neîncetat. 
Ceea ce mă surprindea era faptul că aproape toţi. 
partenerii mei de discuţie, ba chiar şi locuitorii satului, 
aveau o mare încredere în generalul Paulus. „Nu-i nimic, 
până la urmă va reuşi. lar atunci o să se termine şi 


războiul”, mi-a spus un ţăran în vârstă, cu care discutasem 
de mai multe ori. La sfârşitul lui septembrie Paulus mi-a 
răspuns la o carte poştală astfel: „Totul este ca la plecarea 
dumneavoastră”. 

Întâmplări la Frankfurt 

A doua zi după sosirea mea la Falkenstein, am fost 
vizitat de soţia şi fiica mea. Din păcate bucuria revederii 
noastre era tulburată de un necaz. Soacra mea se afla pe 
moarte. Complet paralizată, trăia de mai multă vreme într- 
un sanatoriu de lângă Darmstadt. Am avut ocazia să o mai 
văd o dată, înainte ca ea să închidă ochii pentru totdeauna, 
câteva zile mai târziu. 

După aceea, soţia şi fiica mea s-au mutat la 
Falkenstein pe toată durata tratamentului. 

Împreună cu ele şi cu cei doi tineri ofiţeri am făcut o 
călătorie la Frankfurt. Locotenentul-major Jacobi a propus 
să mergem la cinematograf. Poate voia să-mi abată 
gândurile de la Stalingrad. Pentru a ne mişca mai în voie, 
ne-am îmbrăcat cu toţii în haine civile. Soţia mea îmi 
adusese, încă la prima ei vizită, toate cele necesare. 

Medicul-şef ne învoise pentru toată ziua. Cu o căruţă 
am ajuns la gara Kronberg. 

— Exact ca o excursie la ţară în ţinutul Krems, zise 
soţia mea râzând. Aproape ca acum zece ani, când am 
călătorit cu o brişcă a Diviziei 3 cavalerie de la Weimar la 
Tiefurt, Belvedere, Bad Berka sau pe Ettersberg. Ce 
frumos era atunci! 

Din tren priveam forfota.de pe ogoare. Recoltatul 
cartofilor era în toi. Pretutindeni zăreai numai femei şi 
copii, doar ici, colo câte un bătrân. Dar nu, iată că într-un 
loc am văzut şi oameni mai tineri - prizonieri de război 
francezi. Povara cea mai grea a muncii apăsa însă pe 
umerii femeilor. Ele erau cele care cărau la căruţe sacii 
grei de o jumătate de chintal, gle ţineau plugul tras de boi 
îndărătnici, ele se „chinuiau cu prizonierii, care de cele 


mai multe ori habar n-aveau de agricultură. 

Pe când coboram din tren la gara centrală din 
Frankfurt, tocmai sosea o garnitură cu permisionari. Femei 
şi copii, cuprinşi de emoție, se înghesuiau în dreptul 
grilajului. Primii soldaţi, încărcaţi cu raniţe burduşite şi 
alte bagaje, părăsiră vagoanele. Ofițerii cărau geamantane 
grele. Putea să fie doar un tren cu permisionari veniţi din 
Franţa sau Belgia. Ce vor fi adus oare tăticii, soţii şi fiii? 
Acest gând sporea fără îndoială bucuria revederii, 
manifestată prin strigăte pline de veselie, îmbrăţişări şi 
lacrimi. Într-adevăr, paisprezece zile de permisie erau 
paisprezece zile de sărbătoare. Ele nu-ţi mai lăsau timp să 
te gândeşti că toate frumuseţile şi rarităţile aduse fuseseră 
dobândite în schimbul unor bani de ocupaţie fără valoare, 
că fuseseră, ca să zicem aşa, furate cu forme legale 
francezilor sau belgienilor. 

În contrast izbitor cu aceste manifestări erau scenele 
de bun rămas care se desfăşurau pe un alt peron. Pe placa 
de la cabina de control am putut citi: Frankfurt pe Main - 
Dresda - Cracovia. Era un tren spre frontul de est. Şi aici 
peronul era plin de soldaţi, de braţ cu soțiile sau mamele 
lor, ţinând de mână copii. Se apropiau în liniate de grilajul 
despărțitor. Nu puţine femei aveau ochii scăldaţi în lacrimi. 
Oare li se va mai întoarce omul? Să-i fi văzut astăzi pentru 
ultima oară chipul drag? Şi ce va fi după aceea? La ce ne-a 
mai folosit oare războiul? 

Pe ascuns, am aruncat o privire spre soţia mea. Şi în 
ochii ei mijeau lacrimile. Ştiam că gândurile ei erau la 
singurul nostru băiat, Heinz, care căzuse - trecuseră doi 
ani de atunci în Franţa. lar de la el până la mine nu era 
cale prea lungă. Peste puţine zile „soţia mea avea să fie din 
nou în această gară privind după trenul care dispărea 
încetul cu încetul, ducându-mă spre răsărit. Oftând, mi-a 
Zis: 

— Câtă suferinţă şi mizerie ne-a adus deja acest 


război blestemat, şi încă nu i se întrevede sfârşitul. 

Am hoinărit pe Kaiserstrasse. Ca şi la venirea mea, 
acum două săptămâni, griul uniformelor domina mulţimea 
de oameni. Astăzi mi-a sărit însă în ochi numărul mare de 
uniforme maro şi negre amestecate printre celelalte: 
Amtsleiteri, Blockleiteri, SD-işti şi SS-işti. 

— Aici au urechi chiar şi pietrele şi zidurile, îmi şopti 
soţia. Un cuvânt critic rostit prea tare poate duce imediat 
la arestare. La Frankfurt e deosebit de periculos. Aici 
trebuie să fii foarte prudent. 

— De aceea eşti oare atât de rezervată şi zgârcită la 
vorbă? am întrebat-o. 

— Tu însuţi mi-ai repetat întotdeauna: Fii prudentă! 
Astăzi nu se pierde multă vreme cu cei ce gândesc altfel. 

Ne înţeleseserăm cu cei doi ofiţeri invalizi, cărora 
mersul le era un adevărat chin, să luăm prânzul la 
„Frankfurter HOT. Trecuse de ora 12 când am ajuns acolo. 
Odinioară aici abia puteai găsi vreun loc liber. Acum erau 
ocupate doar câteva mese. Insoţitorii noştri ne aşteptau. 
Ne-am aşezat la masa lor. La o masă alăturată se aflau doi 
bărbaţi şi două femei, două perechi se pare, a căror vârstă 
se apropia de cincizeci de ani. Nu le-aş fi acordat câtuşi de 
puţină atenţie, dacă în conversaţia lor, n-aş fi surprins 
cuvântul Stalingrad. Câteva frânturi de frază au ajuns până 
la mine „Fiul nostru ne-a scris... ofiţer... lupte foarte 
grele... pierderi mari, ruşii nu cedează niciun metru de 
teren. Oraşul e un morman de ruine”. Ochii uneia dintre 
femei, pe semne mama celui care scrisese, erau plini de 
lacrimi. 

Bărbatul îi mângâia mâna: „Nu te frământa, draga 
mea, doar trăieşte”. 

După masa de prânz am pornit spre cinematograful 
de lângă turnul Eschenheim. Rula un film fără vreo 
importanţă. Titlul l-am uitat de mult. Pe noi ne interesa în 
mod deosebit jurnalul de actualități. Cum aveam timp 


berechet, am renunţat la tramvai, luând-o pe jos. Mă uitam 
îngrijorat la locotenentul-major Jacobi, care se chinuia cu 
proteza sa. Când i-am strigat să meargă mai încet, a râs. 

La casa de bilete a cinematografului am mai reuşit să 
prindem cinci locuri într-o lojă. Reprezentaţiile de după 
masă aveau loc aproape întotdeauna cu casa închisă, în 
vreme ce seara abia dacă erau spectatori. Situaţia se 
explica prin faptul că pe atunci avioanele inamice încă nu 
se hazardau să bombardeze Frankfurtul în timpul zilei. 

Începu să ruleze jurnalul de actualități. Imagini de pe 
frontul de est, inclusiv ale Stalingradului în flăcări. Soldaţii 
germani treceau la asalt ca pe câmpul de instrucţie. Ca la 
regulament, unii asigurau acoperirea cu foc, în vreme ce 
alţii înaintau în fugă. Ei, ei, dar unde au fost turnate aceste 
imagini? Spectatorii, între ei mulţi soldaţi răniţi, au 
început să se foiască. Râsete, fluierături, exclamaţii: 
„Cacealma”. Era cu adevărat o „piesă de rezistenţă”. 
Asprimea luptelor sângeroase era pur şi simplu mascată, 
trecută sub tăcere. Sudălmile şi ocările sporeau necontenit 
în întunecimea sălii de spectacol. Deodată s-a întâmplat 
ceva. O persoană a fost literalmente smulsă din scaun şi 
împinsă prin una din ieşirile laterale. SD-ul intrase în 
acţiune. S-au auzit strigăte izolate de protest. Apoi, se lăsă 
o linişte de moarte. Frica triumfase asupra adevărului. 

După terminarea filmului artistic, am părăsit 
gânditor cinematograful împreună cu însoțitorii mei. 

Zilele la Falkenstein au trecut în zbor. Băile, aerul de 
pădure, liniştea şi timpul petrecut împreună cu ai mei mi- 
au dat puteri noi şi sănătate. Medicul nu s-a declarat însă 
mulţumit cu ocazia „consultaţiei intermediare”, propunând 
prelungirea tratamentului. M-am împotrivit. Paulus îmi 
scrisese că aştepta întoarcerea mea la data stabilită. 
Astfel, tratamentul s-a încheiat în termenul planificat 
iniţial. La 16 octombrie 1942 mă aflam pe peronul gării din 
Frankfurt împreună cu soţia şi fiica mea şi cu noii mei 


prieteni, în aşteptarea plecării. Un ultim rămas bun şi 
trenul s-a pus în mişcare. De la Berlin până la Viniţa am 
călătorit cu  trenul-curier, iar de acolo până la 
Golubinskaia, cu avionul de legătură. 

Succese mici cu pierderi mari înlocuitorul meu mă 
aştepta cu maşina la aerodrom. Încă pe drum am aflat 
despre unele schimbări produse în statul-major în timpul 
absenței mele. Prietenul meu Voelter fusese mutat ca şef 
de stat-major al unui corp de armată aflat în afara sferei 
noastre de activitate. Fuseseră transferați şi ofiţerul-şef 
responsabil cu  încartiruirea, ofiţerul însărcinat cu 
cercetarea inamicului şi contrainformaţiile, precum şi 
medicul armatei. 

In schimb, pe frontul de la Stalingrad nu survenise 
nimic esenţial. Doar în nordul oraşului diviziile noastre 
reuşiseră să lichideze poziţia de la Orlovka, să cucerească 
uzina de tractoare şi să pătrundă până la Volga. Pentru 
uzinele Barikadi şi Octombrie Roşu se dădeau lupte 
violente. Pierderile noastre au continuat să crească. Ele nu 
mai puteau fi nici pe departe echilibrate cu puţinele 
batalioane de marş trimise. 

La sosire, m-am prezentat mai întâi la generalul- 
maior Schmidt. De ochii lumii afişa, optimismul său 
obişnuit. Dar atunci când îmi arătă pe hartă traseul 
poziţiilor, răzbătu şi de la el o anumită dezamăgire. Abia 
dacă mai înaintam în interiorul oraşului. Şi nu se 
întrevedea deloc sfârşitul acestei lupte istovitoare. Intre 
Don şi Volga inamicul ataca fără răgaz diviziile noastre. 

Apoi m-am prezentat la Paulus. Venirea mea îi fusese 
anunţată. După ce am terminat raportul, prima sa 
întrebare a fost: 

— Ce spuneţi de „debarcarea” lui Halder? 

Nu auzisem până atunci absolut nimic despre 
aceasta. Uluit, am întrebat: 

— Dar când a fost demis generalul-colonel Halder, 


domnule general? 

— Încă la 24 septembrie. Succesorul său e generalul 
de infanterie Zeitzler. 

După toate aparențele, Paulus era foarte afectat de 
această schimbare în Marele Stat-Major. Colaborase multă 
vreme cu Halder, fusese locţiitorul său şi îl stima mult. 

— Aţi aflat, domnule general, de ce a fost demis 
Halder? 

— Fireşte că nu. Dar îmi aduc aminte că Halder l-a 
înfruntat în repetate rânduri pe Hitler cu opiniile sale, iar 
asta în prezenţa mea. E posibil ca el să fi devenit incomod 
din această cauză. Dar acum povestiţi-mi ce aţi mai văzut 
prin Germania în cele patru săptămâni şi cum vă simtiti. 

Am petrecut mult timp împreună. Paulus a ascultat 
relatarea mea fără să mă întrerupă. l-am amintit şi ceea ce 
auzisem despre el în mai multe rânduri: comandantul-şef 
al Armatei 6 va termina repede cu ruşii, iar atunci războiul 
va lua sfârşit. 

Paulus zâmbi ostenit. 

— Ar fi într-adevăr frumos, Adam, dar deocamdată 
suntem departe de aşa ceva. Comandamentul Suprem al 
Armatei de Uscat continuă să ignore - la fel ca mai înainte 
- avertismentele noastre în privinţa flancului de nord. Între 
timp, situaţia a devenit şi mai serioasă. Acum câteva zile 
am primit de la Divizia 44 infanterie rapoarte alarmante 
din bucla de nord a Donului: puternice deplasări de trupe 
sovietice de la est spre vest, concentrări de trupe în faţa 
frontului propriu. Aceleaşi informaţii sunt confirmate şi de 
Divizia 376 infanterie. Inamicul pare să pregătească un 
atac asupra flancului nostru. lar eu nu dispun de nimic, de 
nimic cu care să pot contracara acest pericol de moarte. 
Diviziile noastre îşi sleiesc forţele la Stalingrad. OKH-ul nu 
mi-a îngăduit nici să opresc atacul în interiorul oraşului şi 
nici nu-mi dă cele trei divizii noi, bune de luptă, pe care le- 
am cerut. Ni s-au repartizat doar cinci batalioane de 


genişti, ca şi cum acestea ar putea cuceri oraşul. 

Ultimele cuvinte generalul le-a rostit plin de 
amărăciune. Tresărirea nervoasă a feţei sale devenise şi 
mai pronunţată. Cu puţin mai înainte locotenentul-major 
Zimmermann mi-a spus, în trecere, că starea generală a lui 
Paulus nu-i plăcea deloc. Îşi arătase colții o mai veche 
suferinţă intestinală. 

Aflam, dintr-odată, o serie de ştiri neliniştitoare. M- 
am despărţit de comandant cu sentimente amestecate. 
Inlocuitorul meu pe durata permisiei mă aştepta în camera 
de lucru. Voiam să preiau sarcinile de serviciu încă în acea 
seară. 

Un pictor de bătălii şi placheta memorială 
„Stalingrad”. 

Totul era pregătit în vederea predării. Hârtiile 
primite în timpul absenței mele de la OKH erau strânse 
într-o mapă. Acestea mă interesau în primul rând. De 
aceea, l-am rugat pe locotenent-colonel să-mi facă o scurtă 
informare verbală. Studierea lor amănunţită mi-o 
rezervasem pentru zilele următoare. 

Inlocuitorul meu a deschis mapa. 

— Să începem, mai întâi, cu nişte curiozităţi. În 
cursul săptămânii trecute. Cartierul General al Führerului 
ne-a trimis un cunoscut pictor de bătălii din Leipzig. Are 
misiunea să imortalizeze bătălia de la Stalingrad. În blocul 
de schițe şi pe pânză. L-am trimis la generalul von 
Seydlitz, care are cele mai nimerite ocazii să-l îndrume 
spre puncte arzătoare. Pictorul vrea să facă aici lucrările 
pregătitoare pentru o lucrare monumentală, pe care 
urmează să o picteze în atelierul său de la Leipzig, din 
însărcinarea lui Hitler. 

— Putem să ne asumăm riscul să piară pe front? l-am 
întrebat. 

— Pictorul, un bărbat mai în vârstă, poartă uniformă 
gri de campanie. Se spune că s-a apucat serios de lucru. 


Poate veţi avea prilejul să-l cunoaşteţi în timpul unei 
deplasări la Corpul îl armată, mi-a răspuns locotenent- 
colonelul. 

— Să vedem ce-i în continuare, l-am zorit eu. 

— În timpul drumului de la aerodrom încoace, pe 
când îmi povesteaţi impresiile dumneavoastră din patrie, 
mi-am adus aminte de o dispoziţie venită, nu de mult, de la 
Cartierul General al Fuhrerului. Potrivit acesteia, trebuie 
să trimitem mereu la raport la Hitler soldaţi, subofiţeri şi 
ofiţeri mai tineri, care au fost distinşi cu Crucea de 
Cavaler sau cu Crucea Germană în Aur pentru eroismul lor 
în bătălia Stalingradului. Primul dintre ei, un locotenent, s- 
a întors acum patru zile. Mi-a relatat că Hitler l-ar fi primit 
foarte jovial. În continuare, ofiţerul ar fi prezentat la radio 
întâmplările sale de pe front, lucru pentru care a fost plătit 
neobişnuit de generos. Şi cotidienele au reprodus această 
relatare împreună cu fotografia omului nostru. Nici 
propaganda de pe front n-a scăpat o asemenea ocazie. În 
ziarul militar de la Kiev apar necontenit relatări entuziaste 
ale bătăliilor, izvorâte din condeiul Sonderfiuhrerului 
Fritzsche. Într-adevăr, pentru exaltarea spiritului de 
eroism nu se economiseşte niciun ban, fiind bun orice 
mijloc. 

— În orice caz, totul se desfăşoară după un anumit 
tipic. Atâta vreme cât Stalingradul nu este încă al nostru, 
trebuie oferit ceva în loc, chiar dacă e numai propagandă 
cât se poate de rafinată. Am însă impresia că propaganda 
nu-şi mai face efectul asupra oamenilor de pe front şi din 
patrie. Numărul celor sătui de război e mare şi sporeşte în 
fiecare zi. Cucerirea definitivă a oraşului ar aduce cu 
siguranţă o schimbare a stării de spirit. 

— lată, de altfel, o hârtie în acelaşi sens primită de la 
OKH. La iniţiativa lui Hitler urmează să se instituie - după 
modelul plachetelor memoriale „Crimeea” şi „Narvik” - şi 
o plachetă „Stalingrad”. Armatei i s-a cerut să înainteze, 


cel mai târziu până la 25 noiembrie, propuneri privind 
înfăţişarea acestei medalii comemorative. 

În clipa următoare s-a deschis uşa şi în încăpere a 
intrat Paulus. Ne-am ridicat. 

— Rămâneţi pe loc, domnii mei. Nu vreau să vă 
deranjez. Trecând pe stradă, am aflat de la plutonierul- 
major Kupper că mai lucraţi. Am vrut numai să arunc o 
privire. Dar ce fel de hârtie aveţi aici? 

I-am întins ordinul privind placheta „Stalingrad”. 

— Un capitol trist. Abia am reuşit să ocupăm 
jumătate din oraş şi luptăm din greu pentru cealaltă parte. 
La valoarea combativă de acum a trupei nu se poate 
întrezări atingerea obiectivului stabilit. Dar nu asta îi 
preocupă pe cei din Comandamentul suprem, ci mai 
degrabă istorii din acestea, fără importanţă, pripite, cum e 
placheta „Stalingrad”. 

După o scurtă pauză, generalul continuă: 

— Veţi fi interesat să aflaţi, Adam, că un artist din 
compania de propagandă a prezentat deja un proiect. 
Propunerile de conferire le veţi elabora mai târziu. 

— De asta mă tem încă de pe acum, domnule general. 
Şi mai mult mă apasă însă faptul că înregistrăm progrese 
atât de mici. Acum cinci săptămâni, când am plecat la 
tratament, speram să nu mai regăsesc statul-major în 
acelaşi loc. Dar toate au rămas, în bună măsură, aşa cum 
le-am lăsat. În cei trei ani de război nu m-am mai întâlnit 
cu o asemenea situaţie. 

Inamicul a devenit mai puternic 

— Ştiţi la fel de bine ca şi mine că diviziile noastre au 
fost reduse în cele mai multe cazuri la efectivele de luptă 
ale unui regiment. Dar nu ăsta este singurul motiv. 
Rezistenţa celor din Armata Roşie a sporit în ultimele 
săptămâni în aşa măsură, încât constituie o adevărată 
surpriză. Niciun soldat sau ofiţer nu mai vorbeşte astăzi cu 
dispreţ despre Ivan, aşa cum o făcea până de curând. 


Soldatul Armatei Roşii se dovedeşte pe zi ce trece mai mult 
decât un maestru în lupta de aproape, în lupta în localităţi 
şi în camuflaj. Inaintea fiecărui atac artileria şi aviația 
noastră ară literalmente terenul ocupat de inamic. Dar, 
îndată ce îşi părăsesc poziţiile, infanteriştii noştri sunt 
întâmpinați cu foc nimicitor. Dacă reuşim o acţiune într-un 
loc, rusul trece imediat la contralovitură, aruncându-ne 
adeseori în poziţiile de plecare. 

Paulus privi gânditor înaintea sa, apoi continuă: 

— Şi conducerea inamicului a devenit mai decisă. Am 
impresia că vrea să ţină cu orice preţ poziţiile de pe malul 
apusean al Volgăi. În unele locuri fâşia ocupată de ruşi e 
lată de numai 100 - 200 metri. Dacă putem da crezare 
declaraţiilor făcute de prizonieri, atunci chiar punctul de 
comandă al statului-major al Armatei 62 s-ar afla pe malul 
de vest al Volgăi. Comandant-şef al acestei armate ar fi, de 
pe la mijlocul lui septembrie 1942, un anume general 
Ciuikov, care izbuteşte să treacă mereu noi divizii peste 
Volga. Puterea lui combativă creşte, în vreme ce a noastră 
scade. Cele cinci batalioane de genişti care ne-au fost 
aduse pe calea aerului au suferit pierderi atât de mari în 
cursul atacurilor din partea de nord a oraşului, încât am 
fost nevoiţi să le retragem din luptă. 

Fireşte, inamicul are la rândul său mari greutăţi. 
Prizonierii declară că Armata 62 ar fi aprovizionată în 
timpul nopţii de pe malul de dincolo al Volgăi, însă - dat 
fiind faptul că armata lor dispune de un număr insuficient 
de autovehicule şi cai - pe malul de vest, armele, muniţiile 
şi alimentele trebuie cărate cu braţele de la locul de 
debarcare până la poziţii. Trupa nu ajunge, prin urmare, să 
se odihnească nici ziua, nici noaptea. Cu bărcile 
descărcate sunt trecuţi pe malul de răsărit răniții şi 
bolnavii. Până acum n-am reuşit să ocupăm locul de 
descărcare sau să întrerupem traficul pe apă. 

— Sunt doar aceiaşi oameni, domnule general, pe 


sare i-am mânat din spate vreme de mai multe luni. Cum 
se explică atunci această subită şi înverşunată rezistenţă? 

— Tocmai spusesem că se observă mai multă decizie 
din partea conducerii. Generalul Ciuikov pare să fie un 
comandant foarte energic. 

Timpul era foarte înaintat. L-am condus pe 
comandantul-şef până în uliţa satului, cufundată în 
întuneric. împreună cu ofiţerul de ordonanţă care îl 
aştepta, generalul s-a îndreptat spre căsuţa în care era 
încartiruit. Noi însă ne-am continuat munca. Locotenent- 
colonelul reveni la hârtiile pregătite pentru predarea 
serviciului. 

— Aş dori să mai amintesc încă o măsură a OKH-ului, 
care demonstrează, o dată în plus, că la Berlin, respectiv la 
Viniţa, iluziile ţin locul aprecierilor reale. În primele zile 
ale lui octombrie, la statul-major al Armatei 6 s-a prezentat 
un general de geniu împreună cu un stat-major principal 
de fortificaţii, cu două state-majore de regiment de geniu, 
şase state-majore de batalion de geniu şi o companie de 
construcţii. OKH-ul îi însărcinase să construiască la 
Stalingrad fortificaţii betonate. Colonelului Selle, şeful 
serviciului de geniu al armatei, i-a sărit muştarul când a 
auzit de această tâmpenie. „Pentru construirea de buncăre 
e necesar ciment, pietriş şi lemn. Să zicem că pietrişul îl 
poţi lua din Volga sau din Don. Dar cimentul şi lemnul 
trebuie să le aduci de la sute de kilometri. Chiar dacă am 
reuşi să facem una ca asta, ne-ar lipsi forţa de muncă 
necesară. Lupta de aproape, desfăşurată în interiorul 
oraşului, a afectat grav şi batalioanele de genişti. In fine, 
ruşii nu vor sta cu mâinile în sân, lăsându-ne să construim 
fortificaţii betonate. 

În continuare, înlocuitorul meu mi-a povestit că Selle 
i-ar fi propus şefului de stat-major al Armatei 6 să 
folosească statele-majore genistice la construirea unor 
poziţii în adâncime. OKH-ul respinsese însă în mod 


categoric această propunere a Armatei 6. Bineînţeles că nu 
am primit niciun fel de materiale de construcţie pentru 
buncăre. Un ordin al Fuhrerului cerea acum geniştilor 
trimişi să construiască buncăre sigure, cu încălzire, 
precum şi buncăre pentru tancuri. Era un ordin la fel de 
puţin realist ca atâtea altele. 

— Îmi închipui cum a reacţionat Selle la astfel de 
fantasmagorii -, i-am zis. Toate cele relatate până acum 
sunt de-a dreptul deprimante, ţinând seama de situaţia 
noastră complicată. Putem să ne aşteptăm la orice. 

Locotenent-colonelul m-a privit o clipă iscoditor. 

— Ştiţi, domnule colonel, că vin din Direcţia Personal 
al OKH-ului. Acolo eram uneori mirat de criticile aduse 
conducerii supreme de unii comandanţi mai vârstnici. În 
cele cinci săptămâni cât v-am înlocuit; mi-am dat seama 
cât de păgubitoare sunt pentru trupă măsurile şi ordinele 
absurde ale OKH-ului. 

— Aşa este, i-am răspuns, în acest mod e pusă la grea 
încercare încrederea în Comandamentul suprem. Ar fi bine 
dacă ofiţerii din statul-major, răspunzători pentru astfel de 
ordine, ar lucra câteva luni într-un comandament de 
armată. Poate că atunci şi-ar da în fine seama cât de 
periculos e să iei decizii cu privire la conducerea trupelor, 
pornind de la evaluări eronate. Domnii din Cartierul 
General al Fuhrerului au studiat doar istoria militară, 
ştiinţa operaţiilor, strategie şi tactică. Teoretic, ei ştiu 
foarte bine că o bătălie nu poate fi câştigată niciodată prin 
subaprecierea inamicului şi supraaprecierea forțelor 
proprii, că trupa va plăti cu multă vărsare de sânge astfel 
de greşeli de conducere. Trebuie să spun în mod deschis 
că pe temeiul experienţei acumulate în timpul campaniei 
de est mi-a dispărut în mod considerabil stima, odinioară 
profundă, pentru Statul-Major General. Ar fi bine dacă aţi 
putea înfăţişa, la locul cuvenit, observaţiile dumneavoastră 
după înapoierea la Direcţia Personal. Sau intenţionaţi în 


continuare să preluaţi comanda unui regiment la noi? 

— Intenţia mea e neschimbată. Activitatea pe care 
am desfăşurat-o în cadrul statului-major al armatei mi-a 
întărit-o şi mai mult. În Divizia 76 infanterie a devenit liber 
un post de comandant de regiment. Colonelul Abraham s-a 
îmbolnăvit, iar generalul Rodenburg a cerut un înlocuitor. 
lată hârtia. 

Am citit documentul. 

— Din fericire boala nu pare să fie atât de serioasă. 

Generalul Rodenburg ne solicită să-l trimitem pe 
colonel, pentru câteva săptămâni, în zona de spate a 
armatei. Vom discuta imediat această chestiune, dar mai 
întâi încă o întrebare. Cum se desfăşoară cursul nostru de 
ofiţeri de la Suvorovski? 

— Din păcate, n-am putut începe cursul la data 
stabilită. Acţiunile de luptă din oraş ne-au silit să amânăm 
convocarea oamenilor. Căpitanul Gobel a început cu 
expunerile abia pe la jumătatea acestei luni. 

Această situaţie nu-mi convenea deloc, deoarece 
aveam nevoie ca tinerii ofiţeri de infanterie să fie cât mai 
grabnic disponibili. Nu îi puteam reproşa nimic 
înlocuitorului meu. El nu era cu nimic răspunzător de 
începerea cu întârziere a cursului. Mi-am pus în gând să 
fac totul pentru a grăbi acţiunea de instruire. Deodată m-a 
străfulgerat o idee: 

— Ce-ar fi dacă l-am trimite pe colonelul Abraham la 
Suvorovski? Acolo s-ar putea reface şi, în acelaşi timp, l-ar 
putea ajuta pe căpitanul Gobel la educarea şi instruirea 
cursanților, iar dumneavoastră aţi putea prelua regimentul 
comandat până acum de Abraham. 

— Sunt de acord cu această soluţie, domnule colonel. 
Mă întreb însă ce vor spune generalii Paulus şi Schmidt? 

— Mâine mergem împreună la raport. Propunerea 
scrisă adresată  OKH-ului în privința mutării 
dumneavoastră la Divizia 76 infanterie o vom lua cu noi. 


Dacă totul merge bine, vă veţi putea lua serviciul în 
primire chiar peste două zile. 

Acum aş dori să vă mai încredinţez un secret. Cu 
ocazia ultimei mele vizite pe la Direcţia Personal am pus 
pe tapet şi problema înlocuirii mele din funcţia de 
aghiotant. Dacă Paulus va fi de acord, succesorul meu 
urmează să fie colonelul Sommerfeld, pe timp de pace 
aghiotant al Corpului IV armată cu sediul la Dresda. In 
zilele următoare voi vorbi cu comandantul-şef. Dar acum e 
timpul să punem capăt treburilor pe ziua de azi. 

Semne prevestitoare de rău 

La începutul lui noiembrie s-a prezentat la Paulus 
generalul de infanterie Strecker, comandantul Corpului XI 
armată, angajat în marele cot al Donului, la aripa stângă a 
armatei. Toate diviziile de pe frontul de nord raportau 
deplasări şi concentrări de trupe inamice în faţa aripii 
noastre stingi şi a Armatei 3 române, care fusese introdusă 
la 10 octombrie între Armata 6 şi Armata 8 italiană. 
Strecker cerea luarea unor contramăsuri, care erau cu atât 
mai stringente, cu cât şi Armata 4 tancuri, care acţiona la 
sud,  detectase pregătirile de atac ale inamicului. 
Comandamentul armatei noastre şi generalii-comandanţi 
nu aveau nicio îndoială în privinţa intenţiilor inamicului: 
încercuirea Armatei 6 şi a Armatei 4 tancuri. 

Comandantul-şef al Grupului de Armate „B, 
feldmareşalul von Weichs, şi şeful său de stat-major, 
generalul de infanterie von Sodenstern, împărtăşeau 
temerile manifestate de comandamentul Armatei 6, dar nu 
se puteau impune în faţa OKH-ului şi a lui Hitler. 
Conducerea supremă nu lua pur şi simplu în serios 
rapoartele Armatei 6. Ea se îndoia de faptul că Armata 
Roşie ar mai fi putut lua iniţiativa vreunei contraofensive. 
Pentru a scăpa de încercuirea tot mai amenințătoare, 
Paulus a propus retragerea Armatei 6 pe o poziţie în arc, la 
adăpostul Donului. Cu o totală lipsă de răspundere faţă de 


viaţa câtorva sute de mii de soldaţi, OKH-ul a respins 
propunerea. Eram de faţă când s-a telefonat de la OKH. La 
aparat s-a aflat şeful Statului-Major General al Armatei de 
Uscat, generalul de infanterie Zeitzler, care a transmis din 
ordinul lui Hiller următoarea directivă: „Armata Roşie este 
nimicită. Ea nu mai dispune de rezerve demne de luat în 
seamă şi nu mai este, prin urmare, capabilă de acţiuni 
ofensive de mai mare anvergură. Orice apreciere a 
inamicului trebuie să pornească de la acest considerent 
fundamental”. 

Paulus era cutremurat de atâta lipsă de clarviziune. 

Brutala punere la punct îl afectase profund. 

— Cei din Statul-Major General ar trebui să-şi dea 
seama de ceea ce se pregăteşte aici, a izbucnit el mânios. 
Au rămas oare în jurul lui Hitler numai cei din tagma celor 
ce spun la toate da, aprobând orice absurditate? 

Cu toată, remarca făcută, Paulus a dat însă ascultare 
ordinului primit. Comandantul-şef al Armatei 6 nu era 
omul care să se bată pentru a-şi impune propria-i decizie. 
Disciplina militară a învins şi de această dată raţiunea. 
Drept urmare, s-a constituit doar o rezervă a armatei, 
grupată în spatele Corpului XI armată, la vest de Don şi 
sud -, est de Kletkaia. Aceasta era formată dintr-o unitate 
mixtă de tăria unui regiment, având drept nucleu un 
detaşament de vânători de tancuri, precum şi unităţi din 
Divizia 14 tancuri (stat-major divizionar, regiment de 
tancuri, secţie de vânători de tancuri, regiment de artilerie 
şi părţi din secţia de transmisiuni). 

A doua zi mă aflam, ca de obicei, la raport la 
generalul Paulus. Fără să-şi ridice privirea, comandantul- 
şef mi-a mulţumit scurt pentru raport. Ochii i-au rămas 
aţintiţi asupra hărţii cu situaţia, aflată pe masă, în faţa sa. 

— Îmi permiteţi să vă întreb, domnule general, cum a 
evoluat de ieri situaţia la aripa noastră stingă? m-am 
adresat generalului. 


— Din nefericire, rău. Pur şi simplu nu pot înţelege 
atitudinea OKH-ului. Cei de acolo, de la Cartierul General. 
aflat la mai bine de 2000 de km de front. Îşi închipuie că 
pot aprecia mai bine decât noi situaţia de pe câmpul de 
luptă. Este o absurditate. O astfel de desconsiderare a 
inamicului este unică în felul ei. Dacă OKH-ul nu va lua 
curând măsuri de protejare a flancurilor noastre, întreaga 
Armată 6 va fi sacrificată. 

— Iar noi nu suntem singurii care. atragem atenţia 
asupra contraofensivei, care devine pe zi ce trece mai 
evidentă. Armata 4 tancuri constată acelaşi lucru în faţa 
sectorului ei de front, iar asta ar trebui să-i alarmeze pe 
cei din Cartierul General al Fuhrerului. De ce nu vine la 
noi şeful Statului-Major General al Armatei de Uscat? Aici 
n-ar mai putea tranşa doar printr-o vorbărie goală, cu 
caracter general, problema pericolului ameninţător. 

— Şi eu sunt de aceeaşi părere, Adam. dar toţi par să 
se teamă de această călătorie. Nici Zeitzler nu va îndrăzni 
vreodată să-l contrazică pe Hitler. O dovadă în acest sens 
ne-a oferit-o chiar ieri. Cum de e posibil ca un şef de stat- 
major general să transmită o asemenea directivă absurdă? 
Şi asta personal. Odată cu Halder, Hitler l-a debarcat pe 
ultimul general din anturajul său care îşi susţinea propriile 
opinii, cel puţin pe tărâm militar. In ceea ce priveşte 
stabilirea obiectivelor politice şi aşa nu există nicio 
divergență de vederi între Hitler şi generalii săi. Hitler 
doreşte în mod evident numai colaboratori de felul lui 
Keitel, care zic la toate da. Viitorul ne va arăta dacă 
Zeitzleţ se angrenează în această strategie iluzorie 
sauxiacă apreciază realist tăria şi posibilităţile Armatei 
Roşii. 

După câteva secunde, Paulus a adăugat, dus pe 
gânduri: 

— Să sperăm că vom avea noroc şi de data aceasta. 

Pregătiri de iarnă 


La începutul lunii octombrie conducerea Armatei 6 se 
lămurise că, dispunând numai de divizii greu încercate, nu 
va putea cuceri Stalingradul până la căderea iernii. 
Această convingere a impus câteva schimbări. Una dintre 
acestea a fost mutarea postului de comandă al armatei 
noastre. 

Golubinskaia, aflată pe malul de apus al Donului, 
între podurile de la Kalaci şi Peskovatka, avea o poziţie 
nefavorabilă din punctul de vedere al comunicaţiilori4. Nu 
numai că lipsea orice legătură, cu calea ferată, dar nu se 
putea vorbi nici de o reţea corespunzătoare de drumuri. 
Căutând un cartier principal mai adecvat, alegerea s-a 
oprit asupra localităţii Nijne Cirskaia. În apropiere de 
aceasta se afla capătul căii ferate venind dinspre vest, iar 
la mică depărtare Donul era traversat de un pod de 
coloană. În fine, de aici porneau drumuri directe spre toate 
corpurile de armată aflate în subordinea Armatei 6. Toate 
acestea pledau pentru Nijne Cirskaia ca punct de comandă 
al armatei noastre pe timpul iernii. În primele zile ale lui 
noiembrie şeful transmisiunilor armatei a raportat 
stabilirea legăturii cu corpurile de armată şi cu grupul de 
armate. Fuseseră amenajate, de asemenea, atât încăperile 
de lucru, cât şi locurile de cazare. Un detaşament trimis în 
prealabil în acest scop şi aflat sub conducerea 
comandantului cartierului principal a efectuat lucrările 
necesare. La indicaţia comandantului-şef verificasem şi eu 
noul punct de comandă. Era într-adevăr mult mai bun 
decât cel de la Golubinskaia. Nijne Cirskaia, orăşelul de la 
vărsarea Cirului în Don, dădea impresia de curăţenie şi 
îngrijire. Case cu unul sau cu două etaje, văruite în alb, se 
înşirau de-a lungul străzilor largi. Grădinile şi diferite alte 
amenajări aduceau o schimbare binevenită în peisajul 
urban. Majoritatea caselor erau părăsite de locuitorii lor. 

Deşi au fost asigurate toate premisele pentru mutare, 
şeful de stat-major a ezitat, la început, să fixeze data 


acesteia. Schmidt se temea desigur că o retragere a 
punctului de comandă al armatei de la Golubinskaia la 
Nijne Cirskaia ar putea avea urmări negative asupra 
trupelor angajate pe front într-o luptă aprigă. De aceea, 
mutarea statului-major a fost planificată să se efectueze în 
cel mai scurt timp. Pentru început, la punctul de comandă 
s-au instalat doar părţi ale secţiei operaţii şi ale 
regimentului de transmisiuni al armatei. Secţia de 
încartiruire a rămas, ca şi până atunci, în apropiere de 
Kalaci, la calea ferată ce ducea spre Stalingrad. 

După trecerea Donului, aprovizionarea Armatei 6 a 
devenit de la o zi la alta mai problematică. Pentru 
aducerea carburanţilor, muniției şi alimentelor ne stătea la 
dispoziţie doar o cale ferată simplă, care ducea la 
Stalingrad venind dinspre vest, pe la Morozovsk şi peste 
podul de la Ricikov. Podul de cale ferată peste Don fusese 
însă aruncat în aer, aşa că în gara Cir toate mărfurile 
trebuiau transbordate în camioane. Acestea transportau 
încărcătura doar peste podul de coloană de la Verline 
Cirskaia, după care marfa era transbordată din nou în 
vagoane de cale ferată. E uşor de închipuit cât de 
anevoioase erau aceste operaţii şi cât timp se pierdea cu 
această ocazie. Adeseori, calea ferată era blocată de 
trenuri goale sau de trenuri-spital. Se produceau şi alte 
blocaje mai mari sau mai mici, iar fluxul de mărfuri se 
întrerupea. 

Ce avea să se întâmple în timpul iernii, când trebuia 
să se transporte în mod suplimentar îmbrăcăminte 
călduroasă, materiale pentru încălzit, nutreţ pentru cai, 
când trebuia să se ţină seama de înzăpeziri şi polei? Aceste 
întrebări ascundeau alte griji. 

La mijlocul lunii octombrie generalul-locotenent 
Wagner, şeful suprem al serviciilor armatei de uscat, a 
făcut o vizită la secţia operaţii a Armatei 6. Voia să se 
informeze personal asupra aprovizionării şi să verifice 


modul de îmbunătăţire a întregului sistem de transport. 
Nici el nu ne-a putut fi de mare ajutor. Colonelul Elchlepp, 
noul nostru prim-ofiţer de stat-major, mi-a povestit că 
Wagner şi-ar fi dat frâu liber gurii în legătură cu situaţia 
existentă la Cartierul General al Fuhrerului. Toţi generalii 
se tem să-l contrazică pe Hitler. Fiecare e îngrozit de 
izbucnirile isterice ale marelui stăpân. În vara anului 1942 
Wagner îi atrăsese atenţia comandantului suprem asupra 
cantităților de carburanţi care lipseau, solicitând punerea 
de acord a planificării operaţiilor cu situaţia aprovizionării. 
La aceasta, Hitler îl concediase cu următoarele cuvinte: 
„Nici nu m-am aşteptat la un alt răspuns din partea 
generalilor mei. Vă mulţumesc”. 

Poveşti de felul acesta auzisem de mai multe ori. Dar 
cu ce ne puteau oare folosi? Cu nimic. Generalii îl ocărau 
pe Hitler, dar continuau să joace totul pe ultima carte. Cu 
ajutorul lor, istericul putea să continue războiul. Chiar 
dacă vreunul sau altul dintre ei mormăia cumva 
nemulţumit, niciunul nu-l oprise pe Hitler din drum. Chiar 
dacă generalii l-ar fi privit când şi când cu dispreţ pe 
„fruntaşul din Boemia”, fapt este că îi elaboraseră 
planurile militare, că - bucurându-se de sprijinul lor - 
Hitler se năpustise dintr-o aventură în alta, ducând la 
moarte, fără vreun rost, milioane de oameni. Aceasta este 
vinovăția istorică şi umană a corpului german de generali 
în al doilea război mondial. 

Aceste constatări au premers însă propria-mi 
transformare lăuntrică. În acele zile din octombrie 1942 
eram încă foarte departe de a judeca lucrurile astfel. Ce-i 
drept, simţeam că ceva nu e în regulă cu mecanismul de 
conducere a Wehrmachtului. Uneori mă cuprindea mânia 
din cauza diletantismului atât de evident, alteori eram 
foarte deprimat din acelaşi motiv. Făceam însă tot ceea ce 
socoteam că era de datoria mea. Încorsetat, la rându-mi, 
de tradiţia militară şi de educaţia primită, pe atunci nici nu 


mă gândeam că Paulus, comandantul-şef al Armatei 6, ar fi 
trebuit să preîntâmpine prin decizii personale, luate în 
mod independent, destinul care-şi croia inexorabil drum. 
Una din explicaţii rezidă în faptul că în octombrie 1942 
abia păşisem în anticamera infernului. Urma să trec prin 
întreg infernul de la Stalingrad pentru a ajunge la o 
înţelegere mai profundă a lucrurilor. Ba chiar şi după 
aceea nu ajunsesem încă acolo unde se cuvenea. Voi mai 
avea însă ocazia să vorbesc pe larg despre toate acestea. 

Intre problemele de aprovizionare care preocupau 
Armata 6 în pragul iernii 1942 - 1943 se număra şi 
asigurarea nutreţului necesar miilor de cai din dotare. De 
aceea, generalul Paulus hotărâse trimiterea tuturor cailor 
de care nu era nevoie în zona de spate a armatei la vest de 
Don. Pe loc urmau să rămână numai caii absolut necesari 
regimentului de artilerie, companiilor de artilerie ale 
infanteriei şi vehiculelor de transport sanitar. Toţi ceilalţi 
au fost trimişi spre vest şi plasați prin satele în care 
existau stoguri suficiente de nutreţ, grajduri şi şoproane 
pentru adăpostire. Era o acţiune îndrăzneață, deoarece 
diviziile pierdeau astfel mijloace de tracţiune de o 
importanţă deosebită. Dar ce ne mai rămăsese de făcut, 
dacă nu voiam ca animalele să moară de foame? Pe atunci 
nimeni nu se gândise că această măsură avea să contribuie 
ulterior la moartea prin înfometare a mii de soldaţi 
germani. 

Pentru a se economisi capacităţi de transport, urmau 
să fie deplasate în spatele armatei şi cele mai multe 
tancuri. Se văzuse că nu erau deloc utile în luptele din 
interiorul oraşului. Frontul de nord şi cel de sud 
încremeniseră într-un război poziţional. În afară de 
aceasta, regimentele de tancuri suferiseră pierderi grele. 
Aproape toate tancurile necesitau reparaţii complexe, fără 
a le mai pune la socoteală pe cele complet distruse. Pentru 
a se evita transportul de carburanţi, piese de schimb şi 


accesorii, comandamentul armatei ordonase retragerea 
tancurilor din front şi deplasarea lor în vederea repausului 
în spaţiul de la vest de Don. Acolo, companiile de 
întreţinere îşi instalaseră deja cantonamentele de iarnă ce 
le fuseseră ordonate. Ținând seama de semnele rău 
prevestitoare sosite de pe fronturile de nord şi sud, 
deplasarea regimentelor de tancuri nu s-a mai executat. 

În cleşte 

La sfârşitul lui octombrie 1942 teritoriul dintre Don 
şi Volga a fost acoperit vreme de mai multe zile de o ceaţă 
deasă. Activitatea de cercetare aeriană fusese complet 
paralizată, aşa că nu dispuneam de o imagine exactă a 
mişcărilor inamicului. În fine, au venit câteva zile senine 
de toamnă, care au oferit o bună vizibilitate. Primele 
zboruri efectuate deasupra teritoriului de la flancul nostru 
de nord au confirmat observaţiile raportate de diviziile 
noastre. Priveam surescitaţi fotografiile aeriene. Armata 
Roşie îşi amenajase considerabil capetele de pod de peste 
Don, mai ales cele din spaţiul de la Serafimovici. Fuseseră 
construite mai multe poduri noi, parte din ele constituind-o 
aşa-numitele „poduri subacvatice”, a căror podea se afla 
sub suprafaţa apei, aşa încât nu putea fi observată de pe 
uscat. 

Ne aflam la colonelul Elchlepp, în faţa marii hărţi cu 
situaţia. Pornind din nord. de pe la Voronej, frontul urma 
cursul Donului spre est, tăia Donul la sud de Sisikin şi 
atingea Volga la nord de Rînok. Pe flancul uriaş, lung de 
peste 600 km, al Armatei 6 se găseau cu frontul spre nord 
doar două dintre corpurile noastre de armată şi armatele 
aliate, slab dotate. Traseul urmat de linia frontului la sud 
de Stalingrad nu era nici el mai liniştitor. Între Armata 4 
tancuri şi Armata 4 română - vecinul din dreapta al 
Armatei 6 - şi unităţile germane din Caucaz se căsca un 
gol imens. Un sector de front de circa 400 km era ţinut de 
Divizia 16 infanterie (motorizată), cu unităţile răspândite 


pe întreg traseul acestuia. Divizia fusese poreclită pe bună 
dreptate „pompierul din stepă”. 

Paralel cu frontul nostru, pe hartă era marcat, cu o 
linie roşie, frontul inamicului. În faţa aripii stingi a Armatei 
6 şi în faţa Armatei 3 române, precum şi în faţa aripii 
drepte a Armatei 4 tancuri, erau marcate aglomerări de 
unităţi sovietice. Generalul Paulus a pus o mină pe 
concentrările de trupe inamice din nord, iar cealaltă pe 
cele din sud. Apoi îşi împreună mâinile, ca şi cum ar fi 
închis un cleşte. Ceea ce se găsea în interiorul cleştelui, 
adică tot ce cuprinseseră braţele cleştelui, eram noi: 
Armata 6. 

Elchlepp a comentat laconic: „Dacă Hitler va 
continua să nesocotească propunerile noastre în această 
situaţie primejdioasă, catastrofa este inevitabilă”. 

Tensiunea nervoasă din statul-major al armatei 
creştea neîncetat. După cină l-am însoţit pe Paulus până la 
locuinţa sa. Aproape să nu ne dăm seama că ne-am abătut 
de pe uliţa satului. In orice caz, după un anumit timp ne- 
am pomenit pe malul Donului. Privirile noastre au rătăcit 
câteva clipe fără ţintă deasupra apei. Apoi, Paulus a rupt 
tăcerea. 

— Imi cunoaşteţi propunerile, Adam. Hitler a respins 
totul: oprirea atacului în interiorul Stalingradului şi 
scoaterea Corpului XIV tancuri din oraş. El insistă asupra 
ordinului dat la Viniţa la 12 septembrie şi îmi cere să 
accelerez cucerirea oraşului prin orice mijloace. lar asta 
ne va cere sacrificii mari. Şi încă nu e totul. Stalingradul 
poate deveni o Cannae a Armatei 6. 

Ultimele propoziţii Paulus părea să şi le fi adresat 
sieşi. Mai multe minute generalul a rămas cufundat în 
gânduri, ca şi cum ar fi uitat cu totul de mine. Apoi şi-a 
trecut mâna peste frunte, vrând. parcă să alunge gândurile 
chinuitoare. Îşi îndreptă trupul zvelt: 

— Să ne gândim acum ce putem face. Când ne puneţi 


la dispoziţie primii ofiţeri tineri? Ştiţi ce nevoie stringentă 
aveam de ei. Zeci de companii sunt comandate de 
subofiţeri. 

— Ieri am fost la Suvorovski. La început, tinerii 
aspiranţi n-au fost prea încântați de mutarea lor la 
infanterie. Acum, inima lor bate însă pentru infanterie. 
Căpitanul Gobel mi-a raportat că fac progrese frumoase. 
Nu pot decât să confirm pe temeiul propriilor impresii. Din 
păcate cursul a fost convocat cu întârziere. îl putem 
încheia cel mai devreme la sfârşitul lunii. Trimiterea 
colonelului Abraham la Suvorovski a avut de altfel efecte 
bune. Umorul său firesc şi experienţa sa bogată nu pot fi 
plătite nici cu aur. Cu această ocazie şi-a restabilit şi 
sănătatea. 

— Îmi pare rău că am fost de acord cu amânarea 
datei de începere a convocării. Aveţi grijă să terminaţi în 
orice caz până la 30 noiembrie. 

Ne-am îndreptat spre sat. Începuse să ne cuprindă 
frigul. Era oare numai răcoarea serii sau şi efectul unei 
presimţiri înspăimântătoare? 

La punctul de comandă ne aşteptau rapoartele 
obişnuite. Nu conţineau nimic deosebit, cel puţin pentru 
moment. Începând cu orele 22 mi-au stat la dispoziţie 
legăturile telefonice cu corpurile de armată. Era vorba de 
rapoarte privind pierderile, de decorări, avansări, de 
ocuparea posturilor de ofiţeri. Mereu acelaşi lucru, mi-am 
Zis. 

La mijlocul lunii noiembrie aveam treabă la Divizia 
71 infanterie. Colonelul Roske, unul din comandanții ei de 
regiment, era o veche cunoştinţă de-a mea. Până la 
izbucnirea războiului fuseserăm amândoi profesori de 
tactică la Şcoala militară de la Dresda. Acum Roske se afla 
cu statul său major la Stalingrad, iar regimentul lui ocupa 
poziţii chiar pe malul Volgăi. L-am însoţit într-acolo. 

Vedeam pentru prima oară oraşul pustiit de bombele 


de aviaţie şi de luptele purtate cu încrâncenare. Mi-au 
venit în minte cuvintele lui Schiller: „În hăul căscat al 
ferestrelor sălăşluieşte groaza”. Ruine, nimic altceva în 
afară de ruine. Sub acestea, prin pivnițe, îşi duceau traiul 
soldaţii. Craterele bombelor şi munţii de dărâmături 
făceau aproape impracticabile străzile netede odinioară. 
Cioburi de sticlă, tocuri de geam, fragmente din cele mai 
diferite maşini, epave jalnice ale unor autovehicule, 
lemnărie de la paturi, resturi de mobilă, veselă de 
bucătărie, sobe, sârme de la instalaţiile electrice, cabluri 
de la reţeaua de tramvai - o harababură de neînchipuit de 
obiecte dintre cele mai diferite, distruse şi făcute bucăți- 
bucățele. Înaintam cu mare greutate. Nimeni nu putea 
spune exact pe unde şi cum şerpuia frontul prin toate 
aceste dărâmături. In orice clipă era posibil ca grupe 
inamice de cercetare să-şi facă subit apariţia în spatele 
soldaţilor noştri. În dosul fiecărei ruine, la fiecare 
încrucişare de drumuri, moartea stătea la pândă. 

Roske îmi era un bun ghid prin amestecul de 
dărâmături, moloz şi cioburi. După circa jumătate de oră 
am putut privi nestânjeniţi. Ne aflam într-unul din 
şanţurile-adăpost de pe abruptul mal apusean al Volgăi. 
Impunătorul fluviu avea aici o lăţime de peste doi 
kilometri. Se asemăna aproape cu un lac. Deasupra apei 
continua să mai stăruie pânza de negură. Numai cu mari 
eforturi se puteau zări contururile şterse ale malului opus. 
La dreapta noastră, în mijlocul fluviului, se vedea o mare 
insulă împădurită. Capătul ei de sud rămânea ascuns 
privirilor. 

Roske îmi povesti că pe timpul nopţii santinelele 
noastre erau postate aproape la malul apei. Acum. În 
cursul zilei, undele Volgăi nu erau tulburate de niciun vas, 
de nicio barcă. Cele câteva avioane germane care asigurau 
supravegherea aeriană a fluviului nu aveau nimic de făcut. 
Nu acelaşi lucru se putea spune despre avioanele de 


bombardament în picaj, care se năpusteau aproape 
vertical asupra malului de răsărit şi a insulei. Obiectivele 
lor erau aruncătoarele şi aglomerările de trupe inamice. 
Asupra acestora îşi descărcau bombele şi trăgeau cu 
tunurile de bord. Eram uimit de dimensiunile 
impresionante ale peisajului ce mi se înfăţişa. După ce 
cunoscusem depărtările din stepă, acum mă simţeam 
covârşit de lăţimea fluviului. Şi nu numai atât. Mai era şi 
marele oraş. Se spunea că ar fi numărat 600.000 de 
locuitori. Personalul celor mai mari uzine era de ordinul 
zecilor de mii. Cât de trepidantă o fi fost viaţa aici, între 
Caucaz şi Moscova, în oraşul aflat pe cel mai mare fluviu al 
Europei! 

Răpăitul unei rafale de mitralieră mi-a întrerupt însă 
gândurile. În stânga noastră au explodat grenade de mână. 
Artileria interveni în luptă cu un bubuit înfundat. În timp 
ce ne aflam aici, la adăpostul şanţului, câteva zeci de metri 
mai încolo proiectilele sfâşiau trupuri omeneşti. 

Deodată, se făcu din nou linişte. „Aşa se întâmplă 
adesea”, se făcu auzit lângă mine glasul comandantului de 
regiment. „Scurte schimburi de focuri, legate cel mai 
adesea de activitatea vreunei grupe de cercetare. Pe Volga 
domneşte în timpul zilei linişte deplină, dar totul se 
înviorează odată cu venirea amurgului. Cu binoclul veţi 
distinge dincolo de fluviu localitatea Krasnaia Sloboda. 
Bombardierele noastre au pisat satul de nenumărate ori, 
dar abia apucă primele valuri de ceaţă ale după-amiezii 
târzii să acopere fluviul, că dincolo se reia încărcarea 
vaselor cu oameni şi bunuri de aprovizionare. La adăpostul 
nopţii, ruşii încearcă să treacă pe malul opus. Atunci, se 
porneşte un dans drăcesc. Rachetele de semnalizare îşi 
aruncă lumina magică asupra apei. Proiectoarele mătură 
cu fasciculele lor suprafaţa Volgăi în căutarea de victime. 
Iar dacă a fost cumva descoperit vreun vas sau vreo barcă, 
este imediat inundat de lumină, devenind ţinta 


mitralierelor şi tunurilor de tot felul. Apoi îşi face apariţia 
aviația de noapte, care îşi aruncă bombele şi trage în zbor 
razant cu toate armele de la bord. Cu toate acestea, cele 
mai multe ambarcaţiuni ajung la mal. Din declaraţiile unor 
prizonieri ştim că la mijlocul lunii octombrie, într-o singură 
noapte, a fost trecută o întreagă divizie de tiraliori. Numai 
în nopţile cu lună rusul îşi mai restrânge întrucâtva 
activitatea pe Volga. 

Regimentul lui  Roske, asemenea Diviziei 71 
infanterie şi a vecinilor ei din dreapta şi din stânga, era 
angajat de mai multe săptămâni în îndârjite lupte corp la 
corp. Asprimea acestora mi-a fost ilustrată de un exemplu 
oferit de însoţitorul meu pe drumul de întoarcere la 
punctul său de comandă: „S-a întâmplat ca grupe de 
cercetare din divizia de la stânga noastră să pătrundă într- 
o casă şi să-i scoată pe ruşi de la etajul inferior. La etajul 
superior însă, inamicul se mai menţine şi astăzi. Au trecut 
mai multe zile de când oamenii noştri luptă cu toate 
mijloacele, dar nu reuşesc să-l alunge pe Ivan” E de-a 
dreptul de neînțeles cum sunt aprovizionaţi ruşii aflaţi 
acolo. De mult ar fi trebuit să moară de foame şi să 
termine muniţiile. Dar nici vorbă de aşa ceva. Sunt o mină 
de ruşi, dar nici nu se gândesc să se predea”. 

Nici în săptămânile următoare aceşti oameni nu s-au 
gândit să capituleze. Mica şi viteaza „garnizoană” a ţinut 
piept până când trupele germane din această parte a 
oraşului au fost nimicite sau luate prizoniere. Mai târziu, 
aveam să aflăm din istoria militară sovietică că fusese 
vorba de grupa sergentului Pavlov. 

OKH-ul este convins să ia măsuri de apărare la 
flancul de nord 

Paulus a propus încă o dată OKH-ului să i se permită 
să renunţe la Stalingrad şi să se replieze cu Armata 6 la 
vest de Don. Din nou s-a lovit însă de un refuz. Ofensiva 
diviziilor noastre, ajunse la capătul puterilor, se stinse 


încetul cu încetul. Soldaţii noştri nu mai aveau nicio vlagă. 

Mai multe mii din rândurile lor plătiseră cu viaţa 
ultimele atacuri din luna noiembrie; alte câteva mii 
deveniseră schilozi pentru restul vieţii. Acesta eră preţul 
celor câţiva metri pătraţi câştigaţi într-un câmp de ruine. 
Cucerirea oraşului părea acum de domeniul imposibilului. 

Repetatele propuneri ale comandamentului Armatei 6 
au avut totuşi un rezultat: OKH-ul a luat unele măsuri de 
apărare la flancul drept al armatei noastre: Corpul XLVIII 
tancuri, angajat până la urmă în oraş, pe flancul drept al 
Armatei 6, a cedat Corpului LI armată două din diviziile 
sale. Cea de-a treia, Divizia 29 infanterie (motorizată), a 
trecut în rezerva Grupului de Armate „B”. Statul-major de 
corp de armată, devenit inutil prin aceste măsuri, a fost 
mutat la 15 noiembrie în spatele frontului Armatei 3 
române, fiindu-i subordonate Divizia 22 tancuri şi Divizia 1 
română de tancuri. 

Catastrofa amenințătoare 

General-comandant al Corpului XLVIII tancuri era un 
ofiţer alături de care lucrasem cu plăcere vreme mai 
îndelungată: generalul-locotenent Heim, fost şef de stat- 
major general al Armatei 6. Sprijinit de o divizie germană 
de tancuri, Heim urma să constituie un fel de „corset” 
pentru Armata 3 română, ameninţată de pregătirile 
inamice de atac. Paulus nu era însă prea încrezător în 
această măsură. Faţă de generalul-comandant nu nutrea 
niciun fel de rezerve, dar avea destule faţă de trupele 
aflate în subordinea acestuia. 

— Divizia 1 română de tancuri, mi-a spus el, este 
înzestrată doar cu tancuri uşoare, franceze sau cehe, 
echipajele nu sunt complet instruite şi n-au participat încă 
la nicio luptă. 

Divizia 22 germană de tancuri a fost decimată în 
luptele din ultima vreme. Ba, chiar şi de resturile ei Heim 
nu dispune decât parţial. Jumătate din regimentul ei de 


tancuri a fost angajat de Grupul de Armate „B” în altă 
parte. 

Măsurile de apărare iniţiate de Cartierul General al 
Fuhrerului nu puteau fireşte îndepărta în niciun fel 
îngrijorarea serioasă a comandantului-şef şi a şefului său 
de stat-major. Asupra acestei teme am avut o discuţie cu 
Paulus, la 15 noiembrie. Comandantul-şef s-a referit din 
nou la sarcina pusă în faţa generalului-locotenent Heim: 

— Socotesc drept nefondată opinia că Heim va putea 
împiedica o străpungere a ruşilor cu cele două jumătăţi de 
divizii ale sale. Când vor învăţa, în fine, OKW-ul şi OKH-ul 
să aprecieze corect tăria inamicului? 

— Înseamnă, domnule general, că socotiți a fi 
insuficiente şi forţele de apărare pe care le-aţi pregătit în 
spatele flancului nostru sting? 

— Fireşte. De aceea am şi solicitat aprobarea să 
retrag Corpul XIV tancuri de pe frontul Stalingradului. 
OKH-ul a respins însă şi această cerere, deşi tancurile nu 
ne sunt de niciun folos în oraş. 

— Nu mai înţeleg nimic, domnule. general. Astfel de 
decizii eronate provoacă o adevărată catastrofă. 

— Nu te pripi să judeci totul aşa de aspru, Adam. Am 
ordonat Corpului XIV tancuri să pregătească în aşa fel 
scoaterea regimentelor de tancuri şi a divizioanelor 
antitanc din diviziile 16 şi 24 tancuri, încât la ordinul meu 
ele să poată fi puse imediat în marş spre aripa noastră 
stingă de la vest de Don. 

— Şi ce se va întâmpla la sud? Va rezista Armata 4 
tancuri unui atac al ruşilor? De fapt, asta nici nu se mai 
poate numi armată de tancuri. A trebuit să cedeze aproape 
toate forţele ei blindate, precum şi o divizie de infanterie. 
I-au mai rămas doar diviziile româneşti de infanterie, care 
s-au bătut, ce-i drept, cu vitejie, dar care sunt dotate şi 
înarmate necorespunzător. 

— Totul depinde de tăria inamicului. Dacă acesta va 


întreprinde atacul cu mari unităţi dispunând de efective de 
luptă complete, atunci se poate ajunge şi în sud la o 
catastrofă, dacă nu vor fi aduse grabnic divizii capabile de 
luptă. Dar să nu intrăm în panică. 

— Înţeleg totul foarte bine. Dar vom privi oare fără 
să întreprindem nimic cum ni se pune laţul în jurul gâtului, 
domnule general? Diviziile noastre nu pot pur şi simplu să 
facă mai mult. Multe nu mai au nici măcar jumătate din 
efectivele de luptă. 

— Toate aceste constatări nu ne ajută la nimic, Adam. 
Gândiţi-vă numai la situaţiile dificile din care am reuşit să 
ieşim în cursul acestui an. De altfel, cunoaşteţi ordinele 
OKH-ului. Pentru mine, ca militar, ele sunt obligatorii, iar 
subordonaţilor mei le cer, de asemenea, să-mi execute 
necondiţionat ordinele. 

Cu acestea discuţia luă sfârşit. Rămăseseră numai 
grijile, de care Paulus avea parte din plin. Lucra fără 
răgaz, verifica, făcea inspecții, purta discuţii. In ceea ce-l 
privea, Paulus îşi impusese un efort maxim. Dar nici aşa n- 
a izbutit prea mult. Soarta Armatei 6 se hotăra la Cartierul 
General al Fuhrerului. lar Paulus ţinea seama de ordinele 
primite de acolo. 

Îmbrăcăminte de iarnă tragicomică 

La 16 noiembrie a nins pentru prima oară. Deasupra 
stepei bătea un vânt ca de gheaţă. Mantalele noastre 
uşoare de culoare gri nu ne ofereau nicio protecţie, iar 
bonetele şi cizmele nu erau tocmai potrivite pentru a ne 
feri de frig. În mod normal ar fi trebuit să se tragă toate 
învăţămintele din experienţa nefericită a iernii trecute. 
Dar, la mijlocul lunii noiembrie, Armata 6 nu avea încă 
îmbrăcămintea de iarnă corespunzătoare. Paulus o ceruse 
încă de pe vremea când şi-a dat seama că operaţiunile din 
oraş nu puteau fi încheiate până la venirea frigului. 
Intendentul general al armatei de uscat împărtăşea şi el 
opinia comandantului nostru de armată. Hitler, în schimb, 


era de părere că îmbrăcămintea obişnuită de iarnă era 
suficientă şi pe frontul de est, mai ales că Ajutorul popular 
naţional-socialist era pe cale să înfăptuiască o acţiune 
grandioasă de colectare a efectelor de iarnă pentru soldaţii 
de pe frontul din răsărit, acţiune la care participa fiecare 
german. Într-adevăr, populaţia era doritoare să doneze 
orice fel de îmbrăcăminte care ar fi oferit protecţie 
împotriva frigului şi a vântului de gheaţă. În patrie se 
umpluseră lăzi nenumărate cu astfel de efecte. Când frigul 
se înstăpâni însă atât de neaşteptat la Stalingrad, doar o 
mică parte din cantităţile colectate ajunsese pe front. Nici 
în zona din spate situaţia nu era mai bună. Intendentul-şef 
al Armatei 6 a încercat să grăbească aducerea acestor 
efecte, dar a avut puţin succes, deoarece posibilităţile de 
transport erau reduse, iar distanţele de parcurs mult prea 
mari. De la Millerovo, baza principală de aprovizionare a 
Armatei 6, ni s-a raportat că deschiderea primelor vagoane 
încărcate cu îmbrăcăminte de iarnă oferise o imagine de-a 
dreptul paradoxală. Alături de lucruri utile, tricotate din 
lână, au ieşit la iveală sute de paltoane de blană pentru 
femei, manşoane, cape de astrahan şi alte produse de 
blănărie - printre care multe piese de mare preţ, care însă 
n-aveau nicio valoare pe front. După cât se pare, 
îmbrăcămintea donată de populaţie nu fusese nici măcar 
triată şi adaptată nevoilor, ci trimisă mai departe la 
întâmplare. Acum era rândul soldaţilor să se descurce care 
cum putea. 

Schmidt spumega de mânie din cauza acestei acţiuni 
făcute de mântuială. Dar de schimbat nu putea schimba 
nimic. Vinovaţii şedeau undeva la căldură, pe la casele lor, 
la 2000 km de Stalingrad. Intendenţii de la divizii au primit 
ordin să împartă puţina îmbrăcăminte de iarnă 
corespunzătoare numai trupei combatante. Chiar şi aşa, 
îmbrăcămintea abia dacă ajungea pentru fiecare al cincilea 
dintre soldaţii noştri, care îşi duceau viaţa prin tranşee şi 


buncăre de pământ, fără sobe, fără combustibil, în mijlocul 
stepei acoperite de zăpadă, deasupra căreia bătea 
nestingherit vântul muşcător din nord-est. 

Între timp, statul-major al armatei era copleşit de 
mulţimea rapoartelor alarmante. Nervii noştri erau 
încordaţi la maximum. Nu exista nicio îndoială: 
contraofensiva sovietică devenise iminentă. Dar ce avea să 
se întâmple, dacă reuşea? Dacă Corpul XI armată şi 
Armata 3 română nu-şi puteau menţine poziţiile? 

CONTRAOFENSIVA ŞI ÎNCERCUIREA 

Furtuna se dezlănţuie 

Ţârâitul telefonului părea să prevestească furtuna. 
M-am trezit speriat din somn. Inainte de a apuca 
receptorul, am auzit un vuiet îndepărtat şi continuu. Foc 
concentrat de artilerie, mi-a trecut prin gând. Ofiţerul de 
serviciu mi-a raportat: „Alarmă, domnule colonel! Duceţi- 
vă imediat la şeful de stat-major”. 

Era începutul contraofensivei sovietice 15. Ne aflam 
în ziua de 19 noiembrie 1942. 

Mi-am luat vestonul şi cizmele, alergând spre secţia 
operaţii. Odată cu mine soseau alţi ofiţeri şi soldaţi, scoşi 
asemeni mie direct din aşternuturi. Şeful de stat-major, 
generalul-maior Schmidt, alarmase întreaga armată. 
Situaţia devenise extrem de serioasă. Trecute erau acum 
zilele pline de tensiunea aşteptării, în care artileriştii şi 
tanchiştii adăstau lângă tunurile gata de apărare, zilele în 
care infanteriştii noştri aşteptau fără întrerupere cu 
grenadele de mână pregătite în imediata lor apropiere şi 
cu mitralierele blocate pe poziţia foc automat. 

La puţin timp după mine, la Schmidt a intrat 
comandantul-şef al armatei. Telefonul începu să zbârnâie. 
La aparat se prezentă generalul Strecker, comandantul 
Corpului XI armată. 

— La noi s-a pornit infernul, raportă Strecker. 
Poziţiile noastre sunt încadrate de un ciocan de artilerie 


inimaginabil. Pământul este literalmente arat. Avem 
pierderi considerabile. Se pare că lovitura principală este 
îndreptată împotriva românilor. Am telefonat vecinului 
meu din stânga. Corpul IV armată român. Şeful său de 
stat-major e destul de pesimist. Se teme de izbucnirea 
panicii în rândul trupelor sale. Diviziile noastre sunt pe 
poziţii, dar nu văd nimic din cauza viscolului. Vom ţine 
armata la curent cu evenimentele. 

Generalul Paulus i-a dat lui Strecker următoarele 
indicaţii: „Pentru a vă asigura flancul stâng, intenţionez să 
angajez Divizia 14 tancuri la sud-vest la Malaia Kletkaia. 
Amănunte veţi afla îndată ce se va fi stabilit cu certitudine 
direcţia atacului inamic”. 

Paulus puse receptorul în furcă, ne privi o clipă în 
tăcere, apoi reveni la telefon. „Faceţi-mi legătura cu 
Grupul de Armate „B”!” 

Un ofiţer din secţia operaţii a grupului de armate 
recepţionă primul raport al Armatei 6 despre pregătirea de 
artilerie a inamicului. 

De acum înainte ţârâitul telefonului nu mai conteni în 
camera şefului de  stat-major. Rapoartele, cererile, 
indicaţiile se succedau unele după altele. Era pregătită 
scoaterea Corpului XIV „tancuri din interiorul oraşului. 
OKH-ul fusese informat de ofiţerul său de legătură pe 
lângă Armata 6, maiorul de stat-major von Zitzewitz, 
înlocuitorul maiorului Menzel, prin propria-i staţie radio. 
Dar până acum nu ştiam încă nimic sigur despre intenţiile 
şi direcţia loviturii inamicului. În fine, spre orele 7, 
generalul Strecker s-a prezentat din nou. 

Străpungerea pe la români 

„Inamicul a pornit la atac din capul de pod. Până 
acum ne-am putut ţine poziţiile. Lovitura este îndreptată 
împotriva Armatei 3 române. Divizia 376 infanterie 
raportează că ruşii au străpuns poziţiile Corpului IV 
armată român şi pătrund cu tancurile spre sud. Situaţia 


este cu totul nelămurită la Divizia 1 română de cavalerie. 
Nu mai are nicio legătură cu vecinul ei din stânga. Voi 
retrage Divizia 376 infanterie şi o voi angaja cu frontul 
spre vest, pentru a ne apăra flancul. Legăturile telefonice 
cu Divizia 44 infanterie sunt întrerupte. Un motociclist- 
agent de legătură ne-a raportat că poziţiile avansate au 
fost aproape în întregime distruse de tirul de artilerie. La 
români, tancurile ruşilor par să fi distrus totul sub şenile”. 

Paulus a aprobat retragerea Diviziei376 infanterie pe 
o poziţie de flanc, cerând stabilirea contactului cu Divizia 
14 tancuri, subordonând divizia română de cavalerie, care 
se repliase spre est, Corpului XI armată. 

De la Grupul de Armate „B” am aflat că artileria 
sovietică aruncase, timp de mai multe ore, mii de tone de 
oţel asupra poziţiilor Armatei 3 române. Apoi, trecuseră la 
atac două armate de şoc din capetele de pod de la Kletkaia 
şi Serafimovici. Românii se apăraseră cu vitejie, dar 
fuseseră daţi peste cap şi puşi pe fugă. În acel moment, 
unităţi sovietice de tancuri cu desant de infanterie şi 
unităţi de cavalerie pătrundeau irezistibil spre sud. Niciun 
eşalon de comandă german sau român nu era în măsură să 
indice unde erau vârfurile de atac ale inamicului. Un 
singur lucru era cert: Armata 6 se vedea ameninţată, din 
spate. 

Încercările mele de a avea o imagine a pierderilor 
suferite de Corpul XI armată s-au încheiat fără succes. 
Aghiotantul corpului mi-a raportat că legăturile telefonice 
funcționau sporadic încă din primele ore ale dimineţii. 
După părerea sa, diviziile 44 şi 376 infanterie ar fi suferit 
pierderi foarte grele. 

Primele ore ale zilei de 19 noiembrie s-au scurs, 
pentru cei aflaţi la statul-major al armatei, într-o atmosferă 
plină de îngrijorare. Apoi rapoartele catastrofale se 
înmulţiră de la oră la oră. Deşi la venirea serii nu aveam 
încă o imagine generală a proporţiei succeselor sovietice, 


totuşi fiecăruia îi devenise limpede că ne găseam într-o 
primejdie de moarte. Spre orele 19 m-am prezentat la 
Paulus la raport. Se plimba prin cameră, gârbovit şi 
îngrijorat. Faţa îi tresărea. S-a oprit în faţa mea. 

— Ei, acum s-a produs ceea ce am anticipat de mai 
multe săptămâni. Hitler n-a vrut să recunoască ceea ce era 
limpede pentru orice soldat. lar Keitel şi Jodl n-au făcut 
decât să-l susţină. De mai multe săptămâni eu ne alegem 
decât cu vorbe goale. Iar acum, tot noi suntem cei care 
plătim oalele sparte. Şi nici nu ştim măcar dacă vom reuşi 
să oprim contraofensiva Armatei Roşii. 

Am dat din cap fără să scot vreun cuvânt, căci mă 
chinuiau aceleaşi gânduri. Paulus continuă agitat: 

— Primejdia care ne ameninţă este imensă. Nu văd 
decât o singură ieşire din această situaţie: replierea spre 
sud-vest. Şi asta cât mai repede. 

Era şi părerea mea. De aceea l-am întrebat: 

— E oare nevoie ca şi în acest caz comandamentul 
suprem al armatei să mai aştepte decizia OKH-ului? E în 
joc viaţa a 330.000 de oameni. 

— Tocmai fiindcă e vorba de existenţa sau de 
dispariţia întregii Armate 6, am propus, aşa cum ştiţi, 
abandonarea Stalingradului. Mi s-a răspuns printr-un 
refuz. Încă mai e valabil ordinul potrivit căruia niciun 
comandant-şef al unui grup de armate sau al unei armate 
nu are dreptul să abandoneze vreo localitate, ba chiar o 
tranşee, fără aprobarea lui Hitler. Aceasta paralizează 
bineînţeles puterea de decizie a oricărui comandant de 
armată. Dar unde am ajunge cu războiul dacă ordinele n-ar 
mai fi executate? Ce efecte ar avea acest lucru asupra 
trupelor? Cu cât e mai mare sfera de competenţă a unui 
general, cu atât mai mult trebuie să fie pentru soldaţii săi 
un exemplu de respectare a ordinelor date. 

Această atitudine de principiu avea să determine şi în 
săptămânile următoare comportamentul lui Paulus. Oricât 


ar fi fost de stringentă necesitatea unei acţiuni 
independente, Paulus avea să se manifeste mereu ca unul 
care cumpăneşte, iar nu ca unul care îndrăzneşte". El 
avea să rămână un general ascultător. În această atitudine 
a sa era Încurajat de generalul-maior Schmidt, 
temperamentalul, dar şi fanaticul său şef de stat-major, 
precum şi de cei mai mulţi dintre generalii-comandanţi. 
Nici eu nu reuşisem să depăşesc - în pofida multor 
conflicte interioare - această cumpănire dureroasă, 
rămasă însă fără vreo urmare. 

În noaptea de 19 spre 20 noiembrie statul-major al 
armatei a dobândit o imagine clară asupra situaţiei. Divizia 
14 ne raportase că până în seara de 19 noiembrie inamicul 
pătrunsese circa 30 km în adâncime cu tancurile şi 
cavaleria. Regimentul de artilerie al diviziei se străduia să- 
i respingă atacurile îndârjite. Din noile rapoarte primite de 
la Corpul XI armată rezulta că românii fuseseră atacați de 
puternice unităţi de tancuri, care - fără a întâmpina vreo 
rezistenţă serioasă - zdrobiseră tot ce li se pusese în cale. 
Supraviețuitorii fugeau cu disperare spre sud şi est. 
Armata 3 română părea să-şi fi încetat existenţa. De 
asemenea, multe din serviciile noastre de spate fuseseră 
cuprinse de o groază de nedescris în faţa inamicului care 
ataca spre şuţi. 

Era limpede că nimeni din statul-major nu se putea 
gândi la somn în acea noapte. Toţi şefii de secţie se aflau 
adunaţi în camera de lucru a lui Schmidt. Acesta, fără să 
trădeze vreo emoție, explică noua situaţie de la vest de 
Don, încheind cu următoarele cuvinte: „Se va pregăti 
mutarea punctului de comandă al armatei la Nijne 
Cirskaia. Vor urma ordine privând distrugerea actelor, de 
prisos, mai ales a documentelor, secrete de comandament! 


13 în textul german, joc de cuvinte : wägend, nicht wagend (wăgen - a 
cumpăni ; wagen — a îndrăzni) (n. tr.). 
14 în textul german: geheime Kommandosachen (presc. 


Optimismul şi energia debordante ale lui Schmidt 
distonau în mod evident în situaţia dată cu suferinţa lui 
Paulus, covârşit de povara responsabilităţii. Șefului de stat- 
major îi era complet străin conflictul interior al 
comandantului său şef. El se afla în elementul său, de 
vreme ce era din nou vorba să ia hotărâri, să dea ordine, 
să controleze executarea lor. Schmidt era convins de 
posibilitatea unei înfrângeri a inamicului printr-o bătălie 
deschisă, în pofida succesului iniţial de proporţii 
considerabile. El i-a supus generalului Paulus propunerile 
elaborate împreună cu primul ofiţer de stat-major. Acestea 
erau următoarele: 

Corpul XIV tancuri trebuia să ajungă cât mai rapid la 
malul de vest al Donului cu regimentele de tancuri ale 
diviziilor 16 şi 24 tancuri, să atace în flanc şi să distrugă 
dinspre înălțimile de la vest de Golubinskaia forţele 
Armatei Roşii care înaintau spre sud. Statul-major al 
Corpului XIV tancuri urma să preia punctul de comandă al 
armatei aflat la Golubinskaia. Acestui corp avea să-i fie 
subordonată şi Divizia 14 tancuri. 

Activitatea grupelor de şoc şi cercetare în interiorul 
oraşului trebuia sistată imediat. 

Din poziţiile corpurilor VIII şi îl armată urmau să fie 
scoase toate trupele disponibile şi constituite ca rezervă a 
Armatei 6. 

Capul de pod de pe malul apusean al Donului, de la 
vest de Kalaci, întărit cu toţi oamenii disponibili din 
serviciile de spate, urma să fie ocupat de şcoala de geniu şi 
artilerie antiaeriană comandată de colonelul Mikosch. 

Şcoala de ofiţeri de la Suvorovski urma să fie pusă în 
situaţia de a porni imediat la drum. 

Statul-major al armatei urma să se mute la Nijne 
Cirskaia, la 21 noiembrie. Răspunzător de executarea 
ordinului era colonelul Adam. 


GkKdos) (n. tr). 


Răniţii şi trupele de aprovizionare care nu erau 
necesare urmau să fie deplasate în spaţiul de la sud de Cir, 
deoarece atacul rusesc ameninţa calea ferată, aşadar 
artera noastră principală de aprovizionare. 

Paulus a aprobat propunerile. Ordinele au fost 
redactate în acest sens şi trimise unităţilor. 

Speranţa într-o decizie supremă 

Miezul nopţii trecuse de mult. Înaintea zorilor nu 
erau de aşteptat rapoarte noi. Pentru moment, la punctul 
de comandă al armatei nu mai era nimic de făcut. De aceea 
l-am însoţit pe Paulus până la locuinţa sa. Pe drum el a 
deschis discuţia: 

— Dacă propunerea mea de retragere a Armatei 6 în 
spatele Donului ar fi fost acceptată de Cartierul General al 
Fuhrerului, am fi evitat această criză gravă. Să sperăm că 
Hitler şi anturajul său pricep măcar acum situaţia şi 
ordonă abandonarea oraşului. Lucrul nu e deloc simplu, 
acum când întreaga Armată 3 română a fost scoasă din 
frontul Donului. Unităţilor ruseşti de tancuri şi cavalerie 
nu li se mai opune practic nimeni. Totodată, mă îndoiesc că 
Heim şi Corpul XLVIII tancuri vor putea opri acest asalt. 

— Dacă vă aşteptaţi la un astfel de ordin din partea 
Cartierului General al Fuhrerului, cred că ar fi potrivit, 
domnule general „să iniţiaţi de îndată măsuri pregătitoare. 

— Deocamdată am propus grupului de armate să 
retragă toate trupele din oraş. Fireşte că această intenţie 
nu o pot aduce imediat la cunoştinţa trupelor, căci ea ar 
putea duce la panică sau, în cel mai bun caz, la slăbirea 
voinţei de rezistenţă. Dar statele-majore ale corpurilor de 
armată se preocupă de acum de această problemă. Cred, 
de altfel, că vă este limpede scopul ordinelor semnate de 
mine mai înainte, anume de a feri armata de încercuirea ce 
o ameninţă. 

Am ajuns la locuinţa comandantului-şef. Mi-am luat 
rămas bun, întorcându-mă la secţia mea. Când am intrat în 


cameră, plutonierul-major Küpper se ridică de la masa de 
lucru. Ceilalţi furieri erau deja cufundaţi în somn. 

— Ei, Kupper, văd că mai eşti treaz. Atunci ne putem 
apuca imediat de lucru. 

— Totul este pregătit, domnule colonel. 

— Asta s-o crezi dumneata! Să vezi ce ne aşteaptă. 
Trebuie să pregătim toate actele de prisos, mai ales 
documentele secrete de comandament în vederea 
distrugerii. Restul hârtiilor vor fi împachetate. Statul-major 
se mută mâine la Nijne Cirskaia. 

— Deci aşa stau lucrurile. Ieri am auzit tot felul de 
veşti de la agenţii-motociclişti veniţi de pe la corpurile de 
armată. Unul dintre ei, cel de la Corpul. XI armată, 
povestea că ruşii ar fi năvălit peste români şi ar înainta 
rapid spre sud. Credeam că e numai unul din zvonurile 
obişnuite. Dar acum o oră, când am aflat că mai sunteţi 
împreună cu şeful, am început să presimt ceva rău. De 
aceea am şi rămas treaz. Trebuie că lucrurile stau foarte 
prost, dacă ardem deja documentele. 

— Nu te da bătut. Pentru moment sunt doar măsuri 
de precauţie. Să vedem ce ne va aduce ziua de azi. Să-i 
lăsăm pe ceilalţi să doarmă în linişte. La ceea ce avem de 
făcut ne descurcăm şi singuri. 

Plutonierul-major trase lăzile de oţel de sub patul de 
campanie, deschise capacele şi-roi trecu în mină, piesă cu 
piesă, documentele secrete de comandament. Le-am 
aranjat în două teancuri: turtii care trebuiau distruse în 
caz de pericol şi acte mai puţin secrete, precum 
propunerile de decorare, listele de permisii etc. După 
aceea vrafurile de hârtii au fost legate separat şi puse la 
loc în lăzi. Când terminarăm treaba, zorile apucaseră să 
mijească. 

— Acum, Küpper, caută să dormi puţin. Eu merg să 
mă spăl şi să mă rad. Cel mai târziu la ora 3, voi fi din nou 
înapoi. 


Atacul vine şi dinspre sud 

După o jumătate de oră, cu faţa săpunită, mă aflam în 
faţa oglinzii din dormitorul meu. Deodată telefonul a pornit 
să ţârâie. 

„Şeful secţiei operaţii, domnule colonel”. 

Ce s-o fi întâmplat, mi-a trecut prin gând, apropiind, 
receptorul de ureche. „Veniţi imediat la şeful de stat-major. 
Generalul Paulus este deja aici”; la celălalt capăt al firului 
era vocea lui Elchlepp. 

Am terminat în grabă rasul şi am luat-o la goană spre 
secţia operații. Pe drum, vântul îmi şfichiuia faţa, 
pătrunzându-mi până la oase prin îmbrăcămintea 
nepotrivită pentru iarnă. Fulgii răzleţi de nea se aşezau pe 
uniformă ori se topeau în contact cu bărbia şi obrajii. În 
camera lui Schmidt era o sobă ţărănească mare din lut, 
vopsită în alb, care răspândea o căldură plăcută. 
Comandantul-şef, împreună cu şeful de stat-major, ofiţerul 
cu operațiile, cel cu cercetarea inamicului şi 
contrainformaţiile, stăteau în faţa hărţii atârnate pe 
perete. ÎIncepuse prezentarea situaţiei de ultimă oră. 
Înmărmurit priveam modificările de pe hartă. La naiba! 

In sectorul Armatei 4 tancuri poziţiile avansate erau 
străpunse prin mijloc de o săgeată roşie groasă. Armata 
sovietică declanşase ofensiva şi dinspre sud. 

Paulus rezumă situaţia: „După o pregătire puternică 
de artilerie inamicul a atacat în această dimineaţă 
pozimţiile Armatei 4 tancuri şi ale Armatei 4 române. 
Pentru moment, situaţia de acolo nu este clară. Dinspre 
nord, Armata Roşie îşi continuă ofensiva. Gruparea ei 
stingă înaintează în direcţie sud-estică spre Verline 
Buzinovka. Este de aşteptat ca în câteva ore Corpului XI 
armată să-i fie tăiată calea de retragere spre sud. Cea mai 
mare primejdie planează asupra căii ferate Morozovsk - 
Cir-gară”. 

Situaţia era extrem de gravă. Comandantul suprem 


sovietic începuse închiderea celor două braţe ale cleştelui. 
Noi încercam să ne opunem printr-un contraatac al 
corpurilor XIV şi XLVIII tancuri. Ce avea să se întâmple 
însă dacă această tentativă eşua? Dacă forţele noastre 
blindate se dovedeau prea slabe? Atunci inamicul va 
strânge laţul, iar Armata 6 se va vedea încercuită. 

Un general se anunţă bolnav 

Mă plimbam agitat prin cămăruţa mea de lucru: trei 
paşi înainte, alţi trei înapoi. Oricât aş fi încercat să mă 
stăpânesc, gândurile îmi zburau mereu la situaţia de pe 
hartă. Săgeţile roşii, care simbolizau atacul, stăruiau ca o 
ameninţare fantomatică. Prelungirea lor se împreună la 
Kalaci. Pentru Dumnezeu, ceva trebuia să se întâmple! Vor 
ajunge oare la timp regimentele noastre de tancuri, pentru 
a înlătura ameninţarea din spatele Armatei 6? Ce ne vor 
aduce orele următoare? Răspunsul sosi mai repede decât 
aş fi dorit. 

Paulus mă chemă la el. Am intrat în încăperea plină 
de fum de ţigară, făcându-mi loc prin pâcla albăstrie. 
Scrumiera de pe masă era plină ochi. Alături se afla o 
ceaşcă încă neatinsă cu cafea. Comandantul-şef îşi 
aprindea o nouă ţigaretă. 

— Ştiţi, Adam, că generalul-maior Baessler a preluat 
acum câteva zile Divizia 14 tancuri. Astăzi, domnul acesta 
a anunţat că este bolnav. După cum pretinde, ar fi vorba de 
o veche afecţiune cardiacă, reactivată în aceste zile. M-a 
rugat să-i aprob plecarea în patrie. Am fost de acord. Un 
comandant care se anunţă bolnav într-o situaţie ca aceasta 
este inutil, fiind doar o povară pentru trupă. 

— Acest domn prea bine hrănit mi-a fost antipatic de 
când l-am văzut. Totuşi, nu l-aş fi crezut capabil să-şi 
abandoneze oamenii într-o situaţie ca aceasta. E de fapt o 
dezertare. 

— Asta o va lămuri grupul de armate. Eu n-am făcut 
decât să vă informez asupra evenimentului. Generalul 


Baessler e atât de grăbit, încât va fi curând la dumnea 
«voastră. Ofiţerul cu operaţiile de la Divizia 14 tancuri i-a 
raportat lui Schmidt că Baessler ar fi deja în drum spre 
gara Cir cu maşina personală. Nici măcar n-a crezut de 
cuviinţă să aştepte venirea succesorului său. E o ruşine că 
un asemenea om a ajuns general. 

— Baessler nu este numai un ofiţer care-şi uită 
datoria. Încă alaltăieri, cu ocazia primului contact cu 
inamicul, a fost cuprins de teamă şi n-a luat nicio măsură 
pentru a-şi feri oamenii de jertfe inutile. Un ofiţer-curier 
venit de la Divizia 14 tancuri mi-a povestit că din această 
cauză a izbucnit o ceartă violentă între Baessler şi ofiţerul 
său cu operaţiile. Nu cred în boala lui Baessler. In limbaj 
militar asta se cheamă laşitate. Domnului îi este teamă 
pentru preţioasă-i piele. 

— Să aşteptăm rezultatele anchetei. Direcţia 
Personal se va ocupa de asta. Aş dori să-mi spuneţi pe cine 
îmi recomandati ca succesor. Divizia trebuie să primească 
astăzi un comandant nou. 

— Presupunând că generalul-maior Schmidt va fi de 
acord, îl propun pe colonelul Lattmann, comandantul 
regimentului de artilerie autopropulsată a Diviziei 16 
tancuri, îl socotesc drept unul dintre cei mai capabili 
ofiţeri din cadrul armatei noastre. E inteligent, abil, 
precaut şi energic. Un foarte bun cunoscător al trupelor de 
tancuri, lucru deosebit de important în această situaţie 
complicată. 

După ce Schmidt a aprobat propunerea mea, Paulus 
şi-a dat şi el acordul. Direcţia Personal a Armatei de Uscat 
a fost rugată, printr-o telegramă, să aprobe schimbarea la 
comanda Diviziei 14 tancuri. 

Câteva ore mai târziu, colonelul Lattman sosea la 
Golubinskaia, la statul-major al armatei. Şeful de stat- 
major al armatei l-a pus la curent cu situaţia. Noul 
comandant de divizie nu era de invidiat pentru misiunea ce 


i se încredința. Divizia 14 tancuri suferise pierderi sens: „i! 
e în cursul luptelor de apărare, mai cu seamă regimentul ei 
de artilerie, care fusese literalmente pisat de tancurile 
inamicului. 

Ore <fe nelinişte şi incertitudine 

Trăiam ore de nelinişte şi incertitudine. În jurul 
nostru se încrucişau zvonuri de tot felul. Nimeni nu ştia de 
unde veneau, ori cât erau de adevărate. Interceptase oare 
inamicul drumul de-a lungul Donului spre gara Cir? Era 
oare adevărat că atinsese calea ferată ce ducea de la 
Morozovsk la Don, că Armata 4 tancuri era nimicită 7 Ce 
măsuri iniţiase OKH-ul pentru a degaja spatele Armatei 6? 
Unde se afla Corpul XLVIII tancuri? Pornise oare atacul? 
Cu ce rezultate? _ 

Nervii noştri erau pe cale să cedeze. În fine, în seara 
zilei de: 20 noiembrie am aflat unele veşti despre situaţia 
vecinului nostru din dreapta, Armata 4 tancuri. Inamicul 
străpunsese dinspre sud poziţiile sale de apărare şi înainta 
spre vest în direcţia Donului. Divizia 29 infanterie 
(motorizată) fusese angajată de grupul de armate pentru a 
bara pătrunderea, dar nu reuşise să oprească asaltul. 
Corpul IV armată şi Divizia 20 română de infanterie se 
repliaseră şi luptau acum cu frontul spre sud. Despre 
celelalte divizii româneşti din sud nu se ştia nimic. Potrivit 
ultimului raport primit „tancurile: sovietice se aflau în 
imediata apropiere a punctului de comandă al Armatei 4 
tancuri Frumoasă treabă! După o breşă mare în flancul 
nostru sting, acum alta, în cel drept. Inamicul pătrundea 
eu forţe tot mai puternice prin fronturile noastre 
străpunse. Vârfurile sale de atac se apropiau cu rapiditate 
unul de celălalt, iar noi nu aveam rezerve pentru a 
îndepărta primejdia de moarte. 

De la grupul de armate am aflat că ruşii opriseră fără 
dificultate contraatacul întreprinsde Corpul XLVIII tancuri, 
slăbit, comandai de generalul-Locoteneni, Heimt. Aviația 


noastră, care ar fi uşurat poate misiunea tancurilor, nu 
putuse decola din cauza viscolului puternic. Tancurile 
sovietice atinseseră dinspre nord valea Liska, avansând în 
direcţia Kalaci. O altă grupare înainta în continuare spre 
sud. Singura arteră de aprovizonare, cea care ducea de la 
vest, prin Morozovsk, spre Don» până la gara terminus Cir, 
era direct ameninţată. Inamicului îi era larg deschisă calea 
spre sud, până la vărsarea Donului în Marea de Azov. Asta 
însemna, practic, că inamicul avea să cadă, mai devreme 
sau mai târziu, şi în spatele Grupului de Armate „A”, 
constituit din Armata 1 tancuri şi Armata 17, care opera în 
Caucaz. Era limpede pentru fiecare dintre noi că ne 
îndreptam spre o catastrofă de proporţii inimaginabile, 
dacă din partea germană nu se luau măsuri grabnice şi 
energice. 

Paulns solicită din nea abandonarea oraşului de pe 
Volga 

Ce era de făcut? Paulus a propus OKH-ul, i 
abandonarea Stalingradului, ieşirea în forţă a armatei spre 
sud-vest şi, pe această dale, evitarea încercuirii 
amenințătoare. Grupul de Armate „B” a sprijinit această 
propunere adresată Cartierului General al Fuhrerului. 

În aşteptarea răspunsului, minutele păreau ore, iar 
orele o veşnicie. Intre timp, trupele noastre atacate se 
băteau cu disperare, fără a-l putea opri pe inamic. La 
apropierea tancurilor cu steaua roşie în cinci colţuri, părţi 
întregi ale unităţilor din spate fugeau spre est cuprinse de 
o panică nebună. 

Conducerile Armatei 6 şi Grupului de Armate „B-i 
aşteptau însă supuse decizia comandantului suprem. În 
orele serii a sosit, în fine, şi telegrama mult aşteptată. 
Ieşirea în forţă fusese respinsă. Stalingradul trebuia ţinut - 
aşa voiau Hitler şi OKH-ul. Paulus, Schmidt şi noi toţi, care 
datorită funcţiilor pe care le deţineam, ne dădeam seama 
de situaţia catastrofală a Armatei 6, am fost amarnic 


dezamăgiţi. Am dat însă cu toţii ascultare ordinului primit. 

În cursul nopţii, generalul-maior Schmidt i-a pus la 
curent pe toţi şefii de secţie cu evoluţia de ultimă oră a 

Situaţiei. Numai ştiri înspăimântătoare. Între timp, se 
confirmase faptul că Armata 3 română fusese integral 
nimicită. Spărtura la flancul nostru sting se lărgise şi mai 
mult. Corpul XI armată şi Divizia 14 tancuri sângerau în 
grele lupte de apărare. Armata 4 tancuri era împrăştiată, 
iar statul ei major se repliase spre vest. Serviciile de spate 
ale diverselor unităţi fugeau din faţa tancurilor sovietice 
din avangardă. Cât avea să mai treacă oare până când 
inamicul ajungea la Golubinskaia? 

Această întrebare şi, legat de ea, pericolul acut 
pentru punctul de comandă al armatei au impus mutarea 
sa cât mai grabnică. La Golubinskaia conducerea armatei 
nu se mai afla în siguranţă. De aceea, de comun acord cu 
Paulus, Schmidt. ordonat ca punctul de comandă să fie 
mutat în ziua de 21 noiembrie. 

Până spre zori au fost arse dosare cu documente 
secrete şi acte de prisos. Nici atunci însă Armata Roşie nu 
ne-a dat pace. În sat au pătruns, în goană, câteva 
autocamioane ale statului-major al armatei, care primiseră 
ordinul să se deplaseze pe drumul din lungul Donului, pe la 
gara Cir, până la Nijne Cirskaia. Se pare însă că la numai 
câţiva kilometri de Golubinskaia întâlnise trupe ale 
inamicului. 

Ce-i drept, noi socoteam inamicul capabil de orice 
surpriză, dar acest raport ni se părea plăsmuirea unei 
minţi bolnave. Ofiţerul cu operaţiile, colonelul Elchlepp, 
opină: „În groaza lor, speriaţii ăia au văzut fantome”. 

Dar nu erau fantome. O patrulă motorizată de 
cercetare, pusă sub comanda unui ofiţer şi trimisă îndată 
de Schmidt, ne-a lămurit pe deplin. Cu luminile mascate şi 
motoarele mergând înăbuşit, cele câteva maşini de 
cercetare şi motociclete se îndreptau încet spre sud. După 


mai puţin de o oră patrula a revenit, iar comandantul ne-a 
raportat că tancurile sovietice se aflau într-adevăr la 
numai 20 km sud de Golubinskaia, pe drumul din lungul 
Donului. Cea mai scurtă cale spre noul punct de comandă 
de la Nijne Cirskaia era, prin urmare, blocată. Cu 
sentimente amestecate, am întărit efectivele gărzii de la 
punctul de comandă, iar pe drumul din lungul Donului au 
fost puse în poziţie câteva tunuri antitanc. 

Şi natura părea să conspire împotriva noastră. În 
noaptea de 20 spre 21 noiembrie mercurul termometrelor 
a scăzut la minus 20 de grade. Stratul de zăpadă, 
dezgheţat în timpul zilei, s-a făcut ca de piatră. Drumul de 
legătură de la Golubinskaia la drumul de pe înălțimile din 
apropierea Donului a devenit neted ca oglinda. M-am 
îngrozit la gândul că vehiculele noastre grele trebuiau să 
urce această pantă abruptă. Dar mai aveam până atunci. 

Paulus hotărâse instalarea unui punct de comandă 
avansat al armatei între Don şi Volga, pentru a înlesni o 
conducere sigură şi operativă. Acest punct de comandă 
urma să fie constituit din ofiţerul cu operaţiile, din cel cu 
cercetarea şi  contrainformaţiile, dintr-un ofiţer de 
intendenţă şi ofiţerii de ordonanţă necesari, fiind dotat cu 
vehiculele de trebuinţă. Ca loc de amplasare Paulus a ales 
un punct la vest de Gumrak, în apropierea gării. 

In orele timpurii ale dimineţii, la Golubinskaia a sosit 
generalul Hube, comandantul Corpului XIV tancuri, 
împreună cu tot statul său major. El a raportat că tancurile 
diviziilor 16 şi 24 tancuri fuseseră scoase din poziţii, 
urmând să ajungă la Don în cursul după-amiezii sau al 
serii. Această ştire ne-a sporit tuturor a încrederea. Hube 
se bucura de mare prestigiu la statul-major al armatei; 
doar el fusese acela care pătrunsese în cursul lunii august, 
într-o singură zi, cu divizia sa de tancuri de la Don la 
Volga, prin frontul inamic. Ştiam, desigur, că tancurile 
suferiseră grele pierderi în luptele pentru oraş. Dar, la fel 


cum cel aflat în pericol de înec se agaţă de un pai, tot aşa 
îmi puneam şi eu mari speranţe în Hube. 

Paulus i-a prezentat lui Hube, în amănunţime, 
situaţia de pe malul apusean al Donului. Apoi i-a trasat 
misiunea de a ataca în flanc cu regimentele de tancuri ale 
diviziilor 14, 16 şi 24 tancuri inamicul care înainta spre 
sud. În acest fel Armata 6 urma să fie degajată de 
ameninţarea din spate. 

Statul-major al Corpului XIV tancuri a preluat 
punctul nostru de comandă de la Golubinskaia. Reţeaua de 
transmisiuni a fost lăsată pe loc, astfel încât Corpul XIV 
tancuri avea legături cu toate statele-majore de corp şi de 
divizie, precum şi cu noul punct de comandă al armatei. 

Spre amiaza zilei de 21 noiembrie i-am însoţit pe 
Paulus şi Schmidt la aerodromul de la Goluhinskaia. Acolo 
se mai aflau doar cele două aparate Fieseier-Storeh care 
urmau să-i transporte pe generali şi ofiţerii lor de 
ordonanţă la noul punct de comandă. Celelalte avioane ale 
escadrilei de serviciu a statului-major al armatei plecaseră 
în cursul dimineţii la Nijne Cirskaia. Pe când îmi strângea 
mina în semn de bun-rămas Paulus mi-a spus: 

— Puneţi-vă imediat în mişcare! Trebuie să treceţi 
Donul pe la Perepolnii şi să vă deplasaţi spre sud, de-a 
lungul malului estic... Ne revedem ia Nijne Cirskaia, cel 
mai târziu mâine dimineaţă. 

De-abia decolaseră cele două aparate, când dinspre 
înălțimile Donului s-a pornit un foc violent. Să sperăm că 
totul va merge bine, mi-a trecut prin gând, mai ales că 
Storeh-urile nu puteau zbura decât la mică înălţime. 

Dar nu mai era vreme pentru reflecţii. 

Autoturismul mă readuse în est. Acolo se aflau mai 
multe zeci de camioane încărcate ochi, Ţinând seama de 
faptul că inamicul se afla în apropiere, am socotit, oportun 
să formez cinci coloane de marş. Fiecare dintre ele se afla 
sub comanda unui şef de secţie, între ei colonelul Selle, 


şeful serviciului genistic al armatei, şi colonelul Arnold, 
şeful transmisiunilor. Eu am preluat ultima coloană. După 
trecerea Donului, intenţionam să ne adunăm la 
Peskovatka, la statul-major al Corpului VIII armată, iar de 
acolo să continuăm drumul împreună. 

Ara izbutit cu mare greutate să urcăm drumul 
îngheţat spre malul abrupt. În câteva cazuri, escortele au 
trebuit să-şi dea reciproc sprijin. Până la urmă, ne-am 
văzut cu toţii pe drumul din lungul Donului. La început, 
acesta era aproape pustiu, aşa că am înaintat rapid. Pe 
măsură ce ne apropiam însă de podul de la Perepolnii, 
înaintarea a devenit tot mai anevoioasă. Maşini răsturnate 
sau căruţe cu cai ne blocau tot mai frecvent drumul. Lăzi 
de tot felul şi de toate mărimile, abandonate în mijlocul 
drumului, ne sileau adesea să le ocolim prin stânga sau 
prin dreapta. Drumul de retragere al unităţilor române şi 
germane mai era jalonat şi de puşti, căşti de oţel, uneori 
de tunuri cu 

H & bd distrus, ba chiar. şi de două-trei tancuri pur! 
înd crucea cu zăbrele. Erau semnele evidente ale panicii. 
Dinspre vest se îndreptau şi alte vehicule pe acelaşi drum, 
care încercau să se insinueze în cel mai mic gol ce se crea. 
Astfel, era aproape imposibil să menţii grupată propria 
coloană. În apropierea imediată a podului învălmăşeala 
ameninţa să se transforme în haos. 

Se lăsase noaptea. Cu farurile mascate, camioanele 
noastre înaintau încet în viteza a doua. Deodată au 
izbucnit strigăte şi sudălmi, iar circulaţia s-a oprit. 
Coborând să văd care era cauza opririi, l-am întâlnit pe 
colonelul Selle, care pornise cu coloana sa cu o jumătate 
de oră înaintea mea. Credeam că se afla deja pe malul de 
vest. împreună cu căpitanul dr. Gottesmann, însoţitorul 
său, Selle se străduia să descurce învălmăşeala din faţa 
noastră. Nu era deloc simplu, deoarece nimerisem în 
mijlocul Diviziei 16 tancuri, care venea din direcţia opusă. 


Coloşii ei de oţel traversau Donul de la est spre vest, 
pentru a ocupa raionul de plecare ordonat de Armata 6. 
Cauza imediată a blocajului era un tanc care derapase pe 
oglinda ghetii, rămânând de-a curmezişul drumului. Selle 
ajunsese pană la locul cu pricina. Căpitanul dr. 
Gottesmann tocmai voia să coboare din maşină când un alt 
tanc s-a apropiat şi a început şi el să derapeze, agăţând cu 
şenilele un picior al căpitanului. Acesta a fost rănit atât de 
grav, încât a murit scurt timp după aceea. 

După acest incident cutremurător, am înaintat foarte 
încet pe pista de gheaţă. Abia după câteva ore am izbutit 
să trecem peste pod toate vehiculele. După o scurtă haltă 
la statul-îrajor al Corpului VIII armată, în cursul căreia 
coloanele s-au regrupat, am continuat deplasarea spre sud, 
pe malul răsăritean al Donului. Stepa era acoperită cu un 
strat subţire de zăpadă, care ascundea şi urmele lăsate de 
coloană, aşa că ne deplasam după busolă. În dimineaţa 
zilei de 22 noiembrie, spre orele 5 dimineaţa, am trecut 
prin Kalaci. Cu excepţia santinelelor, toată lumea era 
cufundată într-un somn adânc, de parcă inamicul s-ar fi 
aflat la mare depărtare. Şi în satul situat ceva mai la sud- 
est, unde se afla instalată secţia de intendenţă a armatei, 
domnea încă linişte deplină. Îngheţaţi până în măduva 
oaselor, am poposit acolo vreme de o oră, bucurându-ne de 
căldura camerei, de cafeaua fierbinte şi de plinea tocmai 
scoasă din cuptor, o adevărată delicatesă. 

Am cerut să fie trezit intendentul-şef. S-a dovedit că 
nu era deloc conştient de gravitatea situaţiei, pentru că 
abia acum dădu alarma şi luă măsuri pentru schimbarea 
locului de cartiruire. Uşor de spus, greu de făcut. 
Depozitele cu alimente, îmbrăcăminte şi poşta de 
campanie reclamau mii de tone capacitate de transport. 
Două zile mai târziu am aflat că fusese necesară 
distrugerea unor cantităţi însemnate de bunuri. 

De la secţia de intendenţă până la podul peste Don 


de la Verline Cirskaia nu mai era mult. Dar cele la care 
aveam să fim martori au întrecut tot ceea ce trăiserăm 
până atunci. Mânate din urmă de tancurile sovietice, 
autoturisme, vehicule de comandă, camioane, motociclete, 
călăreţi şi căruţe cu cai goneau spre apus, se loveau unele 
de altele, se împotmoleau, se răsturnau, blocând drumul. 
Prin această învălmăşeală îşi făceau loc, împingeau, icneau 
şi îşi croiau drum coloane în marş. Cel ce se împiedica şi 
cădea la pământ nu se mai putea ridica. Era călcat în 
picioare, iar vehiculele treceau peste el, făcându-l 
chisăliţă. 

În goana pentru salvarea vieţii, tot ceea ce împiedica 
fuga era aruncat la o parte. Armele şi echipamentul zăceau 
azvârlite prin toate părţile. Chesoane pline cu muniţie, 
bucătării de campanie şi vehicule de transport rămâneau 
abandonate, deoarece caii de atelaj puteau înlesni fuga. 
Verline Cirskaia oferea imaginea celui mai indescriptibil 
haos. Fugarilor din Armata 4 tancuri li se alăturau, dinspre 
nord, soldaţi şi ofiţeri ai Armatei 3 române şi ai serviciilor 
de spate ale Corpului XI armată. În panica şi dezorientarea 
lor se asemănau unii cu alţii. Şi cu toţii se revărsau în 
direcţia Nijne Cirskaia. 

Paulus şi Schmidt se deplasează pe calea aerului în 
zona încercuită 

La 22 noiembrie, către orele 9, am sosit la Nijne 
Cirskaia cu ultimele coloane. l-am raportat lui Paulus 
mutarea punctului de comandă al armatei. Tocmai discuta 
cu generalul-colonel Hoth, comandantul-şef al Armatei 4 
tancuri. Cei doi comandanţi-şefi şi câţiva dintre ofiţerii lor 
de stat-major analizau situaţia. 

Scurt timp după aceea am intrat din nou în încăperea 
în care avea loc şedinţa. Se primise o telegramă de la 
Hitler, pe care i-am înmânat-o lui Paulus. Acesta a citit cu 
voce tare textul scurt, potrivit căruia generalul-colonel 
Hoth şi statul său major erau mutaţi în altă parte. Paulus şi 


Schmidt primeau ordin să zboare de îndată în încercuirea 
care se prefigura, instalând punctul de comandă al armatei 
în apropiere de gara Gumrak. _ 

Pe toate feţele se putea citit uluirea. In timp ce Hoth 
părea bucuros de a fi ieşit din dilemă, Paulus şi Schmidt au 
devenit foarte gânditori. Nici nu-i de mirare, din moment 
ce conducerea supremă îi împovăra în această situaţie 
catastrofală cu o răspundere enormă. Din nou au sosit 
veşti înspăimântătoare şi prevestitoare de rău. Corpul XIV 
tancuri comandat de generalul Hube, care ar fi trebuit să 
întrerupă înaintarea inamicului printr-un atac în flanc, 
aproape că nu mai dispunea de carburanţi. Nu mai putea fi 
vorba de niciun atac. Mai mult, corpul n-a fost în stare să- 
şi ţină nici măcar poziţiile, fiind împins spre Don, în 
direcţie estică, asemenea Corpului XI armată. Podul peste 
Don de la Kalaci, având o importanţă excepţională, a fost 
pierdut fără luptă. Drumul spre sud - eventuala cale de 
retragere pentru Armata 6 - se afla acum în cea mai mare 
parte în mâinile inamicului. Între vârfurile sale de atac şi 
Kalaci nu mai rămăsese decât un spaţiu de câţiva 
kilometri. Nu mai exista nicio forţă care să-l poată opri pe 
inamic. Era de aşteptat ca inelul încercuirii să se închidă 
chiar în cursul zilei. 

„Noroc”, i-a urat generalul-colonel Hoth generalului 
Paulus, când şi-au luat rămas bun. O urare mai mult decât 
îndoielnică în această situaţie blestemată. Pentru Paulus şi 
Schmidt fusese pregătit câte un „Fieseler-Storch”. 

Gata de plecare, comandantul-şef m-a chemat în 
camera sa de lucru. 

— Ei, a venit clipa să ne despărţim, Adam. Nu ştiu 
când ne vom revedea. Fiind cel mai vârstnic ofiţer, veţi 
prelua comanda statului-major. De îndată ce Armata Roşie 
va ajunge la Cirul inferior, veţi muta cartierul general, 
trecând prin 'Tormosin, la Morozovsk şi vă veţi uni eu 
secţie noastră de intendenţă, care se îndreaptă într-acolo 


v 


lā. 

Maşinile au tras. În faţa casei. I-am însoţit pe Paulus 
şi Schmidt la aerodromul amenajat în marginea oraşului. 
Cuvintele se legau cu greutate. Q ultimă strângere de 
mână. apoi cei doi au urcat în avioane. 

Elicele au început să se rotească. Curând au atins 
turaţia maximă. Aparatele au rulat, s-au ridicat de la 
pământ, luând direcţia spre est, apoi au trecut în zbor pe 
deasupra noastră, dispărând dincolo de malul împădurit. 

Cei 5 - 6 kilometri ai drumului de întoarcere până la 
cartierul meu mi-au luat mai mult de o oră. Autoturismul 
mai mult stătea. Străzile erau arhipline cu oameni şi 
vehicule de tot felul. Nijne Cirskaia se transformase într-o 
adevărată tabără militară. 

Vestea că aici îşi stabilise cartierul statul-major al 
armatei se răspândise ca fulgerul. Acolo unde e statul- 
major al armatei te afli în siguranţă - aşa gândeau miile de 
soldaţi care ajunseseră în orăşelul căzăcesc de pe Cir. 

Grupuri de luptă din soldaţii rupţi de unitate 

La căderea serii i-am telefonat comandantului gării 
Cir. Întrebându-l: 

— Ce ştiţi despre inamic? Unde se găsesc forţele sale 
cele mai avansate? 

— Asta nu v-o pot spune, din păcate, domnule 
colonel. Nu mai am decât foarte puţini oameni. Toţi ceilalţi 
au plecat în cursul zilei cu vehiculele încărcate ochi. l-ai 
aici se mai află depozitate câteva sute de tone de alimente, 
muniții şi carburanţi. Nu ştiu cum să le urnesc din loc. 
Puținele vehicule de care mai dispun nu sunt nici pe 
departe suficiente. 

— Pe aici avem camioane cu sutele. Voi încerca să vă 
trimit o parte din ele. Ţineţi, în orice caz, legătura cu mine. 
Dacă intervine ceva nou, v-aş ruga să-mi raportați, dei. 
ndată. La Verfane Cirskaia se află. grupul de luptă al 
colonelului Mikoseh. Alăturaţi-vă acestuia, de îndatăce 


gara va fi sub presiunea inamicului. Luaţi neapărat toate 
armele, toate mitralierele. 

Abia lăsasem receptorul din mină, când telefonul a 
sunat din nou. Plin de bucurie, ana recunoscut vocea lui 
Pauâus. 

— Am aterizat cu bine. Cum stau lucrurile pe la 
dumneavoastră? 

— Gara Cir este încă în mâinile noastre. La Nijne 
Cirskaia mii de vehicule blochează străzile. Mă miră, 
domnule general, că mai putem vorbi prin telefon. Linia 
trece printr-o regiune controlată deja în mare parte de 
ruşi. 

— Poate n-au descoperit-o încă, poate vor să ne 
asculte convorbirile. Dar e sigur că nu va mai dura multă 
vreme. 'Ţineţi legătura cu noi prin radio! Toate cele bune. 
Terminat. 

În camera mea au intrat colonelul Abraham şi 
căpitanul Gobel pentru a-mi raporta sosirea şcolii de 
ofiţeri, căreia îi ordonasem să se deplaseze la Nijne 
Cirskaia. 

Telefonul sună din nou. Colonelul Winter, primul 
ofiţer de stat-major general al Grupului de Armate „B”, se 
interesa de situaţia de pe Cirul inferior. De la el am aflat că 
în spaţiul de la Verline Cirskaia până la est de Morozovsk 
nu se mai afla nici un singur soldat german. Eram dezolat. 
Trebuia să acţionăm imediat. Am propus formarea unui 
grup de luptă din soldaţii aflaţi aici, pentru a proteja Nijne 
Cirskaia şi capul de pod de ia Verline Cirskaia, la est de 
Don. Nucleul urma să-l formeze şcoala de ofiţeri. Winter şi- 
a dat acordul. Fireşte că nu mai puteam întreprinde mare 
lucru, aşa că l-am însărcinat pentru moment pe căpitanul 
Gobel să trimită detaşamente de cercetare mai puternice 
spre nord, până la gara Cir, şi spre nord-vest, până la 
vărsarea râului Liska în Cir, să ia legătura cu colonelul 
Mikosch şi să organizeze apărarea la Nijne Cirskaia. 


Ortskommandantul primi instrucţiuni să formeze o coloană 
de camioane, punând-o în marş spre gara Cir. 

Spre orele 23 grupul de armate a mai telefonat o 
dată, transmițând următorul ordin: „Capul de pod de la est 
de Don şi calea ferată vor fi amenajate pentru apărare prin 
grupuri de luptă, pentru a asigura Armatei 6 drum liber 
spre sud după abandonarea Stalingradului”. 

Am răsuflat uşurat. Grupul de armate mai aştepta, 
prin urmare, un ordin de ieşire în forţă din partea OKH- 
ului. I-am convocat de îndată la mine pe ofiţerii din statul- 
major, spre a discuta măsurile pentru ziua de 23 
noiembrie. Înainte de toate se impunea lichidarea 
blocajului de vehicule de pe străzile din Nijne Cirskaia. In 
această acţiune au fost angajaţi, încă din zorii zilei, toţi 
ofiţerii statului-major şi ai comandaturii locale. Aceştia au 
primit, în acelaşi timp, ordin să-i înzestreze cu arme şi 
muniții pe toţi soldaţii şi ofiţerii - cu excepţia şoferilor - şi 
să-i trimită la punctul de adunare de la şcoală. Acolo 
urmau să fie împărţiţi în grupuri de luptă. 

În fine, se lăsă liniştea. Mort de oboseală m-am culcat 
pe o saltea, fără a reuşi să adorm. Încă o dată mi-au trecut 
prin minte evenimentele din ultimele trei zile. In sinea mea 
i-am blestemat pe Hitler şi OKH-ul. Ei ne aduseseră în 
această situaţie fără ieşire, deoarece respinseseră toate 
propunerile şi  nesocotiseră toate avertismentele 
comandamentului armatei. Cea dintâi condiție pentru 
conducerea corectă a trupelor este evaluarea corectă a 
inamicului. Faţă de acest principiu de bază, conducerea 
supremă greşise În mod iresponsabil. Ce se mai putea 
întreprinde acum în mod efectiv, când armata era de fapt 
încercuită? în mod firesc, un singur lucru: ieşirea în forță 
spre sud-vest. Până atunci, capul de pod de la est de 
Verline Cirskaia, dincolo de Don, trebuia ţinut cu orice 
preț. Eram ferm hotărât să mă angajez a doua zi cu toate 
forțele. 


Hitler ordonă menţinerea oraşului de pe Volga 

Ţârâitul telefonului m-a smuls din nou din aşternut. 
Ofiţerul cu operaţiile de la grupul de armate voia să afle 
noutăţi de pe Cirul inferior. 

— Situaţia până acum neschimbată, i-am răspuns, 
dar cum stau lucrurile în celelalte părţi ale frontului 
armatei? 

— Corpul XI armată şi Corpul XIV tancuri luptă cu 
spatele la Don. Corpul IV armată, sprijinit pe Stalingrad, e 
angajat, cu frontul spre sud, în grele lupte de apărare. 

După ce a sosit la punctul de comandă avansat, 
Paulus a ţinut o consfătuire cu toţi generalii-comandanţi ce 
au putut fi convocați. Aceştia i-au propus, în unanimitate, 
să repete cererea de retragere a Armatei 6 în spatele 
Donului. Cu puţin înainte am primit răspunsul Cartierului 
General al Fuhrerului. Ascultaţi-mă cu atenţie: Din ordinul 
Fuhrerului Armata 6 trebuie să ţină, în orice condiţii, 
Stalingradul şi frontul Volgăi. Dacă prin străpungerea 
flancurilor, ar deveni necesară amenajarea unei apărări 
circulare, aceasta se va efectua numai pentru păstrarea 
Stalingradului. Punctul de comandă al armatei va fi mutat 
în regiunea de la nord-est de Kalaci. Corpul IV armată, 
alcătuit din diviziile 279 infanterie, 371 infanterie şi 29 
motorizată, al Armatei 4 tancuri este subordonat Armatei 
6. 

Colonelul Winter, interlocutorul meu de la celălalt 
capăt al firului, a făcut apoi o scurtă pauză, vrând parcă 
să-mi ofere răgazul de a digera ordinul Fuhrerului. Apoi a 
continuat: 

— Comandamentul Armatei 6 a formulat de îndată 
obiecţii împotriva acestui ordin, deoarece: 

a) mişcările de trupe necesare realizării unui 
dispozitiv de luptă în încercuire nu pot fi executate. 

b) nu sunt disponibile trupele necesare zăvorârii 
spărturii dintre flancul drept şi cel stâng al armatei şi 


trebuie mai întâi verificat în ce măsură pot fi scoase din 
oraş unităţi, ţinându-se seama şi de faptul că nu există 
niciun fel de poziţii pregătite pe frontul care urmează să 
fie format, lipsind de asemenea lemnul necesar amenajării 
de poziţii şi adăposturi. 

— Acest ordin dat unei armate întregi de a amenaja o 
apărare circulară este o nebunie, spusei. Şi ce se întâmplă 
cu diviziile noastre care mai luptă la vest de Don? 

— Din ordinul lui Hitler, ele trebuie trecute la est de 
Don, îmi explică Winter. Dar, fără a ţine seama de 
atitudinea OKH-ului, luaţi toate măsurile, Adam, pentru a 
asigura capul de pod şi frontul de pe Cir. 

Cu acestea, discuţia luă sfârşit. In ceea ce privea 
raioanele de luptă ce-mi fuseseră încredințate era clar că 
nu aveam să-mi cruţ forţele pentru a le menţine. Dar ce 
urma sa se întâmple cu cele 20 de divizii germane şi 2 
divizii române care erau ca şi încercuite? Era o ticăloşie de 
nedescris din partea OKH-ului! Trebuia oare Paulus să 
respecte ordinul dat de Hitler? N-ar fi trebuit ca - 
bazându-se pe o cunoaştere mult mai bună a situaţiei 
noastre - să acţioneze pur şi simplu independent, ieşind în 
forţă spre sud-vest, înainte de a fi fost prea târziu? 

Oricum aş fi chibzuit, un lucru îl ştiam prea bine: 
Paulus era un ostaş în carne şi oase, disciplinat şi 
ascultător. Prefera să dispară împreună cu armata sa, 
decât să devină un răzvrătit. Generalul Paulus îmi era 
foarte apropiat  sufleteşte. îl compătimeam pentru 
zbuciumul său. Regretam că în acele ore dificile nu puteam 
fi împreună cu el la punctul de comandă avansat de la 
Gumrak. 

Telefonul sună încă o dată la această oră din miez de 
noapte. Cu ajutorul legăturii telefonice, rămasă intactă 
Paulus se interesa cum stăteau lucrurile pe la noi, când 
urma să se mute statul-major al armatei la Tormosin. După 
ce i-am raportat, mi-a spus plin de resemnare: 


— Încercuirea este încheiată, Adam. 

— Dar, domnule general, aici continuă să sosească 
din spaţiul de la est de Don soldaţi rupţi de unităţile lor. 
Încercuirea nu poate fi completă. 

— La ce bun, dacă suntem ţintuiţi de oraş, mi-a 
răspuns el cu amărăciune. Din unele expresii am dedus că 
opinia lui Paulus privind necesitatea unei ieşiri în forţă era 
împărtăşită şi de comandamentul Grupului de Armate „B”, 
dar acesta nu voia să acţioneze pe propria răspundere. Mai 
mult, îi atrăsese atenţia lui Paulus ca până la sosirea de noi 
instrucţiuni să execute ordinele date de OKH. 

Gara Cir nu mai răspunde la apel 

Oboseala mi-a învins până la urmă gândurile 
chinuitoare. Dar somnul aducător de uitare nu avea să 
dureze multă vreme. Spre orele 2 ale dimineţii am fost 
trezit fără niciun menajament. În faţa mea stătea colonelul 
Arnold, şeful serviciului de transmisiuni al armatei. 

— Comandantul gării Cir nu mai răspunde. Grupele 
mele de diversiune raportează: foc intens de armă şi 
mitralieră din direcţia căii ferate. Până acum nu ştiu ce se 
întâmplă acolo - Grupul deluptă Mikosch a trimis o patrulă 
de cercetare spre gara Cir. 

Am sărit în picioare că are. 

—  Ortskommandan. tul de la Nijne Cirskaia şi 
căpitanul Gdbel de îndată la mine! Eram stimulat de 
răspunderea pe care o aveam, faţă de ostaşii hăituiţi ce se 
adunaseră în oraş ca să primească arme şi echipament, de 
răspunderea pentru Armata 6 grav ameninţată. 

Am comunicat celor doi ofiţeri pe care îi convocasem 
ultimele evenimente. 

— Căpitane Gdbel, trimiteţi grabnic o nouă patrulă 
de cercetare! Trebuie să ştiu neîntârziat care este situaţia 
l-a gara Cir şi unde se găsesc elementele cele mai avansate 
a-le inamicului. Comunicaţi patrulei de cercetare că şi 
grupul de lupta Mikosch întreprinde o acţiune de cercetare 


tot în direcţia gării Cir. 

Am ordonat ortskommandantului să întărească 
gărzile la ieşirile din localitate şi să controleze prin patrule 
de cercetare terenul dintre oraş şi gară. 

Telefonând grupului de luptă Mikosch, mi s-a 
raportat că nu se primise încă nicio veste din partea 
patrulei de cercetare. 

Colonelul se temea să nu fie încercuit de inamicul 
care pătrundea spre sud. L-am informat că în zori vom 
trimite un grup de luptă mai puternic la vest de Verline 
Cirskaia, unde se afla o cută joasă a terenului, la circa 2 
km sud de calea ferată. l-am ordonat apoi să colaboreze 
strâns cu grupul de luptă al colonelului Tschockell. aflat în 
capul de pod de la Don. Cele două grupuri de luptă 
mențineau contactul în zona fostului pod de cale ferată de 
peste Don. 

După aceea am luat următoarele măsuri: alarmarea 
statului-major al armatei, anunţarea Grupului de Armate 
„B”, recunoaşterea şi marcarea drumului spre Tormosin. 
Între timp patrulele de cercetare raportaseră că inamicul 
ar fi atins cu elementele sale avansate calea ferată de 
ambele părţi ale gării Cir şi ar fi trimis patrule spre sud. 
Acestea s-ar fi retras însă imediat ce fusese deschis focul 
asupra lor. 

La răsărit mijeau zorii zilei de 23 noiembrie. Ofițerii 
din statul-major se străduiau să descurce vehiculele 
blocate la ieşirea de sud a oraşului. Şoferii urmau în silă 
instrucţiunile primite. Lucrurile s-au schimbat însă brusc 
atunci când unui aspirant-ofiţer i-a scăpat remarca: „Ruşii 
au ajuns la calea ferată”. Nepăsarea surdă făcu loc unei 
animații intense. Frica îi mina din urmă mai dihai decât 
orice ordin. Căpitanul Gobel stabilise la şcoala din Nijne 
Cirskaia punctul de adunare pentru soldaţii rupţi de 
unităţile lor. Din toate părţile se îmbulzeau grupuri mai 
mari sau mai mici de soldaţi sub comanda aspiranţilor- 


ofiţeri. Aveau arme şi muniţie, aşa că puteau fi organizaţi 
imediat pe companii şi batalioane. Ofiţerii-instructori de la 
Suvorovski au. devenit comandanţi de batalion, iar ofițerii- 
aspiranţi - comandanţi de companie şi de pluton. Noile 
formaţiuni au ocupat imediat poziţiile ordonate. Până la 
amiază, primele batalioane erau gata de apărare la vest de 
Verline  Cirskaia. Am încredințat comanda acestora 
căpitanului Gobel. Nu cred să fi visat vreodată că va trebui 
să comande o trupă atât de pestriță. Majoritatea soldaţilor 
săi proveneau din serviciile de spate, de la poşta de 
campanie şi organizaţia Todt. Acestora li se adăuga un 
număr ceva mai redus de soldaţi rupţi de diviziile lor 
atacate şi de permisionari reveniţi pe front. Erau înarmaţi 
cu puşti şi pistoale, precum şi cu trei mitraliere uşoare. Cu 
toţii erau însă animati de hotărârea fermă de a da o mână 
de ajutor camarazilor lor încercuiți în spaţiul dintre Volga 
şi Don. Faptul că încercuirea era efectivă mi-a fost 
confirmat de al doilea ofiţer de intendenţă al Armatei 6, 
căpitanul de stat-major Tâmping. El luase parte la luptele 
de apărare de la Kalaci şi observase, în timp să se refugia 
în capul de pod de pe Don, închiderea „cleştelui” sovietic 
la est de oraş. 

Nijne Cirskaia s-a golit de oameni în numai câteva 
ore. Drumurile de trecere erau din nou libere. I-am trecut 
colonelului Selle comanda statului-major, cu misiunea de a- 
l muta la Tormosin. În ceea ce mă priveşte, eu am rămas la 
Nijne Cirskaia, urmând să mă preocup, în principal, de 
tunurile antitanc, artileria, aruncătoarele de mine şi 
tancurile necesare grupărilor de luptă. Fără acest 
armament inamicului nu-i putea fi opusă o rezistenţă 
serioasă. Chiar în cursul dimineţii ordonasem prin telefon 
atelierelor noastre de la Tormosin să trimită grabnic la 
Nijne Cirskaia - cel mai târziu până la căderea serii - toate 
tunurile, tancurile şi mitralierele reparate. In cursul după- 
amiezii ne-au parvenit, într-adevăr, primele piese. 


Ajungând la Tormosin, colonelul Selle a sprijinit energic 
această acţiune. El a golit atelierele până şi de ultimul 
şurub, a ţinut formațiunile de reparaţii sub tensiune zi şi 
noapte, trimițând aproape zilnic arme şi muniții. 

Minaţi de spaimă 

Pe mine mă preocupa situaţia grupurilor de luptă. 
Într-un vehicul de cercetare am refăcut în sens invers 
drumul pe care venisem cu o zi mai înainte. Încă de atunci 
nu se putea vorbi de vreo ordine deosebită de-a lungul 
traseului. Acum însă nu mai găseam nicio expresie 
potrivită pentru a caracteriza harababura produsă de 
atotstăpânitoarea panică. 

Şuvoiul soldaţilor minaţi de groază părea nesfârşit. 
De autoturismul meu tocmai se apropia un grup de circa 
20 de germani şi români. Cu toţii erau fără arme, neraşi, 
zdrenţăroşi. 

— De unde veniţi? Din ce unitate sunteţi? l-am 
întrebat pe un subofițer german. 

— Suntem din Armata 4 tancuri. Ne-am pierdut de 
unităţile noastre. Ruşii ne sunt pe urme, domnule colonel. 

— Asta-i o absurditate. Vedeţi doar că merg în 
direcţia din care veniţi. Acolo a fost constituit deja un nou 
front. De ce nu v-aţi înrolat? Vreţi să vă lăsaţi camarazii de 
izbelişte? Unde vă sunt armele? 

— Suntem şoferi, domnule colonel. Armele noastre au 
rămas în maşini. 

— Şi maşinile unde sunt? 

— A trebuit să le abandonăm într-un sat, căci altfel n- 
am mai fi scăpat. Ruşii mişunau pretutindeni. Suntem de 
două zile pe drum, fără să fi mâncat ceva. 

—  Prezentaţi-vă  Ortskommandantului din  Nijne 
Cirskaia, localitatea din spatele petecului de pădure. Acolo 
veţi fi hrăniţi. Şi odihniţi-vă apoi ca lumea. După aceea veţi 
judeca lucrurile cu totul altfel. 

Am pornit cu maşina în direcţia Verline Cirskaia, 


urmărit de privirile lor mirate. Aceşti soldaţi nu puteau 
pricepe cum de mă aruncam direct în braţele pierzaniei. 
Eu, în schimb, nu înţelegeam cum de putuse să scadă într- 
atât moralul trupelor noastre, cum de se lăsau hăituiţi fără 
vreo împotrivire nişte soldaţi care cu câteva luni înainte 
străbătuseră stepa Donului încrezători în victorie. Era 
numai teama pentru propria viaţă? Era frica de 
prizonierat? Sau ei, a îndoiala cu privire la însuşi rostul 
războiului? 

Apărare fără armament greu 

La Verline Cirskaia l-am întâlnit pe colonelul 
Mikosch. Grupul său de luptă se afla la numai 1.000 - 
1.500 de metri de inamic. Dispunea însă de buncăre şi 
tranşee bine amenajate. Militarii care nu erau de gardă se 
puteau odihni în casele aflate în spatele aliniamentului de 
luptă, chiar dacă acestea mai erau din când în când ţinta 
katiuşelor. Mikosch nu dispunea nici măcar de un tun sau 
de un aruncător cu care să poată riposta. 

Situaţia era şi mai gravă în cazul grupului de luptă al 
colonelului Tschockell. aflat în capul de pod al Donului. 
Grupul luase poziţie la marginea unei păduri. Forţele 
sovietice, mai slabe, îl atacau foarte des. astfel că solda ţii 
nu mai apucau să se odihnească. Lipsa de armament greu 
era şi mai înspăimântătoare decât în cazul lui Mikosch. 

— Fără sprijinul artileriei nu mai rezistăm mult timp. 
mi-a mărturisit colonelul Tschockell. Şi mai bine ar fi dacă 
am avea câteva tancuri. 

— Atelierele de la Tormosin vor trimite la Nijne 
Cirskaia tot armamentul greu reparat împreună cu muniţia 
necesară. Sper să vă pot ajuta mâine cu câte ceva, l-am 
consolat pe Tschockell, informându-l în câteva cuvinte 
despre măsurile de apărare luate în acea dimineaţă 

Apoi am continuat drumul spre grupul de luptă... 
Gdbel”, nou-organizat. Potrivit ordinului, acesta îşi săpase 
tranşee la vest de Verline Cirskaia, la aproximativ doi 


kilometri sud de calea ferată. 

Căpitanul Gobel dispunea doar de o singură 
bucătărie de campanie pentru cei aproape 1.500 de 
oameni ai săi. Cum e şi firesc, aceasta nu putea suplini 
nevoile lor de hrană. În lungul căii de retragere zăceau 
însă destule bucătării de campanie, aşa că l-am 
împuternicit pe Gobel să se aprovizioneze de acolo cu 
toate vehiculele, piesele de echipament, muniţia şi armele 
de care avea nevoie. Situaţia era îngrijorătoare la flancul 
său stâng. Patrulele sale de cercetare nu întâlniseră în 
acea parte, pe o mare distanţă, niciun soldat german. 

— Inamicului nu-i trebuie decât să înainteze noaptea 
de-a lungul Cirului pentru a ne prinde în capcană, domnule 
colonel. 

— La întoarcere o să solicit sprijin grupului de 
armate. Apoi vă voi da imediat instrucţiuni. Aveţi legătură 
telefonică cu Niine Cirskaia? 

— Totul este în ordine, domnule colonel. Acum o oră 
am vorbit cu centrala. 

Am revenit la Nijne Cirskaia ceva mai liniştit. Fără 
armament greu situaţia noastră era desigur groaznică. 
Dacă inamicul ne-ar da pace măcar câteva zile. am putea 
întări frontul. Am socotit binevenită subordonarea celor 
trei grupuri de luptă unei comenzi unice, ceea ce ar fi 
sporit forţa lor de izbire în cazul unui atac sovietic. Mi-am 
propus să discut acest lucru cu grupul de armate în cursul 
aceleiaşi zile. 

In timpul absenței mele, unul dintre aspiranţii-ofiţeri 
dt ia şuvorovski organizase alte şase companii din soldaţii 
rupţi de unităţile lor. l-am pus imediat în marş sub 
comanda acestuia. Urmau să asigure legătura de-a lungul 
ambelor maluri ale Cirului cu grupul de luptă „Gobel. Mai 
fusese zăgăzuit un pericol. Încetul cu încetul îngrijorarea 
începea să-mi scadă. 

Frontul a mai piâmit un ajutor binevenit. 


Ortskomviandaniul mi-a raportat că la 22 noiembrie sosise 
la 

Nijne Cirskaia o companie completă de brutari şi un 
pluton de măcelari. Se spunea că ar fi şters-o din faţa 
tancurilor inamice. Dată fiind situaţia, atitudinea lor era 
lesne de înţeles. Compania şi plutonul au fost trimise 
grupurilor de luptă. 

„Kampfkommandant” pe malurile Cirului 

Am cerut să mi se mai facă o dată legătura cu Grupul 
de Armate la aparat era colonelul de stat-major 

Winter. l-am raportat angajarea în luptă a 18 
companii la vest de Verline Cirskaia, precum şi celelalte 
măsuri pe care le luasem. 

— Spre sud, calea ferată n-a fost depăşită de inamic, 
în cursul zilei de azi am trecut pe la toate grupurile de 
luptă. Cel mai mult ne îngrijorează lipsa armamentului 
greu. Stânjenitor ar putea deveni şi faptul că cele trei 
grupuri de luptă nu se află sub o comandă unică. De aceea 
propun să fie unite într-un grup de luptă divizionar. 

— De acord. Şi cine ar urma să comande acest grup 
de luptă? 

— La mine se află colonelul Abraham din Divizia 76 
infanterie. Acum patru săptămâni l-am retras de pe front, 
deoarece era bolnav. Între timp s-a mai refăcut. îl socotesc 
deosebit de potrivit pentru această comandă. 

— De acord. Doar îl cunoaşteţi pe Abraham mai bine 
decât mine. Fără un stat-major apt de muncă el este însă 
cu totul neputincios. 

— Aici se află statul-major al comandantului artileriei 
Armatei 6. Generalul nu e aici, aşa încât statul-major poate 
trece în întregime sub comanda lui Abraham. Îmi permiteţi 
să procedez în consecinţă? 

— Fireşte, Adam. Mai aveţi întrebări? 

— Desigur. Care e situaţia în stânga noastră? 
Patrulele noastre de cercetare raportează că acolo nu s-ar 


afla niciun soldat german. 

— Din păcate, aşa este. Frontul a fost spart pe o 
lăţime de mai multe sute de kilometri. Încă nu ştim cum 
vom astupa această spărtură imensă. Dacă voi reuşi să 
găsesc vreo divizie disponibilă, va fi angajată la stânga 
dumneavoastră. Până atunci va trebui să ieşim din 
încurcătură numai cu grupuri de luptă formate din militarii 
rupti de unităţi. 

— Perspectivele sunt, aşadar, sumbre. Dacă am avea 
cel puţin arme antitanc cu muniţie suficientă şi câteva zeci 
de ofiţeri de infanterie. Cele mai multe companii sunt 
comandate de subofiteri. 

— Am notai totul. Vă vom ajuta după puteri. Dar cum 
ştiţi, nici noi nu avem o situaţie mai bună. De altfel, unde 
intenţionaţi să vă instalaţi punctul de comandă? La Nijne 
Cirskaia nu mai puteţi rămâne. 

— Azi am mutat statul nostru major la Tormosin. Eu 
rămân însă pe loc, până când situaţia de pe Cir şi din capul 
de pod de pe Don se va stabiliza în oarecare măsură. 

După această discuţie, l-am chemat pe colonelul 
Abraham. I-am prezentat propunerea de a prelua comanda 
grupului de luptă divizionar, spunându-i că şi grupul de 
armate era de acord. Spre marea mea surprindere, 
Abraham a refuzat oferta, motivând că era încă bolnav. 
Rareori îmi produsese un camarad o deziluzie mai mare 
decât Abraham în acele momente. Soldatului de rând îi 
ceream să depună şi ultimul efort şi iată cum se comporta 
acum un ofiţer activ, comandant de regiment. Se declara 
bolnav, deşi în ultimele săptămâni petrecute la Suvorovski 
nu se plânsese deloc. Comportamentul vechiului meu 
camarad mi s-a părut ciudat. Nici certificatul medical cu 
care se înarmase Abraham nu schimba în vreun fel 
situaţia. Dar, potrivit regulamentului, trebuia să ţin seama 
de el. 

Fără şovăială am preluat personal comanda grupului 


de luptă. Generalul Paulus, cu care aveam încă în mod cu 
totul surprinzător legătură telefonică, mi-a aprobat 
hotărârea... Păstraţi-mi deschisă calea de retragere, Adam! 

OKII-ul va trebui să aprobe ieşirea în forţă, dacă nu 
şi-a pierdut cu totul judecata sănătoasă”. 

Grupul de Armate „B” a fost. la rândul său, de acord. 
Ofiţerul cu operaţiile mi-a transmis că, deocamdată, până 
la noi dispoziţii, din ordinul generalului von Sodenstern, 
şeful statului-major general, eram subordonat nemijlocit 
grupului de armate. 

Am convocat statul-major al comandantului artileriei 
armatei şi am repartizat sarcinile, dând o serie de ordine 
privind organizarea riguroasă a grupurilor de luptă. Din 
nou singur. M-au năpădit gândurile. Afară se lăsase 
întunericul. Lampa electrică arunca pe masă un cerc 
luminos, a cărui margine apuca să mângâie geamurile 
îngheţate bocnă. Era un frig de crăpau pietrele. În cursul 
după-amiezii mercurul termometrului coborâse până la 15 
grade sub zero. In noaptea aceea putea ajunge foarte uşor 
până la minus 25 de grade. Iar cei mai mulţi soldaţi erau 
expuşi, neavând îmbrăcăminte de iarnă, vântului de gheaţă 
care mătura întinderile stepei. Mai avea oare vreun rost să 
organizez o linie de apărare cu o gloată atât de pestriță, 
fără tunuri antitanc, fără artilerie, fără aruncătoare, fără 
tancuri, ba chiar fără un număr suficient de mitraliere? O 
linie de apărare care avea să cedeze în mod implacabil 
oricărui asalt mai impetuos al inamicului. Oare nu 
însemna-asta sacrificarea fără niciun sens a oamenilor? 

În minte îmi stăruia însă ultima convorbire telefonică 
avută cu Paulus: „Ţineţi-mi deschisă calea de retragere, 
Adam”. Da, trebuia să fac totul pentru a păstra această 
şansă celor 22 de divizii încercuite. Aceasta era acum 
datoria mea supremă, cerința cea mai arzătoare. Era vorba 
de viaţa şi soarta unui sfert de milion de ostaşi aflaţi în 
încercuire. lar eu răspundeam pentru fiecare dintre 


aceştia. De aceea m-am hotărât să dau la o parte ezitările 
şi să mă concentrez din plin asupra capacităţii de apărare 
a grupurilor de luptă. 

Această hotărâre născută din frământări mi-a dat noi 
puteri. Un ofiţer mi-a raportat sosirea armamentului greu 
de la Tormosin: două tunuri antiaeriene calibru 8.8 cm, 
patru mortiere calibru 10, 5 cm şi patru tunuri antitanc 
calibru 5, 5 cm. A doua zi urmau să ne sosească şi tancuri. 
Inima începu să-mi bată mai repede. Dacă ne ajuta şi 
grupul de armate, puteam opri inamicul. 

În noaptea de 23 spre 24 noiembrie căpitanul Gobel 
mi-a raportat o vie activitate a patrulelor de cercetare 
sovietice. În zilele următoare, inamicul a atacat, în 
repetate rânduri, cu forţe slabe, apărarea noastră. Voia, 
fără îndoială, să tatoneze frontul nostru. Treptat, forţele de 
atac sovietice au devenit mai puternice, iar luptele mai 
aspre şi mai scump plătite. 

Grupul de Armate „Don” sub comanda lui von 
Manstein 

Scurt timp după începerea ofensivei dezlănţuite de 
Afmata Roşie, OKH-ul a operat unele modificări 
organizatorice pe frontul Donului şi pe cel al 
Stalingradului. Armata 6, grupurile de luptă de pe Cir şi 
resturile Armatei 3 române au fost subordonate Grupului 
de Armate „Don”, nou constituit. Comanda acestuia a 
preluat-o, la 28 noiembrie 1942, feldmareşalul von 
Manstein. Grupul meu de luptă a fost repartizat Corpului 
XLVIII tancuri, al cărui stat-major se mutase la Tormosin. 
Acest corp, comandat de generalul-locotenent Heim, se 
aflase la începutul ofensivei în spatele Armatei 3 române, 
cu misiunea de a opri ofensiva inamicului. Generalul 
Paulus îmi spusese de mai multe ori că aceasta era una din 
iluziile primejdioase ale  OKH-ului. Şi, într-adevăr, 
nenorocirea ajunsese să se producă. Heim a fost încercuit 
cu cele două divizii ale sale, mult slăbite. A izbutit să iasă 


din încercuire înspre vest, dar numai cu puţini dintre 
oamenii săi. Hitler l-a scos ţap ispăşitor, destituindu-l din 
funcţie. În pofida evidentelor deficienţe constatate în 
experienţa de luptă, tehnica şi efectivele diviziei germane, 
precum şi ale celei române aflate sub comanda sa, Heim a 
fost acuzat de eşecul înregistrat în faţa pătrunderii 
sovietice, Generalul a fost exclus din Wehrmacht, fiind 
reabilitat, ce-i drept, mai târziu. Succesor al său a fost 
numit generalul de tancuri von Knobelsdorff, care a sosit la 
Tormosin la 1 decembrie 1942. 

În mod firesc aceste modificări organizatorice şi de 
personal n-au putut îmbunătăţi de la sine situaţia din 
punctele critice. Ea a devenit, treptat, catastrofală pe 
întregul front al Cirului, de la vărsarea acestui râu până pe 
cursul lui superior. Inamicul nu trebuia decât să atace cu 
forţe mai puternice, pentru ca grupurile noastre de luptă 
să nu-i mai poată ţine piept. Frontul nostru se curba tot 
mai mult în adâncime. Ne erau necesare întăriri. 

În primele zile ale lunii decembrie, în stânga grupului 
meu de luptă a ocupat poziţii Divizia 336 infanterie. 
Totodată, mi-au fost trimise câteva companii dintr-o divizie 
de infanterie a Luftwaffei. Erau excelent înarmate şi 
dotate, dar înainte de toate aveau lucrul cel mai râvnit de 
soldaţii noştri: îmbrăcăminte de iarnă. Cum e lesne de 
înţeles, moralul ostaşilor mei n-a crescut văzând belşugul 
de mantale îmblănite, jachete de blană, căciuli de blană, 
cizme de pâslă, mănuşi de iarnă, costume vătuite de 
mascare aflate în dotarea protejaţilor lui Göring. La toate 
acestea se adăuga faptul că soldaţii din Luftwaffe nu erau 
buni de luptă. Pe ei nu te puteai bizui. Ofițerii îşi ţineau cel 
mai adesea nasul pe sus, deşi habar n-aveau ce era lupta 
de infanterie. 

Armata de despresurare „Hoth i 

În acele zile. m-a vizitat la Nijne Cirskaia, generalul 
von Knobelsdorff. El a confirmat ceea ce aflasem din 


auzite: în raionul Kotelnikovski, la est de Don, se pregătea 
să intre în acţiune noua Armată 4 tancuri, comandată de 
generalul-colonel Hoth. Ea avea misiunea să spargă, în 
zilele imgdiat următoare, frontul încercuirii pe o mare 
porţiune. În acelaşi timp. grupul de luptă comandat de 
generalul de infanterie Hollidt urma să lovească inamicul 
în flanc, din spaţiul de la vest de Cirul superior, atacând în 
direcţia sud. Corpul XLVIII tancuri comandat de generalul 
von Knobelsdorff trebuia să pornească la atac din capul de 
pod de la est de Nijne Cirskaia împreună cu nou-venita 
Divizie 11 tancuri şi cu alte unităţi ce urmau să sosească. 
Generalul-comandant a cerut să fie informat în 
amănunţime cu privire la situaţia din capul de pod al 
Donului, solicitându-ne şi nouă date despre inamic. 

Apariţia tancurilor germane în imediata noastră 
apropiere i-a stimulat în mod deosebit pe soldaţi şi ofiţeri; 
Zile întregi ţinuseră linia de apărare, în cursul unor lupte 
grele şi sângeroase, în cele mai dificile condiţii, împotriva 
unui inamic îndârjit şi viteaz. Mulţi dintre oamenii mei 
aveau dincolo, în încercuire, prieteni şi rude. Ei socoteau 
drept o datorie de onoare de a-şi aduce din plin contrij 
buţia la eliberarea acestora. În aceste condiţii era însă 
absolut firesc ca trupa să se epuizeze peste măsură atât 
fizic, cât şi psihic. Un rol deloc neglijabil l-a avut şi faptul 
că, treptat, a devenit cunoscută încăpăţânarea cu care 
reacţionau Hitler şi OKH-ul la toate propunerile rezonabile 
de spargere a încercuirii dinspre interior. 

Ce căutăm la Volga, domnule colonel? 

Zilnic mă deplasam la poziţiile cele mai înaintate. 
Adeseori eram întrebat: „De ce trebuie să păstrăm această 
poziţie cu orice preţ de vreme ce armata trebuie să 
rămână în încercuire?” Discutasem deja de mai multe ori 
cu un soldat mai în vârstă, care apucase să lupte în ultimul 
an al primului război mondial. Într-una din zile mi-a spus: - 
Domnule colonel, nu înţeleg ce căutăm de fapt aici, la Don 


şi Volga. Mă gândesc că dacă aş păţi-o azi sau mâine, soţia 
şi copiii mei nici n-ar şti pentru ce am luptat. Şi, ca să fiu 
sincer, nici eu nu ştiu. 

Mi-am dat seama că era vorba de o problemă cât se 
poate de serioasă. Dacă această stare de spirit continua să 
că ştiţie teren, ne dezarmam singuri. Trebuia să previn 
neapărat acest lucru: 

— Gândiţi-vă numai la camarazii noştri încercuiți. 
Dacă nu ţinem capul de pod. dacă abandonăm apărarea 
liniei Cirului, frontul nostru principal va da înapoi cu multe 
zeci de kilometri. Atunci nici nu va mai putea fi vorba de 
stabilirea vreunei legături cu cei aflaţi în încercuire. Acum 
suntem răspunzători de viaţa a 330.000 de camarazi de-ai 
noştri. 

Partenerul meu de discuţie a rămas tăcut. De aceea, 
după o scurtă pauză, am continuat: 

— Nu cunosc intenţiile conducerii supreme, dar un 
lucru trebuie să ne fie limpede: nu putem da bir cu fugiţii. 
Suntem în război. lar ca soldaţi trebuie să ne facem 
datoria. 

În sinea mea eram nemulţumit de răspunsul dat, căci 
el nu atinsese nicidecum miezul întrebării puse de soldat. 
De ce ne aflam la urma urmei aici, la Don şi Cir? De ce 
voiam să luăm Stalingradul? Ce sens avea oare moartea 
zilnică a sute, ba chiar mii de oameni, în timp ce alţii 
flămânzeau ori degerau aici şi în încercuire? Prin cuvintele 
mele încercasem să ocolesc aceste întrebări esenţiale. Dar 
ele continuau să rămână. chinuindu-mă şi pe mine, oricât 
m-aş fi străduit să le alung. De stăpânit n-au reuşit însă să 
mă stăpânească. Tradiţia, concepţia despre datorie şi mila 
pentru camarazii aflaţi în încercuire au învins până la 
urmă glasul raţiunii. La toate acestea se mai adăugau 
pregătirile intense de atac desfăşurate în imediata noastră 
apropiere, care îmi dădeau speranţe, mă stimulau. Poate 
că, totuşi, peste paisprezece zile aveam să scăpăm de toată 


mizeria... După luna decembrie vine iarăşi luna mai” sunau 
cuvintele unui cântec ostăşesc, pe care. ce-i drept, nu-l mai 
fredona nimeni din rândurile noastre, deşi era transmis la 
radio aproape în fiecare zi. 

O nouă ofensivă pe cursul Cirului 

Toţi aşteptam cu nerăbdare ziua în care avea să 
pornească la ofensivă armata de despresurare. Dar „luna 
mai”, atât de mult cântată, era încă departe. Ne aflam abia 
la începutul lui decembrie, iar până la venirea lunii mai era 
încă destul. După ce ocupase poziţii în stânga noastră, 
Divizia 336 infanterie îşi văzu atacat sectorul de puternice 
unităţi sovietice de tancuri. Divizia a fost împinsă înapoi, 
astfel că ne-am trezit ameninţaţi la flancul stâng. Divizia 
11 tancuri a reuşit, ce-i drept, să restabilească vechea 
situaţie, dar între timp lucrurile se încinseseră în altă 
parte. Şi acolo Divizia 11 tancuri se văzu nevoită să stingă 
incendiul. Ea s-a transformat într-un adevărat pompier al 
frontului, prezent mereu la locul în care fâşia subţire de 
apărare ameninţa să cedeze sub presiunea asaltului 
inamic. In cursul acestor intervenţii de zi şi de noapte 
divizia a avut, la rândul ei, foarte mult de suferit. Noi nici 
nu am mai apucat să o vedem în - sectorul nostru de front, 
deşi am fi avut mare nevoie de sprijinul tancurilor cu 
ocazia atacurilor inamice mereu mai puternice. Lucrurile 
nu stăteau bine nici în capul de pod de la Don, care se 
micşora cu fiecare zi, evacuarea sa devenind iminentă. 
Toate acestea ne-au afectat moralul în mod considerabil. 
Dacă tancurile venite ne dăduseră cu câteva zile mai 
înainte un nou avânt, moralul acesta ajunsese să se stingă 
acum văzând cu ochii. Devenise un lucru cu totul obişnuit 
ca soldaţii să părăsească poziţiile fără vreo aprobare. Au 
fost raportate acte de insubordonare. Toţi se temeau de 
prizonierat. Şi între ofiţeri erau destui care se preocupau, 
la rândul lor, să iasă din încurcătură cât mai repede cu 
putinţă. 


Între timp legătura telefonică cu cei aflaţi în 
încercuire se întrerupsese. Radiogramele soseau, în 
schimb, una după alta. Generalul-maior Schmidt cerea să-i 
fie trimişi ofiţeri şi furieri din statul-major. De la 
Morozovsk aceştia au fost transportaţi în încercuire cu 
avioanele care asigurau aprovizionarea. O altă radiogramă 
a şefului de  stat-major avea următorul cuprins: 
„Comandantul regimentului de transmisiuni al armatei, 
colonelul Schrader, să vină de îndată în încercuire pe calea 
aerului, pentru a prelua funcţiile şefului secţiei de 
transmisiuni a armatei, îmbolnăvit între timp”. Deoarece 
statul-major al armatei se mutase de la Tormosin la 
Morozovsk, am îndreptat  radiograma destinată 
intendentului-şef al armatei la adresa din urmă. După 
numai o oră răspunsul a venit tot pe calea undelor: 
colonelul Schrader se anunţase bolnav. Era pentru a treia 
oară în decurs de paisprezece zile când un ofiţer superior 
al Armatei 6 se comporta lamentabil. Generalul-maior 
Schmidt, şeful statului-major general, a cerut traducerea 
colonelului Schrader în faţa tribunalului militar. N-am aflat 
niciodată cum au sfârşit lucrurile. 


1 Vezi „Volkischer Beobachter” (ediţia Berlin) din 2 
februarie 1943. 

2. Citat după Georg Buchmann, Gefliigelte Worte, ed. 
27 Berlin 1925, p. 354. 

3. Vezi „Völkischer Beobachter” (ediţia Berlin) din 19 
februarie 1943. 

4. Vezi harta 1. Modul de scriere a denumirilor 
geografice din text şi din schiţe este luat după Institut fur 
Marxismus-Leninismus beim Zentralkomitee der 
Kommunistischen Partei der Sowjetunion, Geschichte des 
grossen Vaterlândischen Krieges der Sowjetunion, vol. III: 
Der grundlegende Umschwung im Verlauf des Grossen 


Vaterlândischen Krieges, Deutscher Militârverlag, Berlin, 
194. 

5. Arhiva Adam. 

6. Ordinul avea următorul cuprins: 

Comandamentul Suprem al Armatei 6 

Cartierul general al armatei de uscat, 10 octombrie 
1941 

Secţia Operații - nr. 7 referitor la: Comportarea 
trupelor în est 

Secret! 

În privinţa comportării trupelor faţă de sistemul 
bolşevic mai persistă încă idei confuze. 

Obiectivul fundamental al campaniei împotriva 
sistemului  iudeo-bolşevic este nimicirea completă a 
instrumentelor puterii şi stârpirea influenţei asiatice în 
spaţiul cultural european. 

De aici rezultă pentru trupe sarcini care depăşesc 
cadrul tradiţional, mărginit al milităriei. În spaţiul din est 
Soldatul nu este numai un combatant, ci şi purtătorul unor 
idei naționale  inexorabile şi  răzbunătorul tuturor 
bestialităţilor comise împotriva naţiunii germane şi a celor 
înrudite cu aceasta. 

De aceea, soldatul trebuie să aibă o înţelegere 
deplină a necesităţii ispăşirii aspre, dar drepte de către 
suboamenii evrei. Aceasta mai are drept scop să înăbuşe în 
faşă revoltele din spatele Wehrmachtului, care - după cum 
o arată experienţa - au fost instigate întotdeauna de evrei. 

Lupta împotriva dușmanului din spatele frontului nu 
este luată în serios în suficientă măsură. Încă mai sunt 
luaţi ca prizonieri de război partizani perfizi şi cruzi şi 
femei degenerate. Incă mai sunt trataţi ca soldaţi 
respectabili şi duşi în lagăre de prizonieri franctirori şi 
vagabonzi îmbrăcaţi pe jumătate milităreşte sau în civil. 
Mai mult, ofiţerii ruşi prizonieri povestesc batjocoritor că 
agenţii Sovietelor circulă netulburaţi pe drumuri şi se 


ghiftuiesc adeseori la bucătăriile germane de campanie. 
Un astfel de comportament al trupelor se poate explica 
doar printr-o nechibzuinţă totală. De aceea, a venit vremea 
ca superiorii să trezească din amorţire interesul pentru 
lupta actuală. 

Hrănirea locuitorilor ţării şi a prizonierilor de război 
care nu sunt în slujba Wehrmachtului de bucătăriile de 
campanie este o manifestare de omenie la fel de greşit 
înţeleasă ca dăruirea de țigarete şi pâine. Soldatul nu 
trebuie să dăruiască, duşmanului lucruri de care patria se 
lipseşte prin mari privaţiuni, cele aduse pe front de 
conducere în condiţii dintre cele mai grele, chiar dacă 
acestea provin din capturi. Acestea constituie o parte 
necesară a aprovizionării noastre. 

Cu ocazia retragerii lor. Sovietele au dat deseori foc 
clădirilor. Trupele noastre se vor implica în lucrări de 
stingere numai în „măsura în care va fi necesar să-şi 
asigure adăposturi. De altfel, în cadrul luptei de nimicire 
este cuprinsă şi eliminarea simbolurilor fostei stăpâniri 
bolşevice, chiar sub forma unor clădiri. In această privinţă, 
în spaţiul din est.nu vor fi luate în consideraţie 
argumentele de ordin istoric sau artistic. Conducerea va 
da indicaţiile necesare privind conservarea materiilor 
prime şi a capacităţilor de producţie importante din 
punctul de vedere al economiei de război. 

Avându-se în vedere căile de aprovizionare lungi şi 
expuse, se impune cu prioritate dezarmarea completă a 
populaţiei din spatele trupelor combatante şi, pe cât 
posibil, punerea la adăpost şi paza armelor şi munițiilor de 
captură. Dacă situaţia de luptă nu va îngădui aceasta, 
atunci armele şi muniţiile trebuie făcute inutilizabile. Dacă 
în spatele armatei se desfăşoară acţiuni ale partizanilor, se 
vor lua măsuri draconice. Acestea vor fi extinse şi asupra 
bărbaţilor care ar fi fost în măsură să împiedice. sau 
informa despre atentate. Nepăsarea unor elemente 


antisovietice. numeroase după unele afirmaţii, izvorâtă 
dintr-o atitudine de expectativă, trebuie să facă loc unei 
adeziuni ferme la lupta împotriva bolşevismului. Dacă nu 
va fi cazul, atunci nimeni nu se va plânge că este apreciat 
şi tratat ca un bolşevic, Teama de contramăsurile germane 
trebuie să fie mai puternică decât ameninţarea resturilor 
bolşevice ce hoinăresc în zonă. 

Departe de orice considerente politice de viitor, 
soldatul va trebui să îndeplinească două lucruri: 

1.  Nimicirea completă a doctrinei bolşevice 
demențtiale a statului sovietic şi a forțelor sale armate. 

2. Stârpirea nemiloasă a perfidiei şi cruzimii 
eterogene, iar prin aceasta asigurarea vieții 
Wehrmachtului german în Rusia. 

Numai astfel ne vom ridica la înălțimea misiunii 
noastre istorice de a elibera poporul german o dată pentru 
totdeauna de pericolul asiatico-iudaic. 

Comandantul-şef 

semnat: von Reichenau feldmareşal 

(Citat după Der Prozess gegen die  bfaupt 
Teriegsverbreciier vor dem Internationalen 
Militârgerichtshof. Nürnberg 14. November 1945 bis 1. 
Oktober 1946, vol. XXXV. Nurnberg. 1949, p. 84 şi urm.) 

7. Ordinul privind comisarii a fost dat de Cartierul 
General la 6 iunie 1941 având caracterul de „problemă 
strict secretă de comandament; se transmite numai prin 
ofiţer”. Ordinul purta titlul „Directive privind tratamentul 
aplicat comisarilor politici”, şi avea următorul conţinut: 

„In lupta împotriva bolşevismului nu trebuie să se 
mizeze pe un comportament al inamicului în conformitate 
cu principiile omeniei sau ale dreptului popoarelor. Este de 
aşteptat un tratament plin de ură. crud şi inuman aplicat 
prizonierilor noştri, mai ales de către comisarii politici de 
tot felul, ca şi de unii exponenţi fanatici ai rezistenţei. 

Trupa trebuie să fie conştientă ca: 


1. În această luptă, cruţarea şi respectarea unor 
considerente de drept Internaţional este neavenită în cazul 
acestor elemente. Ele sunt primejdioase pentru securitatea 
proprie şi pentru pacificarea rapidă a teritoriilor cucerite. 

2. Iniţiatorii metodelor de luptă, asiatice, barbare, 
sunt comisarii politici. De aceea împotriva acestora trebuie 
să se procedeze de îndată, cu toată asprimea. 

De aceea, ei trebuie lichidaţi imediat şi sistematic 
atunci când vor fi prinşi opunându-se. 

În rest, sunt valabile următoarele dispoziţii: 

I. Zona de operaţiuni 

1. Comisarii politici care se opun trupelor noastre vor 
fi trataţi potrivit ordinului privind exercitarea jurisdicției 
pe teritoriul Barbarossa. Lucrul este valabil pentru 
comisari, indiferent de natura şi funcţia lor, chiar dacă sâni 
numai bănuiţi de rezistenţă, sabotaj sau instigare la 
acestea. 

Se va ţine seama de directivele privind 
comportamentul trupelor în Rusia. 

2. Ca organe ale trupelor inamice, comisarii politici 
pot fi recunoscuţi după anumite semne distinctive: steaua 
roşie având secera şi ciocanul brodate cu fir de aur pe 
mâneci (pentru amănunte vezi: Die Kriegswehrmacht der 
UdSSR. OKH/Gen. dH.OQu IV. Abt Fremde Heere Ost (II) 
nr. 100/41 g din 16 ianuarie 1941, sub anexa 9 d). Ei vor fi 
izolați imediat de ceilalți prizonieri de război, chiar pe 
câmpul de luptă. Aceasta este necesar pentru a-i împiedica 
să influenţeze soldaţii luaţi prizonieri. Aceşti comisari nu 
sunt recunoscuţi drept soldaţi. Nu li se aplică protecţia 
acordată prizonierilor de război în conformitate cu 
normele de drept internaţional. Ei vor fi lichidaţi după ce 
au fost izolaţi. 

3. Comisarii politici care nu sunt implicaţi într-o 
acțiune duşmănoasă sau nu sunt bănuiți de aşa ceva vor fi 
lăsaţi, la început, în pace. Odată cu pătrunderea în 


adâncimea teritoriului ţării va fi posibil să se decidă dacă 
ei vor fi lăsaţi la faţa locului sau vor fi predaţi 
detaşamentelor speciale. Este necesar ca acestea să facă 
propria verificare. 

La aprecierea situaţiei vinovat sau nevinovat 
impresia personală despre felul de a gândi şi atitudinea 
comisarului va trebui să conteze în principiu mai mult 
decât starea de fapt, care n-ar putea fi eventual dovedită. 

4. În cazurile 1 şi 2 se va înainta un scurt raport 
(buletin) despre eveniment: 

a) diviziei (ofițerului cu cercetarea inamicului şi 
contrainformaţiile) de către trupele subordonate. 

b) comandamentului de corp de armată (ofițerului cu 
cercetarea inamicului şi contrainformaţiile) etc. de către 
trupele subordonate în mod nemijlocit. 

5. Măsurile mai sus amintite nu trebuie să împiedice 
desfăşurarea operațiunilor. De aceea, se interzice 
efectuarea uşor acţiuni sistematice de cercetare şi curăţire 
de către trupele combatante. 

II. În zona din spatele frontului 

Comisarii care vor fi reţinuţi în zona din spatele 
frontului datorită unui comportament dubios vor fi predati 
grupelor de intervenţie ale poliţiei de siguranţă (SD). 

III. Limitarea competenţei tribunalelor militare şi a 
curților marțiale. 

Tribunalele militare şi curțile marţiale ale 
comandanților de regiment etc. nu vor fi implicate în 
executarea măsurilor de la punctele I şi II”. 

(Citat după Fall 12. Das Urteil gegen das 
Oberkommando der Wehrmacht, Rutten & Loening, Berlin, 
1960, p. 91 şi urm.) 

B. Directiva avea următorul cuprins: 

„Fuhrerul şi Comandantul Suprem al Wehrmachtului 
Comandamentul Suprem al Wehrmachtului/Statul-Major da 
conducere al Wehrmachtului 


Nr. 55616/42 g. K. Chefs. 

Cartierul General al Fuhrerului. Ia 

5 aprilie 1942 

Problemă secretă de comandament! 14 exemplare 

Problemă de conducere! exemplarul:! 

Se transmite numai prin ofiţer! 

„Directiva 41”. 

Bătălia de iarnă din Rusia se apropie de sfârşit. 
Datorită vitejiei copleşitoare şi a angajamentului plin de 
abnegaţie ale soldaţilor de pe frontul de est. a fost 
dobândit un succes de mari proporţii în lupta de apărare 
dusă de armata germană. 

Inamicul a suferit pierderi grele în oameni şi 
materiale. Făcând eforturi să valorifice unele succese 
iniţiale, el a întrebuințat în cursul acestei ierni şi masa 
rezervelor sale destinate unor operaţiuni ulterioare. 

De îndată ce condiţiile climaterice şi terenul vor oferi 
premise corespunzătoare, superioritatea în conducere şi 
numerică a trupelor germane va trebui să dicteze de acum 
înainte modul de desfăşurare a acţiunilor, pentru a-i 
impune inamicului voinţa noastră. 

Obiectivul nostru îl constituie nimicirea definitivă a 
forţelor de apărare rămase încă la dispoziţia Sovietelor şi 
privarea acestora, pe cât posibil, de cele mai importante 
resurse necesare economiei de război. 

În acest scop se va face apel la toate forţele 
disponibile ale Wehrmachtului german şi ale aliaţilor. Cu 
această ocazie trebuie însă avută garanţia că teritoriile 
ocupate în vestul şi nordul Europei, dar mai ales litoralul 
maritim, îşi vor păstra securitatea în orice împrejurare. 

I. Intenţia generală 

Se urmăreşte ca păstrându-se trăsăturile principale 
ale campaniei din est şi situaţia existentă la Grupul de 
Armate... Centru”, să se obţină în nord ocuparea 
Leningradului şi realizarea  joncţiunii terestre cu 


finlandezii, iar pe flancul de sud al frontului armatei să se 
realizeze pătrunderea în forţă în spaţiul caucazian. 

Ţinând însă seama de situaţia existentă după 
încheierea bătăliei de iarnă, de forţele şi mijloacele 
disponibile, precum şi de condiţiile de transport, acest 
obiectiv poate fi atins doar pe sectoare. 

De aceea, toate forţele disponibile vor fi mai întâi 
concentrate în vederea operațiunii principale din sectorul 
de sud, cu scopul de a nimici inamicul clin faţa Donului, de 
a cuceri apoi regiunea petroliferă din spaţiul caucazian şi 
de a forţa trecerea Caucazului. 

Blocarea definitivă a Leningradului şi cucerirea 
Careliei rămân în suspensie până când evoluţia situaţiei 
din spaţiul încercuit sau disponibilizarea altor forţe 
suficienţe ar face posibile acestea. 

II. Ducerea operațiunilor 

A. Prima sarcină a Armatei de Uscat şi a Aviației 
Militare după încheierea anotimpului ploios este crearea 
condiţiilor preliminare pentru realizarea principalei 
operații strategice. 

Aceasta pretinde clarificarea şi consolidarea situației 
pe întregul front de est şi în zonele din spatele frontului, 
cu scopul de a câştiga astfel cât mai multe forţe pentru 
operaţia principală, în vreme ce pe celelalte fronturi să se 
poată face faţă oricărui atac eu torţe cât mai reduse. 

Acolo, unde din ordinul meu vor fi întreprinse şi în 
acest scop operații ofensive cu obiective limitate, va trebui 
să se asigure de fiecare dată angajarea într-un număr 
covârşitor a tuturor mijloacelor ofensive disponibile ale 
Armatei de Uscat şi Aviației Militare, pentru a se obţine 
succese rapide şi decisive. Numai astfel se va consolida din 
nou încrederea totală în victorie a trupelor proprii, iar 
aceasta mai cu seamă înainte de începerea marilor operaţii 
de primăvara, când inamicul va fi convins de inferioritatea 
sa fără speranţă. 


B. în acest cadru, sarcinile imediate sunt curățirea 
peninsulei Kerci din Crimeea şi cucerirea Sevastopolului, 
Pentru a pregăti aceste acţiuni Aviația Militară şi, în 
curând, Marina de Război, au misiunea să paralizeze în 
modul cel mai energic transporturile inamice de 
aprovizionare în Marea Neagră şi în strâmtoarea Kerci. 

În spațiul de sud, inamicul pătruns de ambele părţi 
ale Iziumului va fi izolat în lungul Doneţului şi nimicit. 

Rectificările încă necesare ale liniei frontului la 
centru şi în sectorul de noră al frontului de est vor putea fi 
luate în calcul şi decise ferm abia după încheierea 
acţiunilor de luptă în curs şi-a anotimpului ploios. Dar. 
Îndată ce situaţia va permite, acestui scop îi vor fi afectate 
forţele necesare prin scurtarea frontului. 

C. Operația principală de pe frontul de est 

Obiectivul acesteia este - aşa cum s-a mai accentuat 
- înfrângerea decisivă şi nimicirea forţelor ruseşti aflate în 
spaţiul de la sud de Voronej. respectiv la vest şi nord de 
Don, pentru deschiderea frontului din Caucaz. Din cauza 
sosirii diferenţiate a unităţilor afectate acestui scop. 
această operaţie poate fi executată numai printr-un şir de 
atacuri succesive, combinate şi completându-se reciproc. 
De aceea, pornindu-se de la nord spre sud, ele vor fi 
coordonate succesiv în timp. incit fiecăruia dintre aceste 
atacuri să i se poată asigura la locurile decisive nu numai o 
concentrare maximă de forţe terestre, ci mai cu seamă de 
forţe aeriene. 

În condiţiile în care invulnerabilitatea ruşilor la 
încercuirile operative este un fapt îndeajuns dovedii, 
trebuie să se pună un accent decisiv - la fel ca în dubla 
bătălie de la  Viazma-Briansk - pe transformarea 
străpungerilor izolate în încercuiri cât mai strânse. 

Trebuie evitată întârzierea în executarea manevrei de 
întoarcere de către unităţile de încercuire şi, prin aceasta, 
posibilitatea inamicului de a se sustrage nimicirii. 


Se interzice ca printr-o înaintare prea rapidă a 
unităţilor de tancuri, respectiv a celor motorizate, să se 
piardă contactul cu infanteria de însoţire sau ca unităţile 
de tancuri şi cele motorizate să nu poată interveni în 
sprijinul infanteriei angajate în lupte grele, prin intervenţia 
lor nemijlocită în spatele armatelor ruseşti încercuite. 

Făcând abstracţie de principalul obiectiv operativ, va 
trebui să se asigure prin modul de angajare şi de 
conducere a unităţilor proprii, în fiecare şi în ţoale 
împrejurările, nimicirea inamicului aflat în ofensivă. 

Declanşarea operaţiei generale se va face printr-un 
atac masiv, respectiv printr-o străpungere din spaţiul de la 
sud de Orel în direcţia Voronej. Dintre unităţile de tancuri 
şi cele motorizate destinate să realizeze încercuirea, cele 
din nord vor fi mai puternice docil cele din sud. Obiectivul 
acestei străpungeri este ocuparea Voronejului. În vreme ce 
misiunea unei părţi a diviziilor de infanterie este să 
constituie de îndată un puternic front de apărare între 
punctul de pornire al atacului de la Orel în direcţia 
Voronej, unităţile de tancuri şi cele motorizate au misiunea 
ca rezemându-şi pe Don flancul lor stâng începând de la 
Voronej - să continue atacul spre sud. pentru a sprijini o a 
doua străpungere, care ar putea fi eventual iniţiată din 
spaţiul general de la Harkov spre est. 

Şi aici obiectivul primordial nu îl constituie 
împingerea frontului rusesc ca atare, ci nimicirea forţelor 
ruseşti în cooperare cu unităţile motorizate în înaintare pe 
Don în aval. 

Al treilea atac al acestei operaţii trebuie purtat în aşa 
fel încât unităţile înaintând în josul Donului să facă în 
spaţiul din jurul Stalingradului joncţiunea cu acele forţe 
care pătrund spre est venind din spaţiul Taganrog - 
Artemovsk. În porţiunea dintre cursul inferior al Donului şi 
Voroşilovgrad, şi trecând Doneţul. 

Dacă în cursul acestei operaţii s-ar deschide 


perspectiva organizării unor capete de pod la est, respectiv 
la sud de Don - mai ales datorită ocupării unor poduri 
intacte -, va trebui să se ia în calcul şi aceasta. 

În orice caz trebuie să se încerce atingerea 
Stalingradului sau cel puţin aducerea sa sub efectul 
armamentului nostru greu. În aşa fel încât să fie eliminat 
ca centru al industriei de armament şi de comunicaţii. 

Ar fi bine venită ocuparea unor poduri intacte, fie 
chiar şi în interiorul Rostovului, sau a unor capete de pod 
la sud de Don, care sunt necesare continuării operaţiilor 
prevăzute pentru mai târziu. 

Pentru a se împiedica fuga peste fluviu, spre sud. a 
unei părţi importante din forţele ruseşti aflate la nord de 
Don. este necesar ca grupul de forţe care înaintează spre 
est din spaţiul Taganrog să primească întăriri pentru aripa 
lui, dreaptă prin aducerea unor unităţi de tancuri şi trupe 
rapide, care pot fi constituite în caz de nevoie şi din unităţi 
improvizate. 

Concomitent cu succesul acestor acţiuni ofensive, va 
trebui avută în vedere nu numai asigurarea puternică a 
flancului de nord-est ai operaţiilor ofensive, ci şi începerea 
imediată a amenajării poziţiilor în lungul Donului. În acest 
caz se va da o atenţie deosebită organizării unei apărări 
antitanc dintre cele mai puternice. Dintru început poziţiile 
vor trebui amenajate prin prisma folosirii lor în timpul 
iernii şi vor fi de aceea înzestrate cu toate mijloacele. 

Pentru ocuparea frontului de la Don, care se va 
alungi tot mai mult în cursul acestei operaţii, vor fi 
angajate în primul rând unităţi ale aliaţilor, ţinându-se însă 
seama de faptul că între Orel şi Don, precum şi la istmul 
terestru spre Stalingrad, vor trebui introduse trupe 
germane ca sprijin puternic; în rest, divizii germane izolate 
vor rămâne disponibile în spatele frontului de la Don ca 
rezerve de intervenţie. 

Trupele aliate vor fi folosite masiv în sectoare proprii, 


în aşa fel încât cel mai la nord să fie angajaţi ungurii, apoi 
italienii, iar cât mai la sud-est românii. 

D. Continuarea rapidă a mişcărilor peste Don, spre 
sud, pentru atingerea obiectivelor operaţiei, trebuie să fie 
asigurată în funcţie de anotimp. 

III. Aviația Militară 

Pe lângă sprijinirea nemijlocită a trupelor de uscat, 
Aviația Militară are misiunea să protejeze prin 
concentrarea apărării aeriene înaintarea în spaţiul 
Grupului de Armate „Sud”. Acest lucru este valabil mai 
ales în cazul trecerilor de cale ferată peste Nipru. 

Dacă vor fi reperate mișcări de înaintare ale 
inamicului, atunci căile sale principale de comunicaţie şi 
căile ferate din raionul acţiunilor de luptă vor fi întrerupte 
chiar şi în adâncime, prioritate având distrugerea 
podurilor de cale ferată peste Don. 

Începutul operaţiei îl constituie atacarea cu forţe 
reunite şi nimicirea aviației militare inamice şi a 
conducerii ei de la sol în spaţiul de desfăşurare a ofensivei. 

Trebuie avută în vedere posibilitatea unei deplasări 
rapide de unităţi de aviaţie în spaţiile de luptă Centru şi 
Nord, iar conducerea de la sol necesară acestora trebuie 
menţinută pe cât posibil. 

IV. Marina de Război. I 

Misiunea principală a Marinei de Război în Marea 
Neagră este - atât cât o îngăduie propriile forţe de luptă şi 
de siguranţă, precum şi capacitatea de transport - să 
uşureze aprovizionarea armatei terestre şi a aviaţiei 
militare. 

În ceea ce priveşte forţa combativă încă puternică a 
flotei ruseşti din Marea Neagră, este foarte important ca 
forţele navale uşoare, care vor trece în Marea Neagră, să 
devină operative cât mai curând cu putinţă. 

Marea Baltică trebuie pusă în siguranţă prin blocarea 
forţelor maritime ruseşti în golful Finic. 


V. Îndeplinirea ordinelor mele de principiu cu privire 
la păstrarea secretului va fi din nou în atenţia tuturor 
serviciilor care iau parte la pregătiri. Comportamentul faţă 
de aliaţi va fi reglementat prin dispoziţii speciale anexate 
acestei directive. 

VI. Pregătirile proiectate de părțile componente ale 
Wehrmachtului îmi vor fi raportate în cursul desfăşurării 
lor prin Comandamentul Suprem al Wehrmachtului. 

(semnat) Adolf Hitler 

Se distribuie următorilor: 

Comandamentul Suprem al Armatei de Uscat/Secţia 
operaţii: exemplarul 1 

Comandantul Suprem al Aviației Militare/Statul- 
major de conducere al aviaţiei militare: exemplarul 2 
Comandantul Suprem al Marinei/Conducerea operaţiunilor 
navale: exemplarul 3 

Comandamentul Suprem al Wehrmachtului: 
exemplarul 4 Statul-Major de conducere al Wehrmachtului: 
exemplarele 4 - 10 WNV: exemplarul 11 WPR: exemplarul 
12 

Şeful  Abwehrului/Ausland: exemplarul 13 Şeful 
Transporturilor Wehrmachtului: exemplarul 14 (Citat după 
Walther  Hubatsch. Hitlers Weisungen für die 
Kriegsführung 1939 - 1945. Dokumente des 
Oberkommandos der Wehrmacht, Bernard & Graefe, 
Verlag fur Wehrwesen, Frankfurt am Main, 1962. p. 183 şi 
urm.) 

9 Textul complet al directivei este următorul: 

„Fuhrerul 

Comandamentul Suprem al Wehrmachtului/Statul- 
Major de conducere al Wehrmachtului/Secţia operaţii 

„Directiva nr. 45”. 

privind continuarea operaţiei... Braunschweig”. 

I. în cursul unei campanii care a durat ceva mai mult 
de trei săptămâni, au fost atinse în mare obiectivele ample 
trasate de mine aripii de sud a frontului de est. Doar forţe 
inamice mai slabe din armatele lui Timoşenko au reuşit să 
se sustragă încercuirii şi să ajungă la malul de sud al 
Donului. E de aşteptat întărirea lor cu forţe venite din 
spaţiul caucazian. 

Este în curs concentrarea unei alte grupări puternice 
de forţe inamice în spaţiul din jurul Stalingradului, pe care 
inamicul îl va apăra probabil cu îndârjire. 

II. Obiective ale operațiilor viitoare 

A. Armata de Uscat 

1. Misiunea următoare a Grupului de Armate „A” este 
încercuirea şi nimicirea în spaţiul de la sud şi sud-est de 
Rostov a forţelor inamice scăpate peste Don. 

În acest scop din capetele de pod care urmează a fi 
formate în spaţiul Konstantinovskaia - Zimlianskaia, vor fi 
puse în mişcare unităţi rapide pe direcţia. În general sud- 
vestică, aproximativ înspre Tihoreţk, iar din spaţiul Rostov 
vor fi angajate peste Don divizii de infanterie, de vânători 
şi de munte. 

Pe lângă aceasta, rămâne în vigoare misiunea de a se 
intercepta calea ferată Tihoreţk - Stalingrad cu o parte a 
forţelor aflate în ofensivă. 

Două mari unităţi de tancuri ale Grupului de Armate 
„A” (diviziile 23 şi 24 tancuri) se subordonează Grupului 
de Armate „B” pentru continuarea operaţiei spre sud-est. 

Divizia de infanterie „Grossdeutschland” rămâne în 
spaţiul de la nord de Don ca rezervă a OKH-ului. Se va 
pregăti transferarea ei în vest. 

2. După nimicirea grupării inamice de forţe de la sud 
de Don sarcina cea mai importantă a Grupului de Armate 
„A” este ocuparea întregului litoral estic al Mării Negre şi, 


prin aceasta, eliminarea porturilor maritime şi ale flotei 
inamice din Marea Neagră. 

În acest scop istmul Kerci va fi trecut de părţile din 
Armata 11 (Corpul român de munte) prevăzute pentru 
aceasta, îndată ce va deveni efectivă înaintarea forţelor 
principale ale Grupului de Armate „A”, pentru a se înainta 
apoi spre sud-est de-a lungul drumului de pe litoralul Mării 
Negre. 

O altă grupare de forțe, în care urmează a fi 
concentrate toate celelalte divizii de munte şi de vânători, 
va trebui să obţină prin forţa trecerea peste Kuban şi să 
ocupe înălțimile de la Maikop şi Armavir. 

În continuarea înaintării acestei grupări, care 
urmează a fi întărită la timp prin aducerea unor unităţi de 
munte, în direcţia şi trecând prin regiunea de vest a 
Caucazului vor fi folosite toate trecătorile practicabile şi, 
în colaborare cu forţele Armatei 11, va fi ocupat litoralul 
Mării Negre. 

3. În acelaşi timp, gruparea de forţe, care urmează a 
fi constituită în principal din unităţi motorizate, va înainta 
spre est - cu asigurarea apărării de flanc - pentru a cuceri 
spaţiul din jur de Groznii şi pentru a bloca şoseaua 
strategică ossetină şi gruzină cu o parte a forţelor, pe cât 
posibil la nivelul trecătorilor. 

În cursul înaintării, care se va efectua apoi de-a 
lungul Mării Caspice, va fi cucerii spaţiul din jur de Baku. 

Grupul de armate poate lua în calcul, în vuitor, şi 
Corpul alpin italian. 

Aceste operaţii ale Gropului de Armate „A” primesc 
denumirea codificată „Edelweiss”15. 

Măsuri de  secretizare: Problemă secretă de 
comandament. 

4. Aşa cum s-a mai ordonat, Grupul de Armate „B” 
are misiunea să amenajeze apărarea pe Don şi să 


15 ..Floare de colţ” (o. tr ). 


nimicească în cursul înaintării spre Stalingrad gruparea 
inamică de foiţe aflată acolo în curs de constituire, să 
ocupe oraşul şi să blocheze podul terestru dintre Don şi 
Volga, precum şi fluviul însuşi. 

In continuarea acestei operaţii se vor angaja unităţi 
motorizate de-a lungul Volgăi, cu misiunea de a pătrunde 
până la Astrahan şi de a lua sub control braţul principal al 
Volgăi. 

Aceste operaţii ale Grupului de Armate „B” primesc 
denumirea codificată „Fischreiher”16 

Măsuri de  secretizare: Problemă secretă de 
comandament. 

B. Aviația Militară 

Misiunea Aviației Militare este să sprijine mai întâi 
cu o parte însemnată a unităţilor sale trecerea Armatei de 
Uscat peste Don, apoi înaintarea grupării principale de 
lovire de-a lungul căii ferate spre Tihoreţk şi să-şi 
concentreze forţele principale pentru a distruge grupul de 
armate al lui Timoşenko. 

Pe lângă aceasta, vor fi sprijinite operaţiile Grupului 
de Armate „B” împotriva Stalingradului şi a părţii de vest a 
Astrahanului. O importanţă deosebită revine în acest caz 
distrugerii neîntârziate a oraşului Stalingrad. În afară de 
aceasta, vor trebui efectuate atacuri sporadice împotriva 
Astrahanului. Traficul fluvial pe cursul inferior al Volgăi va 
fi stânjenit prin acţiuni de minare. 

Odată cu mersul operaţiunilor, punctul de greutate al 
acţiunii aeriene de luptă se va deplasa asupra cooperării 
cu forţele care înaintează împotriva porturilor de la Marea 
Neagră. În acest caz, alături de sprijinirea nemijlocită a 
Armatei de Uscat, se va împiedica, în cooperare cu marina 
de război, intervenţia forţelor maritime inamice. 

În al doilea rând, vor fi prevăzute forţe suficiente 
pentru a coopera la pătrunderea de la Groznîi spre Baku. 


16 „Bălanul" (n ir). 


Datorită importanţei decisive a producţiei de ţiţei din 
Caucaz pentru continuarea războiului, atacurile aeriene 
împotriva instalaţiilor productive şi a marilor rezervoare, 
precum şi împotriva porturilor de transbordare de la 
Marea Neagră, vor fi efectuate doar atunci când operaţiile 
terestre o reclamă în mod necondiţionat. Pentru a-i bloca 
inamicului cât mai curând transporturile de ţiţei, este de o 
importanţă deosebită întreruperea din vreme a căilor 
ferate şi conductelor încă folosibile, precum şi perturbarea 
legăturilor maritime pe Marea Caspică. 

C. Marina de Război 

Marinei de Război îi revine misiunea de a sprijini 
nemijlocit Armata de Uscat la trecerea istmului Kerci şi de 
a împiedica cu forţele navale de care dispune în Marea 
Neagră intervenţia inamicului de pe mare împotriva 
operaţiilor duse pe litoralul Murii Negre. 

Pentru a se uşura aprovizionarea Armatei de Uscat, 
se vor aduce, în limita posibilităţilor şi cât mai curând, 
câteva şlepuri prin strâmtoarea Kerci pe Don. 

În afară de aceasta, Comandamentul Suprem al 
Marinei va face pregătiri spre a putea angaja în Marea 
Caspică forţe navale uşoare în vederea perturbării 
legăturilor maritime ale inamicului (transporturi de ţiţei şi 
legătura cu anglo-saxonii din Iran). 

III. Acţiunile locale aflate în curs de pregătire în zona 
grupurilor de armate "Centru” şi „Nord' vor trebui 
executate cât se poate de urgent. Prin acestea trebuie să 
se obţină o rapidă dispersare şi disoluţie a forţelor 
inamice, atât a conducerii, cât şi a trupelor. 

Grupul de Armate „Nord” pregăteşte cucerirea 
Leningradului până la începerea lui septembrie. 
Denumirea codificată: „Feuerzauber” în acest scop i se vor 
pune la dispoziţie 5 divizii din Armata 11. împreună cu 
artileria grea şi supergrea, precum şi alte unităţi necesare 
ale Armatei de Uscat. 


Două divizii germane şi două divizii române rămân 
deocamdată în Crimeea. În vreme ce Divizia 22 este pusă - 
aşa cum s-a mai ordonat - la dispoziţia Comandantului 
Sud-Est al Wehrmachtului. 

IV. în privinţa prelucrării şi transmiterii acestei 
directive şi a ordinelor şi dispoziţiilor legate de ea, fac 
referire mai ales la ordinul meu din 12 iulie privind 
păstrarea secretului. 

(semnat) Adolf Hitler 

Se distribuie următorilor: 

Statul-Major General al Armatei de Uscat/Secţia 
operaţii: exemplarul 1 

Comandantul Suprem al Aviației Militare/Statul- 
major de conducere al Aviației Militare: exemplarul 2 
Comandantul Suprem al Marinei de Război/Conducerea 
operaţiunilor navale. Secţia I: exemplarul 3 
Comandamentul Suprem al Wehrmachtului/Statul-Major de 
conducere al Wehrmachtului: exemplarul 4 

Pentru conformitate, Warlimont general-locotenent 

(Citat după Walther Hubatsch. Hitlers Weisungen für 
die Kriegsführung 19.19 - 1945. Dokumente des 
Oberkommandos der Wehrmacht. Bernard & Graefe, 
Verlag für Weh) wesen. Frankfurt am Main, 1962. p. 196 şi 
urm.). 

10 Pentru cele ce urmează vezi harta 2. 

11. Vezi harta 1. 

12. Citat după Der Prozess gegen die 
Hauptkriegsverbrecher vor dem Internationalen 
Militärgerichtshof, Nürnberg, 14. November 1945 bis 1. 
Oktober 1946, vol. VII, Nürnberg, 1947, p. 191. 

13. Vezi harta 5. 

14. Vezi harta 3. 

15 Pentru cele ce urmează vezi în continuare harta 3. 

1 «. Vezi harta 1. 

